
< Marisos sapnas 


Jinai vis dar sapnavo ar jau buvo nubudusi? Vos juntama šiluma 
prie dešinės pėdos kelties kėlė dar nepatirtą pojūtį, svaiginantį 
visą kūną ir atskleidžiantį, kad jinai lovoje ne viena. Prisimi- 
nimai jungdamiesi plūdo į galvą ir pamažu pildėsi nelyg kry- 
žiažodis. Joms buvo linksma ir šiek tiek svaigu nuo po pietų 
išgerto vyno, kalbėjosi pereidamos nuo terorizmo prie matytų 
filmų bei socialinių paskalų, kai netikėtai Čabelė pažvelgė į 
laikrodį ir išbalusi pašoko iš vietos: „Komendanto valanda! 
Dieve mano, nespėsiu sugrįžti į Rinkonadą! Kaip nepaste- 
bimai pralėkė laikas.“ Marisa primygtinai prašė jos likti na- 
kvoti. Dėl to jokių nepatogumų, nes Kikė anksti ryte išvyko 
į aludarių direktorių susirinkimą, į Arekipą, todėl jos galėjo 
karaliauti Golfo apartamentuose. Čabelė paskambino savo 
vyrui. Liusijanas, kaip visada labai supratingas, pasakė, kad 
dėl to nebūsią nepatogumų, jis pasirūpinsiąs, kad mergaitės 
ryte laiku išeitų iš namų į mokyklos omnibusą. Kad geriau jau 
Čabelei likti nakvoti pas Marisą nei būti sulaikytai patrulių, 
jeigu ją pastebėtų pažeidusią komendanto valandą. Prakeikta 
komendanto valanda. Bet, žinoma, dar blogiau terorizmas. 
Čabelė pasiliko nakvoti ir dabar Marisa juto jos pėdos 
lenktį prie savo dešinės kelties - švelnų spaudimą, švelnų vos 

juntamą pojūtį, malonų, delikatų. Kaip nutiko, kad dabar 
jos taip arti viena kitos didžiulėje vestuvinėje lovoje, kurią iš- 
vydusi Čabelė nusijuokė: „Nagi, nagi, Marisita, gal galėtum 
papasakoti, kiek Žmonių miega šitoje gigantiškoje lovoje?“ 
Prisiminė, kad atsigulė jos priešinguose kraštuose, atskirtos 
mažų mažiausiai pusmetrio. Kuri iš jų pasislinko miegoda- 
ma tiek, kad dabar Čabelės pėda lietėsi prie jos kelties? 

Nedrįso pajudėti. Sulaikė kvėpavimą, kad nepažadintų 
draugės, neatitraukė pėdos, kad nepertrauktų malonaus 
pojūčio, nuo pat linkio kylančio per visą kūną, verčiančio 
ją įsitempti ir susikaupti. Labai palengva ėmė įsižiūrėti į 
miegamojo prieblandą: lengvus šviesos ruožus pro langų 
uždangas, komodos kontūrus, spintos ir vonios kambario 
duris, paveikslų rėmus ant sienų su Tilsos moters gyva- 
tės dykuma bei Šyšlo totemo atvaizdu, toršerą, Berokalio 
skulptūrą. Užsimerkė ir įsiklausė — vos juntamai, bet rit- 
mingai — tai tikrai kvėpavo Čabelė. Bičiulė miegojo, gal net 
ir sapnavo, todėl tai neabejotinai jinai pati miegodama pri- 
sislinko prie draugės kūno. 

Nustebusi ir susigėdusi, dar kartą savęs klausdama, ar jau 
yra nubudusi, ar sapnuoja, Marisa pagaliau suvokė, ką jos 
kūnas ir taip jau Žinojo — ji yra įsijaudrinusi. Ta švelni pėdos 
linktis, šildanti jos keltį, įkaitino jos odą ir pojūčius, ir ne- 
abejotina, jeigu ištiestų ranką, tarpvietę pajustų visiškai su- 
drėkusią. „Ar pakvaišai?“ — pagalvojo pati sau. „Įsijaudrinti 
dėl moters? Kaipgi šitaip, Marisita?“ Žinoma, ne vieną kartą 
būdama viena susijaudindavo ir ne vieną kartą masturbavosi, 
trindamasi į pagalves tarp kojų, bet tuomet galvodavo apie 
vyrus. Kiek save pamena, dėl kokios nors moters — niekada 
per amžių amžius! Bet dabar buvo susijaudinusi, virpanti 

nuo galvos iki pirštų galiukų, geidžianti, kad ne tiktai ko- 
jomis liestųsi, bet ir visu kūnu ir lygiai taip pat kaip tą linki 
visur jaustų savo draugės artumą bei švelnumą. 

Atsargėliausiai prisislinkusi, stipriai daužantis širdžiai, 
bandydama kvėpuoti, lyg vis dar miegotų, dar šiek tiek pri- 
artėjo ir nors visiškai nesilietė, juto, kad iš tiesų yra vos per 
kelis milimetrus nuo Cabelės nugaros, klubų ir kojų. Dar 
geriau girdėjo jos kvėpavimą ir manė jaučianti lengvą ši- 
lumą tokio artimo kūno, siekiančio ir gaubiančio ją pačią. 
Prieš savo valią, lyg nesuvoktų galutinai ką daranti, pajudi- 
no dešinę ranką ir uždėjo ant draugės šlaunies. „Palaiminta 
komendanto valanda“, - pagalvojo. Juto, kaip širdies ritmas 
dar padažnėja, - Cabelė netrukus nubus ir patrauks jos ran- 
ką: „Pasitrauk, neliesk manęs, ar pamišai, ką čia išdarinėji?“ 
Bet Čabelė nesujudėjo ir, regis, amžiams buvo nugrimzdusi 
į miegus. Jinai juto jos įkvėpimą, iškvėpimą, juto, kad tas 
pats oras pasiekia ir ją, kad įsiskverbia pro nosį bei burną ir 
kaitina ją iš vidaus. Akimirką labiausiai susijaudinusi - koks 
absurdas — mąstė apie komendanto valandą, tiekimo per- 
trūkius, pagrobimus, ypač Kačito, ir teroristų bombas. Kas 
per šalis, kas per šalis! 

Paslinko savo delną, šlaunies paviršius buvo tvirtas ir 
švelnus, vos vos drėgnas, galbūt dėl sukaitimo ar kokio 
kremo. Ar Čabelė pasitepė kuriuo nors iš kremų Marisos 
vonioje prieš atsiguldama? Jinai nematė draugės persiren- 
giančios: davė jai vienus iš savo marškinių, trumpučius, ir 
ji persirengė už širmos. Sugrįžo į kambarį jau persirengusi, 
marškiniai lengvai peršviečiami, plačiomis rankovėmis, at- 
skleidžiantys kojas bei klubo linki ir Marisa pamena pa- 
galvojusi: „Koks gražus kūnas, kaip gražiai išsilaikęs, nors 

turi dvi dukreles, dėl to, kad nuolat lankosi sporto klube, 
triskart per savaitę.“ Jinai ir toliau milimetras po milimetro 
nepaliaudama judėjo vis labiau nerimaudama, kad draugė iš 
tiesų netrukus nubus; dabar nutirpusi ir laiminga juto, kad 
vos kelioms akimirkoms, prisitaikydami prie kiekvienos iš 
jų kvėpavimo, abiejų šlaunys, klubai ir kojos vis susiliesdavo 
ir vėl vos kelioms akimirkoms atsitraukdavo. „Jau dabar tai 
tikrai tuojau nubus, Marisa, ėmeisi beprotybės“ Bet jinai 
neatsitraukė ir vis laukė — ko laukė? — lyg transe kito lengvo 
prisilietimo. Jos dešinė ranka ir toliau ilsėjosi ant Čabelės 
šlaunies ir Marisa pajuto, kaip pasikeitė jos kvėpavimas. * 

Tą akimirką draugė sujudėjo. Pamanė, kad širdis sustos. 
Kelioms sekundėms nustojo kvėpavusi, kuo stipriausiai už- 
merkė akis, bandydama apsimesti mieganti. Cabelė, nepa- 
judėdama iš vietos, pakėlė plaštaką ir dabar jau Marisa paju- 
to, kad ant jos rankos, padėtos ant draugės klubo, nusileido 
Čabelės ranka. Ar jinai ją staigiai numes? Ne, priešingai, 
švelniai, beveik su meile Čabelė, sunėrusi pirštus kartu su 
josios, dabar jau traukė jos ranką, lengvai spūstelėdama ją į 
savo odą, link tarpvietės. Marisa negalėjo patikėti tuo, kas 
vyksta. Jautė Cabelės sugautus pirštus ant vos kilstelėto du- 
bens ir drėgnoje, pulsuojančioje ertmėje, į kurią jos ranka 
buvo spaudžiama. Virpėdama nuo galvos iki kojų pirštų 
galiukų, Marisa galutinai prisiartino krūtimis, dubenimi, 
kojomis prie draugės nugaros, klubų ir kojų, tuo pačiu metu 
visais penkiais pirštais trynė lytį, bandydama apčiuopti 
mažytį klitorį, globdama, skirdama įsijaudrinusios lyties 
drėgnas lūpas, kamuojama nepasotinamumo, nepaliauja- 
mai vedama ČCabelės rankos, juto draugę taip pat virpančią, 
trinančią savo kūną, padedančią jai su ja susijungti, susilieti. 

Marisa panardino veidą į kupetą plaukų, galvos judesiais 
stengdamasi juos nustumti, kol susirado Čabelės kaklą ir 
ausis ir dabar jau jas bučiavo, čiulpė ir lengvai kandžiojo, 
apie nieką daugiau negalvodama, apsalusi iš laimės ir geis- 
mo. Po kelių sekundžių ar minučių Čabelė apsisuko ir dabar 
jau pati ieškojo jos burnos. Bučiavosi aistringai ir nepaso- 
tinamai, pradžioj tik lūpomis, paskui pravėrusios burnas, 
supindamos liežuvius, apsikeisdamos seilėmis, o jų rankos 
rengė, greičiau plėšė, viena kitos marškinius, kol pasiliko 
nuogos ir susipynė. Sukosi iš vienos pusės į kitą, glamo- 
nėdamos, bučiuodamos viena kitos krūtis, vėliau dubenis, 
tarpvietes, dar vėliau rydamos viena kitos lytį, jautė laiką 
išsisklaidant nebūtyje, tokį beribį ir tokį sodrų. 

Kai Marisa, visa apsalusi, patenkinta, pajuto negalinti 
atsispirti neišvengiamam miegui, dar suspėjo pagalvoti, kad 
visa tai patirdamos nei ji, nei Čabelė, kurią taip pat, regis, 
apėmė miegas, nepratarė nė vieno žodžio. Prieš panirdama 
į miego bedugnę, dar kartą prisiminė komendanto valandą 
ir pamanė išgirdusi tolimą sprogimą. 

Po kelių valandų, pilkai dienos brėkšmai skverbiantis į 
miegamąjį pro žaliuzes Marisa nubudo lovoje viena. Gėda ją 
perliejo nuo galvos iki kojų. Ar iš tiesų visa tai nutiko? Ne, tai 
neįmanoma, ne, ne. Be abejo, nutiko. Tuomet išgirdo bruz- 
des; vonioje ir išsigandusi užsimerkė, apsimesdama mieganti. 
Pusiau pramirkomis, pro blakstienas, pastebėjo, kad Cabelė 
jau apsirengusi ir susitvarkiusi, pasirengusi keliauti. 

— Marisita, labai atsiprašau, kad pažadinau, — išgirdo ją 
sakančią pačiu įprasčiausiu balsu. 

— Kas per nesąmonės, - sumurmleno, jausdama, kad jos 
balsas vos girdimas. — Jau išeini? Nepasiliksi pusryčių? 

— Ne, širdele, — pasipriešino draugė, jos balsas iš tiesų 
nevirpėjo ir nesimatė, kad jaustųsi nepatogiai, buvo tokia 
kaip visuomet, be menkiausio raudonio skruostuose, žvel- 
gė įprastai, nė krislo pykčio ar pašaipos didžiulėse tamsiose 
akyse, tik kupeta juodų plaukų šiek tiek susitaršiusi. - Lekiu 
kuo skubiausiai, kad suspėčiau išleisti mergaites į mokyklą. 
Nuoširdžiausiai dėkoju už svetingumą. Susiskambinsime, 
bučiuoju. 

Pasiuntė oro bučinį nuo miegamojo durų ir išėjo. Ma- 
risa pakilo, pasirąžė, jau buvo besikelianti, bet netrukus ir 
vėl atsigulė ir užsiklojo antklode. Žinoma, iš tiesų nutiko, 
ir geriausias to įrodymas buvo, kad ji nuoga, o susiglamžę 
marškiniai pusiau išlindę iš po apkloto ant lovos krašto. Pa- 
kėlė antklodę ir nusijuokė, pamačiusi, kad Cabelei skolinti 
marškiniai susisukę į gniužulą prie jos kojų. Nusijuokė, bet 
akimirksniu nutilo. Dieve mano, Dieve mano. Ar gailėjo- 
si? Visiškai ne. Kokia nepalaužiama Cabelės valia! Ar ji- 
nai buvo tai dariusi anksčiau? To negali būti. Jos tiek laiko 
pažįstamos, visada viską viena kitai pasipasakodavo, jeigu 
Čabelė būtų turėjusi panašų nuotykį, tikrai jai būtų prisi- 
pažinusi. O galbūt ir ne? Ar pasikeis dėl to jų draugystė? 
Žinoma, ne. Čabelita buvo jos geriausia draugė, daugiau nei 
sesuo. Kokie bus ateity jųdviejų santykiai? Tokie patys kaip 
ir anksčiau? Dabar jas siejo didžiulė paslaptis. Dieve mano, 
Dieve mano, negalėjo patikėti, kad taip iš tiesų nutiko. Visą 
rytą, kai prausėsi, rengėsi, pusryčiavo, davė nurodymus vi- 
rėjai, mažordomui ir tarnaitei, galvoje varinėjo tuos pačius 
klausimus: „Ar tikrai pasielgei taip, kaip pasielgei, Marisi- 
ta? Kas nutiks, kai Kikė sužinos, ką jinai ir Cabelė iškrėtė? 
Ar supyks? Ar iškels pavydo sceną, kokią iškeltų, jeigu tai 

būtų nutikę su vyru? Ar jinai jam papasakos?“ Ne, niekuo- 
met gyvenime, apie tai niekas neturėjo sužinoti, kokia gėda. 
Ir vis dar galvojo apie tą patį įdienojus, kai Kikė sugrįžo 
iš Arekipos ir parvežė neprilygstamų Iberijos pyragaičių ir 
maišelį sausainėlių, jį bučiuodama ir klausdama, kaip pra- 
ėjo susirinkimas bravore: „Gerai, gerai, gringita, nuspren- 
dėme nebesiųsti alaus į Ajakučą, neapsimoka, pinigai, kurių 
reikalauja teroristai ir pseudoteroristai, mus baigia įvaryti į 
bankrotą.“ O jinai ir toliau mintijo: „Kodėl Čabelė neužsi- 
minė apie tai nė žodeliu ir išėjo taip, lyg nieko nebuvo nu- 
tikę? Ir kaip manai, kvaile, dėl ko? Nagi, jinai taip pat jautė 
gėdą, nenorėjo apie tai kalbėti ir nudavė, lyg nieko nebūtų 
nutikę. Bet juk iš tiesų nutiko, Marisita. Ar taip nutiks dar 
kartą, ar jau daugiau niekada?“ 

Visą savaitę nedrįso paskambinti ČCabelei, nerimastingai 
laukdama, kad ji paskambintų. Kaip keista! Niekada ne- 
buvo praėję tiek dienų neapsilankius ar nepaskambinus. O 
galbūt geriau pagalvojus ne taip ir keista: ji jautėsi taip pat 
nepatogiai ir greičiausiai laukė, kol Marisa imsis iniciatyvos. 
Ar ji užpyko? Betgi dėl ko? Argi ne pati Cabelė žengė pirmą 
žingsnį? Juk ji tiktai uždėjo ranką ant kojos, tai galėjo būti 
paprasta, nevalinga, be jokių ketinimų. O Čabelė paėmė jos 
ranką ir vedė ją, kad liestų tenai, masturbuotų. Kokia drąsa! 
Kuomet apnikdavo mintys apie tai, kildavo nevaldomas no- 
ras juoktis, o sukilęs karštis nurausvindavo skruostus. 

Taip jautėsi visą savaitę. Užsisvajojusi, pasinėrusi į pri- 
siminimus, net nesusivokdama kaip, bet tvarkingai vykdė 
visą dienotvarkę: italų kalbos pamokos su Diana, arbatė- 
lė su tetomis dėl dukterėčios Margo, kuri pagaliau išteka, 
dveji pietūs su Kikės partneriais, pakviestais su žmonomis, 

privalomasis arbatėlės apsilankymas pas tėvus, kinas su 
pussesere Matilda — į filmą visiškai nekreipė dėmesio, nes 
tas nutikimas vis dar nėjo jai iš galvos ir kartkartėmis vis 
savęs klausė, ar tai nebuvęs sapnas. Ir dar priešpiečiai su 
mokslo draugėmis ir neišvengiamas pokalbis, kurį vos suge- 
bėjo sekti, apie vargšelį Kačitą, pagrobtą jau beveik du mė- 
nesius. Sakė, kad draudimo kompanija atsiuntė ekspertą iš 
Niujorko derėtis dėl išpirkos su teroristais, o vargšelė Nina, 
jo žmona, lankėsi pas specialistą, kad visai neišprotėtų. Ir 
kokia turėjo būti išsiblaškiusi, kad vieną iš tokių naktų, be- 
simylėdama su Enrike, netikėtai pajuto, kad vyras atšalo ir 
pasakė: „Nežinau, kas tau darosi, gringita, bet manau, kad 
per dešimt santuokos metų niekada nemačiau tavęs tokios 
šaltos. Ar tai dėl terorizmo? Gal geriau pamiegokime.“ 
Ketvirtadienį, praėjus lygiai savaitei po. to, kas nutiko 
ar nenutiko, Enrikė sugrįžo iš įmonės anksčiau nei įpras- 
tai. Atsisėdę terasoje, gurkšnojo viskį, žvelgdami į žemiau 
jų plytinčią Limos švieselių jūrą ir kalbėdami, be abejo, apie 
tai, kas buvo apsėdę tomis dienomis visus namus: Švytin- 
čio Kelio grobimus ir Tupako Amaru revoliucinį judėjimą, 
beveik kasnakt dėl teroristinių išpuolių elektros bokštuo- 
se dingstančią elektrą — ištisi Limos rajonai skendėdavo 
prieblandoje, ir teroristų sprogdinimus, kurie naktimis bei 
paryčiais žadino limiečius. Prisiminė, kad prieš kelis mė- 
nesius, sėdėdami toje pačioje terasoje, matė vidury nakties 
įsižiebiant vienoje iš miesto dalių fakelus, suformavusius 
pjautuvą ir kūjį, kaip įspėjimą, kas nutiktų, jeigu senderis- 


* Švytintis Kelias (Sendero Luminoso) ir Tupako Amaru revoliucinis judėji- 
mas, TARJ (Movimiento Revoliucionario Tupac Amaru, MRTA) yra tero- 
ristinės Peru organizacijos. 

tai laimėtų karą. Enrikė sakė: jeigu situacija kompanijoms 
pasidarytų nebeištveriama, nes apsaugos priemonių išlaidos 
iki pamišimo didina kaštus, o draudimo bendrovės vis ke- 
lia įmokas, ir jeigu banditai ir toliau netrukdomi sieks savo, 
Peru situacija netrukus pasidarys panaši kaip Kolumbijoje, 
kur verslo žmonės, smaugiami teroristų, kėlėsi į Panamą ir 
; Majamį, kad iš tenai vadovautų savo kapitalui. O visa tai 
reiškė tik dar daugiau keblumų, papildomų išlaidų ir pra- 
radimų. Ir tuo metu, jai sakant: „Galbūt ir mes turėsime 
persikelti į Panamą ar Majamį, brangusis, Kintanilja, ma- 
žordomas, pasirodė terasoje ir pasakė: „Skambina ponia 
Čabelė, ponia“ „Atsiliepsiu miegamajame“, — atsakė jinai 
ir pakildama išgirdo Kikės žodžius: „Pasakyk Čabelei, kad 
kurią dieną paskambinsiu Liusijanui dėl visų mūsų keturių 
susitikimo, gringita.“ 

Kai sėdosi ant lovos ir ėmė ragelį, jautė virpančias kojas. 
„Alio, Marisita?“ — išgirdo ir atsakė: „Kaip gerai, kad skam- 
bini, buvau visiškai užsisukusi su savo darbais ir ketinau ryt 
iš ryto tau paskambinti.“ 

— Gulėjau lovoje, kamuojama stipriausio gripo, - pasakė 
Čabelė, — bet dabar jau pamažu praeina. Ir ilgėjausi tavęs 
labiausiai, širdele. 

— Ir aš taip pat, - atsakė jai Marisa. - Manau, nebuvome 
praleidusios nė savaitės nesimačiusios, tiesa? 

— 5kambinu, norėdama tave pakviesti, - pasakė Čabelė. — 
Ir perspėju iš anksto, kad atsisakymo nepriimsiu. Privalau 
vykti į Majamį dviem ar trims dienoms dėl nenumatytų 
nesklandumų Brikvelo aveniu apartamentuose, o sutvarkyti 
juos galėsiu tiktai būdama tenai asmeniškai. Palaikyk man 
kompaniją, kviečiu tave. Jau turiu bilietus dviem asmenims, 

gavau juos nemokamai už sukauptas mylias. Išvykstame 
ketvirtadienį vidurnaktį, pabūsime tenai penktadienį ir šeš- 
tadienį, o sugrįšime sekmadienį. Neatsakyk neigiamai, nes 
užpyksiu negyvai, brangute. 

— Žinoma, vyksiu su tavimi, kuo mieliausiai, — atsakė 
Marisa, jai rodėsi, kad širdis bet kurią akimirką iššoks pro 
burną. — Dabar pat pasakysiu apie tai Kikei ir jeigu tik jis 
man paprieštaraus, išsiskirsiu. Ačiū tau labai, mieloji. Pasa- 
kyta — padaryta. Aš sužavėta tavo pasiūlymo. 

Padėjo ragelį ir akimirką sėdėjo ant lovos, kad nusira- 
mintų. Ją apėmė malonus jausmas, palaimingas neapibrėž- 
tumas. Tai tikrai nutiko ir dabar jinai kartu su Čabele at- 
einantį ketvirtadienį keliaus į Majamį ir tris dienas užmirš 
pagrobimus, komendanto valandą, tiekimo pertrūkius ir 
visą kitą košmarą. Kai sugrįžo į terasą, Enrikė pajuokavo: 
„Kas vienas pats sau juokiasi, prisimena savo piktadarystes. 
Ar galėčiau sužinoti, kodėl tavo akys taip blizga?“ „Nesa- 
kysiu, Kike, — koketavo su vyru, apsivydama rankomis jo 
kaklą. - Netgi grasinama mirtimi tau nepasakysiu. Čabelė 
mane pasikvietė trims dienoms į Majamį ir pasakiau, kad 
jeigu man neleisi jos lydėti, išsiskirsiu su tavimi.“ 


II 


Ž2A gu, ES 


Ugo 


Netikėtas vizitas 


Vos išvydęs jį įeinantį į kabinetą, inžinierius Enrikė Karde- 
nasas — Kikė Žmonai bei draugams — pajuto keistą nejauku- 
mą. Kažkuo nemalonus buvo tas žurnalistas, kuris artinosi 
link jo tiesdamas ranką. Gal atstūmė tarzaniška, linguo- 
janti ir pozuojanti kaip džiunglių karaliaus eisena? Gal jo 
žiurkiška šypsenėlė, raukianti kaktą iš po sulaižytų plaukų, 
prilipusių prie kiaušo kaip metalinis šalmas? Gal prigludu- 
sios rudo krepo kelnės, aptraukiančios kaip antra oda ro- 
plišką kūnelį? O gal tie geltoni ant platformos batai, kad 
paaukštintų stotą? Viskuo jis atrodė bjaurus bei atgrasus. 

— Labai malonu, inžinieriau Kardenasai, — ištiesė jam 
geibią ir mažą ranką, ja perdavė savo prakaitą. — Pagaliau 
leidote duoti jums penkis, po šitiekos pastangų. 

Balsas buvo spigus ir rodėsi pašaipus, žvalgėsi mažomis, 
neramiomis akimis, o dar tas rachitiškas kūnelis, ir Enrikė 
pajuto, kad pasmirdo arba iš klyno, arba iš batų. Ar galėjo 
būti, kad būtent dėl kvapo jam taip nepatiko tas subjektas? 

— Atleiskite, žinau, kad skambinote daugybę kartų, — 
atsiprašė, ne itin nuoširdžiai. — Negaliu priimti visų man 
skambinančių Žmonių, neįsivaizduojate, kokia perkrauta 
mano dienotvarkė. Prašom sėstis. 

— Galiu sau įsivaizduoti, inžinieriau, - atsakė žmogelis. Jo 
batai aukštais padais girgždėjo, švarką vilkėjo mėlyną, labai 
įliemenuotą, ir ryšėjo blizgantį kaklaraištį, kuris, rodėsi, jį 
smaugė. Viskas jo buvo maža, netgi balsas. Kokio amžiaus 
galėjo būti? Keturiasdešimties, penkiasdešimties metų? 

— Koks nuostabus iš čia atsiveria vaizdas, inžinieriau! Te- 
nai tolumoje matosi Šventojo Kristoforo kvartalas, tiesa? 
Esame dvidešimtame, dvidešimt pirmame aukšte? 

— Dvidešimt pirmame, — patikslino jis. — Jums pasisekė, 
šiandien saulėta, todėl galima mėgautis vaizdu. Įprastai šiuo 
metų laiku rūkuose skęsta visas miestas. 

— Turėtų apimti neribotos galios pojūtis, po kojomis ma- 
tant visą Limą, — pajuokavo lankytojas. Jo rainos akys ne- 
nustodamos judėjo šokčiodamos, ir visa, ką jisai sakė, Kikei 
atrodė, išdavė visišką nenuoširdumą. — O koks elegantiškas 
kabinetas, inžinieriau! Leiskite apžiūrėti jūsų paveikslėlius. 

Ir dabar lankytojas ramiai vaikštinėjo, apžiūrinėdamas 
mechaninių prietaisų — vamzdžių, kranų, stūmoklių, van- 
dens bakų ir skirstytuvų — brėžinius, kuriais dekoratorė Le- 
onorsita Artigasa papuošė kabineto sienas pasakiusi: „Argi 
tau jie neprimena abstrakčiosios grafikos, Kike?“ Leonor- 
sitos humoro jausmas, kurį, visa laimė, kartu su tais nuas- 
menintais brėžiniais ir hieroglifais paįvairino Peru peizažų 
fotografijos, jam kainavo ištisą kapitalą. 

— Prisistatysiu, — pagaliau ištarė figūrėlė. - Rolandas Garo, 
ilgametis žurnalistas. Vadovauju savaitraščiui Atvirai. 

Ištiesė jam vizitinę kortelę, nesuvaldydamas šypsenėlės ir 
kalbėdamas ciepsiančiu, gergždžiančiu balseliu, kuris priminė 
paukščio cypčiojimą. Būtent tuo labiausiai jį ir trikdė lanky- 
tojas, nusprendė Enrikė — ne kvapas atbaidė, o būtent balsas. 

— Teko matyti, pone Garo, — verslininkas pabandė būti 
malonus. — Teko kartą matyti jūsų televizijos programą. Ji- 
nai buvo nutraukta dėl politinių priežasčių, tiesa? 

— Jinai buvo nutraukta dėl to, kad sakiau tiesą, tai, kas 
Peru sunkiai pakenčiama — šiandien ir visuomet, — patvirti- 
no žurnalistas su kartėliu, bet nepaliaudamas šypsotis. — Jie 
nutraukė jau kelias mano televizijos bei radijo programas. 
Anksčiau ar vėliau dėl tos pačios priežasties taip pat nu- 
trauks ir Avirai veiklą. Bet man tai visai nerūpi. Iokia jau 
yra profesinė rizika šioje šalyje. 

Įkritusios akutės stebėjo jį lyg ir nepasitikėdamos, todėl 
Enrikė ėmė gailėtis, sutikęs jį priimti. Kodėl taip pasielgė? 
Nes jo sekretorė, pavargusi nuo tiekos skambučių, pagaliau 
paklausė: „Tuomet pasakyti jam, inžinieriau, kad niekada 
su juo nesusitiksite? Daugiau neištversiu, jūs jau man at- 
leiskite. Biure visi baigiame išprotėti. Kasdien skambina po 
penkis ar šešis kartus jau kelias savaites iš eilės.“ Jisai pagal- 
vojo, kad, nepaisant visko, kartais žurnalistas gali būti visai 
naudingas. „Ir taip pat pavojingas“, — padarė išvadą. Apniko 
nuojauta, kad iš šito apsilankymo nieko gero neišeis. 

— Klausau jūsų, pone Garo, kuo galiu būti naudingas? — 
pastebėjo, kad žurnalistas nustojo šypsotis ir įsmeigė į jį 
tiriamą, sarkastišką žvilgsnį. — Jeigu pradėsite kalbą apie 
reklamą, iš anksto įspėju, kad mes patys tuo neužsiimame. 
Turime sutartį su viena kompanija, administruojančia visą 
įmonių grupės reklamą. | 

Buvo akivaizdu, kad savaitraščiui nerūpėjo reklama. 
Žmogelis dabar buvo labai rimtas. Nepratarė nė žodžio: 
stebėjo jį tylėdamas, lyg būtų ieškojęs žodžių: netrukus juos 
ištars, ar išlaikydamas įtampą, kad jį sunervintų. Ir iš tiesų 

laukdamas, kol Rolandas Garo pravers burną, Enrikė ėmė 
jaustis, be to, kad susierzinęs, dar ir neramiai. Kokiu reikalu 
bus atėjęs šis įkyrus tipas? 

— Kodėl jūs, inžinieriau, neturite asmens sargybinių? — 
paklausė netikėtai jo Garo. - Jų bent jau nematyti iš pirmo 
žvilgsnio. 

Enrikė patraukė pečiais nustebęs. 

— Esu fatalistas ir labai vertinu laisvę, — atsakė. — Jeigu 
kas nors turės nutikti, lai nutinka. Negalėčiau gyventi, ap- 
suptas asmens sargybinių, jausčiausi įkalintas. 

Ar tiktai šitas subjektas nebus atėjęs paimti iš jo interviu? 
Jisai tikrai nesutiks ir kuo skubiausiai išspirs jį į gatvę. 

— Tai labai delikatus reikalas, inžinieriau Kardena- 
sai, — žurnalistas pritildė balsą, lyg sienos būtų galėjusios 
jį išgirsti. Kalbėjo tyčia lėtai, kartu šiek tiek teatrališkai, 
atvertė nutrintą odinį aplanką, kurį buvo atsinešęs su sa- 
vimi, ir ištraukė voką, perjuostą dviem storomis gumomis. 
Neįteikė jam iš karto — pasidėjo voką sau ant kelių ir vėl 
dviprasmį, gal kiek grasinantį. Nelemtą valandą jis suti- 
ko suteikti tą audienciją! Logiškiausia būtų buvę, jeigu jį 
būtų priėmęs vienas iš jo asistentų, išklausęs ir atsikratęs 
juo. O dabar jau buvo per vėlu ir greičiausiai jis labai dėl 
to gailėsis. 

— Paliksiu jums šitą dossier, kad galėtumėte kuo atidžiau 
jį išnagrinėti, inžinieriau, — pasakė Garo perdėtai ramiai 
įteikdamas jam voką. — Kai peržvelgsite voko turinį, supra- 
site, kodėl norėjau įteikti jį asmeniškai, o ne perduoti jūsų 
sekretoriatui. Noriu jus patikinti, kad Atvirai niekada nesi- 
imtų publikuoti panašaus purvo. 

Kurį laiką patylėjo neatitraukdamas akių ir tęsė toliau 
pradėdamas falcetu ir leisdamas balso toną vis žemyn: 

— Neklauskite, kaip jis pateko į mano rankas, nes tiesiog 
jums to neatskleisiu. Tai žurnalistinės deontologijos klau- 
simas, manau, kad žinote, kas tai yra. Profesinė etika. Aš 
visada gerbiu savo šaltinius, nors yra žurnalistų, kurie juos 
parduoda menkiausiai progai pasitaikius. Vienintelis daly- 
kas, kurį dar kartą pakartosiu, — šią medžiagą peržiūrėkite 
pats asmeniškai. Sitame mieste gausu Žmonių, pats Žinote, 
norinčių kitiems pakenkti. Dėl jūsų prestižo, jūsų galios 
ir jūsų turtų. Šitie dalykai Peru neatleidžiami. Pavydas ir 
pagieža tarpsta šitoje šalyje labiau nei kur nors kitur. Dėl 
vieno patikinu: tie, kurie nori apjuodinti jus ir pakenkti 
jūsų reputacijai, niekuomet negalės to padaryti per mane 
ar Atvirai. Galiu jus užtikrinti. Aš nenusileidžiu iki padu- 
gnių lygio. Jums tikrai naudinga žinoti, kuo galite pasitikėti. 
Jūsų priešai pasinaudos šitomis ar blogesnėmis aplinkybė- 
mis, norėdami jus gąsdinti ar dievai žino ko reikalauti. 

Padarė pauzę, norėdamas įkvėpti, ir po kelių sekundžių 
tęsė toliau, kilsteldamas pečius: 

- Žinoma, jeigu būčiau leidęsis į purviną žaidimą ir pa- 
skelbęs šitą medžiagą, būtume trejopai ar ketveriopai pa- 
dauginę mūsų tiražą. Bet jūsų laimei, inžinieriau, Peru vis 
dar liko keli principingi Žurnalistai. Ar žinote, kodėl tai da- 
rau? Nes tikiu, kad esate patriotas, pone Kardenasai. Žmo- 
gus, savo įmonėmis kuriantis tėvynę. Tas, kuris tuo metu, 
kai kiti, išsigandę terorizmo, traukiasi su savo pinigais į 
užsienį, pasilieka šalyje, dirba ir kuria darbo vietas, prie- 
šindamasis terorizmui, kylančiam šioje šalyje. Pasakysiu dar 
daugiau. Nenoriu jokių pinigų. Jeigu juos man siūlysite, vis 

tiek nepriimsiu. Atėjau jums įteikti asmeniškai, kad jūs pats 

išmestumėte į šiukšlinę šitas šiukšles ir ramiai miegotumėte. 
Jokių pinigų, inžinieriau, išskyrus mano švarią sąžinę. O 

dabar jau jus paliksiu. Žinau, kad esate labai užimtas žmo- 
gus ir nenoriu atimti daugiau jūsų brangaus laiko. 

Atsistojo, ištiesė ranką ir Enrikė sumišęs ir vėl pajuto 
drėgmę, likusią prisilietus prie minkšto prakaituoto delno. 
Matė, kaip žmogelis eina link durų ta pačia kampuota, už- 
tikrinta eisena, atidaro jas ir nepasukdamas galvos paskui 
save jas uždaro. 

Buvo toks sumišęs ir nemaloniai paveiktas, kad įsipylė 
stiklinę vandens ir vienu ypu ją išgėrė, prieš pasižiūrėda- 
mas į voko turinį. Laikė jį teisiai priešais save ant darbo 
stalo ir jam pasirodė, kad rankos šiek tiek dreba nuimant 
gumas nuo voko. Atvėrė voką. Kas jame galėtų būti? Nie- 
ko gero, sprendžiant iš žmogelio monologo. Pastebėjo, kad 
viduje nuotraukos, įsuktos į peršviečiamą blizgų popierių. 
Nuotraukos? Kokios tai galėtų būti nuotraukos? Atsargiai 
ėmė traukti peršviečiamą popierių, bet po kelių sekundžių 
neteko kantrybės ir suplėšęs popierių išmetė į šiukšliadėžę. 
Nuostaba, kurią sukėlė pirmas vaizdas, buvo tokia didelė, 
kad išmetė nuotraukas į orą, paskleisdamas jas nuo sta- 
lo ant žemės, visur aplinkui. Paskui nuslydo nuo kėdės ir 
keturpėsčias ėmė jas rinkti. Tuo pat metu jas žiūrėjo, kuo 
skubiausiai pridengdamas vieną kita, apkvaitęs, pakraupęs, 
sugrįždamas prie ankstesnės, peršokdamas prie tolesnės, 
širdis daužėsi krūtinėje ir jis jautė, kad pamažu ima trūkti 
oro. Ir toliau sėdėjo ant grindų su gerom dviem dešimtim 
nuotraukų rankose, peržvelgdamas jas dar ir dar kartą, ne- 
galėdamas patikėti tuo, ką mato. Neįmanoma, visiškai ne- 

įmanoma. Ne, ne. Bet vis dėlto nuotraukos buvo čia, viską 
tuo pasakė, regis, pasakojo dar daugiau, nei nutiko tą naktį 
Čosikoje, ir dabar prikėlė naujam gyvenimui, ką jisai jau 
buvo palaidojęs ir užmiršęs. 

Jautėsi toks sutrikęs ir toks susijaudinęs, kad vos galėjo 
pakilti ant kojų, padėjo nuotraukas ant darbo stalo, nusi- 
vilko švarką, atlaisvino kaklaraištį ir leido sau, užmerkęs 
akis, susmegti į krėslą. Nevaldomai prakaitavo. Bandė nu- 
siraminti, bandė mąstyti logiškai, bandė pažvelgti į susi- 
klosčiusią situaciją kritiškai. Nepavyko. Pagalvojo, kad gali 
ištikti širdies smūgis, jeigu nepavyks nusiraminti. Gerą va- 
landėlę sėdėjo nejudėdamas, galvodamas apie savo vargšę 
motiną, Marisą, gimines, verslo partnerius, draugų ratą, 
viešąją nuomonę. „Šitoje šalyje mane pažįsta netgi akmenys, 
prakeikimas“ Stengėsi kvėpuoti ramiai, įkvėpdamas pro 
nosį, iškvėpdamas pro burną. 

Žinoma, tai šantažas. Tapo pačia kvailiausia pasalos 
auka. Visa tai nutiko prieš dvejus metus, galbūt šiek tiek 
daugiau, tenai, Čosikoje, kaip jis galėjo apie tai pamiršti. 
Ar to jugoslavo vardas buvo Kosutas? Kodėl tiktai dabar 
tos nuotraukos iškilo į paviršių? Ir kodėl būtent per tą at- 
stumiantį tipelį? Pasakė, kad niekada jų nepublikuosiąs ir 
nenorįs jokio atlygio, ir tai, žinoma, buvo būdas pasakyti, 
kad pasielgs kaip tik priešingai. Primygtinai tvirtino esąs 
principingas žmogus, kad parodytų, jog yra nusikaltėlis be 
skrupulų, nusprendęs ištraukti jo sielą, nupešti iki paskuti- 
nio skatiko, įvelti jį į skandalo siaubą. Pagalvojo apie savo 
motiną, jos taurų bei garbingą veidą, perkreiptą nuostabos 
ir siaubo. Pagalvojo apie savo brolių reakciją, jeigu pama- 
tytų tas nuotraukas. Ir jo širdis susitraukė, įsivaizdavus 

Marisos veidą, dar labiau išblyškusį nei visuomet, perbalusį, 
praverta burna, o jos dangaus spalvos akys užtinusios nuo 
ašarų. Norėjo pradingti. Turėjo kuo skubiausiai pasišnekėti 
su Liusijanu. Dieve mano, kokia gėda. O gal geriau pasitar- 
ti su kitu advokatu? Ne, koks kvailys, niekuomet negalėtų 
parodyti panašių nuotraukų niekam kitam, tik Liusijanui, 
savo mokslo draugui, geriausiam draugui. 

Kabinete suskambo telefonas ir Enrikė krūptelėjo kėdėje. 
Sekretorė jam priminė, kad netrukus vienuolikta ir kad jis 
turi direktorių pasitarimą Kasyklų sąjungoje. „laip, žinoma, 
tegul vairuotojas manęs laukia prie įėjimo, netrukus nusi- 
leisiu.“ 

Nuėjo į vonios kambarį nusiprausti veido ir tuo pat metu 
kankindamasis galvojo: kas nutiktų, jeigu šitos nuotraukos 
pasklistų po Limą per laikraštį ar žurnalą, tarpstantį gelto- 
nyje, traukiantį į dienos šviesą privačių gyvenimų intymu- 
mus? Dieve mano, turėjo kuo skubiausiai susitikti su Liu- 
sijanu, ne tik dėl to, kad jis buvo geriausias draugas, bet jo 
kontora buvo viena iš pačių prestižiškiausių Limoje. Kokia 
staigmena ir nusivylimas laukia to, kuris visą laiką tikėjo, 
jog Kikė Kardenasas yra tobulybės įsikūnijimas. 


„Javaitgalis Majamyje 


Kaip ir buvo sutarusios, Marisa ir Čabelė susitiko prieš pus- 
antros valandos LAN naktiniam lėktuvui išskrendant iš 
Chorchės Čaveso oro uosto į Majamį. Patraukė į VIP lau- 
kiamąjį atsigerti mineralinio vandens, kol lauks išvykimo. 
Beveik visos vietos buvo užimtos, bet, laimei, rado vieną 
nuošalų staliuką, prie baro. Marisa buvo palaidais plaukais, 
lengvai perrištais juosta, visiškai nepasidažiusi, jos šviesūs 
plaukai laisvai plaikstėsi, skaisčiausia veido išraiška, cina- 
mono spalvos kelnėmis, avėjo mokasinais ir didžiule tos 
pačios spalvos rankine. Tuo tarpu ČCabelė buvo nepriekaiš- 
tingai pasidažiusi, segėjo šviesiai žalią sijoną, vilkėjo marš- 
kinėlius gilia iškirpte, nešėsi lengvą odinę rankinę ir avėjo 
sandalus. Kaip įprastai ilgus plaukus buvo supynusi į kasą, 
kuri driekėsi per visą nugarą iki pat juosmens. 

— Kaip gerai, kad Kikė tave išleido, nuostabu, kad gali 
keliauti su manimi, — vos prisėdus, besišypsodama pasakė 
Čabelė. — Tu tokia graži šią naktį. Kodėl? 

— Maniau, kad sunkiai pavyks išprašyti leidimą ir jau bu- 
vau sugalvojusi šimtus istorijų, — nusijuokė Marisa paraus- 
dama. — Bet, visa laimė, jis iš karto sutiko, tik pagalvok. Iš 
tiesų pastarosiomis dienomis mano vyras kažkoks keistas. 

Lyg skrajotų padebesiais. Bet kalbant apie grožį, tu taip pat 
nuostabiai atrodai su ta egzotiška kasa. 

— Aš labai gerai žinau, kas darosi Kikei, — staiga surim- 
tėjusi pasakė Čabelė. — Tas pats, kas Liusijanui, tau, man ir 
visiems likusiems aplinkui, saulele. Visi tie nesibaigiantys 
tiekimo pertrūkiai, bombos, pagrobimai, žudymai, kas gali 
ramiai gyventi šitame mieste? Šitoje šalyje. Na, bent jau šį 
savaitgalį išsivaduosime nuo visko. Ar dar nieko nežinoma 
apie Kačitą? o 

— Atrodo, kad pagrobėjai iš šeimos pareikalavo šešių 
milijonų dolerių, — atsakė Marisa. - Iš Niujorko draudimo 
kompanijos atvyko amerikietis derybininkas. Vargšelis jau 
du mėnesius kaip dingęs, ar ne? 

— Aš pažįstu Niną, jo žmoną, - linktelėjo Čabelė. - Varg 
šelė gyvena, nepakeldama galvos. Lankosi pas psichologą. 
Žinai, kas man kelia didžiausią siaubą? Ne aš pati, ne Liusi- 
janas. Bet mano dukrelės. Sapnuoju košmarus, nerimauda- 
ma, kad jas gali pagrobti. 

Ir papasakojo Marisai, kad jinai ir Liusijanas svarsto 
mintį pasamdyti „Prosegur“ asmens sargybinių kompani- 
ją, kad saugotų namus bei šeimą, o ypač mergaites. Bet jų 
paslaugos atsieitų visą kapitalą! 

— Kikei taip pat buvo atėjusi tokia mintis, kai pagrobė 
Kačitą, - atsakė Marisa. - Bet apsigalvojome, nes mums pa- 
tarė, kad tai be galo pavojinga taip pat. Pasisamdai asmens 
sargybinius, o vėliau jie patys tave apvagia ar net pagrobia. 
Kokioje šalyje mums likimas skyrė gimti, Čabelita! 

— Panašu, kad Kolumbijoje reikalai dar prastesni, Marisa. 
Tenai ne tiktai grobia, bet ir nukerta pirštus ar ausis, kad 
paveiktų šeimas, ir dar nežinia kokias baisybes išdarinėja. 

— Kokia laimė praleisti tris dienas Majamyje, toli nuo 
viso šito, - pasakė Marisa, nusiimdama akinius nuo saulės ir 
žvelgdama į draugę mėlynomis akimis, kupinomis iššūkio. 
Pastebėjo, kad Čabelė šiek tiek paraudo ir juokėsi bandyda- 
ma tai nuslėpti, paėmė ją už rankos ir spustelėjo. O paskui 
ištiesė ranką, perbraukė per draugės plaukus ir pridūrė: — 
Žinai, kad tau taip supinti plaukai atrodo fantastiškai, ar 
ne, mieloji? 

— Miriau iš baimės, kad nepriimsi mano kvietimo, — su- 
murmėjo Cabelė, šiek tiek pritilusi ir atsakydama taip pat 
spustelėjo ranką. 

— Nė pakvaišusi to nedaryčiau, —- sušuko Marisa ir pajuo- 
kavo: — O be to, man taip patinka Majamis! 

Garsiai nusijuokė ir Čabelė aidu ją atkartojo. Kurį laiką 
juokavo, abi nuraudusios, sąmoksliškai žvelgdamos viena 
kitai į akis su krislu begėdystės, bandydamos nuslėpti jau- 
dulį. 

Kaip įprastai, LAN verslo klasė buvo perpildyta. Joms 
buvo rezervuota pirma eilė, todėl buvo šiek tiek atskirtos 
nuo likusių keleivių. Nė viena jųdviejų nenorėjo vakarie- 
niauti, bet užsisakė po taurę vyno. Visas penkias skrydžio 
valandas kalbėjosi apie viską, išskyrus tai, kas nutiko tą 
naktį, nors kartais kokia nors aliuzija nukreipdavo mintį į tą 
naktį ir tuomet kuri nors, nervingai juokdamasi, pasukda- 
vo kalbą kita linkme. „Kaip viskas susiklostys Majamyje? — 
klausė pati savęs Marisa užmerktomis akimis, jusdama, kad 
galynėjasi su miegu. — Ar ir toliau bandysime vengti šios 
temos?“ Labai gerai žinojo, kad negalės jos išvengti, ir buvo 
kažkas intriguojančio, jaudinančio, kažkas saldžiai begėdiš- 
ko, bandant įsivaizduoti, kas ir kaip nutiks. Staiga Marisa 

pagalvojo, kad, atvykus į Čabelės apartamentus, ji norėtų 
palengva išpinti ilgą draugės kasą, jausdama, kaip jos stori 
ir tokie juodi plaukai slysta per pirštus, ir pamažu lenktis jų 
pabučiuoti. 

Į Majamį atvyko su pirmais ryto spinduliais. Oro uoste 
Čabelė pasiėmė automobilį, užsakytą dar Limoje, o kadan- 
gi tuo paros metu mašinų buvo visai nedaug, labai greitai 
nusigavo į Liusijano apartamentus viename iš Brivkelo ave- 
niu su vaizdu į jūrą ir Ki Biskeino salą. Uniformuotas su 
kepure durininkas, šnekantis kaip kubietis, iškėlė jų laga- 
minus ir padėjo nunešti iki buto, modernaus penthauzo su 
plačiu vaizdu į paplūdimį. Marisa jau lankėsi čia, skrisdama 
iš Niujorko, bet tai buvo prieš kelerius metus. Jai pasirodė, 
kad ant sienų nauji paveikslai, tarp kitų Lamas, kuris anks- 
čiau kabėjo Limos namuose, jau matytas Soto paveikslas bei 
Moraleso piešinys — ir šiek tiek pakeistas visas buto dekoras. 

— Tau puikiai pavyko, Cabelita, - pasakė. - Kokia graži iš 
čia jūra. Išeikime į terasą. 

Durininkas paliko lagaminus prie durų. Vaizdas iš tera- 
sos šitą paryčių valandą su brėkšmos šviesa, medžių lajomis, 
Ki Biskeino pastatų eile ir simetriškai lūžtančių bangų puta 
žalsvai mėlyno vandenyno paviršiuje buvo karališkas. 

— Jeigu nori, iš pradžių šiek tiek pailsėkime, o paskui nu- 
sileisime į paplūdimį išsimaudyti, - pasakė ČCabelė ir Mari- 
sos širdis suspurdėjo — pajuto prie pat ausies lengvą Žodžių 
dvelksmą. Draugė suėmė ją už klubų ir glaudė prie savo 
kūno. 

Jinai nieko neatsakė, bet užsimerkdama atsilošė ir ėmė 
ieškoti burnos, kuri jau pamažu bučiavo ir kandžiojo ka- 
klą, ausis ir plaukus. Pakėlė rankas, susirado kasą ir panėrė 

pirštus į draugės plaukus, šnabždėdama: „Ar leisi išpinti 
tau kasą? Noriu pamatyti tave palaidais plaukais ir bučiuoti 
juos, meile.“ Neperskiriamos, labai rimtos išėjo iš terasos 
ir perėjusios didįjį kambarį, valgomąjį ir koridorių pasiekė 
Čabelės miegamąjį. 

Užuolaidos buvo užskleistos, todėl kilimais išklota- 
me kambaryje su paveikslais ant sienų karaliavo prieblan- 
da — Marisa spėjo atpažinti Šyšlo, Čavesą, mažytį Botero 
ir du Vasarelio raižinius — koketiškos užuolaidos iš abiejų 
lovos pusių, rodėsi, visai neseniai pakabintos. Tyloje viena 
kitą nurengdamos, glamonėjosi ir bučiavosi. Apsvaigus nuo 
susijaudinimo ir aistros, Marisai pasirodė, kad tame stab- 
telėjusiame intensyviame laike jas iš kažkur pasiekė švelni 
melodija, lyg būtų tyčia išrinkta, pritarianti visiško atsiri- 
bojimo ir laimės nuotaikai, į kurią buvo visiškai pasinėrusi. 
Mylėjosi ir mėgavosi, o tuo tarpu už kambario ribų vis gar- 
siau skambėjo balsai, motorai, garsiakalbiai, išorės šviesa vis 
stiprėjo ir Marisai rodėsi, kad netgi bangų muša skambėjo 
vis garsiau ir arčiau. Išsekusi pamažu nugrimzdo į miegą. 
Čabelės kasa visai išsipynė ir plaukai pasklido po Marisos 
veidą, kaklą bei krūtis. 

Kai nubudo, jau buvo įdienoję. Juto prigludus; prie sa- 
vęs Čabelės kūną, jos galva ilsėjosi ne ant pagalvės, bet ant 
draugės peties, o dešinė ranka gulėjo ant jos plokščio ir tvir- 
to pilvo, prisiglaudusio prie jos. 

— Laba diena, miegale, — išgirdo ją sakant ir pajuto, kad 
draugės lūpos liečia kaktą. — Sapnavai angeliukus? Miegojai 
nepaliaudama šypsotis. 

Marisa išsitiesė išilgai ČCabelės, pasirąžė, bučiuodama ją į 
kaklą, laisva ranka glamonėdama jos pilvą bei koją. „Manau, 

per visą savo gyvenimą nesijaučiau tokia laiminga, prisiekiu 
tau“, - sumurmėjo. Būtent taip ir jautėsi. Draugė pasislinko 
prie jos, taip pat ją apsikabindama, kalbėjo jai prie pat bur- 
nos, lyg norėdama inkrustuoti žodžius jai į kūną: 

— Aš taip pat, meile. Visas pastarąsias dienas svajojau, kad 
miegosime kartu ir kad nubusime būtent taip kaip dabar. Ir 
masturbavausi kas naktį, galvodama apie tave. 

Bučiavosi praviromis burnomis, supindamos liežuvius, 
rydamos seiles ir trindamosi kojomis, bet abidvi buvo per- 
nelyg nuvargusios, kad ir vėl mylėtųsi. Emė kalbėtis, vis 
dar apsikabinusios, Marisos galva ilsėjosi ant peties Ča- 
belei, kuri supynė pirštus su draugės pirštais ir žaidė su jos 
tarpvietės plaukais. 

— Ar tiesa, kad skambėjo muzika, — paklausė Marisa įsi- 
klausydama. — O gal man tik pasigirdo, bet atrodo, iš tiesų 
ją girdėjau. Iš kur jinai sklido? 

— Ją paleido mergina, atėjusi tvarkyti apartamentų, - pa- 
sakė Cabelė į ausį. - Bertola, labai simpatiška salvadorie- 
tė, dar bus laiko susipažinti. Jinai palaiko nepriekaištingą 
tvarką, apmoka sąskaitas, palieka šaldytuvą pilną ir galiu ja 
visiškai pasitikėti. Išalkai? Nori, kad paruoščiau pusryčius? 

— Ne, dar ne, pabūkime dar šitaip, neišeik, — paprašė 
Marisa, pakeldama Čabelės klubus. - Man gera jausti tavo 
kūną. Neįsivaizduoji, kokia laiminga jaučiuosi, širdele. 

— Išduosiu tau vieną paslaptį, Marisita, — tuo pat metu, 
šnabždėdama žodžius į ausį, švelniai, lėtai kandžiojo ausies 
kriauklelę. — Tai pirmas kartas mano gyvenime, kai mylė- 
jausi su moterimi. 

Marisa atitraukė galvą nuo Čabelės peties, kad pažiūrėtų 
jai į akis. Buvo labai rimta ir gal šiek tiek susigėdusi. Jos 

akys buvo gilios, tamsios, veido bruožai labai ryškūs, veido 
oda lygi, be dėmelės, burna putliomis lūpomis. 

— Aš taip pat, Čabele, - sušnabždėjo. - Pirmą kartą. Nors 
gali manim ir nepatikėti. 

— Tikrai? — dar perklausė jos draugė, abejodama. 

— Prisiekiu, - Marisa ir vėl veidu pasinėrė į Čabelės kak- 
lo linki. — Dar daugiau. Pasakyti dar vieną dalyką? Buvau 
nusistačiusi prieš tai — kai kas nors pasakodavo, kad tokiai 
ir tokiai patinka moterys, maniau, kad jos gal iškrypusios, 
jaučiau pasibjaurėjimą. Kvailystė, tiesa? 

— Aš pasibjaurėjimo nejaučiau, greičiau smalsumą, — at- 
sakė Cabelė. - Bet tas tiesa — pats savęs nepažįsti, kol tau 
nutinka tokie dalykai. Nes tą naktį, kai nubudau, pajutusi 
tavo ranką ant savo kojos ir tavo kūną, prigludusį prie mano 
nugaros, pasijutau tokia susijaudinusi, kokia niekada nebu- 
vau. Jaučiau šiurpuliukus tarpkojy, širdis, rodėsi, iššoks pro 
burną, visa sudrėkau. Nežinau, kaip išdrįsau paimti tavo 
ranką ir... 

— ...priglausti va čia, —- šnabždėjo Marisa, ieškodama ir 
atverdama tarpvietę, liesdama lytį ir kuo švelniausiai glos- 
tinėdama lūpas. - Ar galiu pasakyti, kad tave myliu? Tavęs 
tai netrikdo? 

— Aš taip pat tave myliu, - Čabelė patraukė meiliai jos 
delną, bučiuodama ją. — Bet nenoriu baigti dar kartą, nes 
neatsikelsiu iš šitos lovos. Nori, kad atitraukčiau užuolaidas? 
Pamatysi, kokia graži iš čia jūra. 

Marisa matė ją nuogą pašokančią iš lovos — dar kartą 
įsitikino, kad draugės kūnas jaunas ir stangrus, be gramo 
riebalų, siauru liemeniu, tvirtomis krūtimis. Matė, kaip ji 
atskleidžia užuolaidas, spausdama mygtuką sienoje. Dabar 

pro langą sklido skaisčiausia šviesa, nušviečianti visą kam- 
barį. Elegantišką, neperkrautą ir neperpuoštą, kaip ir jų na- 
mai Limoje, tokie buvo ir patys Cabelė su Liusijanu visa 
savo apranga ir kalba. 

- Argi negražus vaizdas? - Čabelė sugrįžo kuo skubiau- 
siai į lovą, prisidengdama antklode. 

— Gražus, bet tu — dar gražesnė, meile, - atsakė Marisa 
ją apkabindama. — Dėkoju tau už gražiausią naktį mano gy- 
venime, Čabele. 

— Ir vėl mane sujaudinai, raganaite, — atsakė Čabelė, ieš- 
kodama jos lūpų ir liesdama ją. — Ir dabar už tai atsiimsi. 

Abi atsikėlė iš lovos vėlyvą rytą ir basos, apsijuosusios 
chalatus, pasiruošė pusryčius, šnekučiavosi. Marisa pa- 
skambino Enrikei į darbą ir šis ją nuramino, kad jam viskas 
gerai, bet ji vis tiek juto, kad jis kažkoks keistas, liūdnas. 
Čabelė neturėjo galimybės pasikalbėti su Liusijanu, bet paš- 
nekėjo su jo mama, kuri visuomet būdavo jų namuose, kai ji 
išvykdavo, papasakojo, kad mergaitės laiku išėjo į mokyklą 
ir kad jai paskambinsiančios, kai tiktai sugrįš. 

— Nesijaudink dėl Kikės, Marisa, — patikino ją draugė. — 
Galiu garantuoti, kad jam nenutiko nieko ypatingo, tik 
tai, kas darosi mums visiems toje prakeiktų teroristų šalyje. 
Kartais Liusijaną taip pat apima depresija, kaip dabar Enri- 
kę. Pavyzdžiui, praėjusią savaitę man pasakė, kad jeigu rei- 
kalai ir toliau taip klostysis, daug protingiau būsią išvykti iš 
Peru. Jis galėtų darbuotis Niujorke, toje advokatų kontoroje, 
kurioje atliko praktiką po studijų Kolumbijos universitete. 
Bet manęs tai neįtikina. Man gaila būtų palikti savo mamą, 
jai netrukus bus septyniasdešimt. Ir nežinau, ar man patik- 
tų, kad mergaitės būtų mokslinamos kaip dvi gringitos. 

Sočiai papusryčiavo, gėrė vaisių sultis, ragavo jogurtus, 
valgė leistus kiaušinius, angliškus keksiukus ir užsigėrė juos 
kava, vėliau nusprendė nepietauti, o vakare eiti pavakarie- 
niauti į kokį nors gerą Majami Byčo restoraną. 

Kai Marisa paklausė Čabelės, ką tokio jai reikėjo sutvar- 
kyti apartamentuose, ši skambiai nusijuokė: 

— Nieko. Tai mano išsigalvotas pretekstas, kurį sukūriau, 
kad kartu su manimi keliautum į Majamį. 

Marisa apėmė jos ranką ir pabučiavo. Persirengė mau- 
dymosi kostiumėliais, apsiginklavo rankšluosčiais, kremais, 
akiniais nuo saulės, plačiabrylėmis skrybėlėmis ir patraukė 
į paplūdimį pasideginti. Žmonių buvo nedaug ir nors labai 
karšta, lengvas brizas švelnino kaitrą. 

— Kas nutiktų, jeigu apie tai sužinotų Liusijanas? — pa- 
klausė draugės Marisa. 

— Numirtų, - atsakė Cabelė. - Mano vyras pats konser- 
vatyviausias ir puritoniškiausias pasaulyje žmogus. Įsivaiz- 
duok, kad iki šiol užsispyrusiai reikalauja mylėtis užgesinus 
šviesą. O ką pasakytų Kikė? 

— Neįsivaizduoju, — atsakė ji. — Bet nemanau, kad labai 
išsigąstų. Nors matai jį nuolat tokį rimtą, bet toje galvoje 
velniai veisiasi. Išduoti paslaptį? Kartą yra man sakęs, kad 
labiausiai jį sujaudina įsivaizdavimas, kad žiūri, kaip my- 
liuosi su moterimi, o paskui su juo. 

— O, po šimts, gal galėtume suteikti jam tokį malonu- 
mą, — nusijuokė Cabelė. - Ir kas taip pamanytų, kai tavo 
vyras amžinai vaikšto vienuolio veidu. 

Vėliau abi prisipažino, kad abiem labai pasisekė dėl vyrų, 
kad abi juos labai myli ir kad yra su jais laimingos. O tai, 
kas vyksta joms, turi būti laikoma po devyniomis paslapties 

spynomis, kad niekaip nepakenktų nė vienos iš jų santuo- 
kai. Šitai kaip tik galėjo santuokas sutvirtinti ir išlaikyti 
aktyvias. 

Vakarop išeisiančios apsipirkti, galbūt į kiną, vakarie- 
niaus geriausiame Majami Byčo ar Ki Biskeino restorane, 
gurkšnodamos prancūzišką šampaną. Tai būsiąs iš tiesų įsi- 

Verslininkas 17 advokatas 


Liusijano Kasasbeljaso advokatų studija taip pat buvo įsikū- 
rusi San Isidro rajone, už kelių kvartalų nuo Enrikės įmonių 
pagrindinio pastato, ir praeityje jis tą kelią įveikdavo pėsčio- 
mis, bet dabar, baimindamasis TARJ pagrobimų ir Švytinčio 
Kelio pasikėsinimų, važiuodavo mašina. Vairuotojas jį išleido 
prie pat kontoros durų, ji užėmė visą pastatą. Enrikė pasisakė 
susitaręs dėl susitikimo. Pakilo tiesiai į penktą aukštą, kur 
savo kabinete buvo įsikūręs Liusijanas. Sekretorė pranešė, 
kad daktaras jo jau laukia, gali eiti neskambindamas. 

Liusijanas pakilo jo pasitikti ir apglėbęs per pečius pa- 
lydėjo iki patogių krėslų, pastatytų šalia įstiklintos knygų 
spintos, pripildytos odinių, simetriškų knygų. Persiškas ki- 
limas, paveikslai ir piešiniai ant kabineto sienų buvo šiek 
tiek panašūs į patį Liusijaną — elegantiški, santūrūs, kon- 
servatyvūs, šiek tiek britiški. Šalia knygų stovėjo Čabelės ir 
dviejų jų mergaičių nuotraukos, o ir paties Liusijano, jauno, 
su tunika bei kvadratine kepure — diplomo teikimų dieną 
Limos katalikų universitete, ir dar viena, šiek tiek ceremo- 
ningesnė, iš Kolumbijos universiteto diplomo teikimo. Kikė 
prisiminė, kad Inmakulados kolegijoje jo draugas kiekvie- 
nus metus baigdavo su pagyrimu. 

— Jau kelios savaitės, kai nesimatome, Kike, — pasakė 
advokatas, draugiškai paplekšnodamas draugui per kelį. 
Rankoje laikė akinius ir vilkėjo dryžuotus, nepriekaištingai 
išlygintus marškinius ir, kaip jam įprasta, buvo su kakla- 
raiščiu ir petnešomis; batai blizgėjo lyg ką tik nublizginti. 
Buvo lieknas, aukštas, šviesių, šiek tiek įkypų akių, pilkš- 
vų plaukų, aukščiau smilkinių jau matėsi retėjantys plaukai, 
ankstyvo nuplikimo pranašai. — Kaip sekasi nuostabiajai 
Marisai? 

— Gerai, gerai, — atsakė su šypsena Enrikė, galvodamas: 
„Jis mano geriausias draugas nuo tų laikų, kai abu dar ne- 
šiojome trumpas kelnes, ar jisai vis dar bus draugas po viso 
to?“ Jautė nepasitikėjimą ir gėdą, o jo balsas skambėjo ne- 
užtikrintai. — Tas, kuriam tikrai nesiseka, esu aš, Liusijanai. 
Todėl ir atėjau pas tave. 

Virpėjo kalbėdamas ir Liusijanas tai pastebėjo, todėl aki- 
mirksniu surimtėjo. Stebėjo jį labai atidžiai. 

— Viskas šiame gyvenime atitaisoma, išskyrus mirtį, 
Kike, - padrąsino. —- Nagi, papasakok man apie viską, kaip 
sako Liusijana, mano mažoji. 

— Prieš kelias dienas sulaukiau netikėto vizito, - sumur- 
mėjo jis, jausdamas, kaip drėksta delnai. — Tokio Rolando 
Garo. 

- Žurnalisto? — nusistebėjo Liusijanas. — Tai nežada nie- 
ko gero. Tas subjektas negali pasidžiaugti puikia reputacija. 

Enrikė papasakojo jam apie apsilankymą su menkiau- 
siomis detalėmis. Kartais nutildavo, ieškodamas mažiau 
kompromituojančių žodžių, o Liusijanas laukė, tylėdamas, 
kantrus, be jokio spaudimo. Galiausiai Enrikė iš savo laga- 
mino ištraukė voką, perjuostą geltonomis juostelėmis. Ati- 

davęs voką Liusijanui, išsitraukė nosinę ir nusivalė rankas 
bei kaktą. Buvo permirkęs prakaitu ir sunkiai kvėpavo. 

— Neįsivaizduoji, kiek abejonių turėjau, prieš čia atei- 
damas, Liusijanai, — atsiprašė nuleidęs galvą. —- Man labai 
gėda, pats savimi bjauriuosi. Be to, visa tai taip asmeniška, 
taip delikatu, kad, tiesą pasakius, nežinojau, ką daryti. Ir 
kam kitam galėčiau patikėti šią informaciją, jeigu ne tau, tu 
esi man kaip brolis. 

Užlūžo balsas ir sutrikęs pagalvojo, kad buvo per žingsnį 
nuo ašarų. Liusijanas, palinkęs virš stalo, įpylė stiklinę van- 
dens iš ąsočio. 

— Būtent todėl ir turi nusiraminti, Kike, — pasakė jam 
švelniai, uždėjęs ranką ant peties. — Žinoma, gerai padarei, 
ateidamas pas mane. Kad ir kaip viskas blogai būtų, surasi- 
me išeitį. Pamatysi. 

— Tikiuosi, po viso šito neimsi manęs niekinti, Liusija- 
nai, — sumurmėjo Enrikė. Ir rodydamas į voką: — Atrasi 
tenai didelę staigmeną, perspėju tave. Atverk jau jį pagaliau. 

— Advokatas yra kaip nuodėmklausys, seni, — atsakė Liu- 
sijanas, užsidėdamas akinius. — Nesijaudink. Mano profe- 
sija parengė mane viskam, kas gera, kas bloga ir kas dar 
blogiau. 

Enrikė žiūrėjo, kaip jis atsargiai atveria voką, nuima 
geltonas juosteles, o paskui nuvynioja popierių, į kurį buvo 
įsuktos nuotraukos. Matė, kaip Liusijano veidas šiek tiek 
susiaurėja iš nuostabos, o paskui staiga išbąla. Neatitraukė 
akių nuo nuotraukų, kad pažiūrėtų į jį, ir nieko nekomen- 
tavo, kol keitė vieną po kitos tas siaubingas scenas nuotrau- 
kose. Kikė jautė, kaip širdis krūtinėje susitraukia. Laikas 
sustojo. Prisiminė, kaip būdami vaikais kartu ruošdavosi 

egzaminams, ir Liusijanas gilindavosi į medžiagą lygiai 
kaip dabar, pasinerdamas kūnu ir siela į tai, ką skaitė. Ne- 
bylus metodiškai peržiūrinėjo visas nuotraukas, pirmyn ir 
atgal. Galiausiai pakėlė galvą, žvelgdamas savo nerimastin- 
gomis akimis, paklausė bejausmiu balsu: 

— Ar nėra nė mažiausios abejonės, kad ten esi tu, Kike? 

— Taip, ten aš, Liusijanai. Atsiprašau, bet tenai tikrai 
esu aš. 

Advokatas buvo labai rimtas — palenkė galvą ir rodėsi, 
kad įtemptai galvojo. Nusiėmė akinius ir dar kartą padrąsi- 
namai paplekšnojo per kelį. 

— Žinoma, tai susiję su šantažu, viskas kuo aiškiausia, — 
galiausiai patvirtino, kartu labai atsargiai, bandydamas iš- 
lošti laiko, iš naujo suvyniojo nuotraukas į popierių, sudėjo 
į voką ir perjuosė geltonomis juostelėmis. — Nori ištraukti 
iš tavęs pinigų. Bet iš pradžių norėta tave suminkštinti, iš- 
gąsdinti skandalo grėsme. Ar nori man jas palikti? Geriau 
palik pas mane, seife. Būtų neparanku, jeigu kas nors jas 
surastų, ypač Marisa. 

Enrikė tylėdamas pritarė. Dar kartą gurkštelėjo vandens. 
Staiga pajuto palengvėjimą, lyg nuotraukų atidavimas, su- 
pratimas, kad jos saugiai paslėptos Liusijano darbo kabine- 
to seife, būtų sumažinę potencialią jų keliamą grėsmę. 

— Jos padarytos prieš porą metų, Liusijanai, — patiksli- 
no. - Daugmaž, nepamenu tikslios datos, galbūt šiek tiek 
daugiau. Čosikoje. Visa tai organizavo jugoslavas, manau, 
tau būsiu minėjęs. Serbas ar kroatas, kažkas panašaus. Toks 
Kosutas. Pameni? 

— Jugoslavas? Kosutas? — Liusijanas paneigė, purtydamas 
galvą. — Iš tiesų ne. Ar aš jį pažįstu? 

— Manau, tau jį pristačiau, bet negalėčiau garantuoti, — 
pridūrė Kikė. — Serbas ar kroatas, bent jau taip jisai apie 
save kalbėjo. Norėjo investuoti į kasyklas, buvo atsivežęs 
rekomendacinius laiškus iš „Chase Manhattan“ ir „Lom- 
bard“ bankų. Dabar pradedu prisiminti. Kusakas, Kosakas, 
Kosutas, kažkas panašaus. Kažkur dar lyg ir turėjau jo kor- 
telę. Keistas, paslaptingas tipas, kuris paskui staiga pradin- 
go. Ir niekuomet nieko daugiau apie jį negirdėjau. Tikrai jo 
neprisimeni? 

— Tikrai neprisimenu, — patvirtino Liusijanas. Ir dar pri- 
dūrė, šį kartą griežtai kalbėdamas: — Jis organizavo visą tą 
orgiją? Jis padarė nuotraukas? 

— Nežinau, — atsakė Kikė. — Nežinau, kas darė tas nuo- 
traukas. Aš nieko neprisimenu, kaip gali numanyti. Kitaip 
niekada nebūčiau leidęs. Bet, manau, taip, jis. Galėjo būti. 
Kusakas, Kosakas, Kosutas, vienas iš tų centrinės Europos 
vardelių, kažkas panašaus. 

— Tau paspendė spąstus, o tu įkliuvai kaip angeliukas, 
nesakant kaip žinduklis, — gūžtelėjo pečiais Liusijanas. — 
Prieš dvejus metus, esi tikras? Ir tiktai dabar apsireiškia? 

— Ir tai labiausiai įtartina, - pasakė Enrikė. - Mažiausiai 
po dvejų ar dvejų su puse metų. Jis praleido kelis mėnesius 
Limoje, gyveno „Šeratono“ viešbutyje. Supažindinau jį su 
keliais žmonėmis. O paskui vieną dieną man paliko žinutę, 
kad kuo skubiausiai turi išvykti į Niujorką ir netrukus sugrįš 
į Limą. Ir daugiau niekada apie jį nieko negirdėjau. Turėjo 
milijonus dolerių investicijoms, bent jau taip sakė. Aš jam 
padėjau, nusivedžiau į Kasyklų draugiją, ir ten jisai pasakė 
nedidelę kalbą. Gerai kalbėjo ispaniškai. Nebuvo panašus 
į gansgsterį nei į kažką panašaus. Galiausiai, Liusijanai, 

neturiu tau kaip pasiaiškinti. Buvau kvailys, suprantama. Ir 
be to, nors gal ir nepatikėsi, bet tai buvo pirmas ir paskuti- 
nis kartas, kai aš... 

Staiga nutilo ir nebežinojo, kaip užbaigti sakinį. Jo 
veidas degė, nepaliaujamai mirksėjo ir jautė tokią didžiu- 
lę gėdą, kad norėjo tučtuojau bėgte išsinešdinti ir niekada 
daugiau nebesusitikti su savo geriausiu draugu. 

— Nusiramink, Kike, — nusišypsojo Liusijanas. — Tokiais 
atvejais svarbu išlaikyti šaltą protą. Ar nori dar vandens? 

— Jie mane taip netikėtai pričiupo, - pasakė Enrikė. - Vos 
išvydęs tą žurnalistą, pajutau pasibjaurėjimą. Jis turi kažką 
atstumiančio savo aptakiomis manieromis, savo žiurkiško- 
mis akutėmis. Visa tai gali būti susiję tik su šantažu. Žino- 
ma, aš apie tai ir pagalvojau. 

— Jie tau atnešė nuotraukas, bandydami išgąsdinti skan- 
dalu, - patvirtino Liusijanas. - Ir matau, kad jiems pavyko. 
Visų pirma noriu tau pasakyti, kad blogiausia, ką gali daryti, 
tai derėtis su tais žmonėmis. Jie iš tavęs tiktai trauktų pi- 
nigus dar ir dar kartą, niekuomet neatiduotų visų nuotrau- 
kų negatyvų. Tai būtų istorija be pabaigos. Pirmas dalykas, 
ateinantis man į galvą, tai rasti būdą gerokai išgąsdinti tą 
žurnaliūgą. Bet tas rašeiva turėtų būti tik tarpininkas, tik 
instrumentas. Jugoslavas, sakai? 

— Kusakas, Kosakas, Kosutas, — pakartojo Kikė. — Turė- 
čiau kažkur turėti jo korteles, rekomendacinių laiškų kopi- 
jas, kurias jis atsivežė su savimi. Norėjo investuoti į kasyklas, 
ieškojo verslo partnerių Peru. Vaišino pietumis, išlaidavo, 
lyg būtų tikras turčius, tikras švaistūnas. O paskui staiga 
tas raštelis, pranešantis apie skubią išvyką į Niujorką. Ir 
pradingo. O dabar prisikelia su šitomis nuotraukomis. Po 

dvejų ar dvejų su puse metų. Istorija be pradžios ir be pa- 
baigos, nemanai? 

Liusijanas susimąstė, o Enrikė nutilo. 

— Apie ką susimąstei, Liusijanai? 

— Ar tame vakarėlyje, be jo ir tų jo mergaičių, buvo dar 
kas nors? — paklausė. — Turiu galvoje, kas nors pažįstamas? 

— Tiktai jisai ir aš, - patvirtino Kikė. — Ir mergaitės, ži- 
noma. 

— Ir fotografas, — pataisė jį Liusijanas. —- Ar nepajutai, kad 
esi fotografuojamas? 

— Niekada nebūčiau to leidęs, - dar kartą paprieštaravo 
Kikė. — Aš to tikrai nepajutau. Tai turėjo būti labai gerai 
organizuota. Man net neatėjo į galvą, kad tai spąstai. Ar 
gali įsivaizduoti, kas nutiktų, jeigu nuotraukos pasirodytų 
Atvirai? Esu tikras, kad niekada nesi laikęs rankose tos 
šiukšlės. Tikras purvo, paskalų ir padugnių veislynas. Už- 
kratą skleidžiančio rašalo puslapiai. 

— Na, buvo kartą kitą patekę ir į mano rankas, gal ir būsiu 
užmetęs akį, — prisipažino Liusijanas. — Čia studijoje turi- 
me puikius baudžiamosios teisės specialistus. Leisk man su 
jais pasikalbėti laikantis visų saugumo taisyklių. Pateiksiu 
jiems bylą, kad pasižiūrėtų ir pasakytų, ką apie tai galvoja. 
Dar šiandien pat. Ir tuomet tau paskambinsiu. O tu tuo tar- 
pu pasistenk nusiraminti. Ir tik nesugalvok niekam apie tai 
prasitarti. Jeigu iškils reikalas, paskambinsime Fudžimo- 
riui. Ar pačiam Daktarui. Ir, žinoma, daugiau nebesusitik 
su Garo. Net nekalbėk telefonu. 

Abu atsistojo ir nuėjo iki pat durų. Tenai dar persime- 
tė keliomis įprastomis frazėmis apie Marisą ir Čabelę, ku- 
rios sugrįžo regimai labai patenkintos iš savo savaitgalinės 

kelionės į Majamį. Turėtų susitikti visi keturi kurią nors 
artimiausią dieną, neatlyžo Liusijanas, taip, lyg niekas tarp 
jų nebūtų pasikeitę. Žinoma, žinoma. 

Enrikė iš Liusijano studijos išėjo dar labiau sukrėstas nei 
atėjo. Jautė didžiulį liūdesį ir buvo įsitikinęs, kad reikalai 
nebesugrįš į įprastas vėžes, buvusias prieš tą siaubingą vizitą. 


“Paskaly trštua 


— Aš tavęs prašiau nudribusių papų, pilvo ir monstriš- 
kos sėdynės, — siautėjo Garo, pakeldamas nuotraukas taip, 
lyg ruoštųsi sviesti jas į veidą fotografui, kuris įsibaiminęs 
žingtelėjo žingsnį atgal. - O tu man atnešei geros mergaitės 
nuotraukas. Tu manęs nesupratai, Seferinai. Ar aš kalbėjau 
taip sudėtingai, kad tavo vandenligiška galvelė negalėjo to 
perprasti? 

— Atsiprašau, pone, — nerišliai pralemeno Seferinas Ar- 
gueljesas. Ažvirai fotografas buvo žmogelis be amžiaus, 
kūdena, plaukų sruogomis, siekiančiomis pečius, tankiais 
antakiais, įsispraudęs į senus mėlynus džinsus ir įsispyręs į 
sandalus. Žvelgė į žurnalo direktorių išsprogusiomis akimis, 
pakraupusiomis iš baimės. — Galiu sugrįžti į programą dar 
šią naktį ir padaryti naujų nuotraukų, pone. 

Garo rodėsi jo neišgirdęs. Degino kiaurai žvilgsniu ir 
balso įniršiu. 

— Paaiškinsiu tau dar kartą, pažiūrėsi, ar šį kartą esmė 
pasieks tavo brontozauro tuštumą, — pratarė su aklu įniršiu. 
Pasakė tai nuo savo stalo, kuris užėmė visą kambarėlį, vadi- 
namą žurnalo redakcija, senoviniame dviaukščiame pastate 
Dantės gatvėje, Surkiljuje; nuo jo galėjo puikiai matyti, kad 

pustuzinis redaktorių bei informatorių visa galva panirę į 
kompiuterius ar popierių šūsnis: nė vienas — netgi Estrelita 
Santibanjesa, kuri buvo pati smalsiausia, nedrįso akių pa- 
kelti, kad krašteliu žvilgtelėtų į siaubingą sceną, kurią išgy- 
veno fotografas. Tą ryto metą buvo girdėti pro šalį važiuo- 
jantys sunkvežimiai, pardavėjų lalėjimas ir stiprus šalimai 
esančio turgaus kvartalo šurmulys. 

- Žinoma, puikiai jus supratau, pone, - murmėjo foto- 
grafas. —- Duodu žodį. 

— Ne! Tu nieko nesupratai, — riktelėjo Rolandas Garo ir 
Seferinas Argueljesas atsitraukė dar per žingsnį. — Straips- 
nis nėra jos reklama ar bandymas pakelti reitingus. Straips- 
nis turi ją paskandinti, sutepti reputaciją ir visiškai diskre- 
dituoti. Turi būti toks, kad ją išmestų iš programos dėl to, 
kad jinai bjauri, sena ir nesugeba pajudinti subinės. Tos 
nuotraukos turi iliustruoti straipsnį, kur mes rašome, kad 
jinai šluba ir dėl jos Monumentalusis šou virsta neįmanoma 
nuoboda, jis neištveriamas. Kad be to, jog nemoka nei šokti, 
nei dainuoti, jinai išvirto į išgvėrusią siaubūnę, kad jos pa- 
sirodymas ne kas kita kaip siaubo filmų scena. Ar dabar jau 
supratai, ar tai vis dar tavęs nepasiekė? 

- Žinoma, kad jus supratau, pone, - pakartojo fotografas. 
Buvo labai sumišęs, sunkiai pajėgė kalbėti ir buvo akivaiz- 
du, kad nori kuo greičiau dingti. - Prisiekiu savo motina. 

— Gerai, — direktorius numetė rankoje laikytas nuotrau- 
kas ant žemės. Paskui parodė į jas Seferinui Argueljesui. — 
Prašyčiau išmesti šitas šiukšles į šiukšlyną. 

Matė, kaip fotografas pasilenkė jų surinkti ir sukum- 
pęs nutolo. Mažutėje erdvėje, kuri buvo namų valgomasis 
prieš pavirsdama savaitraščio redakcija, karaliavo mirtina 

tyla. Senoviniai stalai lietėsi vienas prie kito dėl erdvės sto- 
kos, o apsilaupiusios sienos buvo nukabinėtos išblukusiais 
Atvirai numerių viršeliais su begėdiškai nuogais kūnais ir 
rėkiančiomis antraštėmis. Rolandas Garo sugrįžo prie savo 
darbo stalo ir atsisėdo tokioje pozicijoje, kad aiškiai matytų 
visą personalą. Pabandė nusiraminti. Kodėl jį taip suerzi- 
no prastos fotografo atneštos šlubės nuotraukos? Ar buvo 
pernelyg griežtas Seferinui Argueljesui, kuris pats to ne- 
nutuokdamas, bent jau neketindamas padarė jam didžiulę 
paslaugą, nes atnešė Čosikos nuotraukas? Galbūt. Pažemi- 
no jį visos redakcijos akivaizdoje. Bet kuris kitas, bent šiek 
tiek išdidesnis, jau būtų seniausiai išėjęs iš darbo. Bet jisai 
buvo pernelyg neturtingas, kad galėtų leisti sau savigarbos 
prabangą, o be to, greičiausiai buvo vedęs ir dar turėjo vaikų, 
todėl buvo priverstas nuryti pažeminimą ir tęsti savo ben- 
dradarbiavimą su Atvirai, nes čia jam mokama išmalda leido 
išgyventi. Tiesa, jis dabar dar labiau jo nekęs. Iš kitos pusės, 
visas tas Čosikos reikalas Seferiną laikė pririštą prie jo. Na, 
pasakė pats sau pralinksmėjęs — jeigu reikalai susiklos gerai, 
įteiks jam dovaną. Dėl to, kad žmonės jo nekentė, Rolandas 
Garo neprarado ramaus miego. Atvirkščiai, netgi jautė tam 
tikrą pasitenkinimą — neapykanta reiškė baimę, pripažini- 
mą. Perujiečiai darė tai, ką mokėjo kuo puikiausiai: laižė 
juos mindančius batus. Įrodymas? Fudžimoris ir Daktaras. 
Ką gi, užmiršti nelaimėlį Seferiną ir toliau darbuotis. 

Iš tiesų jis pyko ne dėl tos šlubės nuotraukų. O dėl ko? 
Nes matė ją ir girdėjo televizijoje prieš porą mėnesių tokioje 
populiarioje programoje kaip „Magaly“ sakančią, kad esą 
tikra gėda tokie žurnalai kaip Atvirai, kur prieš tikrus me- 
nininkus keliamos juodinančios kampanijos ir skleidžiamas 

šmeižtas apie jų asmeninį gyvenimą. Ir visa tai ta šlubė sakė 
išplėtusi didžiules, iš orbitų iššokusias akis, kuo energin- 
giausiai neigdama, kad policija ją sulaikė besimylinčią su 
vienu tipeliu taksi, kaip tikino geltonasis pono Rolando 
Garo žurnalas. Įsivaizdavo šlubę nuogą besimylinčią maši- 
noje su dar viena, tokia pat kaip jinai žmogaus atmata. Kaip 
bjauru! Kas galėjo būti tas prakeiktas nelaimėlis, kuriam 
pasistojo prieš tokią apgailėtiną žmogystą. Nuo tos dienos 
jam į smegenis įsismelkė mintis palikti ją be reputacijos ir 
darbo. Bet reikėjo gero tyrimo, norint visiškai ją sugniuž- 
dyti. Dėl to buvo apsispręsta. Skiedrelė iškapstė puikių fak- 
tų, kaip visada. Jos pasaulį sugriovė, ją išmes iš darbo ir ji 
privalės dirbti prostitute, norėdama nemirti iš bado. Garo 
perspėjo visus „Monumentaliojo“ darbuotojus: „Kol jūsų 
programoje šoks šlubė, maišysiu dangų su Žeme, draugu- 
žiai“ Tai buvo garantuota formulė, verčianti virpėti radijo 
ir televizijos scenaristus, prodiuserius ir šokėjus miuzikholo 
spektakliuose ir mažajame ekrane ir, žinoma, visą likusią 
fauną, kurią šlubė vadino „menininkais“. 

Atsistojo ir pašaukė Chulietą Legizamoną. Skiedrelė 
buvo tokia maža, kad iš nugaros bet kas galėjo ją supainio- 
ti su mergaite. Juodaplaukė, smulkiai garbanotais plaukais, 
nuolat su darbinėmis kelnėmis ir suglamžyta palaidine, su 
sportinukais, smulkutė ir liauna, bet, nepaisant viso to, joje 
buvo kažkas įspūdingo: didžiulės, veriančios ir protingos 
akys, keistai nejudrios ir visą laiką apimtos bebaimiškumo, 
kokį Rolandas Garo tarėsi matęs stebėdamas kai kuriuos 
gyvūnus. Akys tiesiog gręžėsi į Žmonės, į kuriuos žiūrėjo, 
vertė juos jaustis nepatogiai ir iškelti į viešumą visus gėdin- 
gus dalykus apie save. 

— Kaip tau sekasi straipsnis, Skiedrele? 

— Jau beveik, nebedaug tetrūksta, — atsakė jinai, įsmeig- 
dama tas niekuomet nemirksinčias akis, šaltai Žiūrinčias 
apskritai į visą pasaulį, išskyrus jį, kadangi Skiedrelė Ro- 
landui rodė šunišką ištikimybę. — Nesijaudink — sužinojau 
daug naujų dalykų apie šlubę. Jie ją sudegins, pažadu tau. 
Buvo laikoma nepilnamečių pataisų kolonijoje dėl kažko- 
kio paaugliško nusižengimo. Ir faktas, kad Meksikoje buvo 
profesionali dainininkė ir šokėja, — melagingas. Nėra nė 
menkiausio įrodymo. Pasidarė du abortus pas labai popu- 
liarią pribuvėją, juodukę iš Penkių kampų sankryžos, ją pati 
asmeniškai pažįstu. Ją vadina Limbomane, įsivaizduok. O 
gražiausia iš viso to, kad viena iš šlubės dukterų kali moterų 
kalėjime už narkotikų platinimą. 

— Nuostabu, Skiedrele, - Rolandas patapšnojo per ranką 
savo žvaigždei redaktorei. — Medžiagos pakanka, kad iš- 
siųstume ją į pragarus. 

— Man jau nebedaug tetrūksta, — nusišypsojo jam Skied- 
relė ir sugrįžo prie savo stalo. 

„Ji niekada manęs nenuvylė“, - pagalvojo Rolandas, žvelg- 
damas, kaip jinai atsisėda į savo kėdutę, ant kurios buvo pa- 
sidėjusi pagalvėlę, idant pasiektų stalo viršų. Skiedrelė buvo 
jo didysis atradimas. Prieš porą metų pasirodė jo redakci- 
joje su nudriskusiais džinsais, sportinukais be batraiščių ir 
keliais lapais popierių rankoje, be jokių įžangų juos ištiesė, 
įžūliai sakydama: „Norėčiau būti A/virai žurnalistė, pone.“ 
Rolandas pasidomėjo, kokios būtų jos rekomendacijos. Ką 
studijavo ir kokią turi tos srities patirtį. 

— Jokios, — prisipažino Skiedrelė. - Atsinešiau tai, ką pati 
esu parašiusi. Prašom tai perskaityti. 

Kažkuo ji jam patiko ir jis perskaitė, ką gavo. Tuose ke- 
turiuose puslapiuose, skirtuose vienai televizijos Žvaigždei, 
buvo tiek nuodų ir geluonies, tokia dozė neigiamo nusitei- 
kimo, kad Garo liko sužavėtas. Pradėjo jai duoti tam tikrų 
informacijos rinkimo nurodymų, pavedimų, tyrimų, dar- 
belių. Chulieta niekada jo nenuvylė. Jinai buvo apsigimusi 
žurnalistė ir tos pačios kaip ir jis prigimties, galinti nužu- 
dyti savo pačios motiną už reikiamą informaciją, ypač jeigu 
ta informacija purvina ir inkriminuojanti. Jos straipsnis apie 
šlubę bus genialus ir mirtinas, nes Skiedrelė visas savo di- 
rektoriaus fobijas ir baimes priimdavo kaip savas. 

Pradėjo dėlioti artimiausią A/virai iš jau turimos me- 
džiagos. Dar buvo likusios dvidešimt keturios valandos iki 
numerio įteikimo spaudai, bet geriau jau pasiruošti viską 
iš anksto, kad paskutinę dieną, prieš pat pabaigą, nebūtų 
įprastinės sumaišties. Bet taip visada nutikdavo — neišven- 
giamai atsirasdavo dalykų, kuriuos reikėdavo pridurti pas- 
kutinę minutę arba pakeisti tai, kas iš anksto suplanuota. 

Kokio amžiaus buvo Rolando Garo? Greičiausiai to ne- 
žinojo nei jis pats, nei niekas kitas. Nei koks buvo jo tikrasis 
vardas. Prieglaudoje, kurioje jį paliko motina, jį pakrikšti- 
jo Lozoriaus vardu, nes, atrodo, būtent Šventojo Lozoriaus 
dieną Basakojų vienuolyno seserys surado jį virkaujantį prie 
jų karalijos įėjimo, kampe tarp Chunino ir Uanuko gatvių, 
Limos Barijos Altos kvartale. Ponams Albinui ir Luisai 
Toresams, kurie jį įvaikino, tas vardas nepatiko, todėl jie 
jį pakeitė į Rolandą. Jis vis dar prisiminė, kaip vaikystėje 
buvo vadinamas Rolandu Toresu, bet kažkurią akimirką ir 
dėl kažkokios paslaptingos priežasties jam pakeitė pavardę 
ir jis ėmė vadintis Rolandu Garo. Toks vardas buvo ir jo 


50 


PENKI KAMPAI 


tapatybės kortelėje, ir pase. Negalvojo ypač dažnai apie savo 
paslaptingą kilmę, gal tik apie išskirtines aplinkybes, pa- 
vyzdžiui, apie tas dienas Čoriljos namelyje, kuriame turėjo 
gerti piliules, sukeliančias mieguistumą, verčiančias jį mie- 
goti po dešimt valandų ir nuolat atsibusti sumišusį, apsvai- 
gusį kaip zombis. Stengėsi jų negerti, išskyrus tas dienas, kai 
jautė pasišlykštėjimą ar depresiją, bet psichiatras jam buvo 
pataręs, kad dėl jo demoniškos psichologinės sandaros rei- 
kia vengti nuotaikų kaitos, nes kyla rimtas pavojus, kad jis iš 
tiesų išprotės arba paliks visai bejausmis. Kas nutiktų, jeigu 
prarastų protą? Būtų priverstas gyventi Limos gatvėse kaip 
elgeta. Nes Rolandas nuo pat tos akimirkos, kai pabėgo iš 
jį įvaikinusių tėvų namų, vos jiems papasakojus, jog pasiė- 
mė jį iš prieglaudos, liko šitame pasaulyje vienui vienužis. Ir 
greičiausiai bus toks visą likusį gyvenimą, nes nors ir turėjo 
šiokių tokių nuotykių su moterimis, nė su viena nepavyko 
išlaikyti santykių, visos kaip viena juo atsikratydavo dėl jo 
apsėsto būdo, aišku, tik tos, kurių jis pats nepamesdavo. 

Įtėviai jam atskleidė tiesą apie įvaikinimą, kai mokėsi 
Surkiljuje, Rikardo Palmos Valstybinės bendrosios kolegi- 
jos penktoje klasėje, visai šalia A/virai redakcijos. Dar tą 
pačią naktį pabėgo iš namų, pavogęs visus įtėvių miega- 
majame paslėptus pinigus, sudėtus į odinį aplanką, užkištą 
už paplonintų plytų. Šešiasdešimt su trupučiu solių leido 
jam kelias naktis išmiegoti prastos reputacijos nakvynės na- 
muose Limos centre. Kad išgyventų, darė visus įmanomus 
darbus: nuo mašinų plovimo stovėjimo aikštelėse iki sunk- 
vežimių iškrovimo La Paradoje. Tačiau vieną dieną susidūrė 
akis į akį su savo pašaukimu ir tą akimirką atrado savo ta- 
lentą — Žurnalistines paskalas. 

Visa tai nutiko mažutėliame Okonjos pensione, kur už 
kelis solius gaudavo tos dienos pietus: sriubos, ryžių su 
pupelėmis ir kompoto. Vienas Naujausių žinių žurnalistas, 
su kuriuo kartais pasitaikydavo pietauti, papasakojo, kad 
buvo vos per tris žingsnius nuo galimo Sandros Montero 
neištikimybės su jos programos kolega Felipe Kailjoma at- 
skleidimo, apie tai buvo nevienareikšmiškai komentuojama 
pramogų pasaulyje. Ar jis nenorėtų jam padėti? Rolando 
instinktas patarė, kad jam pačiam tai naudinga. Todėl pa- 
sakė, kad taip. Apsistojo kaip sarginis šuo prie namo durų, 
kur gyveno televizijos pranešėja bei komentatorė, ir mažiau 
nei per dvidešimt keturias valandas, kurias sekė Sandrą, 
nustatė, kad ši susitiko su Felipe (abudu buvo vedę, taigi 
buvo įtariami dviguba neištikimybe) pasimatymų namuose 
„Laisva tauta“ Bolivaro aikštės kampe. Jo suteikta informa- 
cija leido Naujausių žinių darbuotojams neištikimuosius nu- 
fotografuoti pačiame įkarštyje. 

Būtent tokia Rolando Garo žurnalistinės karjeros pra- 
džia: kaip skandalų duomenų rinkėjo Naujausioms žinioms, 
dienraščiui, kuris vadovaujamas Raulio Viljarano pradėjo 
geltonosios spaudos erą Peru. Nuo duomenų rinkėjo perė- 
jo prie specialiojo redaktoriaus pramogų pasaulyje, tiksliau 
tariant, paskalų bei skandalų, kurie palaikė kunkuliuojantį 
pasirodytojų, pusdainininkių, radijo teatro aktorėlių ir ak- 
toriūkščių, kabaretų savininkų, miuzikholo bei salsadro- 
mų direktorių pasaulį, visą tą fauną, kurią Rolandas Garo, 
kildamas iki skiltininko, vėliau iki radijo programų direk- 
toriaus, o dar vėliau ir iki televizijos direktoriaus, suspėjo 
pažinti kaip savo paties penkis pirštus. Dirbo savo darbą su 
malonumu ir sunaikindavo juos be jokio gailesčio. Turėjo 

savo publiką, kuri sekė su pasitenkinimu jo atskleidimus, 
kaltinimus žydriukams, dainininkėliams ir muzikantams, 
šlykščius viešųjų asmenų intymumų tyrimus, jo „vedamuo- 
sius“, iškeliančius į šviesą purvus bei gėdą, kuriuos visada 
padidindavo, o kartais ir išsigalvodavo. Visa, ko tik jis im- 
davosi toje srityje, turėjo pasisekimą. Bet niekuomet niekur 
neužsibuvo ilgesnį laiką, nes skandalai — didžioji jo popu- 
liarumo paslaptis buvo juos atrasti ar pačiam išprovokuo- 
ti —- dažniausiai jį įveldavo į teisminius, policijos ar apskritai 
asmeninius nemalonumus, iš kurių vargiai išsikapanodavo. 
Dienraščių, radijo bei kanalų direktoriai jį išmesdavo dėl 
protestų bei grasinimų, kuriuos užsitraukdavo, nes Garo 
sugebėdavo savo pasiutusiu įkarščiu paversti juos tų pačių 
skandalų, kuriuos skatino bei kaitino, aukomis. Būdavo 
laikotarpių, kai uždirbdavo kalnus pinigų, kuriuos švaistė į 
kairę ir dešinę tiktai tam, kad paskui vos galėtų pragyventi 
iš trijų grašių ar savo negausių santaupų, arba kartais tie- 
siog likdavo miegoti gatvėje. Neturėjo draugų - tik laikinus 
sąmokslininkus ir, žinoma, gyvą galybę priešų. Tai vertė jį 
gyventi nuolatos įsibaiminus, bet savotiškai glostė jo savi- 
meilę. 

Atvirai jau gyvavo trejus metus. Šiuo metu jiems sekėsi 
pakankamai gerai, buvo sakoma, kad Daktaro dėka, ku- 
ris, anot gandų, virto savaitraščio mecenatu, neskelbiamu 
jo savininku. Žurnalas turėjo sąlygišką komercinį pasise- 
kimą, bet beveik negavo reklamos, todėl vos galėjo sudurti 
galą su galu. Rolandas Garo papildydavo savo asmenines 
pajamas, išmušinėdamas pinigus iš atlikėjų bei prodiuse- 
rių, grasindamas atskleisti jų slaptas nuodėmėles, o kartais 
tiesiog gaudavo pinigų iš žmonių, norėjusių blogo kitiems 

žmonėms — varžovų bei priešų — sugriaudamas jų reputa- 
cijas bei išstatydamas juos pajuokai. Jis nesuskaičiuojamus 
kartus buvo paduotas į teismą, bet išgyveno, nepaisant visos 
rizikos, kuri buvo laikoma tiesiog natūraliu dalyku, atsi- 
žvelgiant į jo žurnalistikos pobūdį. Savo srityje jis neabejo- 
tinai buvo pasiekęs iškreipto genialumo. 

Bet visa tai buvo niekas, palyginti su tuo, ką dabar Skie- 
drelės bei nelaimingojo Seferino Argueljeso dėka turėjo nu- 
sičiupęs. Užsimerkė ir prisiminė, kaip nustebo inžinierius 
Enrikė Kardenasas, įteikus jam paketą su nuotraukomis. 
Visada manė, kad kada nors laimingas atsitiktinumas jį pa- 
darys garsų, galingą ar turtingą, o galbūt suteiks visus tris 
dalykus iš karto. Ir buvo įsitikinęs, kad būtent ta nuostabi 
dievų dovana galiausiai nukrito į jo glėbį iš dangaus. 

— Jau baigiau tą straipsnį, viršininke, šlubė šiks ugnimi, — 
pasakė Skiedrelė, siekdama išspausdintų lapų ir žvelgdama į 
jį įdėmiai nejudriais savo vyzdžiais, kurie skleidė šaltą blogį. 


m arų 

“Pramogų pasaulio nuopuolis 


Chuanas Peineta išėjo iš „Mogoljono“ viešbučio trečiojoje 
Ualjagos kvartalo gatvėje lydimas Serafino. Buvo anksty- 
vas metas, todėl Limos centras vis dar buvo pustuštis. Matė 
šlavėjus, „praėjusio laikmečio“ žolininkus, fantazijos parda- 
vėjus, užsitęsusios nakties naktinėtojus, elgetas ir slunkius, 
kurie, kaip įpratę, snūduriavo pakampiuose ir užkaboriuose. 
Rytmetiniai gaidžiukai kapstėsi po šiukšles gatvėje kapo- 
damiesi vienas su kitu. Vėl pabandė prisiminti, kuo vardu 
anksčiau, dar prieš išgarsėdamas, dar visai jaunutis, buvo 
artistas, kurį visi pažįsta (na, jei apskritai pažįsta): Robertas 
Arevalo? Ne, tai nė iš tolo nebuvo jis. Jam vis dar buvo likęs 
vienas kitas popierėlis tarp dokumentų, saugojamų karto- 
ninėje dėžėje kambarėlyje „Mogoljono“ viešbutyje, pavyz- 
džiui, gimimo liudijimas su jo senuoju vardu, bet jis nenorė- 
jo jo perskaityti, norėjo prisiminti. Jau kelias dienas kovojo 
su ta užmarštimi. Atmintis jį nuvylė tiek, kad didžiąją dalį 
savo laiko skyrė būtent tam, ką darė dabar: bandė išžvejoti 
iš drumstos pelkės, virtusios jo galva, kažkokį pusiau išsi- 
trynusį esminį Žodį, veidą, vardą ar įvykį. Vienintelis, iki 
šiol niekada neužsimirštas, buvo Felipės Pinglo, nemirtin- 
gojo bardo, vieno iš jo vaikystės idealų, vardas ir dar vardas 

Rolando Garo, žmogaus, sugriovusio jo gyvenimą; būtent 
dėl to du ar tris kartus per savaitę rašė laiškelius, nukreiptus 
prieš jį, dienraščiams, radijui ar žurnalams, nors jie vos kelis 
kartus juos paviešino. Bet dėl tų savo įkyrių laiškelių išgar- 
sėjo ir pramogų pasaulis iš jo juokėsi. 

Pasiekė Emansipasionos kampą ir Serafinas, kuris vi- 
suomet šitaip elgdavosi judriose gatvėse bei prospektuose, 
sustojo ir palaukė, kol Chuanas pats nurodys kryptį. Taip 
ir padarė, kartu su juo kirto prospektą, o paskui pasitraukė 
nuo jo į kitą šaligatvį. Santykiai su Serafinu tęsėsi jau apie 
trejus metus. „Jis mano nuopuolio liudininkas“, - pagalvojo. 
Ne, jo tikrasis nuopuolis — kai pakeitė savo profesiją, išdavė 
pašaukimą — tęsėsi daug ilgiau, jau mažiausiai dešimtį metų, 
galbūt ir daugiau. Vieną dieną įėjo į „Mogoljono“ viešbučio 
kambarį, žinoma, sakyti, kad tai kambarys, būtų smarkus 
pagražinimas, tikslesnis apibūdinimas būtų skylė ar irštva — 
ir išvydo ant lovos įsitaisiusį katiną. Vienintelis kambario 
langelis buvo atviras. Pro tenai ir įsigavo. „Lauk, lauk!“, — 
rankomis sumosavo gąsdindamas, katinas persigandęs nu- 
šoko ant grindų ir tik tuomet Chuanas pastebėjo, kad gyvū- 
nas vos paeina, velka galines kojas taip, lyg jos būtų visiškai 
apmirusios. Pusiau išsitempęs ant grindų, ėmė verkti, kaip 
verkia katinai, žemai ir pratisai kniaukdamas. Jam pagailo 
gyvūno, todėl priglaudė jį, pasiėmė kartu su savimi į lovą ir 
netgi pasidalino su juo buteliuku pieno — išgerdavo kasnakt 
prieš eidamas miegoti. Kitą dieną nunešė jį į Valstybinę ve- 
terinarijos kliniką, kurios paslaugos buvo nemokamos. Ve- 
terinaras jį užtikrino, kad katinėlis dar visai mažas, kad ko- 
jytės nėra sulaužytos, jos tiesiog apmirusios nuo kokio nors 
patirto smūgio, — galbūt vieno tų šungaudžių, kurie links- 

minasi šaudydami į gatvinius Limos gyvūnus akmenimis iš 
savo šaudyklių, — todėl netrukus turėtų atsigauti be vaistų ar 
įtvarų. Nuo to laiko pakrikštijo jį Serafinu, vieno iš mėgs- 
tamiausių autorių dar iš savo profesionalaus skaitovo laikų 
tis bei draugas. Bendramintis jis buvo labai ypatingas, tai 
jau tikrai, bet dar ir tikras prašapėlis, nes pradingdavo net 
kelioms dienoms, o galiausiai sugrįždavo lyg niekur nieko. 
Todėl jis palikdavo savo irštvos langelį atvirą, kad šis galėtų 
kada panorėjęs išeiti ir sugrįžti. 

Keistas žvėriūkštis — Serafinas. Chuanas Peineta niekuo- 
met negalėjo pasakyti, ar kačiukas jį myli, ar yra visiškai jam 
abejingas. Galbūt mylėjo jį katiniška meile — tai yra be jokių 
jausmų apraiškos. Kartais įsikurdavo jo glėbyje, bet tikrai 
nerodė jokių emocijų, tiesiog tam, kad gautų, ką labai mėgo: 
Chuanas jam kuteno pasmakrę ar glostė pilvuką. Kartais 
deklamuodavo, kas dar buvo užsilikę atminty iš savo senojo 
eilių repertuaro: Chosė Santos ČCokanosą, Amado Nervosą, 
Gustavo Adolfo Bekerį, Chuaną de Dios Pesą, Chuaną de 
Ibarbourousą, Gabrielę Mistral, taigi tuos eilėraščių liku- 
čius, kurie dar neapleido jo atminties, o Serafinas jo klausėsi 
ir tai jį jaudino — „atida, prilygstanti aplodismentams“, - sakė 
pats sau. Bet kitais kartais jo abejingumas prilygo paniekai: 
nusisukdavo ir palikdavo jį skaityti eilių vaiduokliams, o 
pats imdavo laižyti ūsus ar užmigdavo. „Likras nedėkingas 
egoistas“, — galvojo. Taip, be jokios abejonės, bet jis prie jo 
priprato. Visų pirma, jis buvo vienintelis gyvas padaras, ku- 
riam jautė prieraišumą, na gal išskyrus dar Vilį, Ruletero, ir 
storulę Kresildą, dar vieną prakeiktojo Rolando Garo auką, 
nes visi likusieji pamažu išmirė ir kasdien jis likosi vis labiau 

vienišas. „Būtent toks tu ir esi, Chuanai Peineta, — pats sau 
šimtąjį kartą pakartojo: — našlaitis.“ 

Tas, kurį jis puikiai prisiminė, buvo jo senoji meilė, kre- 
olų dainius, Felipė Pinglo, jie buvo bendraamžiai - jam taip 
pat galėjo būti septyniasdešimt devyneri metai. Pats Chu- 
anas vis dar gyvavo, priešindamasis laiko bangai. Apgai- 
lėtinas — galbūt, bet vis dar sveikas, be didesnių skaudulių, 
išskyrus būdingus jo amžiui: šiek tiek priekurtis, silpstančia 
rega, apmirusia lytim, lėto ir neužtikrinto žingsnio, žiemą 
pasigaunantis peršalimą ar gripą. Nieko neįprasto, žvelgiant 
iš fizinės pusės, bet iš protinės taip: jo atmintis kasdien nyko 
ir nebuvo galima atmesti prielaidos, kad baigs savo dienas 
pavirtęs savo paties vaiduokliu, nebežinodamas, nei kas toks 
yra, nei kuo vardu buvo ar iš kur radosi. Juokėsi pats vienas 
iš savęs: „Koks liūdnas žymiojo Chuano Peinetos galas!“ 

Ar jis buvo garsus? Tam tikra prasme, žinoma, ypač tuo 
metu, kai deklamavo eiles koliziejuose, intarpuose tarp šo- 
kių bei folkloro dainininkų pasirodymų. Jam su įkarščiu 
plojo išgirdę Bekerio „Ar kada sugrįš juodosios kregždės“, 
Čokano „Ta buvusi liūdnoji inkė svajingo veido, / nuolat 
mieguistų akių ir ledine šypsena“, Nerudos „Galiu šią naktį 
parašyti pačias liūdniausias eiles“ arba „Man patinka, kai 
tyli, nes tuomet lyg nebūtum“, ar Felipės Pinglo valsų žo- 
džius — jo stipriausia pasirodymo dalis. Jo prašė autografų. 
„Pone poeta', - jam sakė, bet jis iš karto pataisydavo su jam 
būdingu kuklumu: „Poeta ne, ponia, paprasčiausias skaito- 
vas.“ Taip pat deklamavo ir radijo programose, nors nieka- 

da nepasirodė televizijoje, mirtinai besipurtančioje poezi- 
jos. Kartais deklamavo kviestiniuose vakaruose, kieno nors 
namuose, šventėse ar priėmimuose, pirmosiose komunijo- 

se, vestuvėse, gimtadieniuose, šermenyse, tomis progomis 
jam buvo labai gerai atlyginama. Bet Chuanui uždirbami 
pinigai niekuomet pernelyg nerūpėjo, jam tiesiog labai pa- 
tiko deklamuoti eiles, perduoti tų jautriųjų genijų — poetų, 
žodžius, nuostabius jausmus, palydimus švelnios muzikos, 
sklindančios iš puikios poezijos. Prisiminė, kaip kartais de- 
klamuodavo su tokia stipria emocija, kad jam pačiam akys 
prisipildydavo ašarų. 

Savo beribę meilę ir susižavėjimą Felipe Pinglo paveldėjo 
iš savo tėvo, jis bardą pažinojo ir buvo jo vakarėlių bei bėdų 
bičiulis. Per savo trumpą gyvenimą — gimė 1899 metais, o 
mirė sulaukęs trisdešimt septynerių metų — savo kompozi- 
cijomis pakylėjo kreolų muziką į tokias aukštumas, kokių 
nei valsas, nei polka, nei marinera ar tondera nepasiekė nei 
anksčiau, nei paskui per visą savo gyvavimo laiką. Chuanas 
jį pažino iš savo tėvo istorijų bei linksmų pasakojimų: ne- 
būdamas nei dainininkas, nei joks muzikantas, tėvas buvo 
dažnas Barijos Altos bohemos bei kreolų vakarėlių dalyvis. 
Tenai, toje bendrijoje, Felipė Pinglo suraitė didžiąją dalį 
jį išgarsinusių kompozicijų. Tėvas pasakojo Chuanui, kad 
buvęs Alfonso XIII Kaljao teatre, kai 1930 metais Alsidas 
Karenjasas pirmą kartą atliko Pinglo valsą. „Plebėjų“. Susi- 
tuokę Chuanas Peineta ir Atanasija patraukė padėti nuota- 
kos gardenijos šakelės prie kreolų bardo statulos priešais jo 
gimtąjį namelį keturioliktajame Chunino rajono kvartale, 
per kelis žingsnius nuo Penkių kampų sankryžos, paties 
Barijos Altos akivaro. Felipė Pinglo mirdamas paliko apie 
trisdešimt valsų bei polkų — Chuanas Peineta didžąją jų 
dalį mokėjo atmintinai, o kitus buvo surašęs į storą mo- 
kyklinį sąsiuvinį. Programą vainikavo Chuano įtraukti į 

repertuarą kai kurie Felipės Pinglo valsų tekstai — jis visa- 
da pasakydavo savo publikai, prieš imdamasis juos dekla- 
muoti, kad autorius buvo toks pats didis poetas, kaip kad 
muzikas ir kompozitorius. Chuanas su dideliu pasisekimu 
juos deklamavo, lyg tai būtų eilės, be muzikos, „Ermelin- 
dos“, „Plebėjaus“, „Valstiečio maldos“, „Rosos Lus“, „Ir vėl 
kvartale“ ir „Amelijos“, pirmosios žinomos Pinglo dainos, 
sukurtos, kai dar buvo visai vaikas, tekstus. Prieš pradėda- 
mas deklamuoti, linksmino auditoriją, pasakodamas anek- 
dotus — tikrus ar išgalvotus — apie nemirtingąjį bardą: jo 
liūdną gyvenimą ir ligas, jo skurdą, kasdienio gyvenimo 
kuklumą, kaip jis įtraukė į perujietišką muziką fokstroto 
ar amerikietiško stepo, tuomet labai madingo, ritmus, pa- 
sakojo, kad jo pirmasis muzikos instrumentas buvo tradi- 
cinė dūdelė ir kad būdamas kairiarankis turėjo skambinti 
apversta gitara, o tai leido, taip sakė, jo kompozicijoms su- 
skambėti naujomis tonacijomis. 

Atanasija. Chuanas Peineta ją susitiko deklamuodamas 
eiles. Jis vengė prisiminti Atanasiją, nes tuomet nebega- 
lėdavo suvaldyti savo širdies, nuliūsdavo ir paniurdavo, o 
visa tai nepalankiai atsiliepdavo jo sveikatai. Bet dabar jau 
buvo labai sudėtinga ištraukti Atanasiją iš atminties — štai 
čia ji buvo, pirmoje Limos Apurimako klubo eilėje, su savo 
pilku sijonėliu, žalia palaidine ir baltais bateliais, klausė jo 
įsijautusi ir audringai plojo. Jos akys šaudė kibirkštimis, o 
kai juokėsi, skruostuose atsirasdavo duobutės ir atsidengda- 
vo balti dantukai. Pasibaigus jo numeriui prisistatė, pasakė, 
jog dirba telefoniste Limos centriniame pašte, yra vieniša ir 
niekam neįsipareigojusi. Vakarėlis Apurimake užsitęsė — jie 
kėlė tostus, šoko valsus, bolero, huainitus — taip užsimezgė 

ryšiai, neišvengiamai pasibaigę sužadėtuvėmis bei daugelį 
metų trunkančia santuoka. Chuanas Peineta juto, kad aša- 
ros ima pamažu tekėti per raukšlėtą veidą. Taip dažnai nu- 
tikdavo, kai Atanasija, pasinaudojusi jo neapdairumu, stai- 
ga ateidavo jam į galvą. 

Pasiekė Nazariečio bažnyčią ir Serafinas, žinodamas, 
kad katinams kelias į bažnyčią uždraustas, — dievobaimin- 
gos moterys ne kartą jam buvo iškaršusios kailį, iš karto 
įsitaisė po medeliu prie įėjimo ir ėmė laukti. Mišios dar 
nebuvo prasidėjusios ir Chuanas atsisėdo pirmojoje eilėje, 
vis dar buvo nedaug Žmonių, ir nuliūdintas prisiminimų 
apie Atanasiją šiek tiek prisnūdo. Nubudo skambant var- 
pui. Skaitė dienos Evangeliją ir jis pats savęs paklausė, ar 
tai, kad vėlai prisijungė prie bendruomenės, tolino jį nuo 
Dievo, ar nieko nereiškė gerų ir blogų darbų sąraše, pagal 
kurį turėjo būti sprendžiama jo Anapilio ateitis. Tikintis 
buvo nuo pat vaikystės, bet jo religingumas smarkiai išau- 
go su amžiumi bei atminties praradimu. Nuolatos lankėsi 
sekmadienio mišiose, tačiau dabar, be jų, dar lankydavosi 
procesijose, rožiniuose, maldavimuose bei penktadienio pa- 
moksluose Gerosios Mirties parapijoje. 

Vos išėjus iš bažnyčios, Serafinas ir vėl pasirodė, trinda- 
masis apie kojas. Visą kelią, grįžtant į „Mogoljono“ viešbutį 
tris ketvirčius valandos protingu ir lėčiausiu žingsniu, vis 
galvojo apie savo dalyvavimą „Trijuose juokdariuose“, pas- 
kutiniame savo artisto karjeros epizode. Programa padarė 
jį garsų tarp Limos gyventojų. Atanasija ir jisai žiūrėdavo 
ją kiekvieną šeštadienio vakarą mažučiame Mendositos na- 
melyje, kuriame gyveno nuo sutuoktuvių dienos. Iš to, ką 
jis uždirbdavo per savo pasirodymus, ir iš savo telefonistės 

atlyginimo sugebėjo išsinuomoti tą namelį, Atanasija jį 
sutvarkė ir skoningai apstatė. Iš Chuano sutarčių jie visai 
neblogai vertėsi — jis nuolat turėjo pasirodymų koliziejuose, 
rajonų klubuose, kai kuriuose kreolų susiėjimuose ir kartais 
netgi kai kuriuose kabaretuose. O be to, turėjo savo savaiti- 
nę programėlę „Poezijos valanda“ Laisvės radijuje. Jam pati- 
ko jo darbas ir santuoka su Atanasija buvo laiminga. Nakti- 
mis meldėsi ir dėkojo Dievui, kad šis buvo jam toks dosnus. 

Ir didžiai nustebo, kai Laisvės radijo direktorius jam pra- 
nešė, jog skambino iš Amerikos televizijos ir klausinėjo apie 
jį. Paliko žinutę, kad kuo skubiausiai paskambintų prodiu- 
seriui, ne kam kitam, o pačiam Selonijui Fererui, mažojo 
ekrano magui ir ponui. Taip ir padarė, o šis pakvietė jį gai- 
viųjų gėrimų į kavinę netoli kanalo. Senjoras Selonijus Fe- 
reras buvo aukštas, puikiai apsirengęs, vilkėjo švarką, ryšėjo 
kaklaraištį, mūvėjo žiedus, prižiūrėtais nagais, su laikro- 
džiu, kibirkščiuojančiu prabanga, ir toks pasitikintis savimi, 
kad Chuanas Peineta šalia to pusdievio pasijuto sulinkęs ir 
sumažėjęs. 

— Neturiu daug laiko, drauge Chuanai Peineta, todėl iš 
karto kalbėsiu apie reikalus, - pasakė vos prisėdęs ir užsakęs 
du kavos puodelius. — Tibursijus, vienas iš trijų juokdarių, 
miršta akyse. Piktybinis kepenų auglys. Nepasisekė vargšui 
žmogeliui. O galbūt per daug apžiojo. Toks jaunas. Galės 
darbuotis tiktai iki mėnesio pabaigos. Tragedija — todėl, 
kad man lieka neužpildytas laikas pačioje populiariausioje 
Peru televizijos programoje. Ar nenorėtumėte jo pakeisti? 

Nuostaba buvo tokia didelė, kad Chuanui Peinetai tie- 
siog atvipo burna. Ar jam, eilių artistui, siūloma pakeisti 
vulgarų ir nuvalkiotą labiau nei įmanoma pajacą? 

— Užverkite burną, nes kitaip musių priskris, — nusijuo- 
kė senjoras Selonijus Fereras, draugiškai plekšnodamas per 
petį. — Žinau, kad mano pasiūlymas bet kam būtų tas pats, 
kas laimėti aukso puodą loterijoje. Tačiau man įsimetė gal- 
von mintis, kad jūs labiausiai tiktumėte pakeisti metisą Ti- 
bursijų. O mano intuicija dar niekada manęs nenuvylė. Gir- 
dėjau jus deklamuojant jau prieš kurį laiką Arekipos klube 
ir leipau juokais. Ir ten pat sau pasakiau: „Tas tipelis galėtų 
būti vienas iš mano Trijų juokdarių.“ 

Chuanas Peineta jautėsi toks įžeistas, kad norėjo atsistoti 
ir pasakyti pasipūtusiam ponui, kad yra artistas ir kad pa- 
siūlymas įžeidė jo profesinę savigarbą ir todėl šis pokalbis 
tučtuojau bus baigtas. Bet donas Selonijus Fereras sulaikė 
jį ištiesęs ranką: 

— Man labai gaila, mano drauge, bet neturiu daug laiko, — 
pasakė, žvelgdamas į savo aerodinaminį laikrodį. - Pradžio- 
je siūlau dešimt tūkstančių solių per mėnesį. Jeigu viskas tiks, 
galėsime kalbėti apie atlyginimo pakėlimą, o jeigu lūkesčiai 
nepasiteisins, mūsų bendradarbiavimas baigsis po keturių sa- 
vaičių. Duodu jums porą dienų pagalvoti. Buvo labai malonu 
susipažinti ir paspausti jums ranką, senjore Chuanai Peineta. 

Apmokėjo sąskaitą ir Chuanas žiūrėjo, kaip jis nutolo 
link kanalo pastato. Dešimt tūkstančių solių per mėnesį? 
Ar gerai išgirdo? Taip, būtent taip jis ir pasakė. Chuanas 
niekada nebuvo matęs tiek pinigų. Dešimt tūkstančių per 
mėnesį? Sugrįžo namo šiek tiek sukrėstas, giliai viduje Ži- 
nodamas, kad nepajėgs atsisakyti darbo, leisiančio jam už- 
dirbti panašų kapitalą. 

„Tr taip sumovei savo artisto karjerą“, - pagalvojo dar kar- 
tą, kaip galvodavo apie tai jau daugybę metų. „Parsidavei 

iš godumo, iškeitei poeziją į klounadą dėl paprastos tušty- 
bės, įsmeigei peilį menui į nugarą. Tenai ir prasidėjo tavo 
nuopuolis.“ 

Pasiekė „Mogoljono“ viešbutį pačiu laiku, kad spėtų at- 
sisėsti mažoje salytėje prie įėjimo šalia Soselio, viešbučio 
sargo, ir per Populiarųjį radiją pasiklausytų Rolando Garo 
blogybių bei nuodų programėlės „Likras kraujas: teisybė ir 
melas iš pramogų pasaulio.“ 

Dar prieš užmigdamas, savo virpančiu ir kreivoku brai- 
žu Chuanas Peineta parašė laišką Populiariajam radijui, 
protestuodamas savo bei daugelio radijo klausytojų vardu 
dėl „užkrečiančio vulgarumo, išvemiamo programoje sen- 
joro Rolando Garo, kurį labiau tiktų vadinti Šmeižikišku 
Paskalūnu. Kokia radijo transliatoriaus begėdystė beigi 
nuopuolis!“ Pasirašė savo vardu ir įdėjo į voką. Rytoj išsiųs. 

Enrikės agonija 


— Tau kažkas darosi, brangusis, kažkas labai rimto, — pa- 
sakė jam Marisa. - Man labai gaila, bet turi man pasipasa- 
koti. 

— Man nieko nėra, gringita, — pabandė ją nuraminti, iš- 
spausdamas šypseną. — Tiesiog esu susirūpinęs dėl košmaro, 
kurį išgyvena visa šalis, kaip ir visi kiti, nieko daugiau. 

— Terorizmas Peru tvyro jau kuris laikas, - neatlyžo jinai. — 
Galir esu kvaila, Kike, bet tikrai ne tiek, kiek tu įsivaizduoji. 
Nevalgai, nemiegi, nyksti tiesiog akyse. Dar vakar man tavo 
mama sakė: „Enrikė labai smarkiai sulyso, ar nebuvo pas 
gydytoją?“ Kas nutiko? Juk esu tavo žmona, tiesa? Galiu tau 
padėti. Kad ir kas nutiko, privalai man pasakyti. 

Pusryčiavo dengtoje penthauzo terasoje, San Isidre, jinai 
su chalatu ir šlepetėmis, o Enrikė jau nusiprausęs, nusisku- 
tęs ir apsirengęs, pasiruošęs išeiti į darbą. Lauke tvyrojo rū- 
kas ir nesimatė tolumoje jūros ar netgi Golfo klubo sodų, 
esančių visai šalia jų pastato. Apelsinų sultys, kiaušinių 
omletas, sviestu ir marmeladu aptepta skrudinta duona, ku- 
riuos Kikei buvo patiekęs Kintanilja, jų mažordomas, liko 
nepaliesti. Jis išgėrė tik puodelį kavos. Matė Marisos veidą 
ištįsusį iš susirūpinimo, matė, kad jos mėlynos akys blizga, 

lyg tuoj pravirks, ir jautė gailestį žmonai. Priėjo prie jos ir 
pabučiavo į skruostą. Marisa sunėrė rankas jam per kaklą. 

— Pasakyk man, Kike, — paprašė jo. - Kad ir kas būtų, pa- 
sipasakok man, brangusis. Leisk man padėti tau, pasidalink 
tuo su manimi. Aš tave myliu. 

— Aš taip pat tave, Marisa, mano meile, - apkabino ją at- 
sakydamas. — Nenorėčiau tavęs kamuoti. Todėl gerai, jeigu 
jau taip nori, papasakosiu tau viską. 

Marisa atsitraukė nuo jo ir Enrikė pamatė, kad žmona 
išbalo, ėmė virpėti lūpos. Nejučiomis pasitaisė savo gelto- 
nus plaukus ir žvelgė į jį plačiai atmerktomis akimis lauk- 
dama. Sumišęs sugebėjo dar pats sau pagalvoti: „Ji vis tokia 
pat graži, gražesnė nei bet kada. Ir tikriausiai pirmą kartą 
nuo mūsų sutuoktuvių mes per šias dešimt dienų nė karto 
nesimylėjome.“ | 

— Vis dar nieko nenutiko, bet nutikti gali, - kalbėdamas 
labai lėtai, karštligiškai bandė sugalvoti, ką papasakoti. — 
Gavau grasinimų, gringita. Anonimiškai, žinoma. 

- Iš teroristų? — vos galėjo pratarti. - Iš Švytinčio Kelio? 
Iš TARJ? 

— Vis dar nežinau, iš ko tie grasinimai. Galbūt iš teroris- 
tų, gali būti. O galbūt tiesiog paprastų nusikaltėlių. Jie nori 
gauti pinigų, suprantama. Bet tu nesibaimink. Jau pasita- 
riau su Liusijanu, bandome abudu išsiaiškinti, su kuo būtent 
tai susiję. Dėl visko, kas tau brangu, niekam neprasitark nė 
žodeliu apie tai, meile. Kad nebūtų tik dar blogiau, jeigu 
informacija nutekės. 

— Ar daug pinigų jie užsiprašė? — paklausė ji. 

— Dar nepasakė, kiek nori, vis dar nepasakė, - atsakė jis. — 
Kol kas dar tik grasinimai. Pažadu, kad nuo šiol viską tau 

apie tai pasakosiu. O be to, tai gali būti tik prasti kokio nors 
padugnės, norinčio apkartinti mums gyvenimą, juokeliai. 

„— Ar kreipeisi į policiją? — Marisa paėmė jį už rankos ir 
dabar ją spaudė. - Ar apskundei juos? Kad mums paskirtų 
apsaugą, ypač tau. Negali rodytis viešumoje tiesiog šitaip 
paprastai, Kike. Dieve mano, aš jaučiau, kad anksčiau ar 
vėliau mums nutiks tas pats, kas nutiko Kačitui. 

— O dabar jau tu įsibaiminai, - pasakė jis, švelniai paglos- 
tydamas skruostą. — Ar supranti, kodėl nenorėjau tau dar 
nieko sakyti, gringita? 

Pažiūrėjo į laikrodį — aštunta valanda su ketvirčiu. At- 
sistojo. 

— Turiu susitikimą su Liusijanu, kaip tik tam, kad apie tai 
pasikalbėtume, — pasakė, bučiuodamas ją į plaukus. - Mal- 
dauju tavęs, Marisa, nesijaudink. Nieko man nenutiks, pri- 
siekiu tau. Ir viską tau papasakosiu, pažadu. 

Nusileido į garažą, kur jo jau laukė vairuotojas, įsėdo į 
mašiną ir išvažiavęs į gatvę atsidūrė vienoje iš pilkų mur- 
zino asilo spalvos dienų, limietiškoje žiemoje; drėgmė už- 
klojo „Mercedes-Benz“ stiklus, drėkino jo rūbus ir Enrikė 
jautėsi, lyg ji gertųsi į visas kūno poras. Zanchone eismas 
buvo labai intensyvus. Ar gerai pasielgė pripasakodamas 
melagysčių Marisai? Na, gal tai ne visai melagystės. Galbūt 
tas purvinas žurnalistėlis atsiųstas Švytinčio Kelio ar TAR]. 
Viskas buvo įmanoma. Agustinas, vairuotojas, vairavo kaip 
visada atsargiai, o jisai buvo pasinėręs kaip hipnozėje į savo 
bėdą. Toks paliko nuo Rolando Garo apsilankymo jo kabi- 
nete. Blogiausia būti draskomam abejonių. Ir toliau laukti. 
Laukti ko? Kad tas kalės vaikas pasakytų kartą visiems lai- 
kams, kiek prašo. Jisai ar jo bendrininkai. Nes tai negalėjo 

būti vien to bėdžiaus sumanymas. Kas, po velnių, slėpėsi 
jam už nugaros? Ar tas pats jugoslavas? Ar tai įmanoma? 
Jis surengė pasalą Čosikoje. Bet kodėl paleido antį praėjus 
dvejiems metams? Nežinia, ko iš jo norima, kas jo laukia, 
gadina jam nervus nuo pat to prakeikto vizito. Jau dešimt 
dienų. Dešimt dienų neprisiliečiant prie Marisos. Taip jam 
nebuvo nutikę nuo pat jų sutuoktuvių dienos. „Kaip galėjau 
būti toks idiotas, turėdamas tokią gražią, tokią jautrią žmo- 
ną?, — galvojo šimtąjį kartą. — Marisa man niekada to ne- 
atleis“ Kaskart prisiminęs tą orgiją, jautė pykinimą, kaip ir 
tuomet, kai buvo su tomis storomis ir išsipaišiusiomis kaip 
papūgos kekšėmis. „Reikia būti kvailiu, Kike, kvailiu kva- 
dratu, kad padarytum tai, ką tu padarei.“ 

Agustinas vairavo ramiai, o Kikė dabar jau nervingai 
žvalgėsi aplinkui, įsibaiminęs, kad kas nenutiktų, galvo- 
damas, kodėl gi ne, juk ir jį gali pagrobti, kaip tai nutiko 
Kačitui. Jo pagrobimas išgąsdino Limos visuomenę. Ar gali 
būti, kad reikalauja šešių milijonų dolerių už jo išgelbėji- 
mą? Panašu, kad draudimo kompanijos žmogus, atvykęs iš 
Niujorko derėtis su pagrobėjais, yra labai kietas ir nenusilei- 
džia jų reikalavimams. Rezultatas gali būti toks, kad Kači- 
tas taps lavonu. Taip galėjo nutikti bet kuriam verslininkui, 
taip pat ir jam. Nuo tos dienos, kai kilo terorizmas, ši mintis 
vis ateidavo jam į galvą, o nuo Garo vizito su nuotraukomis 
dar dažniau. 

Liusijanas jau laukė jo savo kabinete su dviem ką tik pa- 
tiektais kavos puodeliais. 

— Ramiai, Kike, — pasveikino draugą. — Pažiūrėk į save — 
esi vaikščiojanti tragedija, žmogau. Blogiausia — leistis su- 
gniuždomam dar prieš imantis kovos. 

— Man visiškai pakriko nervai, Liusijanai, — pritarė šis, 
sudribdamas į krėslą. - Ne dėl manęs ar dėl Marisos nei dėl 
to, kiek man tai gali kainuoti. Jeigu tas nuotraukas išspaus- 
dins, mano motina numirs. Tu žinai, kokia konservatyvi, 
kokia katalikė mano senutė. Prisiekiu tau: jeigu pamatys tas 
nuotraukas, sustos širdis, pakvaiš ar kas nors dar blogiau... 
Ką gi, imkimės reikalo. Ką sako du tavo baudžiamosios tei- 
sės kolegos? 

— Visų pirma, Kike, nusiramink. Imsimės įmanomų ir 
neįmanomų veiksmų, kad užkirstume kelią nuotraukoms 
išplatinti, — nuramino jį advokatas. — Jie abu vienbalsiai su- 
tinka, kad geriau laukti, kol priešininkas iššaus. Ko jie nori? 
Kiek prašo? Blogiausiu atveju reikės derėtis. Svarbiausia at- 
gauti visus negatyvus su garantijomis. O tuo tarpu, žinoma, 
kategoriškai neigti, kad tu esi tas vyras nuotraukose. 

— Arjie pažįsta tą Garo? Ką apie jį žino? 

— Jis jiems labai gerai žinomas, — patvirtino Liusijanas. — 
Geltonosios spaudos žurnalistėlis, specializuojasi pramogų 
versle. Paskalūnas ir pačios Žemiausios klasės, matyt, su- 
gebėjo iš to pasidaryti sau karjerą. Susižeria pinigėlius šan- 
tažuodamas ar siūlydamas reklamą artistams, scenaristams, 
skaitovams, programų pranešėjams. Gyvena iš skandalų. 
Turėjo nemažai teismo procesų už šmeižtą bei paskalas, bet 
žurnalistų asociacijos jį gina, o bylas dėl spaudos laisvės tei- 
sėjai beveik visada nukiša į archyvą arba priima išteisina- 
mąjį nuosprendį. Apie jį patį sklinda daugybė gandų, sako, 
kad jis gali būti vienas iš Daktaro patikėtinių, juodinančių 
vyriausybės kritikus ir griaunančių jų reputaciją, išsigal- 
vojančių skandalus. Abu baudžiamosios teisės specialistai 
nemano Garo esant šitos operacijos galva. Jis tik menkas 


69 


MARIO VARGAS LLOSA 


bendrininkas, pasiuntinys, tikrųjų vykdytojų instrumentas. 
Jie patys nustebę, koks asmuo ėmėsi šantažuoti tokį žinomą 
verslininką kaip tu. Pasiprašėme susitikimo su Daktaru. Ei- 
sime pas jį su Verslininkų konfederacijos bei Kasyklų drau- 
gijos prezidentais, kad padarytume įspūdį. Kad suprastų, 
jog ne tiktai tu pats, bet ir visas verslininkų luomas jaučiasi 
nesaugiai dėl šantažo. Ar sutinki su tokia pozicija, Kike? 

— Taip, žinoma, — pritarė šis. — Bjauri pati mintis, kad 
šitiek žmonių sužinos apie visą tą reikalą, bet geriau griebti 
jautį už ragų. Daktaras gali visa tai sustabdyti ir prigrasinęs 
Garo priversti išduoti bendrininkus. 

— Anot baudžiamukų, tai labai rimta operacija. Galbūt ir 
tarptautinė mafija į visa tai įsivėlusi. 

Šiltai jam nusišypsojo, bet Enrikė neatsakė šypsena. Ar 
šitos kvailystės yra viskas, ką jam gali pasakyti baudžiamo- 
sios teisės specialistai? Kad kažkas slėpėsi už Garo, jam pa- 
čiam buvo aišku nuo pat pirmos akimirkos. 

— Kas blogiausia man gali nutikti, Liusijanai? 

Liusijanas prieš atsakydamas labai surimtėjo. 

— Blogiausia iš blogiausių, brolau, būtų, jei visa tai suren- 
gė būtent tas, kurį jau įsivaizduoji. 

— Aš nieko neįsivaizduoju, Liusijanai. Kalbėk aiškiau, 
prašau. 

— Pats pavojingasis Daktaras - jis pats, - atsakė Liusijanas 
pritildamas. — Jis tikrai sugebėtų užsukti tokį purviną rei- 
kalą. Ypač jeigu įsivaizduotų, kad gali daug iš to užsidirbti. 

— Pats Fudžimorio darbų vykdytojas? — nustebo Kikė. 

— Stiprioji šitos vyriausybės ranka, priimantis ir keičiantis 
sprendimus, tikrasis Peru valdytojas, - priminė jam Liusija- 
nas. — Advokatai visiškai įsitikinę, kad būtent tas subjektas 

tvarko tokius reikaliukus. Būtent jis yra variklis, varomas 
nenumaldomo pinigų troškimo. Yra nemažai nuorodų į 
daugybės mažesnių verslininkų šantažą, atrodo, kylantį iš 
jo. Jiems tik nuostabu, kad jis kelia ginklus prieš tokį svarbų 
žmogų kaip tu. Todėl mums paranku, kad susitikime mus 
palaikytų CONFIEP ir Kasyklų draugijos vadovai. Jų pa- 
sirodymas turėtų jį šiek tiek išgąsdinti, jeigu jis į visa tai įsi- 
vėlęs. Iš kitos pusės, kaip jau buvau minėjęs, sklinda kalbos, 
kad vienas iš sraigtelių, kuriais naudojasi Daktaras, norėda- 
mas sugriauti savo politinių oponentų reputaciją, ir yra tasai 
Garo. Tu pats žinai, kad jis finansuoja didžiąją dalį purvi- 
nų puslapių, pripildytų keiksmažodžių ir šūdelių, kuriuose 
maudo vyriausybės kritikus. Ar klausaisi manęs, Kike? 

Tuo tarpu Enrikė ėmėsi galvoti, kad jeigu už viso to 
nuotraukų reikalo slepiasi režimo slaptųjų tarnybų vadovas, 
išeities nėra. Jis pražuvęs. Kaip jis galėtų pasipriešinti to- 
kiam galingam, makiaveliškam prezidento darbų vykdyto- 
jui? Buvo jį matęs vienintelį kartą, kai į vieną verslininkų 
vakarėlį garsusis Daktaras prisistatė netikėtai, niekieno ne- 
kviestas. Labai malonus, galbūt netgi šiek tiek per daug, ir 
labai paslaugus su jais visais, su standžiai prigludusiu mels- 
vu surdutu ir pilvuku, kurio sunku buvo nepastebėti. Pasakė 
jiems visiems, kad privatusis verslas turėsiąs tvirtą pagrindą, 
kol inžinierius Fudžimoris valdys šią šalį. Režimui reikia 
bent jau dvidešimties metų, kad užbaigtų reformų progra- 
mas, kurios leistų Peru pakilti iš atsilikimo ir žengti kartu 
su pirmaujančiomis pasaulio šalimis. O kalbėdamas apie 
terorizmą, išsiplėtė pateisindamas savo „kietos rankos“ poli- 
tiką ir pateikė pavyzdį, nuo kurio kai kuriems susirinkusie- 
siems oda nuėjo pagaugais: „Nesvarbu, kad tarp dvidešimt 

tūkstančių miršta ir penkiolika tūkstančių nekaltųjų, jeigu 
nužudome penkis tūkstančius teroristų.“ Jam išėjus, versli- 
ninkai vienas per kitą juokavo apie tuštybę, kuri sklido iš to 
išsišokėlio, riebaus banditėlio, derinančio geltonus batus su 
melsvu švarku. 

— Jeigu jisai visam tam vadovauja, Liusijanai, man tiesiog 
galas, —- sumurmėjo. 

— Niekas nesako, kad tai tikrai jisai, nusiramink, — guodė 
jį draugas. — Tai tik viena iš daugelio teorijų. Neįsigąsdink 
anksčiau laiko. Ir negalvok, kad Daktaras turi tiek galios, 
kiek jis pats apie save mano. 

— Tuomet ką man daryti? 

— Galvok apie tai, kad dveji metai, kuriuos jie laukė pada- 
rę nuotraukas, daug reiškia, - atsakė Liusijanas. - Pamėgink 
prisiminti visas savo santykių su jugoslavu, suorganizavusiu 
Čosikos reikalą, detales. Surask visus jo laiškus ir žinutes 
savo archyvuose. Vienaip ar kitaip būtent tas subjektas visų 
tavo bėdų pradžia. Padaryk tai dėl visa ko. O tuomet lauk- 
sime. Baudžiamukai pataria nesiimti jokios iniciatyvos, kol 
nurims vandenys. Ypač, bent jau kol kas, nesikreipti į polici- 
ją. Pažiūrėsime, kaip viskas pasisuks po vizito pas Daktarą. 
Ir prašau nesinervinti taip akivaizdžiai. Garo pasinaudojo 
tomis nuotraukas, norėdamas tave išgąsdinti. Kad suminkš- 
tintų tave. Ir netrukus ištrauks triušį iš skrybėlės. Kai triu- 
šis pasirodys, žinosime, su kuo būtent susidūrėme, žinosime, 
ko imtis. Ir pagal aplinkybes susikursime veiksmų planą. 

Dar kurį laiką pasišnekėjo ir Liusijanas pasiūlė kartu 
su Marisa kelioms dienoms kur nors išvažiuoti. Kikė kuo 
griežčiausiai atsisakė. Turėjo tūkstančius nebaigtų reikalų, 
susijusių su sudėtinga šalies padėtimi. Jeigu išvyks iš Limos, 

užuot nusiraminęs, tik dar labiau susinervins. Susitarė bent 
jau dėl to, kad šią savaitę visi keturi turi papietauti. Galbūt, 
pavyzdžiui, sekmadienį „Melsvojoje rančoje“. Ir Liusijanas 
palydėjo jį iki durų. 

Kai Kikė sugrįžo į kabinetą, jo jau laukė Uankavelikos 
kasyklos apsaugos vadovas ir visa stirta Žinučių, įprastų bei 
elektroninių laiškų. Senjoras Uriola, raukšlių išvagoto veido, 
didžiuliais ūsais, kovotojo rankomis bei sustingusia šypsena, 
kuri nedingo jam nuo veido, neatnešė džiugių naujienų. Per 
paskutinį mėnesį vėl būta sprogmenų vagysčių — vagys su- 
simokė su darbininkais, o galbūt netgi su policijos paskirta 
apsauga. Visa laimė, kad apsiėjo be šūvių ar aukų. Ir sargai, 
žinoma, nieko nepastebėjo. 

— Panašu į užstrigusią plokštelę, — padarė išvadą, išklau- 
sęs senjoro Uriolos. — Bet turėtumėte pasiekti, kad Policijos 
pajėgos atsiimtų savo žmones iš kasyklos apsaugos. Galiu 
užtikrinti, kad mano paskirta apsauga sustabdys tokius 
grobstymus. Policija uždirba grašius ir dabar, vešint tero- 
rizmui, turi puikią priedangą išmušinėti iš mūsų pinigus ir 
kaltę suversti Švytinčiam Keliui ar TAR). 

Po Uriolos priėmė dar tris žmones, be to, turėjo ilgą po- 
kalbį su Niujorku. Ir Kikei reikėjo labai daug jėgų, kad galė- 
tų susikaupti, klausytis, atsakyti. Negalėjo išmesti iš galvos 
nelemtų vaizdų, kurie jį persekiojo nuo Garo apsilankymo. 
Jis net neprisiminė tiksliai to prakeikto vakarėlio Čosikoje. 
Ar jugoslavas uždavė jam kokių narkotikų? Prisiminė, kad 
jautėsi labai blogai, apdujęs, kad jį pykino ir vimdė. Galiau- 
siai apie dvyliktą valandą, kai išėjo paskutinis lankytojas, 
pasakė savo sekretorei, kad daugiau jam niekas nebetruk- 
dytų, nes laukia labai skubūs reikalai ir turi susikaupti. 

O iš tiesų norėjo pasilikti vienas, nors kelias akimirkas 
neįsitempti iki paskutiniųjų, nesilenkti dvilinkas steng- 
damasis sutvarkyti verslo reikalus, kai iš tiesų jam galvoje 
buvo tik jo asmeniniai reikalai. Ilgiau nei valandą sėdėjo 
viename iš krėslų, kuriame priimdavo interesantus, įsmei- 
gęs neregintį žvilgsnį į po jo kojomis tvyrantį Limos vaizdą. 
Ką jis galėjo padaryti? Kiek tęsis visas tas netikrumas? Ir 
tuo metu pajuto, kad jį apima miegas, ir nepaisant visų savo 
pastangų užsnūdo. „Visa tai iš nerimo“, - pagalvojo prieš pat 
atsijungdamas. Tikriausiai būtų neblogai padaryti tai, ko 
niekada nenorėjo — išmokti žaisti golfą, japonų ir dykūnų 
žaidimą. Galbūt būtų naudinga jo nervams. Nubudo krūp- 
telėjęs: pirmą valandą penkiolika minučių buvo susitaręs dėl 
pietų Banko klube. Nusiprausė veidą, susišukavo ir pakvietė 
sekretorę. 

Ši pateikė jam ilgą sąrašą žinučių, kurių klausėsi viena 
ausimi. 

— O be to, skambino tas žurnalistas, kurį prieš kelias die- 
nas sutikote priimti, - pridūrė. — Garo, tokia pavardė, tiesa? 
Taip, Rolandas Garo. Neatlyždamas kartojo, kad tai nepa- 
prastai skubu. Paliko man savo telefoną. Ką liepsite daryti? 
Surengti susitikimą ar parodyti duris? | 


„Skiedrelė 


Vos tik pajuto, kad individas, tūnojęs jai už nugaros om- 
nibuse iš Surkiljo iki Penkių kampų sankryžos, glaudžiasi 
prie jos su blogais ketinimais, Skiedrelė išsitraukė didžiulę 
ylą, kurią buvo prisisegusi prie diržo. Laikė ją delne, lauk- 
dama, kol transporto priemonė dar kartą trūktelės, nes 
būtent per trūktelėjimus akiplėša pasinaudodavo proga 
priartinti atsegtą antuką prie jos sėdimosios. Būtent taip ir 
padarė, ir jinai tuomet atsisuko į jį ir įsmeigė savo didžiules, 
nemirksinčias akis. Tai buvo neišvaizdus žmogelis, vyresnio 
amžiaus, atsakydamas į jos elgesį nusuko akis, o jinai tuo 
metu, priartinusi smaigą jam prie veido, įspėjo: 

— Kai kitą kartą prisiartinsi, įsmeigsiu į tavo nugeibusį 
draugužį tarp kojų. Prisiekiu, kad yla aptepta nuodais. 

Omnibuse pasigirdo kelių žmonių juokas ir žmogelis su- 
trikęs bandė apsimesti nustebęs: 

— Arjūs kalbate su manimi, ponia? Kas gi jums nutiko? 

— Aš tave perspėjau, savo motinos išpera, — trumpai sau- 
sai nukirto, atsukdama jam nugarą. 

Subjektas atsitraukė ir greičiausiai susinepatoginęs ir su- 
sigėdęs kelių keleivių pajuokos žvilgsnių išlipo kitoje stotelė- 
je. Skiedrelė atsiminė, kad grasinimai ne visada suveikdavo, 

nors jinai dviem atvejais juos įvykdė. Pirmą kartą tos pačios 

linijos omnibuse ties Burbonų kvartalo aukštuma: vaikinas, 
gavęs dūrį tiesiai į klyną, spiegė taip, kad pašoko visi kelei- 
viai ir vairuotojas sustabdė vietoje. 

— Taip išmoksi trintis tiktai į savo motiną, iškrypėli! — 
šaukė Skiedrelė ir, pasinaudodama proga, kad važis sustojo, 
iššoko į gatvę ir pasileido bėgte iki Chunino kampo. 

Antras kartas, kai smeigė yla į besitrinančio subjekto 
klyną, buvo daug sudėtingesnis. Tąsyk aukštas augalotas 
mulatas nusispuogavusiu veidu trynėsi į ją lyg beprotis ir 
būtų ja pasinaudojęs, jeigu kiti keleiviai nebūtų jo prispau- 
dę. Viskas baigėsi komisariate, bet ją paleido tiktai tada, kai 
įsitikino, kad ji su savimi turi žurnalisto pažymėjimą. Jinai 
žinojo, kad apskritai policija labiau baiminasi žurnalistų nei 
priekabiautojų ar užpuolikų. 

Kol omnibusas pasiekė Penkių kampų sankryžą, ji ir vėl 
mąstė apie tai, ką pradėjo prieš subjektui prisispaudžiant jai 
prie nugaros: ar žolininkai visai pradingo? Visada pama- 
čiusi gatvėje Žmogystą, stumiančią vežimėlį, prisiartindavo 
pašniukštinėti, bet dažniausiai tai būdavo ledų, gaiviųjų gė- 
rimų ar saldėsių pardavėjas. Retai, labai retai, pasitaikydavo 
žolininkas. Jie baigė išnykti, o tai dar vienas tariamo Limos 
progreso pavyzdžių. Greitu metu nebeliks nė vieno ir atei- 
tyje limiečiai net nebeįsivaizduos, kas tokie buvo žolininkai. 

Jos vaikystė buvo neatsiejama nuo to tradicinio kreolų 
gėrimo iš kviečių, linų, kvapiojo čilmedžio ir arklio uode- 
gos: visą savo vaikystę matė jį ruošiant tėvą ir jo padėjėją, 
šlubą, su kuprele, pravardžiuojamą Kochinova. Tuo metu 
žolininkų vežimėliai stovėdavo miesto centro prieigose, 
ypač prie fabrikų įėjimų, Gegužės antrosios aikštės priei- 

gose ir per visą Argentinos prospekto ilgį. „Geriausi mano 
klientai — tai lėbautojai ir statybininkai“, - dažnai sakyda- 
vo jos gimdytojas. Būdama vaikas ir paauglė, jinai lydėjo jį 
tūkstančius kartų per visą trajektoriją, stumdama vežimėlį 
su didžiuliais žolininkų indais, pripildytais jo paties ir Ko- 
chinovos mažytėje kamarėlėje, kur tuomet gyveno Brenjos 
rajone, Arikos alėjos gale. Ten baigėsi senoji miesto dalis ir 
prasidėjo laukai, besitęsiantys iki La Perlos, Beljavistos ir 
Kaljao. Skiedrelė labai gerai atsiminė, kad patys ištikimiau- 
si tėvo klientai buvo centro barelių naktinėtojai ir darbinin- 
kai, su aušra traukiantys į Argentinos ir Kolonijos prospek- 
tų bei Kariuomenės tilto apylinkių fabrikus. Jinai padėdavo 
patiekdama klientams stiklo puodelius kartu su kirptu po- 
pierėliu, naudojamu kaip servetėlė. Kuomet tėvas ją palik- 
davo kvartalo mokyklėlėje, o miestas budo gyventi — pasi- 
rodydavo šlavėjai ir eismo policija, žolininkas jau būdavo 
dirbęs bent keturias valandas. Sunki profesija — alinantis ir 
pavojingas darbas. Jos tėvą bent kelis kartus užpuolė ir iš jo 
atėmė visą tos dienos uždarbį, o blogiausia, kad tokį pavojų 
patyrė vos dėl kelių uždirbtų grašių. Todėl, gerai pagalvojus, 
nieko keista, kad žolininkai pamažu nyko iš Limos gatvių. 
Niekuomet tėvo neklausinėjo apie savo motiną. Ar jinai 
jį palikusi? Ar buvo mirusi, ar vis dar gyva? Jisai niekuomet 
nė žodžiu apie ją neužsiminė, o Chulieta gerbė jo tylėjimą ir 
nė karto apie tai nepaklausė. Jis buvo labai uždaras žmogus, 
galėjo dienų dienas neištarti nė žodžio ir nors nebuvo su ja 
labai švelnus, bet jinai jį prisiminė su meile. Jis buvo geras 
savo vienturtei dukteriai, bent jau pasirūpino, kad ši baigtų 
mokyklą, idant jos ateitis, kaip pats sakydavo, nebūtų tokia 
skurdi kaip jo vien dėl tos priežasties, kad buvo bemokslis. 

Tai, kad nemokėjo nei skaityti, nei rašyti, jį tiesiog varydavo 
] pamišimą. O pati laimingiausia jo gyvenimo diena buvo, 
kai jo vienatinė duktė parodė jam žurnalisto pažymėjimą: jį 
suveikė jai Rolandas Garo, įdarbinęs savo žurnale reportere. 

Pasiekusi Penkių kampų sankryžą, Skiedrelė išlipo iš 
omnibuso. Perėjo dar septynis kvartalus, skiriančius stotelę 
nuo jos namų Leitenanto Aransibijos gatvėje, ėjo iki skaus- 
mo pažįstamomis vietomis, galvos judesiu ar rankos mostu 
atsakydama į pasisveikinimus — Piuro spiritistui, kuris savo 
klientus priimdavo tiktai naktimis, pačiomis tinkamiausio- 
mis valandomis bendrauti su dvasiomis, vaistininkui, gyve- 
nančiam namelyje, kuriame, anot kalbų, buvo gimęs Felipė 
Pinglo, didysis valsų kompozitorius, - pro La Kinta Here- 
ną, kur kadaise, regis, buvo pačios elegantiškiausios XIX 
amžiaus Limos vilos, o dabar griuvėsių sangrūda, apėjusi 
gaidžiukais, šikšnosparniais, narkomanais ir pasileidėliais, 
pro Limbomanos abortų namus, Karmen bažnyčią ir ma- 
žąjį Nekaltojo Prasidėjimo seserų pranciškonių vienuolyną. 
Buvo dar anksti, bet kadangi vagysčių ir užpuolimų rajo- 
ne labai pagausėjo, visi verslininkai buvo užsidėję grotas ir 
palikę angas, pro kurias vos pralįsdavo maži paketai. Pu- 
siau baigti statyti nameliai ir purvini skersgatviai su vienu 
vandens kranu, slunkiais ir elgetomis, nugulusiais kampus, 
naktimis prisipildydavo narkotikų pardavėjų ir pigių pros- 
titučių, savo reikalams atlikti naudodavusių tamsos prie- 
dangą. Jos namai buvo gale apgriuvusio kvartalo, visi jo 
pastatai mažučiai, vieno aukšto, sujungti vienas su kitu, iš- 
skyrus josios, jis buvo paskutinis ir šiek tiek toliau nuo kitų. 
Jos bute buvo miegamasis, didysis kambarys, virtuvėlė ir 
vonios kambarėlis, iš baldų turėjo tik tai, kas neišvengia- 

mai būtina, bet, tiesa, visose patalpose buvo prikrauta laik- 
raščių ir Žurnalų stirtų. Skiedrelė juos kolekcionavo nuo 
pat vaikystės. Nuo pat pradinės mokyklos godžiai skaitė 
dienraščius bei žurnalus ir ėmė juos kaupti daug anksčiau, 
nei suprato, kad vieną dieną bus žurnalistė ir jai pravers 
sukaupta kolekcija. Nors savo asmeninius daiktus nelabai 
tvarkė, tačiau laikraščių ir žurnalų kalną buvo kruopščiau- 
siai surūšiavusi. Smulkia rašysena surašyti lapeliai žymėjo 
metus ir temas. Popieriams tvarkyti skyrė visą savo laisva- 
laikį, kaip kad kiti būtų skyrę sportui, šachmatams, siuvi- 
mui ir siuvinėjimui ar galbūt žiūrėtų televizorių. Tiesa, jos 
aparatas buvo mažas ir senas ir įjungdavo jį tiktai — jeigu 
nebūdavo dingusi elektra — tam, kad pasižiūrėtų progra- 
mas, skirtas gandams ir skandalams, tai yra temoms, susi- 
jusioms su jos profesija. 

Pasiekusi savo namus, virtuvėlėje pasiruošė sriubą iš pa- 
kelio ir pasišildė ryžius su kepenimis — buvo pasilikusi or- 
kaitėje. Valgė nedaug, negėrė alkoholio ir nerūkė. Jinai visų 
pirma mito savo darbu — jis taip pat buvo ir jos įkvėpimo šal- 
tinis — slepiamų gėdingų dalykų šniukštinėjimu. Išversdama 
juos į dienos šviesą jautė profesinį bei intymų pasitenkinimą. 
Jinai garbino savo darbą ir šiek tiek neaiškiai nujautė, kad 
darydama tai, ką darė, ji keršijo pasauliui, kuris visada buvo 
priešiškas jai ir tėvui. Nors dar jaunutė, pasiekusi ji jau buvo 
pavydėtinai daug. 

Jos mokytojas buvo Rolandas Garo ir todėl jam jautė 
nuoširdžią ištikimybę. Ar buvo jį įsimylėjusi? A/vizai redak- 
cijoje kartais dėl to buvo patraukiama per dantį, o jinai viską 
taip pabrėžtinai neigė, kad kolegos buvo šventai įsitikinę 
savo teisumu. 

Kiek prisiminė, mintis vieną dieną tapti žurnaliste ją 
persekiojo nuolatos: bet jos žurnalistikos supratimas turėjo 
labai mažai ar visai nieko bendra su tuo, kas buvo vadinama 
rimta publicistika, objektyviomis žiniomis, politine, kultū- 
rine ar socialine įvykių analize. Jos žurnalistikos pasaulis 
buvo išaugęs iš pamfletų bei geltonųjų puslapių, išstatomų 
kioskuose centre: žmonės stabtelėdavo jų paskaitinėti arba, 
tiksliau, pažiūrinėti — ten beveik nebuvo ką skaityti, tik 
didžiulius ir įmantrius pavadinimus — ir pavarvinti seilę į 
pusnuoges moteris, su fantastišku vulgarumu demonstruo- 
jančias krūtis ir šlaunis, bei įrėmintas rėkiančias raudonas 
antraštes, skelbiančias purvinus dalykus, pačias nešvariau- 
sias paslaptis ir tikras ar tariamas blogybes, vagystes, iškry- 
pimus, žlugdančius pačių iš pažiūros padoriausių ir presti- 
žiškiausių šalies Žmonių reputaciją. 

Skiedrelės pravardė jai prilipo dar mokykloje, kur kartais 
mokslo draugės ją vadino dar ir Rakštimi. Pravardė liudijo 
jos pirmųjų Žurnalistinių žygių sėkmę: tada ji tebuvo viduri- 
nės Marija Prado de Belijdo mokyklos mokinė. Direktoriui 
šovė į galvą mintis įpareigoti mokines ruošti mokyklos sie- 
ninį laikraštį. Chulieta, neįsivaizduodama savo sukeliamo 
efekto, pradėjo kruopščiai, mažomis raidėmis ranka rašyti 
straipsnius. Ir netrukus virto sieninės Žurnalistikos žvaigž- 
de. Nes priešingai nei kitos bendraautorės, rašiusios apie tė- 
vynę, nacionalinius didvyrius, tokius kaip Grau ir Bolonesis, 
religiją, popiežių ir Peru problemas, jinai apsiribojo rašymu 
apie pačias sultingiausias paskalas ir gandus, sklindančius 
tarp mokinių ir mokytojų, nuslėpdama vardus, jei buvo kal- 
bama apie iš tiesų raudonuoti verčiančius dalykus ar abe- 
jojama kurio nors vyro vyriškumu ar moters moteriškumu. 

Kartu su pasisekimu atėjo ir sankcijos. Jinai buvo iškviesta 
pas direktorių, nubausta, taip jau buvo nutikę ir anksčiau už 
keiksmažodžius, ir prigrasinta pašalinimu iš mokyklos, jei 
ir toliau eis pasirinktu keliu. 

Ji ir toliau ėjo pasirinktu keliu, bet darė tai už mokyk- 
los ribų. Su didžiausiu pasiryžimu, proporcingai priešingu 
jos ūgiui, ėmėsi tyrimų prisidengdama Paskutinės valandos, 
Kronikos, Kryžkelių, Eksbreso ir netgi Konersanto reporterės 
vardu teatruose, radijuje, kabaretuose, televizijos kanaluose, 
įrašų studijose ir netgi asmeniniuose pramogų pasaulio per- 
sonažų namuose; naivios mergaitės balseliu ir nemirksinčiu 
žvilgsniu jai pavykdavo ištraukti informaciją, remiantis vien 
įgimtu nepasitikėjimu ir neklystančia intuicija, leidžiančių 
atpažinti viską, kas tamsu, nuodėminga ir pikta. Taip jinai 
pateko į A/virai, taip jinai susipažino su Rolandu Garo ir 
taip virto savaitraščio reportere Žvaigžde, atsidavusia pras- 
tai pagarsėjusio visoje šalyje nešvarių reikalų ir skandalų 
žurnalisto mokine. 

„Kaip pasibaigs nelabųjų nuotraukų istorija? — klausė pati 
savęs prieš užmigdama. — Gerai ar blogai?“ Nuo pat pra- 
džių, tai yra nuo pat tos akimirkos, kai Seferinas jai prisi- 
pažino, ką turįs, jinai užuodė, kad šis reikalas gali padaryti 
daugiau žalos nei atnešti naudos, o ypač kai Rolandas Garo 
nusinešė nuotraukas pas Enrikę Kardenasą, tą kiek apdujusį 
kasyklų savininką. Bet tai, ką viršininkas sakė ar darė, jinai 
priimdavo net nemirktelėjusi. 


Verslo bastūlymas 


Išvydęs į kabinetą įeinantį Rolandą Garo, Enrikė pajuto 
tokį patį pasibjaurėjimą kaip ir pirmąjį kartą. Žurna- 
listas buvo apsirengęs tais pačiais prieš dvi savaites ma- 
tytais rūbais ir ėjo svyruodamas ir kaukšėdamas batais 
aukšta platforma, lyg būtų norėjęs ūgtelėti. Prisiartino 
iki darbo stalo ir nors jis neatsistojo pasitikti, ištiesė gei- 
bų, drėgną delną, kurį prisiminus Enrikę pykino. Buvo 
dešimta ryto: Žurnalistas pasirodė nė trupučio nevėluo- 
damas. 

— Kaip galiu numanyti, šis mūsų susitikimas bus įra- 
šomas, todėl siūlau nekalbėti apie mums abiem žinomą 
reikalą, — iš pat pradžių pasakė Garo savo drungnu ir 
šiek tiek manieringu balseliu, kurį prisiminė iš paėjusio 
apsilankymo. — Tačiau norėčiau pasikalbėti apie mane 
čia atvedusią priežastį. Ir kadangi žinau, kad esate labai 
užsiėmęs Žmogus, nenoriu piktnaudžiauti jūsų laiku, to- 
dėl kalbėsiu be užuolankų. Atėjau pasiūlyti jums verslo. 

— Verslo? — nustebo inžinierius. - Jūs ir aš? 

— Taip, jūs ir aš, — pakartojo Žurnalistas, nepatikliai 
juokdamasis. — Aš, nereikšmingas nykštukas, ir jūs, peru- 
jiečių verslo olimpo dievas. 

Dar kartą nusijuokė nemaloniu juoku, kilstelėjusiu jo pa- 
šaipias akutes, ir pridūrė su didžiausiu įsitikinimu, padaręs 
strateginę pauzę: 

— Atvirai yra nedidukas, riboto tiražo savaitraštis, bet tik 
dėl finansavimo stokos, senjore Kardenasai. Visa tai galėtų 
radikaliai pasikeisti. Jeigu jūsų statuso ir jėgos verslininkas 
nuspręstų investuoti į spaudinį, žurnalas pasiektų visą Peru. 
Būtų neįveikiamas, jį skaitytų netgi akmenys. Aš jau tuo 
pasirūpinčiau, inžinieriau. 

Taigi šitaip jis bus šantažuojamas? Iš jo bus reikalaujama, 
kad investuotų į niekingą geltonąją šiukšlę? Žvelgė į tą sub- 
jektą, apsitaisius; taip ryškiai, neskoningai, ir mąstė, kokį 
kontrastą sudaro su jo moderniu, elegantišku kabinetu, ap- 
statytu skandinaviškais funkcionaliais, diskretiškais baldais, 
ant sienų kabančiais mechanizmų ir skirstytuvų, kranų ir 
vamzdžių brėžiniais, kuriuos dizainerė Leonorsita Artigasa 
buvo sukabinusi pramaišiui su dykumų, putotos bangų mū- 
šos pakrantėse ir įspūdingų snieguotų Andų peizažais. 

— Paaiškinkite šiek tiek tiksliau, apie ką kalbate, senjore 
Garo, - atsakė, bandydamas nuslėpti pasibjaurėjimą. Tačiau 
buvo įsitikinęs, jog nepaisant pastangų balsas puikiai per- 
teikė jausmą, keliamą to menkystos, sėdinčio priešais. 

— Šimtas tūkstančių dolerių pirmai pradžiai, - atsakė žur- 
nalistas, trūktelėjęs pečiais, lyg būtų kalbama apie juokin- 
g3 pinigų sumą. — Menkniekis jums. O kai įsitikinsite, kad 
investicija atsiperka ir verslas sekasi puikiai, investuosite 
daugiau. Netrukus galėsiu leisti sau padidinti tiražą ir padvi- 
gubinti darbuotojų skaičių. Pagerinti popierių ir spaudos ko- 
kybę. Aš net nematysiu jūsų pinigų. Jūs paskirsite valdytoją, 
administratorių ar šnipą, kaip pageidausite jį vadinti. Žmogų, 

kuriuo galite besąlygiškai pasitikėti. Reikalas kuo papras- 
čiausias. Labiau nei jūsų pinigai mane domina jūsų vardas, 
jūsų prestižas. Jeigu jūs priimsite mane į verslo partnerius, 
persekiojimo manija, kuri apėmusi dėl manęs publicistus bei 
jų agentūras, išnyks akimirksniu. Savaitraštis pavirs gerbia- 
mu skaitiniu ir todėl prisipildys reklamos skelbimų. Galiu jus 
patikinti, kad jums tai bus puiki investicija, inžinieriau. 

Jam kalbant akutės blizgėjo ir Enrikė matė, kad dantys 
pageltę nuo nikotino. Tuo pat metu dar kažką kramtė, gal- 
būt gumą. O galbūt tai tikas? 

— Prieš jums pratęsiant, noriu įspėti dėl vieno dalyko, 
pone Garo, — pasakė jis griežtu tonu ir įsmeigdamas žvilgs- 
nį į savo lankytojo bėgiojančias akutes. — Nežinau, kodėl 
man atnešėte tą dovanėlę per praėjusį apsilankymą. Bet 
žmogus nuotraukose esu ne aš. 

— Juo geriau, inžinieriau, — teatrališkai suplojo Žurnalis- 
tas, nudžiugęs dėl naujienos. — Aš juo labiau džiaugiuosi. O 
be to, kažką panašaus ir įsivaizdavau. Bet kaip jau sakiau, 
nenorėčiau apie tai dabar kalbėtis. Ir ne tiktai todėl, kad 
greičiausiai įrašinėjate šitą pokalbį, tačiau dar ir dėl to, kad 
nėra jokio tiesioginio ryšio tarp mano andainykščio ir šian- 
dieninio apsilankymo. Atėjau jums pasiūlyti bendradar- 
biauti ir nieko daugiau. Neieškokite penktos katino kojos, 
žinodamas, kad jis turi keturias. 

— Mano veiklos sritis nėra žurnalistika ir man nepatinka 
investuoti į tai, ko nesuprantu, — atsakė Enrikė. — Tačiau 
bet kokiu atveju, jeigu turite projektą su rinkos tyrimais 
ir paskaičiavimais, palikite man ir mano įmonės technikų 
skyrius jį išstudijuos su atitinkamu rimtumu. Ar tai būtų 
viskas, senjore Garo? 

— Žinoma, aš atsinešiau surašytą projektą, — atsakė Garo, 
paplodamas per odinį nublukusį lagaminėlį, padėtą ant ke- 
lių. — Bet norėčiau jums išsamiau paaiškinti, taip sakant, 
gyvai, ką galėtume padaryti, išplėtę A/virai veiklą. Neuž- 
ims daugiau nei dešimt minučių, pažadu. 

Enrikė sunkiai atsispyrė impulsui kuo greičiau išspirti 
tipelį iš savo kabineto kartą ir visiems laikams ir niekuomet 
daugiau jo nematyti, tačiau linktelėjo, neištardamas nė žo- 
džio. Sutiko dar kartą su juo pasimatyti, nes tokie buvo gau- 
ti nurodymai iš Liusijano advokatų kontoros, tačiau prieš 
savo paties valią. Kurtus įniršis pamažu ėmė viršų. 

— Nuodėmė yra pats universaliausias įprotis (kalbama apie 
tai, kad iškrypimai traukia, žadina smalsumą), — pamoksla- 
vo žmogelis cypiančiu balsu, neatitraukdamas žvilgsnio nuo 
Enrikės ir švelniai maldamas žandikauliais. — Visose šalyse ir 
visose kultūrose. Tačiau labiausiai - Peru. Manau, kad jūs tai 
puikiai žinote —- esame landūnų-paskalūnų šalis. Norime žino- 
ti svetimas paslaptis, o geriausia, jeigu tai lovos paslaptys. Ki- 
tais žodžiais, žinoti, atsiprašau už atvirumą, kas su kuo krušasi 
ir kaip tai daro. Įkišti savo snapą į žinomų Žmonių intymų gy- 
venimą. Galingųjų, žinomųjų, svarbiųjų. Politikų, verslinin- 
kų, sportininkų, dainininkų ir taip toliau. Ir jeigu yra kas nors, 
kas apie tai gerai nusimano, sakau kuo kukliausiai, tai būtent 
aš. Taip, inžinieriau, Rolandas Garo, jūsų draugas ir jeigu tik 
jūs pageidausite, nuo šiandien pat - dar ir verslo partneris. 

Kalbėjo ne dešimt, o dar penkiolika minučių ir taip ci- 
niškai bei iškalbingai, kad verslininkas klausėsi jo vis labiau 
atvypstančia burna, negalėdamas pertraukti. Buvo pakrau- 
pęs, bet norėjo sužinoti, iki kur gali nueiti begėdystė, todėl 


leido jam kalbėti, kalbėti... 

Kelis kartus buvo panūdęs sustabdyti tą plepėjimą, bet 
susiturėjo, susižavėjęs tuo, kas buvo pasakojama, kaip vie- 
nas iš tų paukštukų, kuriuos gyvatės žvilgsnis užhipnoti- 
zuoja prieš juos suryjant. Jam netilpo galvoje, kad kas nors 
galėtų taip apsinuoginti, kad atskleistų visas savo intencijas, 
kurias smegenys kūrė visiškai be jokių skrupulų. Pasako- 
jo, kad A/virai iki šio momento koncentravosi į pramogų 
pasaulį, nes jisai, Rolandas Garo, ir jo komanda geriausiai 
buvo jį išnaršę būtent dėl finansavimo stokos. Ir kad pa- 
didinus kapitalą jo veiklos spektras išsiplėstų koncentriš- 
komis bangomis, o ir tematika tiktai plėstųsi, „viskas būtų 
pasakojama atvirai, be jokios priedangos, inžinieriau“, apie 
politikus, apie verslininkus taip pat, tačiau, žinoma, neabe- 
jotinai inžinierius Kardenasas visada turėtų veto teisę. Jo 
draudimai bei patarimai savaitraščiui būtų šventi. Taigi, 
nacionaliniu mastu Ažvirai atskleistų, „ištrauktų į dienos 
šviesą , visą šešėlinį pasaulį, svetimautojus, homoseksualus, 
lesbietes, sadomazochistus, animalistus ir pedofilus, korup- 
ciją, grobstymą ir švaistymą, kurie slepiasi visuomenės rū- 
siuose. Visa Peru galėtų patenkinti savo iškreiptą smalsumą, 
savo gandų apetitą, tą begalinį pasitenkinimą, kurį vidu- 
tinybėms, didžiajai žmonijos daliai, sukelia žinojimas, kad 
garsieji, gerbiamieji, pagarsėję, padorieji drėbti iš to paties 
purvino molio kaip likusieji. O paskui, po mažutės pau- 
zės, žurnalistas davė panašių leidinių pavyzdžių Jungtinėse 
Valstijose ir Europoje, panašiu į juos ketino paversti 4žvirai. 

Ar jau baigė? Rolandas Garo šypsojosi labai patenkintas 
pats savimi. Laukė jo atsakymo su palaiminga veido išraiška. 

— Taigi jūs atėjote man pasiūlyti investuoti į spaudinį, 
kuris yra užsibrėžęs skleisti geltonį ir skandalus po visą 

šalį, — pagaliau pratarė Enrikė Kardenasas, kalbėjo labai lė- 
tai, bandydamas nuslėpti kaip lava kylantį įniršį. 

— Tokia žurnalistika labiausiai paklausi ir pati moder- 
niausia šiuolaikiniame pasaulyje, inžinieriau, — paaiškino 
jam Rolandas Garo mokytojišku tonu. — Atvirai uždirbs 
jums daugybę pinigų, galiu patikinti. Argi tai ne pats svar- 
biausias dalykas kapitalistui? Uždirbti dividendus, suskai- 
čiuojamus ir skambančius soliukus. O be to, ir galbūt tai 
bus pats svarbiausias dalykas, būtent tai padarys jus labiau- 
siai prisibijomu žmogumi, donai Enrike. Jūsų konkurentai 
paniškai jūsų bijos, nes Ažvirai galės paskandinti juos pur- 
ve vieno pirštelio judesiu. Tiesiog pagalvokite, ką tai gali 
reikšti, kokį ginklą įduočiau jums į rankas. 

— Mafijos, šantažo ir išmušinėjimo ginklus, — atsakė 
Enrikė, virpėdamas iš įniršio, turėdamas skiemenuoti žo- 
džius. — Supraskite, kad klausausi jūsų kalbančio ir nega- 
liu patikėti, kad egzistuoja žmonės, galintys sakyti dalykus, 
kokius jūs man sakote, senjore Garo. 

Pamatė, kad akimirksniu nuo pašnekovo veido dingo pa- 
sitenkinimo kupina šypsenėlė, jis labai surimtėjo ir skėstelė- 
jęs rankomis, stebėdamasis sušuko taip, lyg kreiptųsi į salę, 
pripildytą žiūrovų: 

— Ar kalbame apie moralę, inžinieriau? Apie etiką? Apie 
skrupulus? 

— Taip, pone Garo, — sprogo jis. - Apie moralę ir apie skru- 
pulus. Apie dalykus, kuriuos, sprendžiant iš to, ką girdėjau 
jus kalbant, net neįsivaizduojate egzistuojant. 

— Niekas, pamatęs mano jums prieš kelias dienas pado- 
vanotas fotografijas, nepasakytų, kad esate skrupulingas 
moralistas, inžinieriau, - dabar Rolando Garo balsas buvo 

šaltas, kandus ir agresyvus. Balsas, kurio Enrikė dar nepa- 
žinojo. Nustojo kramtyti. O jo akys tiesiog siurbėsi. 

— Nemanau investuoti nė vieno sentavo į jūsų niekingą 
laikraštpalaikį, senjore Garo, — pasakė verslininkas atsisto- 
damas. — Prašau jūsų išeiti ir niekada daugiau nekelti kojos 
į mano įmonę. O dėl falsiikuotų nuotraukų, kuriomis jūs 
bandote mane pagąsdinti, galiu patikinti, kad labai klystate. 
Ir labai pasigailėsite, jeigu neatlyšite su savo šantažu. 

Žurnalistas neatsistojo. Ir toliau sėdėjo, matavo jį žvilgs- 
niu, lyg mąstydamas, ką jam pasakys. 

— Ir tas tiesa, šitas pokalbis yra įrašinėjamas, senjore 
Garo, — pridūrė inžinierius. — Todėl ir policija, ir teisėjai su- 
žinos, kokio verslo jūs man atėjote pasiūlyti. Ir išgirs, koks 
pasibjaurėtinas tipelis esate. Išeikite iš čia tučtuojau arba aš 
pats turėsiu jus išspirti. 

Šį kartą žurnalistas, pakeitęs veido spalvą dėl inžinie- 
riaus įžeidinėjimų, atsistojo. Porą kartų linktelėjo, o paskui 
savo tarzaniškais judesiukais be jokios skubos patraukė link 
išėjimo. Bet prieš išeidamas dar kartą pažiūrėjo į Enrikę ir 
pasakė atgautu pašaipiu, cypiančiu balseliu: 

— Labai jums rekomenduočiau, inžinieriau, paskaityti at- 
einantį Ažvirai numerį. Galiu prisiekti, kad jus labai sudo- 
mins, nuo pradžių iki pabaigos. 

Vos tiktai žmogelis išėjo iš kabineto, Enrikė iš karto pa- 
skambino Liusijanui į studiją. 

— Iškrėčiau tikrą kvailystę, seni, — pradėjo jis, pamiršęs 
net pasisveikinti. — Ar žinai, kad vėl buvo pasirodęs Garo 
su savo šiukšlynu? Atėjo pasiūlyti, kad investuočiau šimtą 
tūkstančių dolerių į jo popiergalį. Kad galėtų pridėti po- 
litikus, verslininkus ir visuomenės grietinėlę prie kabareto 

atstovų, apie kuriuos rašo dabar, ir iškeltų į dienos šviesą 
visas pasaulio nešvariausias paslaptis. Negalėjau susilaikyti. 
Beveik supykino. Išmečiau jį iš kabineto, grasindamas, kad 
prikulsiu, jeigu dar kartą sugrįš. Iškrėčiau kvailystę, tiesa, 
Liusijanai? 

— Didesnę kvailystę darai dabar, Kike, — paprieštaravo 
jam draugas, išlaikydamas įprastą ramybę. — O jeigu šitas 
pokalbis taip pat įrašinėjamas? Geriau bus, jeigu pasikalbė- 
sime asmeniškai. Daugiau niekada telefonu, jau buvau tau 
apie tai minėjęs. Atrodo, vis dar nesupranti, kokioje šalyje 
gyvename, seni. 

— Pagrasino, kad paskirs man visą savo ateinantį žurnalo 
numerį, - pridūrė Enrikė. Susivokė, kad gausiai prakaitavo. 

— Pakalbėsime apie tai vėliau, asmeniškai, ne telefonu, — 
labai energingai nutraukė jį Liusijanas. — Atsiprašau, bet 
privalau tave nutraukti. 

Ir iš tiesų Enrikė išgirdo padedamo ragelio garsą ir tylą. 
Liusijanas nutraukė pokalbį. 

Dar gerą valandėlę sėdėjo prie darbo stalo, be menkiausių 
jėgų imtis tūkstančio skubiausių reikalų, kurie buvo sura- 
šyti jo dienotvarkėje. Liusijanas baiminasi, kad jų pokalbis 
buvo įrašinėjamas. Kieno? Ir kam? Ar garsiajam Daktarui? 
Žinoma, tai nebuvo neįmanoma. Liusijanas jam buvo papa- 
sakojęs apie pokalbį tarp jo, dviejų kontoros advokatų bei 
CONFIEP ir Kasyklų draugijos prezidentų su Saugumo 
tarnybos viršininku. Daktaras regėjosi pasibaisėjęs dėl šan- 
tažo bandymo. Užtikrino juos, kad šantažuotoją pasodins 
už grotų, jis kuo puikiausiai pažįstąs tą Žurnalistą ir, jeigu 
tokių turėjo, tai privers atskleisti ir bendrininkus. Ar ištesės 
savo žodį? Enrikė nebepasitikėjo niekuo. Jau kuris laikas 

Peru buvo viskas įmanoma. Šalis, kurią tik dabar, regis, iš 
esmės ėmė pažinti, nors jau artėjo prie ketvirtos dešimties 
pabaigos. Neskaitant ketverių studijų metų Masačiusetso 
technologijos institute Kembridže, visus kitus savo metus 
praleido šitoj šaly. Nuo akimirkos, kai į rankas pateko fo- 
tografijos, jam atsivėrė akys, atsivėrė pragaras, dar baisesnis 
nei Švytinčio Kelio bombos ar TAR] pagrobimai. „Kur iki 
šiol gyvenai, Kike?“, — pats savęs klausė. Argi nebuvo jau 
kelis mėnesius pagrobtas vargšas Kačitas? Vos jį pažinojo, 
bet jis visada jam atrodė esąs geras Žmogus. Kelis kartus 
kartu žaidė tenisą Viljoje. Sebastijanas Saldivaras, Kačitas 
savo draugams, sėkmingai, nors ir be jokios vaizduotės va- 
dovavo savo gamybos įmonėms. Nepuoselėjo didesnių am- 
bicijų. Pasitenkino tuo, ką turėjo: savo teniso partijomis, ke- 
liais žirgais, kartkartėmis trumpomis kelionėmis į; Majamį 
apsipirkti, iššauti vieną kitą šovinį į orą ir ramiai, be elekt- 
ros tiekimo pertrūkių išsimiegoti. Vargšas! Kokias dabar 
išgyveno kančias? Ar tas šiukšlė išpildys savo grasinimus? 
Ar išdrįs išspausdinti nuotraukas? Įsivaizdavo savo motiną, 
palinkusią ties A/virai pirmo puslapio straipsniu, ir pasiju- 
to krečiamas drugio. Galbūt pasikarščiavo grasindamas ir 
įžeidinėdamas panašų kirminą. Gal privalėjo atsitraukti? 
Atsiprašyti ir pasakyti, kad investuos tuos šimtą tūkstančių 
Į jo leidžiamą atstumiančią šiukšlę? 


Trys juokdariai 


"irmas dalykas, kurį išvydo vos pramerkęs akis, buvo Se- 
afino siluetas, atsispindintis vieninteliame jo kambarėlio 
Mlogoljono“ viešbučio langelyje: jį visada palikdavo atvirą, 
3igu kartais katinas panūstų išeiti ar sugrįžti. „A, sugrįžai, 
esarmati“, — pasakė jam, atverdamas glėbį ir katinas tuč- 
uojau nušokęs nuo palangės į lovą įsitaisė šalia. Chuanas 
'eineta pataršė jam sprandą, paglostė pilvuką, jausdamas, 
aip gyvūnėlis laimingas pasirąžo. „Buvai pradingęs tris 
lienas, valkata“, — barė jį. „O gal net keturias ar penkias? 
cokias niekšybes krėtei bastydamasis?“ Katinas žvelgė į jį 
pgailestaudamas ir trynėsi, lyg prašydamas atleidimo. „Pa- 
musryčiausime vėliau, Serafinai. Nekaip jaučiuosi dabar, dar 
iek tiek pasivartysiu lovoje.“ 

Jo patirtis „Trijuose juokdariuose“ — nelygu kaip žiūrė- 
i — buvo arba didžiausia gyvenimo sėkmė, arba didžiausia 
wyvenimo klaida. Sėkmė — todėl, kad uždirbo tiek, kiek 
nksčiau nė neįsivaizdavo. Jis ir Atanasija galėjo mėgautis 
tostogomis Kuske ar kelione į Maču Pikču, ir dar jis tapo 
laug garsesnis nei per visus savo darbo skaitovu metus. Vi- 
ame Peru! Jo nuotraukas spausdino laikraščiuose, žmonės 
„atpažindavo ir gatvėje prieidavo, prašydami autografų. 

Niekuomet neįsivaizdavo, kad jam gali kažkas panašaus nu- 
tikti. Bet tai buvo ir tikra katastrofa, nes niekuomet nesijau- 
tė laimingas vaidindamas pajacą, dar daugiau — nelaimėlį, ir 
jį nuolatos slėgė kartus kaltės jausmas, kad išdavė poeziją, 
meną, savo skaitovo pašaukimą. 

O visų blogiausia buvo tai, kad „Trijų juokdarių“ progra- 
moje jį vertė deklamuoti eiles. Tiksliau sakant, jis turėjo 
pradėti deklamuoti bet kokiu pretekstu tiktai tam, kad kiti 
juokdariai jį nutildytų antausių pliūpsniais ir priverstų pu- 
bliką, dalyvavusią programų įrašuose, raitytis iš juoko, kaip 
ir nesuskaičiuojamą galybę televizijos žiūrovų visoje Peru. 
Būtent tomis akimirkomis Chuanas Peineta kiekvieną pro- 
gramą jautėsi vis blogiau, nes vertė pajuokų objektu dieviš- 
ką poeziją. „Ar kada sugrįš juodosios kregždės“ ir paukšt, 
„Nutilk, kiaušingalvi“, antausis, ant žemės ir juokas. „Žalia, 
myliu tave žalia, vėjau žalias“ ir paukšt, „Na ir vėl pradedi 
savo eilėraštukus, nevisproti“, antausis, išsitiesia ant Žemės 

ir griaudėja juokas. 

Jam buvo parodyti visi klounados triukai — perprato juos 
be jokių sunkumų. Suploti rankomis, kai buvo duodamas 
antausis, kad atrodytų, jog yra mušamas daug smarkiau nei 
iš tiesų ir griūti ant žemės sulenkus kojas, lengvomis ranko- 
mis kaip parašiutais, idant sušvelnintų smūgį. Paleisti vieną 
kitą garsią juoko tiradą kuo atviresne burna arba inkšti kaip 
sužeistam padarui ir netgi verkti tikromis ašaromis, kai to 
buvo reikalaujama pagal scenarijų. Jis su viskuo sutiko ir 
darė kuo geriausiai, kaip tikras profesionalas. Bet niekuo- 
met nepriprato prie akimirkos, kuri nuolat kartojosi visose 
„Trijų juokdarių“ programose, kai bet kokiu pretekstu tu- 
rėdavo imti garsiai deklamuoti eilėraščius: „Šią naktį galiu 

rašyti pačias liūdniausias eiles...“ ir jo bendrininkai bodė- 
damiesi paleidžia į darbą kumščius. Jam rodėsi neoru nusi- 
kalsti poezijai, leisti, kad būtų užsimota niekingu kumščiu į 
tai, kas jam buvo brangiausia. 

Nesugebėjo susidraugauti su dviem likusiais „Lrijų juok- 
darių“ trupės nariais. Jie niekada nepriėmė jo kaip sau lygaus, 
nuolatos prisimindavo Tibursijų, pražuvėlį, vis mesdami 
užuominų, baksnodami jam į veidą, kad nėra ir niekada ne- 
bus toks geras komikas nei toks geras Žmogus, nei toks geras 
jų sąmokslininkas kaip jo pirmtakas. Bet galbūt - Chuanas 
ir pats tai kartais prisipažindavo — jis pats pernelyg nė nesi- 
stengė užsitarnauti likusių dviejų simpatiją ir draugystę. Iš 
tiesų jis juos niekino už įžeidinėjimus ir antausius ir už visiš- 
ką nenutuokimą, kas yra menas, ir už tai, kad jie nejautė nė 
menkiausios pagarbos amatui, kuriuo jis anksčiau užsidirbo 
pragyvenimui. Elojus Kabra buvo provincijos teatrų juokda- 
rys prieš ateidamas į „Trijų juokdarių“ programą ir gyveno 
bei dirbo tam, kad prisigertų ir apsilankytų bordeliuose, kur 
jautėsi kaip Žuvis, nes mergužėlės jam suteikdavo nuolaidų 
už tai, kad pasirodydavo televizijoje ir buvo žinomas. Ant- 
rasis „juokdarys“, Chulitas Seresas, buvo kreolų muzikos 
zitaristas ir nugalėjo Amerikos televizijos imitatorių kon- 
<urse — jame susižėrė du tūkstančius solių, imituodamas 
'espublikos prezidentą, Čabuką Grandę ir dar du Holivu- 
lo artistus. Nebuvo toks primityvus stuobrys kaip Elojus 
“abra, bet nors ir buvo labiau už jį išsilavinęs, dar labiau 
Miekino Chuano Peinetos profesiją — poezijos skaitymas jam 
itrodė moteriškas ir žydras dalykas, ir tai leisdavo suprasti 
Zhuanui bet kuria pasitaikiusia proga, pridėdamas skaudžių 
datėlių į įrašomos programos scenarijų. 

Chuanas Peineta ne ypač gerai sutarė ir su scenaristu. To 
senjoro pavardė buvo Koročanas, bet kanale visi į jį kreipėsi 
Maestro, galbūt dar ir todėl, kad nuolat buvo su fraku ir ka- 
klaraiščiu. Rašė scenarijus kelioms programoms skirtingais 
pseudonimais ir turėjo kabinetėlį, kurį vadino Šventykla, 
nes į jį niekam nebuvo valia įeiti be visagalio scenaristo lei- 
dimo. Kaip galėjo nutikti, kad toks orus senjoras, teisinin- 
kas, taip gerai apsirengęs, toks malonus ir gražiai kalbantis 
su visu pasauliu, rašytų tokius vulgarius ir pašaipius, tokius 
įžūlius, neskoningus ir lėkštus scenarijus? Aiškinama buvo, 
kad būtent tuo patiko žmonėms: programos reitingai mušė 
rekordus, ji pirmavo visose apklausose nuo pat sukūrimo 
pradžios. 

Kodėl neatsisakė komiko vaidmens „Lrijuose juokdariuo- 
se“, nors gyveno bjaurėdamasis pats savimi dėl savo veiklos? 
Iš praktinių paskatų. Su dešimt tūkstančių solių per mėnesį — 
vėliau pakilo iki dvylikos ir dar vėliau iki keturiolikos — jis 
ir Atanasija galėjo nusipirkti rūbų, lankytis kine ir restora- 
nuose, netgi susitaupyti pinigų kelionei į Majamį - didžiajai 
žmonos svajonei ir netgi dar vienai svajonei — turėti vaiką. 
Bet šitam norui nebuvo lemta išsipildyti: medikai patvir- 
tino, kad tai neįmanoma. Atanasija sirgo reproduktyvinio 
aparato deformacija, dėl kurios jos kiaušinėliai nunykdavo 
vos tik apvaisinti. Nepaisydama diagnozės, jinai pasiryžo 
imtis procedūrų. Kainavo visą kapitalą ir niekuo nepadėjo. 

Po to, kai buvo įrašytos kai kurios ypač jį žeminančios 
„Trijų juokdarių“ programos, Chuaną apėmė tokia neviltis, 
kad verkė dėl savo bejėgystės ir iš nevilties. Ir nuolat ilgė- 
josi savo gerųjų skaitovo laikų. Kartais deklamuodavo eiles 
atmintinai, o jų mokėjo gausybę, pavyzdžiui, Kampoamoro 

„Parašykite man laišką, kunige / - Žinosiu kam jis skirtas“ 
tiesiog priešais veidrodį arba Žmonai, ir jam susitraukda- 
vo širdis, suvokiant, kaip Žemai jisai nusirito kaip artistas — 
nuo skaitovo iki komiko. 

Šitaip susiklosčius aplinkybėms, jis turėjo džiaugtis 
kampanija, kuri nežinia kaip ir kodėl išsirutuliojo Paskuri- 
nėje valandoje — šita kampanija po kelių mėnesių didžiulio 
nerimo užbaigs jo pajaco karjerą televizijoje. Tos kampa- 
nijos istorija buvo neįtikėtina. Ir nors praėjo tiek laiko po 
visko, jinai vis dar rutuliojosi. Tačiau prarasdamas atmintį, 
jis jau sunkiai ją beatsiminė ir kartais jausdavo, kad galva 
iškreipia dalykus. 

Patarlė sako, kad bėda viena nevaikšto, ir Chuanas Pei- 
neta galėjo prisiekti, kad jo atveju jinai išsipildė pažodžiui. 
Nes Paskutinės valandos išpuoliai sutapo su Atanasijos gal- 
vos skausmais. Pradžioje juos slopino su „Mejorales“, bet 
galiausiai tabletės nustojo veikusios ir jie kreipėsi į Drau- 
dimo ligoninę. Pralaukus beveik dvi valandas, juos priėmęs 
gydytojas pasakė, kad tai regėjimo problema, ir nukreipė 
pas okulistą. Gydytojas nustatė diagnozę ir išrašė akinius, 
kurie kažkuriam laikui palengvino migrenos priepuolius. 

O nuo ko prasidėjo Paskutinės valandos atakos? Chuanas 
Peineta visa tai sunkiai beprisiminė. Kažkas jam papasakojo, 
kad Rolandas Garo savo skiltyje, kurią radijo ir televizijos 
žmonės skaitė su religine pagarba, parašė, kad Amerikos te- 
levizijos „Trijų juokdarių“ programos kokybė labai nusmuko 
nuo to laiko, kai mirė Tibursijus ir jį pakeitė Chuanas Pei- 
neta, koliziejų poezijos skaitovas — tikra humoro banalybė, 
jis net nebuvo vertas antausių, kuriuos du jo kolegos skaldė 
(„pelnytai“) kaskart vos kilus grėsmei, jog šis ims deklamuoti. 

Jis akyse nematė nei tos skilties, nei kitų, kuriose, atrodo, 
žurnalistas toliau uoliai jį kritikavo, kol vieną dieną Elojus 
Kabra, pabaigus įrašą, jį perspėjo: „Tokie išpuoliai mums 
neparankūs, jie mums gali sugadinti reitingus. Privalai ką 
nors daryti, kad tai baigtųsi.“ O ką galėjo padaryti Chuanas 
Peineta, kad tie išpuoliai baigtųsi? 

— Vienas malonus apsilankymas ir dovanėlė senjorui 
Garo, - pašnabždėjo jam Elojus Kabra mirktelėdamas. 

— Po šimts, — nustebo jis. - Ar taip ir veikia visas mecha- 
nizmas? 

— Taip veikia visas žurnaliūgų pasaulėlis, — pabrėžė Elo- 
jus Kabra. —- Geriau jau imkis reikalo kuo skubiau. Nes tas 
senjoras Garo labai įtakingas ir gali paveikti mūsų reitingus. 
O to negalime leisti nei mes patys, nei programos prodiuse- 
ris, nei kanalas. Įsidėmėk, bendradarbi. 

Elojaus Kabros grasinimas jį taip suerzino, kad užuot pa- 
sirodęs su dovanėle, apie kurią jam buvo užsiminęs „Irijų 
juokdarių kolega, Chuanas Peineta parašė laišką Paskutinės 
valandos redaktoriui, skųsdamasis, kad „tokie išpuoliai ne- 
teisingi ir nepateisinami“, kad jis tapo spektaklių stebėtojo 
skiltininko auka. Ir dar perspėjo: jeigu ta kampanija nesi- 
baigs, užpuolėjas atsidurs teisme. 

Vėliau pripažino, kad elgėsi neišmintingai ir tiesiai nėrė 
į lakųjį smėlį, prarijus; jo komiko karjerą. Nes, užuot bai- 
gęsi, nuo tos akimirkos žurnalisto išpuoliai tiktai pagau- 
sėjo, ir ne tiktai Paskužinėje valandoje, bet ir jo turimoje 
Kolonijinio radijo programėlėje: jį vadino „pseudo aktoriu- 
mi“, labiausiai netikusiu visoje Peru televizijoje, vedančiu į 
pragaištį, dėl to programa „Trys juokdariai“, pati populia- 
riausia komikų programa, „apgailėtinam Chuanui Peinetai 

pakeitus nuostabųjį ir dievinamąjį Tibursijų Lansą“, tuoj 
liks be žiūrovų. 

Tuo pat metu Atanasijai diagnozavo smegenų auglį — ti- 
krąją nuolatinių jos galvos skausmų priežastį, nes netikėtai 
ji paliko nebyli. Atvėrė burną, judino lūpas, akys prisipil- 
dė nevilties, o vietoj žodžių iš lūpų sklido neaiškūs garsai. 
Galiausiai medikas ją apžiūrėjo, o kadangi buvo bendrosios 
praktikos specialistas, nukreipė pas neurochirurgą. Šis nu- 
rodė, kad visi simptomai verčia įtarti smegenų auglį. Bet 
diagnozei patvirtinti reikėjo magnetinio rezonanso tyri- 
mo. Kadangi pagal draudimą šio tyrimo būtų reikėję laukti 
kelias savaites, o galbūt ir kelis mėnesius, Chuanas nuvedė 
Atanasiją į privačią kliniką, kad jai kuo greičiau padarytų tą 
rezonansą. Tyrimai patvirtino, kad tai tikrai auglys, ir neu- 
rochirurgas pasakė, kad ją būtinai reikia operuoti. Tačiau 
pradžioje reikės taikyti chemoterapiją, kad sumažintų auglį. 
Chuanas chemoterapijos kursą prisiminė kaip lėtą košmarą. 
Po kiekvienos procedūros Atanasija būdavo tokia nusilpusi, 
kad vos galėjo pajudėti. Niekuomet nebeatgavo balso, o ne- 
trukus visai nebekilo iš patalo. Ir tuomet draudimo neuro- 
chirurgas pasakė, kad tokios būklės ponios jis nerizikuosiąs 
operuoti. Reikėjo palaukti, kol jinai nors šiek tiek sustiprės. 

Reikalai klostėsi panašiai ir toliau, kai Chuanas Peine- 
ta antrą kartą buvo pakviestas senjoro Ferero ir jo auksinių 
žiedų bei blizgančio laikrodžio išgerti kavutės visai neto- 
li Amerikos televizijos. Ten jam ir buvo pranešta, jog turi 
palikti programą. Senjoras Ferero pasakė su jam būdingu 
brutalumu: reitingai krito, reklamos užsakovai skundžiasi, 
apklausos kategoriškos — Chuanas neteko publikos malo- 
nės ir virto tikru balastu savo kolegoms. Bandė protestuoti, 

sakydamas, jog visa tai Rolando Garo kampanijos, nukreip- 
tos prieš jį, padarinys, bet senjoras Ferero buvo labai užim- 
tas, negalėjo leisti laiką tuščiai plepėdamas, todėl pasakė, 
kad jis šiandien pat ateitų prie kasos, kur su juo bus galuti- 
nai atsiskaityta. Kanalas, pridūrė, kad šiek tiek pakeltų nuo- 
taiką, sumokės jam daugiau, nei priklausė, taip išskirtinai 
atsidėkodamas. 

Po šešių mėnesių Atanasija mirė, net neoperuota, o 
Chuanas Peineta nebeisidarbino nei kaip skaitovas, nei kaip 
komikas. Niekada daugiau nesusirado nuolatinio darbo, 
gaudavo tiktai vargingų užsakymų, kur jam kartais buvo 
mokami arbatpinigiai. Ir nuo tada sakydavo savo keliems 
likusiems draugams, draugus ėmė prarasti kartu su atmin- 
timi, Ruletero ir Kresildai, kad už visas jo gyvenimo nelai- 
mes atsakingas tas kalės vaikas, pasivadinęs Rolandu Garo, 
kurio net nebuvo matęs akyse. 

Nuo to laiko prisiekė jam atkeršyti. Kitaip sakant, ap- 
kartinti gyvenimą visų jį ištikusių blogybių sukėlėjui. Tai 
virto kažkuo panašiu į neįveikiamą įprotį. Klausėsi visų jo 
radijo bei televizijos programų, skaitė visas jo publikaci- 
jas, kad turėtų už ką jį kritikuoti. Siuntė laiškus, pasira- 
šytus savo vardu, kanalų, radijų, žurnalų ir laikraščių savi- 
ninkams bei direktoriams, kaltindamas jį dėl visko — nuo 
netikslaus žodžio iki skleidžiamo šmeižto ir nešvankybių, 
ir dar tūkstančio jo tikrų ar išsigalvotų blogybių, kartais 
grasindamas ir teisiniais veiksmais, kurių net negalėjo imtis. 
Ar turėjo kokį nors neigiamą poveikį tokie žygiai Rolando 
Garo profesiniam gyvenimui? Greičiausiai ne, sprendžiant 
pagal atskleidimų, paskalų ir gandų populiarumą tarp vi- 
dutinybių — publikos, kuriai visų pirma ir buvo skirtos tos 

skiltys bei programos. Vieną kartą Chuanas Peineta ėmėsi 
kraštutinių priemonių ir pasirodė su plakatu, kaltinančiu 
Garo dėl darbo netekimo ir savo žmonos mirties, priešais. 
Amerikos televiziją. Kanalo apsauga apstumdžiusi jį išmetė. 
Pramogų pasaulyje, kur jau niekas nebeprisiminė gerųjų jo 
laikų, Chuanas Peineta pajuokiamai pagarsėjo, kaip „laiškų 
kvailelis, prisiekęs Rolando Garo priešas“. 


Upe D SA ESS 


„„kandalas 


Kaip ir visas savaites nuo pirmadienio iki penktadienio, 
Čabelė pirmoji išgirdo žadintuvą. Vis dar žiovaudama, 
atsikėlė išsivalyti dantų, nusiprausti veido, o paskui nu- 
ėjo į mergaičių miegamąjį suruošti jų į mokyklą. Abidvi 
išvakarėse ilgai nemigo, ruošdamos pamokas, ir mama 
gavo pavargti ilgiau jas versdama atsikelti. Kai visos kartu 
nusileido į pirmą aukštą, virėja ir Nikasija, tarnaitė, jau 
buvo paruošusios pusryčius. Liusijanas pasirodė šiek tiek 
vėliau, nusiprausęs, nusiskutęs, apsirengęs, išblizgintais 
batais, pasiruošęs traukti į darbą. Bet prieš tai palydėjo 
abidvi mergaites palaukti omnibuso, vežančio į Frankli- 
no Delano Ruzvelto kolegiją. Jis sustodavo tiesiai priešais 
Rinkonados namą, apsuptą medžių sodo: Indijos fikusai, 
Šiaurės Amerikos sekvojos ir net Brazilijos pirulis atsi- 
spindėjo baseino plytelėse. Čabelė juos stebėjo iš svetai- 
nės, kaip įprastai įsisupusi į chalatą, kol mergaitės įsėdo į 
autobusą, kaip visada kuo punktualiausiai, pusę aštuntos 
ryto sustojusį prie pagrindinio įėjimo. Liusijanas sugrįžo 
į] namą pasiimti portfelio ir atsisveikinti su žmona. Lygiai 
taip pat, kaip buvo įpratęs, veikė savo ciklu, panašiai kaip 
prisukama figūrėlė. 

— Kodėl šį vakarą mums nenuėjus į kiną? — paklausė jinai, 
atsukdama skruostą. — Ištisą amžinybę nežiūrėjome filmo 
didžiajame ekrane, Liusijanai. Tai ne tas pats, kaip Žiūrėti 
televizorių. Eikime į Larkomarą, jis labai mielas. 

— Kartą ir visiems laikams privalau sukonstruoti kino sa- 
lytę sodo gale, - atsakė Liusijanas. —- Kad galėtume kaupti 
savo pačių filmoteką ir žiūrėti filmus čia, namučiuose. 

— Tu man tiek kartų žadėjai, kad jau tuo nebetikiu, - nu- 
sižiovavo Cabelė. 

— Prisiekiu, šią vasarą būtinai įrengsiu, — atsakė vyras, ei- 
damas prie pagrindinių durų. — Pamėginsiu išeiti iš kon- 
toros anksčiau, nors nieko nepažadu. Paieškok kokio nors 
gero filmo dėl viso pikto. Iš darbo dar paskambinsiu. Bran- 
gioji, meile mano. 

Jinai matė, kaip jis išvažiuoja mašina iš garažo ir pro langą 
dar kartą pamojuoja. Atsakydama jam taip pat pamojavo per 
užuolaidas. Buvo viena tų pilkų, drėgnų dienų, kai dangų 
užtraukę didžiuliai plunksniniai debesys, tokia bjauri, kad, 
regis, žadėjo kažką nemalonaus. Cabelė su gailesčiu galvojo, 
kad dar laukia ilgi mėnesiai, iki ateis vasara. Ilgėjosi savo 
namelio La Kipoje, maudynių jūroje, ilgų pasivaikščiojimų 
po smėlį. Nekaip miegojo naktį, todėl jautėsi šiek tiek nu- 
vargusi. Gal jai kiek paplaukiojus drungname baseino van- 
denyje? Ne, gal geriau kurį laiką pasivolios lovoje. Pakilo į 
miegamąjį, nusivilko chalatą ir vėl atsigulė. Užuolaidos vis 
dar buvo užtrauktos ir namuose tvyrojo gili prieblanda bei 
tyla. Dešimtą ryto sporto salėje turėjo pilateso ir jogos užsi- 
ėmimus, todėl dar galėjo sumerkti akis ir kiek pasnūduriuoti. 

Prieš dvi dienas jinai ir Marisa pietavo kartu „El Sentral“ 
Miraflorese, puikiai pavalgiusios, užsidarė Marisos miega- 

majame San Isidro penthauze ir mylėjosi. „Taip pat puikiai“, — 
pagalvojo. O tą pačią naktį jinai ir Liusijanas irgi mylėjo- 
si. „Koks perteklius, Cabelita“, — pusiau snūdomis nusijuokė. 
Tiesą pasakius, jos gyvenimas klostėsi pakankamai sėkmin- 
gai, nekilo jokių keblumų dėl naujų santykių su geriausia 
drauge. Jeigu ne terorizmas ir pagrobimai, būtų galima saky- 
ti, kad Limoje gyventi labai gera. Jinai su Marisa matėsi kaip 
ir anksčiau, tačiau dabar dar dalijosi bendra paslaptimi: abi- 
dvi ja mėgavosi. Gaila tik, kad Marisa buvo tokia įsitempusi 
dėl Kikės neurastenijos: kokia galėtų būti jo susirūpinimo 
priežastis, ėdanti jį iš vidaus, net neleidžianti praverti burnos 
ir išsipasakoti savo žmonai? Marisa buvo nusitempusi jį pas 
daktarą Saldanją, į San Felipės kliniką, tačiau šis, viską gerai 
ištyręs, pasakė, kad Kikė turėtų jaustis puikiausiai, ir išrašė 
lengvų tablečių miegui. Ar tik jis nebus įsitaisęs meilužės? 
Neįmanoma, bet kas kitas, tik ne jis, anot Marisos, „mano 
vyras gimė būdamas šventas, todėl nėra jokio jo nuopelno, 
kad jis man ištikimas.“ „O apie Liusijaną nėra net ką galvoti, — 
pamanė ČCabelė. - Abudu eis tiesiai dangun“ 

Dar pamiegojo, o kai nubudo, jau buvo ketvirtis po de- 
vynių. Turėjo tik tiek laiko, kad spėtų į sporto salę, pradžio- 
je pilateso, o paskui jogos klasę. Apsirengė sporto rūbais ir 
avėsi sporto batelius, kai atėjo Nikasija, tarnaitė, ir pasakė, 
jog kuo skubiausiu reikalu jai skambinanti senjora Ketė. „Ia 
nepakenčiamoji“, — pagalvojo Čabelė. Tačiau tas „skubiau- 
sias reikalas“ sužadino smalsumą ir užuot pasakiusi, kad jos 
nėra, pakėlė ragelį. 

— Sveika, Kete, brangute, — pasilabino, šiek tiek sutriku- 
si. - Ar kas nutiko? Noriu iš karto tave perspėti, kad labai 
skubu, nenoriu praleisti pilateso ir jogos pamokų. 

— Ar matei Atvirai, Čabelita? — pasisveikino Ketė laido- 
tuvių balsu. 

— Atvirai? - paklausė jos Cabelė. - Kas tai? 

— Toks žurnalas, — atsakė dabar jau išsigandusi Ketė. - Tu 
nepatikėsi savo akimis, ČCabelita. Nusiųsk tarnaitę nupirkti 
jo dabar pat. Tu nualpsi vien nuo vaizdo, prisiekiu tau. 

— Gal nusimestum paslaptingumo skraistę, Kete? — ban- 
dė protestuoti Cabelė, jau sunerimusi. — Kas nutiko? Kas 
tenai tokio tame žurnale? 

— Man gėda tau apie tai sakyti, ČCabele. Tai susiję su 
Enrike. Su Kike, taip. Nepatikėsi tuo, ką matai, prisiekiu 
tau! Žinau, kad esi labai gera jo žmonos draugė. Kaip turė- 
tų jaustis vargšelė Marisa, užjaučiu ją. Kokia gėda, ČCabele. 
Niekada šitaip nesibaisėjau, kaip žiūrėdama tą Žurnalą, sa- 
kau tau. Neįtikėtinai bjauru, pati pamatysi! 

— Ar gali man tiesiai pasakyti, ką, po velnių, tenai tokio 
pamatei? — pertraukė ją jau įpykusi Cabelė. - Nustok sukti 
ratus, Kete, prašau. 

— Negaliu tau to papasakoti, turi pamatyti savo akimis. 
Ir prašau nevartoti stiprių žodžių, jie žeidžia mano klausą, — 
pasiskundė Ketė. — Man gėda ir ima siaubas. Kaip baisu, 
Čabele. Dabar Limoje apie nieką kita niekas ir nebekalba. 
Man jau skambino dvi siaubo apimtos draugės. Pasiųsk tar- 
naitę to žurnalo tučtuojau. Atvirai, taip, taip ir vadinasi. Aš 
irgi iki šiandien nežinojau, kad toks egzistuoja. 

Ji baigė pokalbį, o Čabelė liko sėdėti su rageliu rankoje. 
Jautė kylantį nerimą ir ėmė rinkti Marisos mobilaus telefo- 
no numerį, bet susiturėjo. Geriau iš pradžių pačiai įsitikin- 
ti. Vidiniu numeriu paskambino vairuotojui ir pasakė, kad 
nuvažiuotų nupirkti žurnalo, kuris vadinasi Ažvirai. Baigė 

ruoštis sporto salei, bet vairuotojas užtruko ilgokai, todėl 
nusprendė neiti nei į pilatesą, nei į jogą ir apsišarvavusi kan- 
trybe paskambino Marisai. Jungė. Bet skambino dešimt 
kartų iš eilės, o numeris visą laiką buvo užimtas. Galiausiai 
pasirodė vairuotojas su žurnalu rankose ir nuostabos bei pa- 
šaipos išraiška veide, net nebandė jos nuslėpti. Per visą pir- 
mą puslapį buvo didelė nuotrauka, Čabelė iš karto atpaži- 
no Kikės veidą. Dieve mano! To negali būti! Kikė, žinoma, 
kad tai buvo jis — nuogutėlis! Nuogas nuo galvos iki kojų! Ir 
ką jis tenai išdarinėjo! Negali būti, ji netikėjo savo akimis. 
Skruostai degė, o rankos ėmė drebėti. 

Ir tuo metu suskambo telefonas. Čabelė ir toliau stebei- 
lijosi į viršelį, lyg apimta transo, net negalėdama perskaityti 
nuotraukos paantraštės. Matė, kaip į kambarį įėjo Nikasija 
ir pasakė, kad skambina senjora Marisa. Draugė beveik ne- 
prakalbėjo. 

— Ar matei, kas darosi, Cabele? — išgirdo ją veblenant. Ir 
verksmas užgniaužė jos balsą. 

— Nusiramink, brangioji, — bandė raminti ir pati neriš- 
liai kalbėdama. — Ar nori, kad atvykčiau pas tave? Privalai 
išsprukti iš savo namų, nes žurnalistai tave išvarys iš proto. 
Tučtuojau atvažiuoju tavęs pasiimti, gerai? 

— Taip, gerai, prašau, atvyk kuo skubiausiai, — virkavo 
Marisa į ragelį. - Negaliu patikėti, Cabele, turiu iš čia išva- 
žiuoti, taip. Mane varo iš proto skambučiai. 

— Tučtuojau važiuoju. Nekelk telefono ragelio ir niekam 
neatidaryk durų. Tie siaubingi Žmogėnai jau greičiausiai 
bus užbarikadavę įėjimą į pastatą. 

Padėjo ragelį ir nors ketino greitai nusiprausti po dušu, 
bet nepajėgė pajudėti. Nejudri, išsiblaškiusi vertė žurnalo 

puslapius ir nepajėgė patikėti, nepajėgė priimti, nepajėgė 
pati savęs įtikinti tuo, ką matė. Ar galėjo nuotraukos būti su- 
montuotos? Taip, greičiausiai taip ir bus nutikę. Todėl pasta- 
ruoju metu vargšas Kikė ir buvo toks iškankintas. Vargšas? 
O jeigu nuotraukos tikros, tuomet tikras besarmatis. Koks 
skandalas, kiek kalbų, o kas dar laukia vargšelės Marisos! 
Turėjo ištraukti ją iš namų kuo greičiau. Nušveitė ant grindų 
Atvirai, bėgte nubėgo į vonios kambarį, skubiai nusiprausė 
po dušu, bėgte apsirengė, kas pasitaikė po ranka, susisuko 
skarą kaip turbaną, įsėdo į mašiną ir nurūko į Marisos na- 
mus. Užtruko apie pusę valandos, kol pasiekė San Isidrą, nes 
judėjimas tuo metu buvo labai intensyvus tiek Chaviero Pra- 
dos, tiek Zanchono prospektuose. Vargšė Marisa. Neįtikėti- 
na, Dieve mano. Būtent tai ir kamavo ją pastarosiomis die- 
nomis, žinoma. Vargšas Kikė taip pat. O jeigu ne, tai bent 
pasileidėlis, tai bent palaidūnas iš tokio tylenio! Žinoma, be 
abejo, taip. Iškrėsti panašią kiaulystę vargšelei Marisai! 

Pasiekusi Golfo klubo apylinkėse pastato, kuriame gy- 
veno Marisa ir Enrikė, priešakį, pamatė, kad įėjimas yra 
nutūptas susibūrusių žmogeliūkščių su blykstėmis ir kame- 
romis. Jau visi tenai, žinoma. Nesustojo, pavažiavo toliau 
ir pastatė mašiną pasukusi už kampo. Sugrįžo pėstute, pa- 
prašė praleidžiama fotografuojančiųjų bei filmuojančiųjų ir 
vienas iš jų paklausė: „Senjora, ar jūs einate pas Kardenasų 
šeimyną?“ Jinai nesustodama, papurčiusi galvą, parodė, kad 
ne. Durininkas, laikantis visu kūnu žmones prie durų, kad 
šie neįsmuktų, iš karto ją pažino ir pasitraukė, leisdamas 
įeiti. Liftas buvo laisvas ir jinai pakilo iki penthauzo. Kinta- 
nilja, atvėręs duris, skausminga veido išraiška, nesakydamas 
nei žodžio, parodė jai kelią 1 miegamąjį. 

Čabelė įėjo ir išvydo Marisą, stovinčią prie lango ir žvel- 
giančią į gatvę. Išgirdusi ją kambaryje, atsigręžė ir apsun- 
kusi patraukė link jos. Rypaudama metėsi jai į glėbį. Cabelė 
jautė, kaip visas draugės kūnas įsitempęs ir rauda neleidžia 
jai kalbėti. „Raminkis, brangioji, - šnabždėjo jai į ausį. - Aš 
tau padėsiu, būsiu kartu. Privalai laikytis, Marisa. Papasa- 
kok, kas iš tiesų nutiko, kaip iki to buvo nueita?“ 

Galiausiai Marisa ėmė rimti. Paėmusi už rankos, Cabe- 
lė nusivedė ją prie sofos, pasodino šalia Berokalio skulptū- 
ros ir pati atsisėdo šalia. Jos draugė vis dar buvo su chalatu, 
susitaršiusiais plaukais ir greičiausiai jau kuris laikas verkė, 
nes akys buvo užburkusios, o lūpos ištinusios, lyg būtų su- 
kandžiotos. 

— Kaip visa tai nutiko? Ar jau kalbėjaisi su Kike? - pa- 
klausė jos Cabelė, sulygindama šviesius plaukus, glostyda- 
ma juos, liesdama veidą, bučiuodama į skruostą, suimdama 
jos baltas rankas į savo. Buvo šaltos kaip ledas. Trynė jas, 
bandydama sušildyti. 

— Nieko nežinau, Čabele, — išgirdo ją murmant, nieka- 
da dar nebuvo mačiusi jos tokios išblyškusios, o jos melsvos 
akys, regis, buvo visiškai suskydusios. — Negaliu su juo kal- 
bėti, o ir darbe jo nėra arba bando nuslėpti, kad yra. Visa 
tai tiesiog baisu. Ar matei tas nuotraukas? Vis dar nepajėgiu 
patikėti, kad visa tai tiesa, Cabele. Nežinau, ką daryti, noriu, 
kad jis pats man viską paaiškintų. Kaip taip įmanoma, kokia 
gėda man pačiai, niekuomet nesijaučiau tokia įskaudinta, to- 
kia išduota, koks siaubas! Man skambino mano tėvai, broliai, 
visi apimti siaubo. Net nežinau, kaip jiems viską paaiškinti. 

— Tos nuotraukos gali būti sumontuotos, šiais laikais foto- 
grafai gali padirbti bet kokį dalyką, - pamėgino ją nuraminti. 

Pertraukdama ją, lyg visai ir negirdėtų nieko šnekant, 
Marisa papasakojo, kad vyras atsikėlė ankstėliausiai, kaip 
įprastai, kad jie kartu papusryčiavo ir kad į darbą išėjęs 
prieš aštuonias. Ir kaip tik tuo metu Marisa išgirdusi pir- 
mą skambutį. Jos pusseserė Alisija, vežanti savo vaikutį į 
Šventojo Augustino kolegiją, paliko be amo, kai prie švie- 
soforo kažkoks gatvės pardavėjas įmetė jai į mašiną vieną iš 
to purvino žurnaliūkščio numerių. Ir jinai, be abejo, jį nusi- 
pirko, pamačiusi, kad Kikė per visą pirmąjį puslapį. Ir nuo- 
gas, girdi, nuogutėlis! Jos pusseserė taip pat mananti, kad 
nuotraukos esančios fake, kad jos sumontuotos, ne;manoma, 
jog Kikė iškrėstų panašų dalyką. Marisa pasiuntė nupirkti 
žurnalo. Vis dar iki galo netikėjo tuo, ką pamatė tuose pa- 
sibjaurėtinuose puslapiuose. Visas žurnalo numeris skirtas 
Čosikos orgijai! Ją pykino ir vimdė. O skambučiai nuo tos 
akimirkos nebenustojo, visos prakeiktos Limos ilgaliežuvės 
prisiminė ją esant. Netrukus ėmė skambinti ir iš radijo sto- 
čių, spaudos, televizijos. Kažkoks žurnapalaikis, apie kurio 
buvimą Marisa iki šiol net neįtarė. Taip, tai turi būti falsifi- 
kacija, tiesa? Nes, kartojo dar ir dar kartą, lyg kalbėtųsi pati 
su savimi, visiškai neįmanoma, kad Kikė iškrėstų panašų 
dalyką. Blogiausia tai, kad vis dar nesugebėjo su juo susi- 
siekti. Pražuvo darbo kabinete ar tiesiog nepriima nieko, jo 
sekretorė teikia prieštaringas naujienas: tikina, kad jis dar 
nepasirodė arba kad ką tiktai išbėgo skubiu reikalu. Grei- 
čiausiai prakeikti žurnalistai jį persekioja ir jisai vargšelis 
kur nors pasislėpė, kad nuo jų pabėgtų. Bet kodėl vis dar 
nepaskambina, kad ją nuramintų, kad bent jau kaip nors 
pasiaiškintų, kad pasakytų, jog visa tai melas ir kad netru- 
kus pasirodys paneigimas ir viskas pasidarys kuo aiškiausia? 

— Nusiramink, Marisa, - suėmė ją per pečius Čabelė. — 
Privalai iš čia išeiti. Kitaip visa tai tave išvarys iš proto. Ap- 
sirenk, pasirūpinsiu, kad Liusijano vairuotojas atvažiuotų 
mūsų paimti. Tegu įvažiuoja į garažą, kad žurnalistai nepa- 
matytų tavęs išvykstančios, nes kitaip pradės mus persekio- 
ti. Važiuosime pas mane namo, tenai nusiraminsi, galėsime 
ramiai pasišnekėti ir paieškoti Kikės. Esu įsitikinusi, kad 
visa tai suklastota, /4e to pasibjaurėtino žurnaliūkščio, ji- 
sai pats tau viską paaiškins. Svarbiausia dabar iš čia tave 
ištraukti. Gerai, brangioji? 

Marisa linktelėjo ir dabar jau pati ją apkabino. Vos vos 
pasibučiavo į lūpas. „Taip, taip viską ir padarykime, ČCabe- 
lita, neįsivaizduoji, kokia esu dėkinga, kad esi su manimi, 
prieš tau atvažiuojant visai krausčiausi iš proto.“ 

Čabelė pabučiavo ją dabar jau į skruostą ir padėjo atsikel- 
ti. „Susidėk į lagaminėlį pačius būtiniausius daiktus, Mari- 
sa. Bus geriausia, kol nurims visa audra, kelias dienas pabūti 
mūsų namuose. Iš tenai paskambinsime ir Kikei. Kol tu su- 
siruoši, aš paskambinsiu Liusijanui.“ 

Marisa įėjo į vonios kambarį, o Cabelė paskambino Liu- 
sijanui į darbą. Vos tik išgirdusi jo balsą, suprato, kad vyras 
jau apie viską Žino. 

— Ar matei A/virai? — vis tiek jo paklausė. 

— Nemanau, kad šitoje šalyje yra bent vienas žmogus, šiuo 
metu dar nematęs to supuvusio žurnaliūkščio, - rūgščiai at- 
sakė Liusijanas. - Bandau susisiekti su Kike, bet niekaip jo 
nerandu. 

— Marisa taip pat jo neranda, — įsiterpė Cabelė. - Bet 
svarbiausia dabar Marisą ištraukti iš namų, Liusijanai. Taip, 
esu jų namuose, aš ją palydėsiu. Kaip pats numanai, prie 

įėjimo jau susirinkęs debesis žurnalistų. Atsiųsk man vai- 
ruotoją su mašina. Pasakyk, kad važiuotų į garažą, susitar- 
siu, kad jam atkeltų vartus. Mes jo lauksime. Pasimatysime 
namuose. Ar galėsi sugrįžti pasikalbėti su ja? 

— Taip, taip, sugrįšiu namo pietų ir pasikalbėsiu su ja, — 
atsakė Liusijanas. — Bet svarbiausia dabar surasti Kikę. O 
tuo tarpu išsiųsiu tau vairuotoją. Jeigu Marisai pavyks prisi- 
skambinti Kikei, tegu jam pasako, kad tučtuojau su manimi 
susisiektų. Ir kad jam nešautų į galvą su kuo nors kalbėti ar 
daryti kokį pareiškimą prieš pasikalbant su manimi. 

Padarė, kaip suplanavo Cabelė. Liusijano vairuotojas 
įvažiavo tiesiai į garažą, jos susėdo į mašiną, Marisa atsi- 
gulė ant sėdynės, kad žurnalistai jos nepamatytų. Mašina 
prasmuko tiesiai priešais jų nosis, bet jie matė tik Cabelę, 
važiuojančią keleivės vietoje. Niekas jų nepersekiojo. Pra- 
ėjus pusvalandžiui jau buvo Rinkonadoje ir Čabelė padėjo 
draugei įsikurti svečių kambaryje, dalyje, visiškai atskirtoje 
nuo likusio namo. Paskui nusivedė ją į valgomąjį ir paprašė 
virėjos užplikyti karštos ramunėlių arbatos. Atsisėdo šalia ir 
nosine nusausino akis. 

— Būtent dėl to jis dienų dienas nebemiegojo ir nebevalgė, 
būtent tai jį graužė iš vidaus daugiau nei porą savaičių, — pa- 
sakė Marisa nugėrusi kelis gurkšnius arbatos iš puodelio. — 
Jis man sakė, kad jam grasino telefonu kažkokie šantažuo- 
tojai. Dabar esu įsitikinusi, kad būtent dėl šito, kad dėl šitų 
nuotraukų, išspausdintų žurnale. 

— Tos nuotraukos sumontuotos, Marisa, - Čabelė suėmė 
jos delnus ir pabučiavo juos. — Neįsivaizduoji, kaip man 
liūdna, kad esi priversta tai patirti, širdele. Kikė pasirodys ir 
kaip nors viską paaiškins, pamatysi. 

— Manai, nepagalvojau, kad nuotraukos gali būti sumon- 
tuotos? — Marisa paspaudė jos delnus. — Bet ar gerai į jas 
įsižiūrėjai, Cabele? Tikiuosi, kad jos klastotė, kad viskas iš- 
kraipyta. Bet kartais abejoju. Tačiau netgi jeigu jos ir būtų 
suklastotos, pats skandalas jau nutiko, jau niekas jo nebe- 
sustabdys, niekas nepasuks įvykių atgal. Ar gali įsivaizduo- 
ti, koks dabar bus mano gyvenimas, po viso šito? O anyta 
numirs, galiu prisiekti. Tokia jausminga ir principinga, ji 
tikrai neišgyvens šitokio sukrėtimo. 

Lyg patvirtindama jų Žodžius, pasirodė Nikasija ir pa- 
sakė, jog radijas ir televizija kalba apie A/virai nuotraukas. 

— Ne, mums visa tai neįdomu, — nutraukė ją Čabelė. - Iš- 
junk ir radiją, ir televizorių ir nepriimk jokių skambučių, 
nebent jei skambins Liusijanas ar senjoras Enrikė. 

Vos po kelių minučių paskambino Liusijanas. 

— Ką tik kalbėjausi su Kike, — pasakė jis žmonai. — Jis pas 
savo motiną. Jie jau atnešė vargšei moteriai žurnalą, gali 
įsivaizduoti, kokie bjaurybės. Teko iškviesti gydytoją. Kikė 
ir toliau su ja sėdi, negali jos apleisti, kol nesužinos, kad 
sveikatos būklė kontroliuojama. Pasakyk Marisai, kad net 
nesugalvotų eiti pas anytą, nes Žurnalistai apsupę ir tuos 
namus. Aš tenai trauksiu, kai tik pats galėsiu. Nuramink 
Marisą, pasakyk jai, kad Kikė, kai tik jo motinai šiek tiek 
atlėgs, pats ją susiras ir viską pats paaiškins. 

Čabelė ir Marisa praleido likusią ryto dalį kalbėdamo- 
si. Tačiau, žinoma, negalėjo apie nieką kita kalbėtis, kaip 
tik apie tas pasibjaurėtinas nuotraukas. „Aišku, mano anyta 
mirs, — kartojo. —- Ar Liusijanas tau sakė, kas jai parodė žur- 
nalą? Limoje, Čabele, gyvena patys pikčiausi žmonės. Ne- 
manau, kad vargšelė ištvers tokį skandalą. Jinai įsikūnijusi 

dorybė, tos nuotraukos turėjo ją sukrėsti, vargšę senutę. Ar 
tau nepasirodė neįtikėtina matyti tenai tokį Kikę, nuogą, 
tarp tų mergšių, išdarinėjantį tokias bjaurastis?“ 

— Gali būti, kad tenai net ne jisai, meile, galbūt tos nuo- 
traukos padirbtos kaip tik tam, kad jam pakenktų. Nusira- 
mink, prašau tavęs. 

— Aš jau rami, Čabele. Bet ar gali įsivaizduoti, kas nutiks 
dabar mano gyvenimui, mano santuokai? Kaip santuoka 
gali ištverti toki dalyką? 

— Negalvok dabar apie tai, Marisa. Pasikalbėk pradžioje 
su Kike. Esu tikra, kad visa tai tiesiog montažas, kad sie- 
kiama jam pakenkti. Koks nors pavyduolis, koks nors vie- 
nas iš priešų šitoje šalyje kenkia tik todėl, kad kam nors 
puikiai sekasi verslas. 

Marisa net neprisilietė prie per pietus patiekto maisto. 
Įsijungė televizorių pažiūrėti žinių, bet kadangi pats pirmas 
ekrane pamatytas dalykas buvo Ažvirai viršelis, o pranešėja 
pateikė naujieną vos ne šaukdama: „Skandalas aukštuome- 
nėje!“, iš karto išjungė aparatą. O vėliau, apie ketvirtą va- 
karo, pasirodė Liusijanas. Apkabino, pabučiavo Marisą ir 
perskaitė joms pranešimą, kurį, kaip joms paaiškino, Kikės 
vardu išplatino spaudai. Jame buvo sakoma, kad inžinierius 
Enrikė Kardenasas Somervilis yra vienos skandalingosios 
geltonosios spaudos publikacijos auka, kad naujausiame nu- 
meryje publikuotos nuotraukos yra sumontuotos bei suklas- 
totos, jomis buvo tikimasi sutepti verslininko garbę. Šitam 
niekingam bandymui bus duotas atitinkamas atsakymas ir 
jis sulauks sankcijų atitinkamai pagal veikiančius įstatymus. 
Advokatai jau parengė ir pateikė reikiamus dokumentus 
Vykdančiojo teismo žinion, prašydami nedelsiant sustabdyti 

šmeižikiško spaudinio platinimą bei imtis atitinkamų polici- 
jos veiksmų, numatančių kardomąsias priemones Rolandui 
Garo, Atvirai direktoriui, Chulietai Legizamonai, šmeiži- 
kiško straipsnio bendraautorei, ir fotografui korespondentui, 
idant jiems būtų užkirstas kelias bėgti iš šalies ir taip ban- 
dyti išvengti bausmės, nusipelnytos dėl bandymo šantažuoti, 
šmeižti, klastoti dokumentus, pažeisti garbę bei privatumą. 
Juridinis veiksmas jau atliktas ir inžinierius Enrikė Karde- 
nasas Somervilis netrukus surengs spaudos konferenciją, 
kurioje bus paaiškinta apie geltonosios spaudos bandymą 
bailiai ir nešvariai pakenkti jam bei jo šeimai. 

Čabelė pažvelgė į Marisą. Ši išklausė pranešimo spaudai, 
skaitomo Liusijano, išblyškusi kaip popierius, įsmeigusi ne- 
judrų žvilgsnį į kėdę. O baigus nieko nepasakė. Liusijanas 
perlenkė perskaitytą tekstą ir priėjo prie Marisos, apkabino 
ją ir dar kartą pabučiavo į kaktą. 

— Reikalai jau pajudėjo, Marisita, — pasakė jai. — Gali 
būti, kad jau per vėlu išimti visą tiražą iš kioskų. Bet galiu 
tau pažadėti, kad šiukšlė, kuris šitaip pasielgė, brangiai už 
viską sumokės. 

— Kur dabar Kikė? — paklausė jo Marisa. 

— Trumpam užsuko į darbą sutvarkyti skubių reikalų. 
Man pasakė, kad laukčiau jo čia. Jis netrukus turi pasirody- 
ti. Geriau bus, jeigu tu ir Kikė kelias dienas pasiliksite pas 
mus, kol nurims audra. Turi apsišarvuoti kantrybe, Marisa. 
Skandalai atrodo baisūs tik iš pat pradžių. Bet labai greitai 
praeina ir apie juos niekas net neprisimena. 

Čabelė pamanė, kad jos vyras netiki nė vienu savo žo- 
džiu. Liusijanas buvo toks teisingas, kad nemokėjo nuslėpti 
net savo paties melagysčių. 

Chuanas Peineta pradėdamas rytą, kaip ir beveik kiekvie- 
ną dieną, pieštuku virpančia ranka parašė laiškelį, nukreip- 
tą prieš Rolandą Garo. Jis buvo skirtas Verslo dienraščiui. 
Šiame savo laiške protestavo dėl to, kad nacionalinės spau- 
dos vadovas neišspausdino jo trijų paskutiniųjų kreipimųsi 

„prieš iškrypusį, meno ir kokybiškų spektaklių priešą, koks 

yra Rolandas Garo“, ir jis toliau tęsia, „varo purvą savo raš- 
liavoje ir šmeižikiškose programose, griaudamas prestižą ir 
priešgyniaudamas viskam, kas yra padoru, kūrybinga ir ta- 
lentinga nacionaliniame artistiniame pasaulyje, kur jis yra 

niekas kitas kaip tik pūvanti išauga.“ Pasirašė laišką ir įdė- 
jo į voką, užklijavo pašto ženkliuką ir įsikišo į kišenę, kad 

įmestų jį į pirmą kelyje pasitaikiusią pašto dėžutę. Gerai 

būtų, kad neužmirštų. Nes taip jau nutikdavo, jog kai ku- 
riuos savo laiškus maigydavo kišenėje daugybę dienų, kol 

prisimindavo išsiųsti. 

Tris ar keturias dienas per savaitę eidavo pietauti į basųjų 
karmeličių labdaringąją valgyklą, kuri buvo Mūsų Dievo 
Motinos iš Karmen vienuolyne aštuntajame Chunino kvar- 
tale, Aukštojoje Karmen. Valgis nebuvo labai sotus, tačiau 
svarbu, kad nemokamas. Reikėjo atstovėti ilgiausią eilę 

laukiant su pulku skurdžių ir ateiti anksčiau, nes priimda- 
vo ribotą lankytojų skaičių, ne daugiau nei penkiasdešimt 
kiekvienoje pamainoje, ir daugybė žmonių likdavo už durų. 
Todėl Chuanas iš „Mogoljono“ viešbučio išeidavo pakanka- 
mai anksti. Kelias nuo čionai iki Barijos Altos nebuvo ilgas: 
pakildavo Abankajaus gatve, tuomet apsukęs Inkvizicijos ir 
Respublikos kongreso aikštes paėjėdavo Chunino gatve iki 
Penkių kampų sankryžos. Tačiau jam tas kelias prailgda- 
vo, nes, negaluodamas ir būdamas toks išsiblaškęs, jis buvo 
priverstas eiti kuo lėčiausiai. Užtrukdavo visą valandą ir ke- 
liaudamas turėdavo stabtelėti bent porą kartų. 

Serafinas tose kelionėse jo nelydėjo. Iš viešbučio išeidavo 
jos Altos, kuo tyliausiai pranykdavo. Kodėl jis taip baimi- 
nosi nuskurdusio centrinės Limos rajono? Galbūt todėl, kad 
būdamas išmintingas, kaip visi katinai, Chuano Peinetos 
draugas padarė išvadą, kad jam tas rajonas pavojingas: ten jį 
gali pagrobti ir paversti muilu ar „išdžiūvusiu katinu“, arba 
praryti viename iš daugybės to rajono katinų valgymo įstai- 
gų. Suvalgyti tokį artimą naminį gyvūnėlį Chuanui Peine- 
tai atrodė esant kanibalizmo atmaina, tik vos menkesne nei 
suvalgyti kokį nors žmogišką sutvėrimą. 

Į basųjų vienuolyną atėjo anksti, tačiau vis tiek jau laukė 
geroka eilė vargšų, elgetų ir slunkių, bedarbių, senukų bei 
senučių, kurie rodėsi neseniai atvykę į Limą iš nuošalių apy- 
linkių. Jis juos atpažino iš to, kad visi ligi vieno žiūrėjo lyg 
būtų apduję, lyg netekę krypties pojūčio ir praradę viltį kada 
nors jį beatgauti. Chuanui palaukus eilėje gerą pusvalandį, 
atsidarė valgyklos durys ir įleido pirmąją Žmonių bangą. 
Pro duris pamatė tarp stalų judančią stambią beformę savo 

draugės Kresildos figūrą ir jai pamojo, bet jinai jo nepaste- 
bėjo. Jis ją pažinojo daugelį metų, nuo to laiko, kai jinai dar 
turėjo tropinių šokių mokyklą Senosios Magdalenos rajone. 
Bet susidraugavo jie tiktai čia, valgykloje, kur seserys kar- 
melitės nuo neatmenamų laikų duodavo nemokamus pietus. 

Dienos pietums beveik visada buvo tas pats maistas, pa- 
tiektas senuose apdaužytuose, nugyventuose induose: ma- 
karonų sriuba, daržovių troškinys su ryžiais, o desertui 
obuolių arba citrinų tyrė. Jiems atėjus, lėkštės jau būdavo 
ant stalų, maistą didžiuliais samčiais kraudavo prijuostėmis 
apsitaisiusios ir skaras ryšinčios darbuotojos, bet baigę val- 
gyti vargšai turėjo nusinešti indus prie plovyklos, kur tos 
pačios moterys, dalinusios maistą, juos priimdavo ir išplau- 
davo. Visam tam vadovavo Kresilda švelnia, bet energinga 
ranka: jinai nuolat judėjo iš vienos vietos į kitą, labai grakš- 
čiai, nors turėjo didžiulę, putlią krūtinę, stambias kojas ir 
išsišokusius šokėjos klubus. Šį kartą jinai jį pamatė, sėdintį 
šalia poros iš Ajukučanos, besišnekučiuojantį kečua kalba. 
Atėjo pasisveikinti ir pasakyti, kad pavalgęs iš karto neišei- 
tų, kad kartu išgers matės ir šiek tiek paplepės. 

Chuanas Peineta ypač ėmė vertinti Kresildą po to, kai 
sužinojo, jog ji daugybę metų priklausė pramogų pasauliui 
ir, panašiai kaip kad jam, šokėjos karjera jai baigėsi dėl to 
kelnėto velnio, prakeiktojo Rolando Garo kaltės. Jam buvo 
labai gaila Kresildos dėl ištikusios dalios, nes jinai, lygiai 
kaip ir jis, pasaulyje buvo vienui viena. Ji turėjusi sūnų, bet 
šis ją apleido prieš daugelį metų ir nepalaikė jokių ryšių, gali 
būti, kad vaikinas išėjo ieškoti laimės į selvą. Kresildai buvo 
kilusi bloga nuojauta, jog jis įsivėlęs į ką nors nešvaraus, gal 
kokią kontrabandą ar ką dar blogiau — narkotikų pervežimą. 

Be to, jam buvo jos gaila, nes jos veidas po raukšlių patem- 
pimo operacijos liko kreivas. Jinai jam pasipasakojo savo 
liūdną istoriją: viena jos draugė pasitempė veidą pas chi- 
rurgą, tokį Pičiną Reboljedesą, ir labai atjaunėjo. Kresilda 
pasiryžo pasekti jos pavyzdžiu, netgi pasiprašė paskolos iš 
banko, kad sumokėtų pinigus avansu, kaip gydytojas reika- 
lavo. Ir pasižiūrėkite, kokią ją paliko! Ištinusią ir perkreiptą, 
vos galėjo užmerkti akis, nes vokus pernelyg pakėlė. Visas 
jos veidas, iki pat kaklo iškirptės, prarado spalvą ir įgavo 
plastiko blizgesį, kaip sergančiojo tuberkulioze ar gal net 
lavono. „Tas chirurgas ir Rolandas Garo —- mano gyvenimo 
tragedija, — sakydavo jinai, pasišaipydama. — Ir nė su vienu 
iš jų net nepermiegojau.“ Ji nebuvo nei pikta, nei pagiežinga, 
netgi priešingai, išlaikė giedrumą ir ištvėrė ją ištikusias ne- 
laimes neprarasdama grubaus ir vulgaroko humoro jausmo. 
Tai buvo vienas iš tų dalykų, dėl kurių Chuanui Peinetai ji 
labiausiai patiko: Kresilda mokėjo nutaisyti linksmą veidą 
ištikus blogiems dalykams ir pasitikti nelaimes viena iš tų 
savo netramdomų juoko bangų. 

Nuslūgus pirmajai valgytojų bangai, Kresilda susirado 
Chuaną ir nusivedė į mažą kamarėlę, iš kurios galėjo stebėti 
viską, kas vyko patalpose. Susėdo atsigerti poros puodelių ar- 
batos, jinai jau buvo juos paruošusi, ir kol jie kalbėjosi, Kresil- 
da vis užmesdavo akį į platų valgomąjį, stebėdama, ar viskas 
vyksta kuo sklandžiausiai ir ar niekam nereikia jos dėmesio. 

— Kas nutiktų, jeigu seserys sužinotų, jog buvai miuzik- 
holo šokėja ir tikra pramogų pasaulio pažiba, Kresilda? 

— Nenutiktų nieko. Basosios vienuolės labai geros, — at- 
kirto jinai. — Žinai, kas buvo, jau pražuvo. O dabar gyvenu 
senatvėje lyg šventoji. Lankausi mišiose ir priimu komuniją 

kiekvieną sekmadienį. Ar nematai, kaip vaikštau apsitaisiu- 
si? Argi aš taip pat nepanėšėju į seserį vienuolę? 

Panėšėjo. Nešiojo grubios medžiagos tuniką, dengiančią 
ją nuo pat pečių iki pėdų, įspraustų į sandalus. 

— Į dienos racioną turėtų nors kartais įeiti mėsos, Kresil- 
da, — pasakė Chuanas, gurkšnodamas pasaldintą arbatą. — 
To daržovių mišinio aš jau pakankamai prisivalgiau. Ir pa- 
galvok, kad mano atmintis sunkiai beišsijudina, kiekvieną 
dieną užmirštu vis daugiau dalykų. 

— Kad tu žinotum, koks stebuklas, kad iš viso kas die- 
ną patiekiame pietus, Chuanitai, - gūžtelėjo jinai pečiais. — 
Tikras stebuklas. Aukos kasdien menksta. O dabartinės 
krizės akivaizdoje vargšės seserys vienuolės gyvena pusba- 
džiu iš to, ką gauna maistui. Nenustebčiau, jeigu bet kuriuo 
momentu valgomąjį imtų ir uždarytų. 

— O kas tada nutiktų tau, Kresilda? 

— Tokiu atveju privalėsiu eiti prašyti išmaldos, Chuanitai. 
Nes labai abejoju, ar susirasčiau kitą darbą. Ateina blogi laikai. 

— Na, dar tau lieka galimybė už manęs ištekėti ir ateiti 
gyventi į „Mogoljono“ viešbutį. 

— Manau, kad bevelyčiau eiti elgetauti, užuot priėmusi 
tokį santuokos pasiūlymą, — juokėsi Kresilda, ranka palies- 
dama jį. - Ar manai, kad sutilptume visi trys tame narvely- 
je, kuriame gyveni? 

— Trys? — nusistebėjo Chuanas. 

— Su tavo katinu, - priminė jinai. — Tik nesakyk, kad ir jį 
jau užmiršai. Vardu Serafinas, tiesa? 

— Taip, Serafinas. Žinai, kodėl jisai neateina čionai kartu 
su manimi? Manau, bijosi, kad kvartalo slunkiai pagrobs jį 
ir padarys „džiovintą katiną“. 

— 5ako, kad gerai paruoštas būna visai skanus, — pridūrė 
Kresilda. — Tik tegul kalba, ką nori, o aš nevalgyčiau katino 
net mirtim grasinama. Klausyk, Chuanai, keičiam temą, ar 
matei paskutinį Ažvi7rai numerį? 

— Įsivaizduok, aš neperku ir niekuomet nepirksiu Rolan- 
do Garo žurnalo, Kresilda. 

— Ir aš ne, bičiuli, - atsakė jinai, juokdamasi ir dešine ran- 
ka persižegnodama. — Bet kartais jį matau, kuomet užtinku 
iškabintą žurnalų kioskuose. Tai tu nebūsi matęs naujau- 
sio jo atskleisto skandalo — milijonieriaus siaubingos orgijos 
Čosikoje nuotraukų. Nemaniau, kad jie drįs publikuoti pa- 
našias nuotraukas. Jis ten raitosi šešiasdešimt devynių poza 
su viena mergše. 

- Šešiasdešimt devynių? — atsiduso Chuanas Peineta. — 
Žinai, taip niekada to ir neišbandžiau su savo Atanasija, 
Kresilda? Bent jau aš neprisimenu, kad būtume tai darę. 
Manau, kad abudu buvome šiek tiek puritonai. 

— Greičiau abudu šiek tiek kiaušingalviai, Chuanitai, — 
nusijuokė K.resilda. - Nesupranti, ko netekote. 

— Taip, galbūt tu ir teisi. O sakyk, kas tas milijonierius iš 
nuotraukų? Mūsiškis, vietinis? 

Jinai linktelėjo: 

— Taip, taip, vardu Enrikė Kardenasas, regis, vienas ka- 
syklų turtuolių. O nuotraukos pribloškia, Chuanitai. Ma- 
nau, šį kartą bjaurusis nykštukas Garo nuėjo pernelyg toli. 
Galimas dalykas, dabar jau brangiai sumokės už visas savo 
piktadarystes. 

— Kad taip Dievui į ausį, Kresilda, — atsiduso Chuanas 
Peineta. — Tikiuosi, tas kalnakasys pasamdys kokį sikarijų, 
kad sutvarkytų reikalą. Sako, šiais laikais yra labai nebran- 

gių sikarijų kolumbiečių, jie atvyksta darbuotis į Peru, nes 
tenai, Kolumbijoje, jiems trūksta darbo. Ir imasi bet kokio 
užsakymo už du ar tris tūkstančius solių, tik tiek. 

— Aš tai norėčiau, kad jį įmestų į cypę, Chuanitai. Kas 
mums iš jo mirties? Man labiau patiktų, kad jis pasikankin- 
tų kalėdamas už bausmes, už visą blogį, kurį yra padaręs. 
Mirtis nepakankamai skausmingas atpildas tokiems tipams 
kaip jis. O pūti metų metus vienutėje — tas tai taip, tokia 
bausmė būtų tikra. 

— Taip, taip, kad jį dar pakankintų, — nusijuokė Chuanas 
Peineta. - Kad jam išluptų nagus, akis, kad jį užsodintų ant 
lėtos ugnies, kaip kad elgėsi inkvizitoriai su šventvagiais. 

Juokėsi, įsivaizduodami, kokie siaubai galėtų ištikti Ro- 
landą Garo, kaltą dėl kiekvieno iš jų nelaimių, kol baigėsi 
antrasis pietaujančiųjų turas. Kresilda privalėjo eiti plauti 
įrankių ir indų ir valyti patalpų. Chuanas Peineta atsisvei- 
kino su ja ir pagalvojo, kad grįždamas į „Mogoljono“ vieš- 
butį pasiieškos kiosko su išstatytais A/vizai numeriais, nes 
jam buvo smalsu pažiūrėti į nuogutėlį milijonierių garsiąja 
šešiasdešimt devynių poza, kurios jisai ir Atanasija, tikri 
šventeivos, niekada neišbandė. O galbūt išbandė? Gal jis 
to nebeprisiminė. Tačiau prisiminė, kad Atanasija atsisakė 
pozos klūpomis, apie kurią girdėjo kalbant tiek vyrų. Jis 
nedrąsiai bandė ją įkalbėti. Tačiau jinai, tokia drovi, manė 
prisimenantis, griežtai atsisakė, neva jos nuodėmklausys 
sakęs, kad tokias nešvankybes išdarinėti netgi su sutuok- 
tiniais yra mirtina nuodėmė. Įdomu, ar jis, kadangi ją labai 
mylėjo, su tuo susitaikė? Negalėjo būti tuo tikras. Nusijuokė 
pagalvojęs: „Mirsi nežinodamas, koks jausmas apima išban- 
džius šešiasdešimt devynis ar minetą, Chuanitai“ Ak, bet 

argi jie nebuvo laimingi, jis su Atanasija, ir nebandydami 
tokių įmantrybių? 

Ir iš tiesų nesunkiai rado kioską, kuriame matėsi Ažvirai 
numeriai, bet ne iš karto galėjo prieiti prie pat naujojo eg- 
zemplioriaus, pakabinto ant poros kablių nuo spaudos kiosko 
stogo. Buvo atversti du savaitraščio puslapiai: pirmasis ir dvi- 
gubas vidurio puslapis. Prie jų būriavosi koks tuzinas žmonių, 
susitelkusių ties skandalingosiomis nuotraukomis. Kai kurie 
iš jų pasilenkę stengėsi perskaityti antraštes ir nuotraukų 
paaiškinimus. Chuanas Peineta apžiūrėjo veidą to svarbaus 
senjoro, parodyto nuogutėlio visomis įsivaizduojamomis 
pozomis ir dar kokioje kompanijoje! Nuotraukos su šešias- 
dešimt devynių poza pamatyti nepavyko. Greičiausiai buvo 
kuriame nors vidiniame puslapyje, kad ir kaip būtų gaila. 
Chuanas Peineta prisipažino, kad turės eiti išpažinties po to, 
kai tiek laiko smailinosi į šitokias nešvankybes. Ir nustebęs 
mąstė, kad Kresilda greičiausiai teisi. Šį kartą Rolandas Garo 
nuėjo pernelyg toli. Tas tipas buvo vienas iš įtakingųjų, vie- 
nas iš Peru turtuolių. Ištraukti jį į dienos šviesą šitaip ir dar 
su tokiomis mergšėmis — to jau tikrai buvo per daug. Garo 
šį kartą turės sumokėti, šį kartą taip lengvai neišsisuks, kaip 
tiek sykių praeityje. Ir iš karto galvoje pradėjo kurti laišką, 
kurį parašys iš karto, kai tik sugrįš į „Mogoljono“ viešbutį. 

Ir vėl patraukė savo keliu, koja už kojos, negalėdamas 
išmesti iš galvos Ažvirai atvaizdų. Mąstė, kad apie tokius 
dalykus Žmonės ne tik svajoja, bet iš tiesų išgyvena tik- 
rovėje. Na, tiksliau sakant, turčiai, ne vargšai. Jis niekada 
neišbandė visų tokių įmantrybių. O galbūt ir taip, kurį nors 
iš vakarų, kai padaugino gėrimų? Tai buvo vienas iš daly- 
kų, dėl kurių nebebuvo tikras. Einant išpažinties užmarš- 

tis buvo tikra bėda. Kunigas atsidusdavo: „Ar jau net savo 
nuodėmių nebepameni? Ar atėjai čia pasišaipyti iš manęs?“ 
Galbūt neišbandė visų tokių dalykų, nes buvo labai laimin- 
gas mylėdamasis normaliausiu būdu su savo vargšele Atana- 
sija. Jis prisiminė, kad jo žmona virpėjo visa visutėlė, kai jie 
mylėdavosi, ir akys apsitraukė ašarų migla. 

Kuomet jau buvo per tris ar keturis pastatus nuo „Mogol- 
jono“ viešbučio, pajuto, kad Serafinas kuo tyliausiai atsirado 
ir ėjo prilipęs jam prie kojų. „Sveikas, drauguži“, — pasakė, 
apsidžiaugęs jį pamatęs. „Iai reiškia, kad bent jau šiandien 
nesileidai pagrobiamas ir sugrūdamas į puodą troškiniui. 
Nesijaudink, kol esi kartu su manimi, nuo tavo galvos nė 
plaukas nenukris, Serafinai. Dabar, kai sugrįšime į viešbutį, 
duosiu tau pieno, pasilikau šiek tiek butelyje. Tikiuosi, kad 
vis dar nebus sugižęs.“ 

Savo kambaryje „Mogoljono“ viešbutyje, pradžioje pa- 
drožęs pieštuką, parašė laišką „Senjorui Rolandui Garo, 
Atvirai direktoriui“. Jame buvo priekaištaujama, kad pažei- 
dė privatumą to iškrypusio kalnakasio, kuris seksualiai iš- 
tvirkavo su prostitutėmis, ir įžeidė savo skaitytojų garbę bei 
moralę, publikuodamas tas begėdiškas nešvankybes: pate- 
kusios į vaikų ar mažamečių rankas, jos galinčios sukrėsti ir 
traumuoti. Be abejo, šiomis skandalingomis nuotraukomis 
jis pažeidė egzistuojančius įstatymus ir todėl tikėtina, kad 
vyriausiasis prokuroras perims reikalus į savo rankas ir imsis 
veiksmų, nutrauks paskalų žurnalo leidimą, uždės baudą ir 
patrauks teisminėn atsakomybėn jo iškrypusį direktorių. 

Dar kartą perskaitė laišką, pasirašė jį ir patenkintas pats 
savimi nuėjo miegoti. Rytoj iš ryto, jeigu tik nepamirš, iš- 
siųs tą laišką. 

Skiedrelė, kaip ir kiekvieną dieną, ruošė sau neprabangius 
pusryčius: kava su pienu ir avižinis sausainis, bet šiandien dėl 
nepaaiškinamų priežasčių norėjo išgerti kavos Penkių kam- 
pų sankryžos kavinėje priešais stotelę, iš kurios omnibusas 
kiekvieną rytą valandą ar keturiasdešimt penkias minutes 
purtomą ir suspaustą vežė ją per ilgiausias Grau, Zanchono 
ir Panamerikos gatves iki Surkiljo, į Ažvirai redakcijos apy- 
linkes. Kavinėje avižinių sausainių nebuvo, todėl pasiprašė 
kavos su pienu su bet kokiu kitu jų turimu kepiniu, ir jai 
atnešė Čankajaus bandelę. Pasigailėjo atėjusi į kavinę, nes 
vieta buvo purvina ir prišnerkšta, o ją aptarnavęs padavėjas 
buvo prasmirdęs šlubis pajuodusiais, nekarpytais nagais. 
Bet geras oras pakėlė jos nuotaiką. Nors buvo žiema, Li- 
moje tą rytą tvyrojo šviesa, kuri, rodėsi, žadėjo saulę. „Ir 
dangus švenčia mūsų sėkmę“, — pasakė pati sau. Skanda- 
lingo pasisekimo susilaukė Ažvirai numeris su inžinieriaus 
Enrikės Kardenaso nuotraukomis, skelbiamomis pirmaja- 
me puslapyje su didžiuliu užrašu raudonomis ir juodomis 
raidėmis, pabrėžiančiu įspūdingą atvaizdą: „Nuogutėlis 
magnatas, išdarinėjantis nešvankybes!“ Trys pakartotiniai 
tiražai per vieną dieną! Išvakarėse euforijos apimtas Rolan- 

das Garo derėjosi su spaustuve dėl ketvirto tiražo — tai būtų 
dar tūkstantis egzempliorių! 

O kas bus dabar? To klausė savo viršininko, kai į žurna- 
lo redakciją atėjo inžinieriaus Enrikės Kardenaso advokatų 
prieštaravimas, be abejo, jie neigė, kad tose nuotraukose yra 
jisai, ir kaltino žurnalą šmeižtu ir šantažu. Žinoma, jie rei- 
kalavo paskelbti paneigimą ir sulaikyti viso numerio tiražą. 

— O kas turėtų nutikti? — paklausė Rolandas Garo, trūkte- 
lėjęs pečiais. Ir pats atsakė į savo klausimą, paleisdamas vieną 
iš savo sarkastiškų juokelių: — Nieko, Skiedrele. Ar kas nors 
nutinka Limoje, kai pratrūksta dar vienas skandalas? Šis tas, 
be abejo, nutiks, tikėtina, kad teisėjas nutrauks Ažvirai veiklą. 
Įkurtume naują savaitraštį, pavyzdžiui, pavadintume Ampay 
ir parduotume tiek pat egzempliorių, kiek ir šią savaitę. 

Skiedrelė pati sau pamanė, kad jos viršininko ramy- 
bė apsimestinė. Nes šį kartą į skandalą įveltas ne modelis, 
ne šokėja, ne aktorius ar vienas iš tokių pramogų pasau- 
lio vargšų kaip tas idiotas Chuanas Peineta. Jo kampanija, 
nukreipta prieš Rolandą Garo, nepadarė jiems jokios ža- 
los, kad ir kaip šis stengėsi, buvusį juokdarį nurašė gaive- 
liotis užmarštyje. Inžinierius Enrikė Kardenasas, įtakingas 
verslininkas, turtingas, galingas, nesėdės sudėjęs rankų po 
to, kai pasirodė numeryje nuogas tarp nešvankių krūtų ir 
sėdynių. Jis keršys ir jeigu užsispirs, gali pasiekti, kad jų 
savaitraštis būtų uždarytas. Galiausiai ateitis parodys, nors 
jos ir nelinksmino mintis, kad per vieną dieną gali likti be 
darbo. Rolandas Garo buvo toks ramus greičiausiai tikėda- 
masis, kad, kaip ir kitais skandalingais atvejais, ir šį kartą 
nebūsią rimtų pasekmių. Tik reikia pripažinti, kad vargšo 
Seferino Argueljeso nuotraukos nepasiekė trokštamo tikslo: 

užuot padariusios juos neginčijamai galingus, kaip manęs 
Rolandas, tik dar labiau išklibino Ažvirai reputaciją. 

Sumokėjo už savo varganus pusryčius ir įsėdo į omni- 
busą, šis nebuvo toks pilnas, todėl net sugebėjo susižvejoti 
vietą atsisėsti. Užtruko tris ketvirčius valandos, kol pasie- 
kė Panamerikos stotelę Surkiljuje, vos už kelių pastatų nuo 
Dantės gatvės. Einančią į redakciją ją pasitiko Seferinas 
Argueljesas, savaitraščio fotografas. Kaip ir visuomet, jo 
skeletiškas kūnelis buvo įspraustas į mėlynus džinsus bei 
purvinus, suglamžytus, per krūtinę prasegtus marškinius. 
O veidas akivaizdžiai skleidė didesnį nei įprastai išgąstį. 

— Kas vyksta, Seferinai? Kodėl toks ištįsęs veidas, kas šį 
kartą pasimirė? 

— Ar galim eiti kartu ko nors išgerti, Chulieta? — labai 
sunerimęs fotografas nekreipė dėmesio į jos tiesioginį klau- 
simą. — Aš moku. 

— Bet aš turiu susitikti su viršininku, — atsakė jinai. — Ir 
jau šiek tiek vėluoju. 

— Senjoras Garo vis dar nepasirodė, — neatlyžo jisai mal- 
daudamas. — Užtruksime vos valandėlę, Chulieta. Labai 
tavęs prašau, kaip ilgalaikis kolega ir draugas. Neatstumk 
mano pasiūlymo. 

Jinai sutiko ir jie patraukė į bariuką šalia A/virai redakci- 
jos, „Kreolų skanumynai“, kur savaitraščio žurnalistai daž- 
nai gerdavo kavą, o nedarbo dienomis pietaudavo, užsisaky- 
dami Inka Kola. Paprašė dviejų gazuotų gėrimų. 

— Kas tau darosi, Seferinai? — paklausė Skiedrelė. - Nagi, 
klok savo bėdas. Įtariu, kad tai ne meilės istorija. 

Seferinas Argueljesas nebuvo nusiteikęs juokauti, atrodė 
labai rimtas, o jo juodose akyse atsispindėjo baimė. 

— Baigiu pridėti į kelnes iš įtampos, Chulieta, — kalbėjo 
labai tyliai, kad niekas jų neišgirstų, o tai buvo absurdiška, 
nes šiuo metu jų niekas nebūtų galėjęs klausytis — jie buvo 
vieninteliai „Kreolų skanumynų“ lankytojai. — Ar tau ne- 
atrodo, kad visa tai pernelyg toli nuėjo. Vakar visos Žinių 
programos prasidėjo savaitraščio nuotraukomis. O šiandien 
nuo pat ryto radijas ir televizija nepaleidžia tos temos. 

— O ko dar norėtum, kvaileli, pagaliau šitas numeris pa- 
darė tave garsų, kaip ir mus visus, — pasijuokė jinai iš foto- 
grafo. — Jau kuris laikas tokio pasisekimo nesulaukė jokia 
kita atskleista istorija. Dabar bent jau galime būti tikri, kad 
mums sumokės visą atlyginimą. 

— Reikalas labai rimtas ir nereikėtų to nuleisti juokais, — 
patikino ją Seferinas. Išlaikė pauzę, apsižvalgė aplinkui ir 
toliau tęsė tokiu tyliu balsu, kad beveik šnabždėjo. — Tasai 
Kardenasas toksai svarbus tipas, kad jeigu nuspręs atsiker- 
šyti, rimtai gali sušikti mums visiems gyvenimus. Nepa- 
miršk, kad tu taip pat pasirašei po tuo reportažu, Skiedrele. 

— O tavo vardas, Seferinai, priešingai, niekur nematomas, 
todėl nusiramink, — pasakė jinai, bandydama atsistoti. — Su- 
mokėk ir jau einam. Ir, prašau, nebūk toks boba. Tu dėl 
visko krūpčioji. 

Fotografas pakilo vis dar persikreipęs iš išgąsčio, sumo- 
kėjo ir jie išėjo. Rolandas Garo dar nebuvo pasirodęs Atvirai 
redakcijoje. Jo laukdama, Skiedrelė ėmėsi peržiūrinėti šios 
dienos spaudą. Velniai rautų, koks sujudimas! Visa spauda 
be išimties — tiek rimti dienraščiai, tiek geltonoji spauda, mi- 
nėjo skandalą. Skiedrelė viena pati sau juokėsi: tasai inžinie- 
rius dabar turėjo jaustis kaip vabalas po didinamuoju stik- 
lu. Kai baigė spaudos apžvalgą, jau buvo vienuolikta ryto. 

Keista, kad Rolandas Garo nepasirodė ir nepaskambino, ne- 
įspėjo apie vėlavimą. Paskambino jam į mobilųjį, bet tele- 
fonas buvo išjungtas. Ar gali būti, kad pramiegojo? Keista, 
viršininkas niekada nevėluodavo nepranešęs, netgi į susitiki- 
mus su savo paties žurnalistais. Skiedrelė apsidairė aplinkui: 
redakcijoje tvyrojo keista tyla, niekas nespausdino kompiu- 
teriu, niekas nesikalbėjo. Estrelita Santibanjesa žvelgė į savo 
darbo stalą kaip užhipnotizuota, senajam Pepinui Sotiljosui 
tarp lūpų pakibusi karojo nuorūka, lyg būtų visai pamiršęs, 
kad rūko, Lizbeta Karnero, išblaškyta žvaigždžių, kramtė 
nagus, bandydama nuslėpti savo nerimą. Iš viršaus viename 
iš pusrūsio langelių gaidžiukas viena akimi, regis, stebeilijosi 
Į juos visus, tokius keistus padarus. Visi laukė, žvelgdami į 
ją, labai rimti, neslėpdami susirūpinimo. Vargšas Seferinas 
Argueljesas, atrodo, buvo pasirengęs lipti sienomis. 
Netrukus atėjo Limos baudžiamojo apylinkės teismo pa- 
siuntinys, nešinas dviem teismo šaukimais, pateiktais savai- 
traščiui dėl pastarosios savaitės numerio. Vieną iš ieškinių 
teikė Liusijano Kasasbeljaso advokatų kontora, atstovaujan- 
ti inžinieriui Enrikei Kardenasui, o kitą — religinė Gerųjų 
papročių asociacija, kuri juos padavė į teismą „dėl paleistu- 
vystės bei visuomenės dorovės iškreipimo“. Chulieta padėjo 
abudu šaukimus ant Rolando Garo stalo: jis, kaip jinai dar 
kartą įsitikino, buvo maniakiškai tvarkingas. Paskui sugrįžo 
prie savo stalo peržiūrėti užrašų. Sudarė sąrašą temų, kurios 
galėtų būti naudingos ateities tiriamiesiems straipsniams, ir 
naršydama tinkle ėmė užsirašinėti, skaitinėdama užrašus 
apie berniukų ir mergaičių nelegalų grobimą iš Puno netoli 
sienos su Bolivija. Buvo skundų, kad nusikaltėlių gauja gro- 
bė vos gimusius vaikus iš čiabuvių Bolivijos genčių, paskui 

juos perparduodavo Peru mafijai, karaliaujančiai prie sienos, 
o šie jau, savo ruožtu, vaikus parduodavo dažniausiai užsie- 
niečių poroms, kurios negalėjo turėti vaikų ir neturėjo noro 
laukti ilgus metus, mindamos legalaus įsivaikinimo Peru 
slenksčius. Nuo to skaitalo apie pirmą valandą pakėlė galvą 
nuo kompiuterio ekrano, nes pastebėjo, kad aplink jos stalą 
susirinko visa redakcija: trys Žurnalistai, du duomenų rin- 
kėjai ir, žinoma, Ažvirai fotografas. Visų veidai buvo ištįsę. 
Seferinas, labai išbalęs, sunkiai kvėpavo. 

— Jau seniai praėjo užduočių dalinimo valanda, tai turė- 
jo nutikti apie dvyliktą, —- pasakė Pepinas Sotiljosas, vienas 
seniausių savaitraščio žurnalistų, rodydamas į laikrodį. - O 
dabar jau po pirmos. 

— Taip, tas keista, sutinku, — pritarė Skiedrelė. — Aš turė- 
jau su juo susitikti vienuoliktą valandą. Niekas nesikalbėjo 
su šefu šį rytą? 

Ne, niekas nebuvo kalbėjęsis. Sotiljosas jam kelis kar- 
tus skambino į mobilųjį, bet šis išjungtas. Skiedrelė matė 
sunkius, neramius savo bendradarbių veidus. Buvo iš tiesų 
keista: viršininkas turėjo daugybę trūkumų, bet vėlavimas 
nebuvo vienas iš jų — jis buvo liguistai punktualus, o kar- 
tais ateidavo netgi anksčiau. Ir ypač į susirinkimą, kuriame 
planuojami savaitės darbai. Chulieta nusprendė nedelsdama 
mobilizuoti visą redakciją. Pavedė Sotiljosui apskambin- 
ti visas ligonines bei klinikas, o Estrelitai Santibanjesai ir 
Lizbetai Karnero, horoskopų ir seksualinių bei romantinių 
reikalų redaktorėms, liepė patikrinti komisariatus, ar nėra 
pranešimų, kuriuose Rolandas Garo figūruotų kaip auka. O 
jinai patrauks į viršininko namus, adresą rado savo užrašuo- 
se, ten buvo nurodytas Čoriljoso rajonas. 


127 


MARIO VARGAS LLOSA 


Išėjusi į gatvę jau rengėsi važiuoti taksi, bet pažvelgu- 
si į piniginę nusprendė, kad tiek, kiek turi, gali nepakakti 
pirmyn ir atgal, todėl nusprendė važiuoti omnibusu. Užtru- 
ko beveik valandą, kol pasiekė mažą namelį Chosė Olajos 
gatvėje, kur gyveno Atvirai redaktorius. Tai buvo vienas iš 
tų senų, sumurusių praėjusio amžiaus namelių, savotiškas 
cemento ir medžio kubas su didžiule tvora, skyrusia įėjimą 
nuo šaligatvio. Kurį laiką skambino į duris, bet niekas ne- 
atsakė. Galiausiai nusprendė paklausinėti kaimynų, gal kas 
nors čia lankėsi. Paieškos buvo nevaisingos. Namelis kairėje 
buvo tuščias, o dešinėje labai ilgai laukė, kol atidarė. Senjo- 
ra, pravėrusi langelį duryse, pasakė net nežinojusi, kad jos 
kaimynas vadinasi Rolandas Garo. Kai Skiedrelė sugrįžo į 
žurnalo redakciją, jau buvo pusė trijų po pietų. Ir niekam 
nieko nebuvo pasisekę rasti. Tik viena buvo aišku — nei li- 
goninėse, nei klinikose, nei komisariatuose nebuvo nieko 
užregistruota apie tai, kad viršininkas būtų patyręs kokią 
nelaimę. 

Kurį laiką pasitarė, sutrikę, nežinodami, ko imtis. Ga- 
liausiai nusprendė eiti namo, o sugrįžti apie ketvirtą vakaro, 
galbūt būsią kokių naujienų iš šeto. 

Skiedrelė žengė vos porą žingsnių link omnibuso stote- 
lės, kai ją sugriebė už rankos. Tai buvo fotografas. Seferinas 
buvo toks susinervinęs, kad vos galėjo kalbėti: 

- Žinojau, kad visas tas reikalas pavojingas ir kad šitas 
tyrimas gali mums sukelti daug bėdų, — pasakė užsikirsda- 
mas. — Kaip manai, kas galėjo nutikti, Chulieta? Gal šefą 
paėmė įkaitu? Gal jam ką nors padarė? 

— Mes nežinome, ar kas nors atsitiko, — atsakė jinai įnir- 
šusi. — Nereikia užbėgti įvykiams už akių. Gali būti, kad 

kažkas nutiko netikėtai, kad jam kilo koks nors planelis, 
koks sumanymas, ką aš Žinau. Šiek tiek kantrybės, Seferi- 
nai. Pažiūrėsime, kas paaiškės vakare. Galbūt jis pasirodys 
ir viską paaiškins. Neužbėk įvykiams už akių ir svarbiausia — 
nesikraustyk iš proto. Dar suspėsi išsigąsti. O dabar prašau 
mane paleisti. Esu pavargusi ir noriu sugrįžti namo. Reikia 
ramiai pagalvoti ir pailsėti akimirką. Svarbiausia išlaikyti 
blaivų protą dėl to, kas gali nutikti ateity. 

Fotografas ją paleido, bet vis dar suspėjo sumurmėti jai 
nueinant: 

— Mane apėmė bloga nuojauta, Chulieta. Jo dingimas 
reiškia tikrai kažką labai rimto. 

„Velnio neštas bailys“, — pagalvojo jinai nieko neatsaky- 
dama. Kuomet po valandos parkako namo į Penkių kampų 
sankryžą, užuot ėmusis valgyti, prigulė. Jinai taip pat buvo 
sunerimusi, nors ir slėpė tai nuo Seferino bei savaitraščio 
žurnalistų. Rolandas Garo negalėjo pradingti šiaip sau, be 
jokio įspėjimo ir juo labiau tą dieną, kai buvo dalinami sa- 
vaitės darbai ir aptariama kito numerio medžiaga. Ar tas 
dingimas susijęs su inžinieriaus Kardenaso skandalu? O 
kad jis iš tiesų pradingo, jau buvo daugiau nei tikėtina. Ji 
jautėsi labai pavargusi. Bet ne dėl ryto sumaišties, ją išsunkė 
susirūpinimas, įtampa, sukelta įtarimų, kas galėjo nutikti 
viršininkui. 

Kai nubudusi pažiūrėjo į laikrodį, jau buvo keturios po- 
piet. Miegojo apie valandą. Pirmą kartą gyvenime miegojo 
siestą. Nusiprausė veidą ir sugrįžo į Ažvirai redakciją. Joje 
jau buvo susirinkę visi bendradarbiai tokiais pat padėrusiais 
veidais. Nė vienas iš jų neturėjo net menkiausios naujienos 


apie Rolandą Garo. 

— Eisime į komisariatą rašyti pareiškimo, — nusprendė 
Skiedrelė. —- Kažkas nutiko viršininkui, nebėra jokios abe- 
jonės. Tegul jo dabar ieško policija. 

Visa Arvirai redakcija kartu pakilo eiti į Surkiljo komisa- 
riatą šalia savaitraščio, toje pačioje Dantės gatvėje. Pasiprašė 
pokalbio su komisaru. O šis jų jau beveik pusvalandį laukė 
stovėdamas kiemelyje prie pat įėjimo, šalia Švenčiausiosios 
Mergelės statulos. Nusivedė juos į savo kabinetą. Ir būtent 
senasis Sotiljosas jam paaiškino, kad jie labai sunerimę, nes 
senjoras Rolandas Garo, jų viršininkas, nepasirodė jau dvi- 
dešimt keturias valandas; nebuvo jokių jo dingimo prece- 
dentų, kad būtų prapuolama šitaip, be jokių paaiškinimų, 
būtent tą dieną, kai per susirinkimą visiems darbuotojams 
paskirstomi ateinančios savaitės darbai. Usuotasis komisa- 
ras, policijos pulkininkas, nepaisydamas savo didžiulio au- 
toriteto, pats surašė pareiškimą, kurį jie visi pasirašė. Paža- 
dėjo, kad nedelsiant pradės tyrimą ir visus juos informuos, 
kai tiktai gaus kokių nors naujienų. 

Išėję iš komisariato, baimindamiesi, kad ūsuotasis komi- 
saras nieko nesiims, nusprendė patraukti į Atvirai advokato 
kontorą. Tiek Sotiljosas, tiek Skiedrelė buvo pažįstami su 
Chulijumi Arispesu. Nors buvo jau beveik septinta vakaro, 
rado jį besidarbuojantį savo kabinete Ispanijos alėjoje. Tai 
buvo malonus žmogus, paspausdamas rankas pasilabino su 
visais. Kartais šnarpštelėdavo nosimi, lyg baidydamas mu- 
ses. Kuo atidžiausiai išklausė Skiedrelės argumentų ir pri- 
tarė, kad visa tai kelia nerimą, ypač kad reikalas susijęs su 
tokiu žinomu žurnalistu kaip senjoras Garo. Jis perspėsiąs 
senjorą vidaus reikalų ministrą, kuris, be viso kito, yra jo 
asmeninis draugas. 

padaryti? Šiuo paros metu — nieko. Susitarė susitikti kitą 
rytą. dešimtą valandą A/virai redakcijoje. Atsisveikino ir 
Skiedrelė pajuto, kad Seferinas Argueljesas nori su ja pasi- 
kalbėti akis į akį. Jinai jam užbėgo už akių: 

— Tik ne dabar, Seferinai, — pasakė tvirtu balsu. — Pui- 
kiai suprantu, kad miršti iš baimės. Žinau, manai, kad šefo 
dingimas susijęs su tavo nuotraukomis iš Cosikos orgijos. 
Aš taip pat esu susirūpinusi ir įsibaiminusi. Bet dabar nėra 
ką pasakyti apie visa tai. Daugiau nė žodžio, kol nesužino- 
sime, kas nutiko senjorui Garo. Supratai, Seferinai? Aš ir 
taip susinervinusi, todėl neužknisk manęs dar labiau. Pasiš- 
nekėsime rytoj. 

Atsitraukė nuo jo ir prisiminusi, kad visą dieną nieko ne- 
valgė, sugrįžusi į Penkių kampų sankryžą užėjo į tą pačią 
nevalyvą kavinę, kurioje pusryčiavo šį rytą. Bet dar prieš 
ką nors užsisakydama pakilo ir patraukė toliau namo. Kam 
jai ką nors užsisakinėti, jeigu neturi nė menkiausio noro 
valgyti. Galėjo užspringti maistu. Ėjo labai greitu žingsniu 
Chirono kvartalu, nes jau buvo sutemę, o šis metas buvo 
narkotikų pirkimo ir pardavimo, prostitucijos ir grobimų 
metas kvartale. Einančią patvoriu, ją aplojo šuo — gerokai 
išgąsdino. 

Namuose įjungė televizorių ir ėjo per kanalus, žiūrėda- 
ma žinių programas, ar nepamatys nieko apie savo šefą. Nė 
vieno žodelio. Išjungusi televizorių, liko sėdėti svetainėje 
apšviesta vienintelės blausios šviesos tarp stirtų laikraščių 
bei žurnalų, supančių visą kambarį. Kas galėjo nutikti? Vie- 
nas pasidabruotas voratinklis karojo nuo lubų, virš galvos. 
Pagrobimas? Sunku tuo patikėti —- Rolandas Garo neturėjo 

nė grašio prie dūšios, ko gi galėjo tikėtis pagrobėjai? Tero- 
ristų šantažas? Sunkiai tikėtina. 4/virai nesikišo į politiką, 
nors kartais rašydavo apie asmeninį politikų gyvenimą. Ar 
galėjo būti tiesa, kad tie straipsniai buvo užsakomi Dak- 
taro, Fudžimorio slaptosios tarnybos vadovo? Tokie gandai 
sklandė jau kuris laikas, bet Skiedrelė niekada neišdrįso 
paklausti Rolando Garo apie tokį delikatų reikalą. Jeigu 
Švytintis Kelias ar TAR] norėjo pagrobti žurnalistą, būtų 
pagrobę Vzrs/o, televizijos kanalo ar RPP vadovą, o ne tokio 
mažo leidinio kaip A/virai redaktorių. 

Sėdėjo prieblandoje, neturėdama jėgų eiti miegoti. Po 
minutės, o gal po valandos, neįsivaizdavo, kiek laiko praėjo, 
išgirdo beldimą į duris. Išgąstis privertė ją krūptelėti kėdėje 
ir rankos suprakaitavo iš baimės. Išgirdo pakartotinį beldi- 
mą, šį kartą garsesnį. 

— Kas ten? — paklausė neatidariusi. 

— Policija, - atsakė vyriškas balsas. — Ieškome senjoritos 
Chulietos Legizamonos. Ar tai jūs? 

— O kam jums jos reikia? — paklausė. Jos širdis ėmė dau- 
Žytis. 

— Mes iš Vidaus reikalų ministerijos, senjorita, — atsakė 
tas pats balsas. — Prašom atidaryti duris ir aš jums viską 
paaiškinsiu. Nereikia dėl nieko bijoti. 

Smarkiai baimindamasi pravėrė duris ir pamatė lauke 
vieną uniformuotą vyrą, o kitą civilį. Šiek tiek toliau, prie 
pirmųjų skersgatvio namų, jau pačioje gatvėje, matėsi poli- 
cijos mašina su įjungtomis visomis šviesomis. 

— Kapitonas Feliksas Maduenjesas, jūsų paslaugoms, — 
pasakė uniformuotasis, pakeldamas ranką prie kepurės. — 
Ar jūs esate žurnalistė Chulieta Legizamona? 

— Taip, tai aš, - patvirtino, bandydama suvaldyti balsą. — 
Kuo galiu jums padėti? 

— Turite eiti kartu su manimi į atpažinimą, — pasakė ka- 
pitonas. — Apgailestaujame, kad sutrukdėme jus tokią va- 
landą, senjorita. Bet visa tai labai skubu. 

— Atpažinimą? — paklausė. 

— Jūs šį vakarą Surkiljo komisariate pateikėte pareiškimą 
dėl senjoro Rolando Garo, A/virai redaktoriaus, dingimo. 
Ar ne tiesa? 

— Taip, tai mūsų viršininkas, — atsakė Skiedrelė. — Ar tu- 
rite iš jo Žinių? 

— Gali būti ir taip, - padarė prielaidą kapitonas. — Todėl 
mums ir reikia, kad atpažintumėte. Ilgai neužtruksime: Ir 
pažadame parvežti jus namo, nesijaudinkite. 

Tiktai kai atsisėdo ant galinės sėdynės ir mašina pasuko 
link Grau prospekto, Skiedrelė išdrįso paklausti to, ką jau 
įtarė: 

— Kur važiuojame, kapitone? 

— Į morgą, senjorita. 

Jinai daugiau nieko nebesakė. Pajuto, kad dūsta, prasi- 
žiojo ir pabandė įtraukti į plaučius gaivaus oro, kuris sruvo 
į mašiną pro pusiau pravirą langą. Pervažiavo visą trajek- 
toriją tamsiomis gatvėmis, kol galiausiai ji atpažino Grau 
prospektą, Gegužės antrosios ligoninės aukštumą. Ją šiek 
tiek pykino, jautėsi taip, lyg skęstų ir bet kurią akimirką gali 
nualpti. Kartais užsimerkdavo ir, kaip buvo įpratusi nekaip 
jausdamasi, skaičiuodavo iš eilės. Vos susigaudė, kad ma- 
šina sustojo, vos juto, kad kapitonas Feliksas Maduenjesas 
padėjo jai išlipti iš mašinos ir paėmęs už parankės prilaikė 
einant drėgnais, blankiai apšviestais koridoriais, kur sienos 

atsidavė kreida bei vaistais, smarve, kuri ją pykino ir gniau- 
žė kvapą. Galiausiai pasiekė gerai apšviestą patalpą, kur 
buvo daugiau žmonių, vieni vyrai, kai kurie užsimetę baltus 
chalatus ir užsidėję tvarsčius ant veido. Jai virpėjo kojos, su- 
prato — jeigu kapitonas Maduenjesas ją paleis, susmuks ant 
grindų. 

— Čionai, čionai, - kažkas pasakė ir jinai pajuto, kaip ją 
pravedė, prastūmė pro vyrus, kurie į ją stebeilijosi su sumi- 
šusiu įžūlumu, užuojauta ir pašaipa. 

— Arjūs jį atpažįstate? Ar tai Rolandas Garo? — paklausė 
jos dar vienas balsas, kurio Skiedrelė iki šiol nebuvo girdė- 
jusi. 

Tai buvo savotiškas stalas ar, tiksliau sakant, didžiulė 
lenta ant dviejų atramų, apšviesta labai ryškios baltos švie- 
sos šviestuvo, siluetas po jos akimis buvo kruvinas sudžiū- 
vusio molio luitas. 

— Mes suprantame, kad jums tai labai sunku, nes, kaip 
pamatysite, veidas subjaurotas akmenimis ar kulnimis. Ar 
galite jį atpažinti? Ar tai tas žmogus, kurį mes galvojame 
esant? Ar tai žurnalistas Rolandas Garo? 

Jinai buvo visiškai paralyžiuota, negalėjo nei pajudėti, nei 
ištarti žodelio, netgi linktelėti, jos akys tiesiog gręžėsi į mo- 
liną, kruviną, dvokiantį siluetą. 

— Žinoma, kad jinai jį atpažino, žinoma, kad tai jis, — iš- 
girdo sakant kapitoną Feliksą Maduenjesą. — Bet, daktare, 
būtų gerai, kad jūs senjoritai duotumėte kokių nors rami- 
namųjų ar ko nors panašaus. Ar nematot, kokia jinai? Bet 
kurią akimirką gali nualpti. 

— Leisk man sugrįžti namo, brangioji, — palūžusiu balsu 
ir iškankintu veidu maldavo Kikė. Marisa pastebėjo, kad 
per pastarąsias dienas jos vyras neteko kelių kilogramų. Ne- 
ryšėjo kaklaraiščio ir vilkėjo prastai išlygintus marškinius. — 
Maldauju tavęs, Marisa, atsiklaupęs ant kelių. 

“ — Sutinku, kad ateitum aptarti praktinių reikalų, — atkir- 
to jinai sausai. — Bet jeigu vėl pradėsi šnekėti tema, kuri 
senų seniausiai baigta, geriau bus, jei išeisi. 

Jie kalbėjosi mažutėje svetainėje šalia terasos, kurioje 
anksčiau kartu pusryčiaudavo. Pamažu ėmė temti. Lima jau 
suposi į tamsos šešėlį ir nesuskaičiuojama galybė švieselių 
žiebėsi tolumoje išsibarsčiusios vos perregimuose rūkuose. 
Kikė priešais save, ant stiklinio staliuko, laikė puspilnį mi- 
neralinio vandens stiklą. 

— Žinoma, kad kalbėsime apie praktinius reikalus, grin- 
gita, — pritarė jisai pusiau skausmingai, pusiau verksmin- 
gai. — Bet aš nebegaliu ir toliau gyventi pas savo mamą, lai- 
kydamas visus savo daiktus čia. Permąstyk dar kartą viską, 
prašau, maldauju. 

— Tai pasiimk pagaliau savo daiktus pas mamą, Kike, — 
pakėlė balsą — šį kartą kalbėjo labai ryžtingai, nedvejodama 

nė sekundės, žvelgdama jam tiesiai į akis, net nemirksėda- 
ma. — Į šituos namus nesugrįši, bent jau kol aš juose gyvenu. 
Noriu, kad įsikaltum tai pagaliau sau į galvą. Nes niekada 
tau neatleisiu dėl viso tavo užmaišyto mėšlo. Jau tau sakiau. 
Noriu atsiskirti nuo tavęs. Mintyse su tavimi jau išsiskyriau.... 

— Aš nieko tau nepadariau, tai ne aš esu tose nuotraukose, 
turi manimi tikėti, — maldavo jisai. —- Esu tiesiog siaubingo 
šmeižto auka, Marisa. Negali būti, kad, užuot mane parėmusi, 
tu, mano žmona, remi mano priešus ir palaikai jų nuomonę. 

— Tenai esi tu, nebūk toks melagis ar toks cinikas, Kike, — 
nukirto jinai jį, žvilgsniu svaidydama žaibus. Vilkėjo bliu- 
zele gilia iškirpte, pečius ir kaklą atstatydama atviram orui, 
oda kaip visada labai balta, šviesūs plaukai palaidi ir basutės 
tokios atviros, kad visos pėdos buvo ore. — Suprantu, dėl 
teisinių priežasčių viešai neigi, kad nuotraukose esi tu, bet 
manęs, vaikeli, neapgausi. Ar pamiršai, kiek kartų gyveni- 
me esu mačiusi tave nuogutėlį? Tenai tu kreti tas šlykštynes, 
ir, be viso to, dar ir leidiesi fotografuojamas siaubingomis 
pozomis su tomis pasibaisėtinomis mergšėmis. Esi visos 
Limos pajuokų objektas ir aš kartu per tave. Pati garsiausia 
Peru raguotoji, kaip rašo Ažvirai. Ar gali įsivaizduoti, kaip 
jaučiasi mano tėvai ir broliai dėl viso to, ką pastarosiomis 
dienomis turiu per tave išgyventi? 

Enrikė atsigėrė gurkšnį vandens. Pabandė paimti išpuo- 
selėtą savo Žmonos ranką, bet ši ją atitraukė su pagiežos 
išraiška veide. 

— Niekada su tavimi nesiskirsiu, nes aš tave myliu, mielo- 
ji, - maldavo jisai beveik verkdamas. — Aš visada tave mylė- 
jau, Marisa. Esi vienintelė moteris, kurią kada nors mylėjau. 
Aš atsikovosiu tavo meilę, padarysiu, ką tiktai reikės, pri- 

siekiu tau. Ar, manai, neapgailestauju iš visos širdies, kad 
įvėliau mus visus į tokį skandalą? Manai?.. 

Jo kalbą pertraukė kišenėje suskambėjęs mobilus telefo- 
nas. Išsitraukė jį ir pamatė, kad skambina Liusijanas. 

— Atsiprašau, gringita, — pasakė žmonai. — Skambina 
Liusijanas, gali būti kas nors skubaus. Klausau? Taip, Liu- 
sijanai, kalbėk, esu čia, kartu su Marisa. Taip, žinoma, gali 
kalbėti. Ar turi kokių naujienų? 

Marisa matė, kad jos vyras, klausydamasis to, ką jam te- 
lefonu sako Liusijanas, vis labiau blyško, veidas tįso, burna 
vėrėsi ir jam pačiam nepastebint per burnos kraštelį nudry- 
ko seilių srovelytė, o jis nė nenubraukė jos. Kas galėjo nutik- 
ti tokio, kad Kikė taip persimainė? Mirksėjo nesustodamas, 
veido išraiška buvo visiškai idiotiška. Liusijanas tikriausiai 
taip pat turėjo susivokti, kad kažkas keisto dedasi su Enrike, 
nes Marisa kelis kartus išgirdo savo vyrą murmantį: „Taip, 
taip, girdžiu tave“ Galiausiai išgirdo jį vos girdimai atsi- 
sveikinantį: „Taip, Liusijanai, dabar pat tenai važiuoju.“ Bet 
užuot pakilęs, Kikė, baltas kaip popierius, ir toliau sėdėjo 
kėdėje priešais ją, bėgiojančiu žvilgsniu murmėdamas: „Ne- 
gali būti, Dieve mano, negali būti, dar ir tai.“ 

Marisa išsigando. 

— Kas nutiko, Kike? Ką tau pasakė Liusijanas? — paklau- 
sė. — Dar didesnės bėdos? 
tenai sėdinčią tiesiai priešais jį, arba taip, lyg visai jos nepa- 
žinotų. 

— Nužudytas Rolandas Garo, - išgirdo jį atsakantį balsu 
lyg iš po žemių. Akys žvelgė lyg pakvaišusios. - Atrodo, 


pačiu žiauriausiu įmanomu būdu. Nežinia, kiek peilio dūrių, 

o be to, akmenimis sumaitotas veidas. Neseniai surado jo 
kūną, išmestą į gatvę, Penkių kampų sankryžoje. Ar su- 
pranti, ką visa tai reiškia, Marisa? 

Pabandė atsistoti, bet susvirduliavo, pabandė susiturėti 
laikydamasis už kėdės atlošo, bet nesugebėjo ir parpuolė, 
iš pradžių ant kelių, o paskui išsitiesė kiek ilgas per visą 
svetainės kilimą. Kai Marisa pasilenkė jam padėti, pamatė, 
kad akys užmerktos, kakta permirkusi prakaitu, burna pil- 
na putų. Drebėjo. 

— Kike, Kike! - sušuko, suimdama jo veidą, judindama. — 
Kas tau? Kas darosi? 

Kalbėjo pakeltu balsu ir Kintanilja, mažordomas, kartu 
su tarnaite pasirodė svetainėje. 

— Padėkite man jį pakelti, — įsakė. - Nuneškime jį ant 
sofos. Pamažu, kad nesusitrenktų. Reikia paskambinti dak- 
tarui Saldanjai. Greitai, greitai, suraskite man jo telefono 
numerį užrašų knygelėje. 

Visi trys pernešė jį ir kol mažordomas su tarnaite dėjo 
jam ant kaktos šaltą rankšluostį, Marisa bandė surasti dak- 
taro Saldanjos telefono numerį. Kikė apdujęs pusiau pra- 
merkė akis. „Kas vyksta, kas vyksta“, - klausinėjo prigesusiu 
balsu. Marisa padėjo telefoną, nubėgo iki sofos ir apkabino 
savo vyrą. Buvo išblyškusi ir apsiverkusi. 

— Ak, Kike, kaip mane išgąsdinai, —- pasakė, — nualpai ir 
maniau, kad mirsi, jau buvau beskambinanti daktarui Sal- 
danjai. Ar nori, kad iškviesčiau greitąją? 

— Ne, ne, man jau geriau, — murmėjo jis, paimdamas 
žmonos ranką ir ją bučiuodamas. Sulaikė ją prie lūpų saky- 
damas: — Tiesiog susikaupė visų dienų įtampa, brangioji. O 
be to, dar šita siaubinga Žinia. 

— Nėra nieko baisaus šitoje naujienoje, šitą naujieną rei- 
kėtų atšvęsti, — sušuko Marisa, paliko savo ranką vyro del- 
nuose ir leido ją bučiuoti. - Kodėl tau turi rūpėti, kad nužu- 
dytas tas begėdis, įvėlęs mus visus į šitą kebeknę, to purvino 
žurnalo redaktorius. Labai gerai padarė, kad jį nužudė. 

— Aš tave myliu ir man tavęs reikia, mano meile, —- pasa- 
kė jisai, bandydamas pakelti galvą ir ieškodamas Marisos 
skruosto, norėdamas ją pabučiuoti. — Bet nereikia trokšti 
mirties niekam, meile. Net tam banditui. Be to, įsivaizduok, 
ką visa tai reiškia man. Gali būti, kad dėl to prakeiktas 
skandalas tik dar smarkiau įsisuks. 

— Kaip tu jautiesi? - paklausė jinai, paliesdama jam kaktą; 
įniršis pamažu nuslinko nuo veido, žvelgė į jį susirūpinusi ir 
užjaučianti. — Ne, lyg ir neturi karščio. 

— Man jau daug geriau, — atsakė jisai atsisėsdamas. — 
Liusijanas laukia manęs savo kontoroje, turiu eiti susitikti 
su juo. 

— Susitvarkyk šiek tiek, Kike, — pasakė jinai, abiem ran- 
komis lygindama marškinius. — Vaikštai visas nesišukavęs, 
išsitaršęs. Tavo marškiniai ir kostiumas verčia susigėsti, vis- 
kas siaubingai susiglamžę. 

— Tu išsigandai, — atsakė jis, glostydamas jai plaukus ir 
bandydamas šiek tiek apsitvarkyti kelnes ir marškinius. — 
Taip, ir nesakyk, kad ne, meile. Tu išsigandai, kai nualpau. 
O iš to galima spręsti, kad vis dar šiek tiek mane myli, ar 
ne, gringita? 

— Žinoma, kad išsigandau, — sutiko Marisa, bandydama 
apsimesti griežta, nors taip jau ir nebesijautė. — Bet tavęs 
jau visai nebemyliu. Nusivyliau tavimi visiems laikams. Ir 
niekada tau neatleisiu. 

Sakė visa tai taip mechaniškai, taip neįtikinamai, kad 
Kikė išdrįso apkabinti ją per juosmenį ir truktelėti link sa- 
vęs. Marisa labai nesipriešino. Jis prisiartino burna jai prie 
ausies. Matydami, kas vyksta, Kintanilja ir tarnaitė susi- 
žvalgė ir nusprendė pasišalinti. 

— Trauksiu pas Liusijaną aptarti viso to prakeikto reika- 
lo, — sušnabždėjo jis, bučiuodamas ir kandžiodamas ausį. — 
O paskui sugrįšiu čia ir su tavimi mylėsiuosi. Nes esi tokia 
graži ir dar niekuomet taip netroškau laikyti tave nuogą 
savo glėbyje kaip dabar, gringita. 

Susirado jos lūpas ir žmona leidosi bučiuojama, bet neat- 
sakė į bučinį ir laikėsi sučiaupusi lūpas, kol vyras ją bučiavo. 

— Ar ir su manimi krėsi nešvankybes, kurias išdarinėjai 
su tomis kekšėmis nuotraukose? — paklausė Marisa, palydė- 
dama jį iki durų. 

— Su tavimi mylėsiuosi visą naktį, nes niekada dar nesu 
matęs tavęs tokios gražios kaip šiandien, — šnabždėjo jisai, 
atsidarydamas duris. - Netrukus sugrįšiu ir tik neik miegoti, 
prašau dėl visko, kas tau brangiausia. 

Išvažiavo su vairuotoju — nuo tos skandalingos Atvirai 
dienos nebesiryžo pats vairuoti — liepė nuvežti jį į Liusijano 
studiją. Mąstė, kad bent jau dėl šitos tragedijos galėsiąs su- 
grįžti į Golfo butą, savo lovą, savo namus, kur jo daiktai. Ir 
galėsiąs mylėtis su Marisa. Tai, ką visai neseniai pasakė savo 
žmonai, nebuvo apsimesta. Visiška tiesa, kad gringita išgra- 
žėjo per krizę, kai jie pykosi, staiga pajuto jos geidžiantis 
ir dabar jau buvo įsitikinęs, kad šią naktį mėgausis Marisa 
kaip pačiais geriausiais jų laikais. Kiek laiko jie nesimylėjo? 
Bus praėjusios mažiausiai trys savaitės nuo tos siaubingos 
dienos, kai Rolandas Garo atnešė nuotraukas į jo darbą. O 

dabar tas tipelis miręs, žiauriai nužudytas Barijos Altos ra- 
jone. Kas nutiko? Kad ir kas benutiktų, skandalas įsisuks iš 
naujo ir vėl pasirodys pirmuosiuose laikraščių puslapiuose, 
radijo stotyse ir televizijos kanaluose. Pajuto šiurpą: dar kar- 
tą pereiti per siaubingos reklamos, atstumiančių insinuacijų 
dušą, būti atsargus kalbėdamas, apmąstyti, kur eis, ką susi- 
tiks, kad išvengtų prakeikto nešvankaus žmonių smalsumo. 

— Ar pagaliau susitaikei su Marisa? — paklausė Liusijanas, 
vos peržengė jo kabineto slenkstį. —- Na, bent jau leidžia ir 
vėl sugrįžti namo. 

— Taip, bent čia šioks toks progresas, - sutiko Kikė. - O 
kaip ten su tuo Rolando Garo nužudymu? Ar žinoma, kas 
tai padarė? Kodėl jį nužudė? 

Liusijanas buvo susitikęs su pačiu Daktaru ir kalbėjęs 
du kartus dėl skandalo, susijusio su nuotraukomis bei Garo 
šantažavimo išpuoliu. 

— Skambino pasakyti, kad jį surado subadytą peiliu ir su- 
maitotu veidu viename iš Penkių kampų skersgatvio šiukšly- 
nų, Barijos Altos, prie pat palaikių lošimo namų durų, - pa- 
aiškino Liusijanas. — Policija dar nieko neišsiaiškino. Norėjo 
perspėti mane, kad būtent dėl šitaip susiklosčiusių įvykių 
neišvengiamai vėl įsisuks reikalas, kurį mes taip stengiamės 
palaidoti. Apgailestauju, bet bijau, kad būtent taip ir nutiks. 

— Arjau pranešta apie Garo nužudymą? 

— Dar ne, bet anot Daktaro, policija visai netrukus viešai 
paskelbs apie tai spaudos konferencijoje. Naujiena pasirodys 
visose vakaro žiniose. Neprivalai daryti jokio pranešimo 
apie šį reikalą. Ir stenkis bet kokia forma išvengti, kad dėl 
tavo kaltės nužudymas būtų susietas su skandalu. Nors ne- 
abejotinai vis tiek būtent taip ir nutiks. 

Liusijanas nutilo ir žvelgė į Kikę taip, kad šis pasijuto 
nejaukiai, - gręžė sunkiu ir nepasitikinčiu žvilgsniu. Ar jam 
Saugumo tarnybos vadovas bus pasakęs dar ką nors ir dabar 
jo draugas tai bandė nuslėpti? 

— Kas darosi, Liusijanai? Ar galiu sužinoti, kodėl taip ti- 
riamai į mane žiūri? 

Advokatas prie jo prisiartino, suėmė abi rankas ir aki- 
mirką žvelgė tylėdamas, labai surimtėjęs, jo šiek tiek įkypos 
akys skleidė susirūpinimą ir abejones. 

— Aš tau užduosiu vieną klausimą, Kike, ir man reikia, 
kad būtum su manimi visiškai atviras, — patapšnojo jam 
draugiškai per pečius. — Ir neprašau to tavęs kaip advoka- 
tas. Prašau kaip žmogus, su kuriuo visus tuos ilgus metus 
draugauji. 

— Negaliu patikėti, kad paklausi manęs to, apie ką manau, 
kad klausi, Liusijanai, - sumurmėjo jisai išsigandęs. 

— Vis tiek tavęs to paklausiu, Kike, — neatlyžo Liusija- 
nas. — Ar esi su visu šituo kaip nors susijęs? 

Kikė pajuto svaigulį ir pagalvojo, kad vėl praras sąmo- 
nę. Juto stiprų spaudimą krūtinėje, visa aplinkui ėmė skysti, 
suktis. Įsitvėrė į stalo kraštą. 

— Ir tau atėjo tai į galvą? — murmėjo. — Negaliu patikėti, 
Liusijanai. Klausi manęs, ar aš nužudžiau tą kirminą? Ar 
aš įsakiau jį nužudyti? Ar to klausi manęs? Ar manai, kad 
sugebėčiau imtis tokio reikalo? 

— Atsakyk man, Kike, — Liusijanas vis dar laikė suėmęs jį 
už rankų. — Tiesiog pasakyk man, kad neturi nieko bendro 
su Rolando Garo nužudymu. 

— Žinoma, kad neturiu visiškai nieko bendro su tuo nu- 
žudymu, Liusijanai! Negali būti, kad būtent tu, nors pažįsti 

mane visą savo gyvenimą, manai mane galint nužudyti ar 
užsakyti nužudyti ką nors. 

— Viskas gerai, Kike, — atsikvėpė su palengvėjimu Liu- 
sijanas. Pabandė nusišypsoti. — Tikiu tavimi, žinoma, kad 
tavimi tikiu. Tiesiog norėjau išgirsti tave tai sakantį. 

Liusijanas paleido jo rankas ir nurodė į du kabineto krės- 
lus, esančius prie angliškų graviūrų ir lentynų su oda trauk- 
tomis knygomis. 

— Privalau žinoti kuo išsamiau apie tai, ką veikei pastarą- 
sias keturiasdešimt aštuonias valandas, Kike. 

Liusijanas ir toliau buvo labai rimtas, kalbėjo labai ra- 
miai, o rankose laikė užrašų knygelę su penalu. Ir vėl buvo, 
kaip jam įprasta, ramus ir santūrus. Priešingai nei jis pats, 
toks susitaršęs, jo draugas buvo nepriekaištingai tvarkin- 
gas: marškiniai raudonais ir baltais dryžiais buvo neprie- 
kaištingai išlyginti, kaklaraištis raudonvynio spalvos, batai 
išblizginti lyg veidrodis, rankogalių segtukai sidabriniai. 

— Bet kam visa tai, Liusijanai, gal gali vieną kartą paaiš- 
kinti, kas darosi, - dabar jau Enrikė visai persigando. 

— Darosi tai, Kike, kad tave patį pirmą įtaria dėl šito 
nusikaltimo, — pasakė jo draugas labai ramiai, kalbėdamas 
ir vėl įprastu draugišku balsu, nusiimdamas akinius ir su- 
laikydamas juos ore. — Nesi toks kvailas, kad pats to nesu- 
voktum. Garo tave įsuko į didžiausią skandalą, nusiritusį 
už šalies ribų. Tam tikra prasme, sugriovė tavo gyvenimą. 
Sužlugdė tavo santuoką, tavo gerą vardą, tavo prestižą ir 
taip toliau. Ir dabar visa geltonoji paskalų spauda vėl mesis 
ant tavęs su nauja jėga, norėdama įsitikinti, kad būtent tu 
sumokėjai sikarijui, jog už tave atkeršytų. Ar pats to ne- 
supranti? 


I 43 


MARIO VARGAS LLOSA 


Apdujęs, kvaištelėjęs, Enrikė klausėsi jo ir jautėsi taip, 
lyg Liusijanas kalbėtų apie kitą asmenį, o ne apie jį. 

— Man reikia, kad atsisėstum tenai, prie mano stalo, ir 
dabar pat sudarytum man kuo išsamesnį sąrašą Žmonių, 
kuriuos matei, ir vietų, kuriose buvai per pastarąsias ketu- 
riasdešimt aštuonias valandas. Taip, dabar pat, Kike. Esa- 
me ant naujo skandalo slenksčio ir geriau jau būti pasiruo- 
šusiems su juo susidurti. Neišvengiamai būtina turėti visus 
alibi, jeigu nutiktų tai, ko labiausiai bijau. Nagi, sėskis tenai 
ir surašyk man pagaliau tą sąrašą. 

Pakluso Liusijanui kuo nuolankiausiai ir atsisėdęs prie jo 
stalo per daugmaž pusvalandį bandė surašyti, ką veikė per 
pastarąsias dvi dienas. Manė būsiant labai lengva, bet vos 
ėmus rašyti paaiškėjo, kad visos valandos susimaišė, o daug; 
ką buvo visai pamiršęs. Kai užbaigė, ištiesė sąrašą Liusija- 
nui. Šis jį kuo kruopščiausiai išanalizavo. 

— Gali būti, kad nieko nenutiks ir tas sąrašas bus tik pa- 
simėgavimui, Kike, — ramino jis. — Tikėkimės, kad taip ir 
bus. Bet niekuomet negali žinoti, todėl geriau būti pasiruo- 
šusiems. Jeigu prisiminsi dar ką nors, kad ir visai nereikš- 
mingą detalę, paskambink man. 

— Vadinasi, prakeiktas košmaras prasidės iš naujo, — at- 
siduso inžinierius. — Kai jau maniau, kad viesulas bus pra- 
ūžęs, ateina dar ir šitai. Kaip sako patarlė — bėda viena ne- 
vaikšto. 

— Gal nori viskio? — paklausė Liusijanas. — Išeis tik į naudą. 

— Ne, noriu kuo greičiau atsigulti, — atsakė Kikė. — Jau- 
čiuosi taip, lyg būčiau nubėgęs Niujorko maratoną, seni. 

— Gerai, Kike, pailsėk, — atsisveikino su juo Liusijanas. — 
Ir susitaikyk pagaliau su Marisa. Pasikalbėsime rytoj. 

Kai sugrįžo namo, Kikė atsisveikino su vairuotoju ir pa- 
kilo į penthauzą, šiek tiek nerimaudamas, kad galbūt Ma- 
risa bus nustačiusi signalizaciją ir užbarikadavusi duris. Ta- 
čiau ne, įėjo į namus kuo lengviausiai. Tarnai pasakė, kad 
senjora jau atsigulė, ir pasiteiravo, ar nenorėtų ko nors už- 
valgyti. Atsakė, kad nėra išalkęs, ir palinkėjo labos nakties. 
Kintanilja, kilęs iš Ajakučo, jo namuose dirbo jau ne vienus 
metus ir išeidamas sušnabždėjo: „Labai gerai, kad sugrįžote 
namo, donai Enrike“ 

Miegamajame tvyrojo tamsa ir jis nejungė šviesos. Tam- 
soje nusirengė ir nesirengdamas pižamos, nuogas, palindo 
po antklode. Marisos buvimas šalia, jos kvapas ir vėl jį su- 
jaudino ir nepratardamas nei žodžio išsitiesė prie jos ir ap- 
kabino. 

— Myliu tave, myliu tave, - šnabždėjo, bučiuodamas, pri- 
siartindamas prie jos kūno, apkabindamas. — Atsiprašau 
tavęs už visas blogas akimirkas, kurias buvai priversta iš- 
gyventi dėl mano kaltės per šias pastarąsias dienas, Marisa, 
meile mano. 

— Nemanau, kad kada nors sugebėsiu tau už visa tai at- 
leisti, pasileidėliuk, — atsakė jinai, atsigręždama į jį, bučiuo- 
dama ir apkabindama jį taip pat. — Turėsi labai pasidarbuoti, 
kad tau atleisčiau. 


„$Aiedrelė bijo 


Ar tikrai Feliksas Maduenjesas į ją kreipėsi Chulietos Le- 
gizamonos vardu, tas kapitonas, kuris atvažiavo jos ieškoti 
į Penkis kampus ir patrulių mašina nusivežė į morgą? Tai- 
gi, turėjo būti labai gerai informuotas. Taip, Chulieta buvo 
tikrasis jos vardas, bet labai nedaug kas žinojo, kad jos pa- 
vardė Legizamona. Jai visa tai skambėjo ypač keistai, nes 
visas pasaulis į ją kreipėsi pseudonimu: Skiedrele. Na, dar 
kartais, labai retai, Chulieta. Taip jinai dažniausiai pasira- 
šydavo savo straipsnius — arba pseudonimu, arba vardu. Pa- 
truliai, parvežę ją namo, į Leitenanto Aransibijos gatvę, jau 
nevilkėjo nei uniformos, nei oficialių civilių rūbų, tai buvo 
tiesiog du sargybiniai. Nei vairuotojas, nei jo porininkas ne- 
sikreipė į ją nė žodeliu per visą kelionę, bet jai nepraslydo 
pro akis faktas, kad jie puikiausiai žinojo, kaip rasti duobėtą 
Barijos Altos skresgatvį, kur jinai gyveno. 

Sugrįžusi namo, Skiedrelė patraukė į virtuvę, išgėrė sti- 
klinę vandens ir įsirangė į lovą apsirengusi, tik nusispyru- 
si batus. Jai buvo labai šalta. Ir tuomet ją apėmė sielvartas, 
gilus ir draskantis, prisiminus, ką išvydo morge — tai, kas 
buvo belikę iš Rolando Garo. Jinai nebuvo linkusi ašaroti, 
bet dabar juto, kad akys pasruvo ir ašaros kaip pupos riedė- 

jo skruostais. Kokie piktavaliai, kokie kraugeriai akmeniu 
sumaitojo jo veidą ir susmaigė kūną peilio dūriais! To ne- 
padarė paprastas kišenvagis, vienas iš tų nelaimėlių, kurie 
uždarbiaudavo ištraukdami pinigines ar nusegdami laikro- 
džius. Tai būta keršto. Gerai suplanuoto nužudymo ir grei- 
čiausiai labai gerai apmokėto. Vieno tų sikarijų, nusikaltimo 
profesionalų, rankų darbas. 

Įsitempė nuo galvos iki pirštų galiukų. Ir kas kitas galėjo 
suplanuoti tą kerštą, jeigu ne Enrikė Kardenasas, milijo- 
nierius, kurį Rolandas Garo ištraukė į viešumą nuogutėlį 
toje kekšių orgijoje, fotografuotoje Seferino Argueljeso? 
Velnio išpera, prakeiktasis, didžiausias kalės vaikas. Vargšui 
Seferinui kiaušai į mazgą susisuks, kai supras, kas iš tiesų 
nutiko 4žvirai vadovui. Jeigu šitaip buvo susidorota su jų 
mylimu šefu, nėra neįmanoma, kad kas nors panašaus gali 
nutikti ir fotografui. Geriau perspėti jį, kad kuriam laikui 
pradingtų, nes beveik garantuotai jo taip pat buvo ieškoma. 
Tačiau nežinojo nei Seferino namų adreso, nei jo mobilaus 
telefono numerio, kad galėtų jį perspėti. Ne, jinai nė ne- 
manė kišti rytoj nosies į Ažvirai redakciją. Nedarytų to net 
pamišusi. Nekels tenai kojos gerą laiko tarpą. Ir kas žino, ar 
pats savaitraštis išgyvens, - žinoma, ne, pradings lygiai kaip 
vargšas Garo. Ar jai taip pat grėsė pavojus? Bandė viską 
šaltai pasverti. Taip, žinoma, be jokios abejonės. Visi ap- 
linkui kuo puikiausiai žinojo, kad jau kuris laikas Skiedrelė, 
Atvirai žvaigždė, redaktorė, buvo dešinioji viršininko ran- 
ka. Ir nors kartu su nuogutėlio milijonieriaus nuotraukomis 
išspausdintą reportažą parašė pats Garo, jinai iškasė gerą 
gabalą informacijos ir pasirašė kartu su šefu, todėl jinai taip 
pat yra įvelta. 

„Kokion makalynėn mane įvėlėte, mielasis šefė“, — pati 
sau pasakė garsiai. Bijojo. Jinai visada jautė, kad avantiūros, 
į kurias įsiveldavo, atskleisdama purviniausias garsių ir žino- 
mų Žmonių paslaptis, kada nors jai užtrauks pavojų, galbūt 
netgi kalėjimo ar mirties grėsmę. Ar jau išmušė jos valanda? 
Jos gyvenimas dieną naktį balansavo ant labai plono lyno: 
argi jinai negyveno Barijos Altos, viename iš pavojingiausių 
Limos kvartalų, kur įprasti užpuolimai, muštynės ir daužy- 
masis? Dažnai ji ir viršininkas juokaudavo apie skandalų at- 
skleidimą, sritį, kurios ekspertai jie abu buvo. „Vieną dieną 
mums paleis kulką, Skiedrele, bet gali pasiguosti tuo, kad 
būsime įvardinti žurnalistikos kankiniais ir mums pastatys 
paminklą.“ Ir jos viršininkas nusijuokdavo savo įprastu juo- 
ku, kuris, regis, ritino sausus akmenis gerklugaly. Pats neti- 
kėjo, žinoma, tuo, ką sako. O dabar dar virto ir dvokiančiu 
lavonu. 

Vargšelis. Jos pasaulis be Rolando Garo pasidarė tuščias. 
Jos viršininko. Jos mokytojo. Jos įkvėpėjo. Jos vienintelės 
šeimos. Pasilikai vienui viena, Skiedrele. Taip pat ir jos 
slaptosios meilės. Bet apie tai niekas nežinojo, tiktai pati, 
ir saugojo tai labai giliai širdyje. Niekada neleido net įtar- 
ti, kad buvo jį įsimylėjusi. Kartą vakare girdėjo jį sakan- 
tį: „Du kartu dirbantys žmonės neturėtų sanguliauti, meilė 
ir darbas — nesuderinami dalykai, sanguliauti rimuojasi su 
kariauti. Taip ir žinok sau, Skiedrele. Jeigu pastebėsi, kad 
imuosi kokių nors Žygių tavo pusėn, užuot atsakiusi tuo pa- 
čiu, paleisk į galvą butelį“ „Geriau jau suvarysiu šitai tau 
1 širdį, šefuk“, — atsakė Skiedrelė, rodydama mažą smeigę, 
kurią nešiojosi rankinėje, ji kartais pasitarnaudavo sukelti 
plaukams, o kartais susegti juosmeniui — nelygu kada pri- 

reikdavo. Užsimerkė ir dar kartą prisiminė Rolando Garo 
sukruvintą kūną ir subjaurotą veidą. Sielvartas ją stingdė 
nuo galvos iki kojų. Prisiminė, kad prieš kelis mėnesius 
peržengė savo paties užsibrėžtą ribą jos atžvilgiu. Vienintelį 
kartą. Viename naktinio klubo atidaryme, kuris neužtruko 
labai ilgai. „Pingvine“, Taknos alėjos rūsyje, kur buvo pa- 
kviestas Rolandas. Pasiėmė ją kartu. Buvo prisirinkę daug 
žmonių, kai jie atėjo į naktinį klubą, mažą, persmelktą kva- 
pų ir dūmų, gėrimui buvo teikiamas likeris ir Pisko degtinė. 
Prieš juos vis keitėsi ir keitėsi padėklai su gėrimais, ir kai 
kurie susirinkusieji jau buvo gerokai įkaušę. Šviesos užgeso. 
Prasidėjo šou. Šokių aikštelėje pasirodė pusnuogės juodukės, 
o joms akompanavo mažas tropikų muzikos orkestrėlis. Ir 
staiga Skiedrelė pajuto, kad viršininkas, stovėdamas jai už 
nugaros, palietė jos krūtis. Į bet kurį kitą būtų sureagavusi 
su įprastu įkarščiu ir įsmeigusi plaukų smeigę ar smogusi ge- 
roką antausį. Bet Rolandui Garo — ne. Stovėjo nejudėdama, 
jausdama kažką tarp malonumo ir nepasitenkinimo, kažką 
nerimastingo ir malonaus — tos mažutės rankutės, kurios 
be jokio švelnumo grabaliojo jos krūtis, laikė ją ramutėlę 
ir nuščiuvusią. Atsigręžė pasižiūrėti į jį ir prieblandoje pa- 
matė, kad viršininko veidas sustiklėjęs nuo alkoholio: jau 
buvo gerokai susivertęs likerio. Kai tik jų žvilgsniai susitiko, 
Rolandas Garo iš karto ją paleido. „Atsiprašau, Skiedrele, — 
išgirdo jį atsiprašant. — Nesusivokiau, kad čia tu.“ Ir nie- 
kada daugiau nė žodeliu neužsiminė apie tą epizodą. Taip, 
lyg niekada nieko nebūtų nutikę. O dabar jis buvo morge, 
akmenimis subjaurotas jo veidas ir peiliu supjaustytas jo 
kūnas. Policija pasakė, kad surado jį Penkiuose kampuose. 
Ko Rolandas Garo atėjo būtent į šitą rajoną? Ar ieškojo jos? 

Neįmanoma, jis nebuvo nė karto kojos įkėlęs į šituos namus. 
Galbūt ieškojo kokios kekšelės. Bet kokiu atveju tikrai ne 
jos, nes šefas neturėjo nė menkiausio supratimo, kur jinai 
gyvena. Nors daugybę metų kartu dirbo ir matėsi kiekvieną 
dieną, Skiedrelė taip pat nieko nežinojo apie savo viršinin- 
ko asmeninį gyvenimą. Ar jis turėjo žmoną, vaikų? Grei- 
čiausiai ne, nes niekada nebuvo girdėjusi apie juos šnekant. 
O be to, jis ištisas dienas ir naktis praleisdavo rengdamas 
Atvirai numerius. Buvo toks pat vienišas kaip ir jinai ir ne- 
turėjo kito gyvenimo - tiktai savo darbą. 

Miegojo labai prastai. Nugrimzdo į sapną ir iš karto pra- 
sidėjo košmaras su katastrofomis, gaisrais, žemės drebėji- 
mais, ji nusirito nuo uolos, omnibusas lėkė ant jos ir, sustin- 
gusi iš siaubo, ji nesugebėjo atsitraukti, bet kai jau turėjo ją 
pervažiuoti, ji staiga nubudo. Kai pro langus ėmė rodytis 
pirmieji brėkšmos atšvaitai, pagaliau užmigo, iškankinta 
sunkios nakties. 

Jau buvo nusipraususi po dušu ir šluostėsi, kai išgirdo 
kažką beldžiantis į duris. Išsigandusi šoktelėjo. „Kas ten?“ — 
paklausė, smarkiai prislopinusi balsą. „Seferinas Arguelje- 
sas, — atsakė fotografas. —- Ar pažadinau tave? Labai atsipra- 
šau, Skiedrele. Turiu kuo skubiausiai pasišnekėti su tavimi.“ 

— Palauk, aš rengiuosi, — sušuko jam. — Tuojau atidarysiu. 

Apsirengė ir įleido fotografą. Seferino veidas buvo rū- 
pesčių išvargintas, o akys paraudusios, sudirgusios, lyg jas 
būtų stipriai trynęs. Buvo apsitaisęs suglamžytomis kelnė- 
mis, įsispyręs šliures be kojinių ir apsirengęs juodais marš- 
kinėliais, dalinamais vieno raudono dryžio. Jo balsas buvo 
kitoks nei įprastai, kalbėjo taip, lyg; jam būtų sudėtinga iš- 
spausti kiekvieną Žodį. 

— Atleisk, kad taip anksti tave trukdau, Skiedrele, - pasakė 
vos peržengęs slenkstį. — Jeigu dar nežinai, šefas nužudytas. 

— Užeik, Seferinai, atsisėsk, — parodė į vieną iš kėdžių, 
kyšančią tarp svetainės laikraščių stirtų. — Taip, taip, aš 
jau žinau. Vakar vakare pas mane buvo policija. Nusivežė į 
morgą atpažinti kūno. Kažkas baisaus, Seferinai. Geriau nė 
nepasakosiu. 

Jis tebesėdėjo, žvelgė į ją labai išblyškęs, įsispitrėjęs ir 
pravira burna, su seilių srovele prie pat burnos, laukdamas. 
Skiedrelė kuo puikiausiai žinojo, kokios mintys sukasi Sefe- 
rino galvoje, ir vėl pajuto baimę, tokią pat didžiulę, kokia 
atsispindėjo fotografo veide. 

— Jį surado visai netoli nuo čia, Penkiuose kampuose, at- 
rodo, — paaiškino jinai. — Kūnas visiškai suvarpytas. To ne- 
gana, tie kalės vaikai akmenimis subjaurojo jam veidą. 

Matė, kad Seferinas Argueljesas linktelėjo. Jo plaukai 
styrojo į visas puses. O aknės išakėtas veidas net pamėlęs. 

— Apie tai leidžiama suprasti ir laikraščiuose bei radijuje. 
Kad jie pasismagino su juo. 

— Taip, panašu į išmėsinėjimą. Lyg tai būtų laukinių ar 
sadistų darbas, Seferinai. 

— Kas dabar bus su mumis, Skiedrele, - užlūžusiu balsų 
paklausė fotografas. Jinai pagalvojo — jeigu jis pravirks, iš- 
juoks jį, išvadins „sušiktu pediku“ ir išspirs iš savo namų. 

Bet Seferinas neverkė, jam tik užlūžo balsas ir jis stebei- 
lijosi kaip užhipnotizuotas. 

— Nežinau, kas bus su mumis, - apsikabino pati save per 
pečius Skiedrelė ir nusprendė viską užbaigti. — Gali būti, 
Seferinai, kad mus taip pat nužudys. O ypač tave, nes juk tu 
padarei tas nuotraukas. 

Fotografas pakilo ir pradėjo įspūdingai pakiliai, su kiek- 
viena fraze vis labiau pakeldamas balsą: 

— Aš, po velnių, žinojau, kad visa tai labai pavojinga, sa- 
kiau apie tai tau, sakiau apie tai ir šefui, - dabar jau visiškai 
šaukė. — Mus nužudys, nes iš gobšumo ketinome išvilioti iš 
milijonieriaus pinigų, prakeikimas. Tu taip pat esi dėl viso 
to kalta, nes aš tavimi pasitikėjau, o tu mane išdavei. 

Vėl susmuko ant kėdės, užsidengė delnais veidą. Su- 
šniurkščiojo. 

Skiedrelė, matydama jį tokį bejėgi ir visiškai apimtą pa- 
nikos, pajuto jam užuojautą. 

— Pasistenk blaiviai mąstyti, Seferinai, — švelniai jam pa- 
sakė. — Tu ir aš turime išlaikyti šaltą protą, išlipti iš viso to 
sveiki ir gyvi. Neeikvok laiko, ieškodamas, kas dėl visko, 
kas nutiko, kaltas. Ar žinai, kas kaltas? Nei tu, nei aš, nei 
netgi šefas. Dėl visko kaltas mūsų darbas. Ir užteks apie tai 
kalbėti. 

Seferinas patraukė delnus nuo veido ir linktelėjo. Nebu- 
vo apsiašarojęs, tiesiog dar labiau paraudusiomis, blizgan- 
čiomis akimis ir kvaila išraiška, perkreipusia visą veidą. 

— Pasisakiau, kad turiu tas nuotraukas, tik tam, kad su- 
laukčiau tavo patarimo, Chulieta, — pasakė vėl palūžusiu 
balsu. — Tai ir viskas, ką norėjau tau priminti. 

— Meluoji, Seferinai, — atšovė jinai, taip pat nepakeldama 
balso, tiesiog jam atsakydama. — Pats man sakei, kad laikei 
jas dvejus metus, nes norėjai pažiūrėti, ar galėsi iš jų gauti 
kokios naudos. Kitaip sakant, norėjai, kad jos būtų publi- 
kuotos, o tu iš to uždirbtum šiokio tokio pinigėlio. 

— Ne, ne, prisiekiu tau, Skiedrele, — protestavo Seferi- 
nas. - Aš visai nenorėjau, kad jos būtų publikuotos. Žinojau, 

kad gali nutikti kas nors labai bjauraus, kaip ir nutiko, nei 
daugiau, nei mažiau. Aš nuspėjau, kad gali taip nutikti, pri- 
siekiu tau. 

— Jeigu nebūtum norėjęs, kad jos pasirodytų spaudoje, 
būtum jas sudeginęs, Seferinai, — pamažu ėmė širsti Skie- 
drelė. —- Todėl nustok malti šūdą. Aš pati tau pasakiau, kad 
geriausiai jomis gali pasinaudoti viršininkas. Ir tu man lei- 
dai jam viską papasakoti. Argi tu pats neatnešei tų nuotrau- 
kų, kad pasižiūrėtų, ką su jomis galima padaryti? Ar jau 
nebepameni viso to? 

— Gerai, gerai, nebesiginčykime dėl to, ko nebegalima 
pakeisti, — suminkštėjo fotografas, vėl atkeisdamas veido 
išraišką į ištikimo šuns snukį, kaip buvo įpratęs. - Dabar 
reikia nuspręsti, ko imsimės. Ar manai, kad policija mus 
iškvies duoti parodymų? 

— Bijau, kad taip, Seferinai. Ir teisėjas taip pat. Tai žmog- 
žudystė. Mes dirbome su auka. Ir logiška, kad mus iškvies 
duoti parodymų. 

— Ir ką turėsiu sakyti, Chulieta? — staiga fotografas ir vėl pra- 
rado viltį. Akys apsiblausė ir nusėdęs balsas jam ėmė virpėti. 

— Juk nebūsi toks kvailas, kas prisipažintum, jog tu pada- 
rei tas nuotraukas, — atsakė Skiedrelė. — Tik to dar betrūko. 

— O ką tuomet galiu pasakyti? 

— Kad tu nežinai nieko apie nieką. Nei tu pats padarei tas 
nuotraukas, nei šefas tau pasakė, kas kitas jas padarė. 

— O ką pasakysi tu, kai tave iškvies liudyti? 

Chulieta gūžtelėjo pečiais. 

— Aš taip pat nieko nežinau, — patikino. — Nei buvau 
toje orgijoje, nei žinojau ką nors apie ją, kol ėmėmės ruošti 
Atvirai informaciją. Argi tai ne tiesa? 

Chulieta patarė Seferinui, kad nesirodytų savaitraščio 
būstinėje, jinai taip pat to nedarysianti. Jeigu inžinierius 
Kardenasas pasamdė sikarijų, būtent tenai pirmiausia jų 
ieškos. Ir taip pat būtų išmintinga kelias dienas nenakvoti 
savo namuose. 

— Aš turiu žmoną ir tris vaikus, Skiedrele. Ir nė grašio 
kišenėje. Nes mums dar net nesumokėjo už šį mėnesį. 

— Ir nesumokės, Seferinai, — nutraukė jį. — Kartu su šefo 
mirtimi A/virai pasitrauks į geresnį pasaulį. Dėl to gali būti 
tikras. Todėl gali pradėti ieškoti naujo darbo. Aš taip pat to 
1msiuosi. 

— Taigi, tu manai, kad šį mėnesį; mums niekas net nesu- 
mokės, Chulieta? Tai tikra tragedija, nepamiršk, kad aš visą 
laiką gyvenau nuo atlyginimo iki atlyginimo. 

— Man tai taip pat tragedija, Seferinai. Aš taip pat beveik 
neturiu pinigų. Bet kadangi man nepatinka mintis, jog in- 
žinieriaus samdinys mane nužudys, nekelsiu daugiau kojos 
į Atvirai redakciją. Ir tau patariu tą patį. Dėl tavo paties 
gero. Paaiškink viską savo Žmonai, jinai supras. Pasislėpk 
pas ką nors, kuo gali pasitikėti. Bent jau tam laikui, kol šiek 
tiek nurims įvykiai. Tai vienintelis patarimas, kokį tau galiu 
duoti. Nes tą patį ir aš padarysiu. 

Seferinas dar kurį laiką pabuvo pas Chulietą. Kartą kitą 
jau atsisveikino, bet taip, lyg nepajėgtų išeiti, sėdėjo tarp 
laikraščių ir žurnalų piramidžių, skundėsi bloga savo lem- 
timi ir keikė Čosikos nuotraukas, kurių negatyvus išsaugo- 
jo, bet, prisiekinėjo dievu, ne tam, kad užsidirbtų pinigų, 
tačiau dėl to, kad vis neprarado vilties, jog vieną dieną jį 
pasamdęs senjoras pasirodys ir sumokės, kas buvo sutarta. 
Buvo kvailys, taip, tikras kvailys ir visą gyvenimą to gailėsis. 

Galiausia dar šiek tiek paverkšlenęs dėl savo nelaimių 
išėjo. Skiedrelė susmuko fotelyje tarp laikraščių. Buvo išse- 
kusi, o blogiausia — Seferinas Argueljesas sugebėjo užkrėsti 
ją savo sumišimu bei panika. 

Pažvelgė sau į kojas ir pamatė, kad jos virpa. Vos regimai 
judėjo iš dešinės į kairę ir iš kairės į dešinę, beveik nepa- 
stebimai, sustirusios iš šalčio. Kai pakeldavo koją, virpėti 
nustodavo, bet tiktai ta, kita tebevirpėjo. Jautė, kaip baimė 
ją suima nuo pirštų galiukų iki pat viršugalvio. Užsikrėtė 
nuo to ištižėlio Seferino Argueljeso. Pabandė nusiramin- 
ti ir mąstyti objektyviai. Turėjo padaryti tą patį, ką buvo 
patarusi fotografui: kuo greičiau išeiti iš namų, pasiprašy- 
ti kampo pas ką nors, kuo galėjo pasitikėti, iki kol audra 
nurims. Pas ką? Mintyse peržvelgė visus savo pažįstamus 
žmones. Jų buvo, be abejonės, didžiulis pulkas, bet nė vieno, 
kuriuo būtų galėjusi pasitikėti tiek, kad prašytųsi nakvynės. 
Giminių neturėjo ar nesimatė su jais daugybę metų. Jos visi 
draugai buvo žurnalistai, radijo bei televizijos žmonės, su 
kuriais palaikė labai paviršutiniškus ir atsitiktinius santy- 
kius. Iš tiesų vienintelis žmogus, kuriuo būtų galėjusi pa- 
sitikėti, buvo Rolandas Garo. Ši žmogžudystė paliko ją be 
vienintelio tikro draugo. 

Tuomet belieka viešbutėlis arba pensionas. Kur niekas jos 
nepažinotų. Bet kiek jai tai kainuos? Iš komodos išsitraukė 
knygelę, kurioje kruopščiai rašė savo išlaidas bei įplaukas. 
Jos turimos pajamos buvo juokingos: mažiau nei trys šimtai 
solių. Turės prašyti paskolos. Jinai labai gerai žinojo, kad 
mirus šefui nesugebės ištraukti iš Ažvirai to mėnesio atly- 
ginimo. Greičiausiai savaitraščio iždas buvo pas patį Garo, 
o šiuo metu jis greičiausiai yra areštuotas teismo dėl mirties 

tyrimo. Viršininkas nuolat sakė, kad jie balansuoja ant ban- 
kroto ribos, dabar tai jau greičiausiai yra tiesa. Taigi, iš tos 
pusės buvo ne;manoma nieko tikėtis. 

Ką gi daryti, Skiedrele? Jautėsi nusiminusi, pavargusi, 
paralyžiuota. Gerai žinojo, kad pavojinga likti namuose, 
kur jos pirmiausia ieškos tas, kas trokšta jai pakenkti. Taip 
pat žinojo, kad anksčiau ar vėliau nesunkiai susiras darbą, 
juk jinai puiki profesionalė. Žinoma, taip, bet šis momen- 
tas ne pats tinkamiausias lankytis laikraščiuose, radijuje ar 
televizijos kanaluose ir ieškotis darbo. Dabar reikėjo slėptis, 
gelbėti savo kailį, kad niekas nesužinotų, kur jinai esanti. 
Kol reikalai nurims ir sugrįš į savo vėžes. Bet kur, po velnių, 
kur pasislėpti? 

Ir tuomet, pradžioje neapibrėžtai, lyg ir iš tolo, tačiau 
pamažu ėmė įgauti formą, turinį, apimtį atėjusi jai į galvą 
mintis. Įžūli, nepaneigsi, susijusi su didžiule rizika. Bet argi 
ne to jinai išmoko iš savo mokytojo, to, ką jisai pats dau- 
gybę kartų išbandė savo gyvenime, leisdamas suprasti, kad 
didelėms bėdoms įveikti reikia didelių pastangų. Ir kas dar 
blogesnio galėjo jai nutikti nei grasinimai dėl savo pačios 
pašaukimo? Juk tai ir buvo statymas, sunaikinęs Rolandą 
Garo, ar ne, Skiedrele? Pasibaisėtinu būdu neteko gyvy- 
bės, nes ėmėsi tiriamosios žurnalistikos ir ištraukė į dienos 
šviesą nešvankybes, kurias galėjo sau leisti šalies turtingieji, 
nesilaikantys nei įstatymų, nei moralės. 

Buvo rizikinga, žinoma. Bet jeigu pavyks, jinai ne tiktai 
išeis iš viso to saugi, ji dar galėtų ištraukti iš to kokios nors 
profesionalios naudos. 

Staiga Skiedrelė pajuto, kad kojos nustojo virpėti. Ji šyp- 
SsOjosi. 


I56 


XVI 


Dada ud L aa 
AIA TR 
LC LB 

KR NAAS LE 


Zemvaldys 17 kinė 


— Viskas jau baigėsi, Kike, — pasakė Liusijanas, paplekš- 
nodamas draugui per kelį. —- Privalai pamiršti tą reikalą ir 
imtis priaugti svorio. Esi kūdas kaip šakalys. 

— Manai, viskas baigėsi, nes nužudytas tas padugnė ir 
Atvirai nutraukė savo veiklą? — Enrikė pažvelgė nutaisęs 
pašaipų veidą. —- Ne, Liusijanai. Visa tai persekios mane iki 
dienų galo. Pasakyti tau, kas mane labiausiai kamuoja šitoje 
istorijoje? Tai net ne fiziška ar emocinė žala, padaryta mano 
vargšei motinai, net ir ne tai, kad mano vardas buvo išjuo- 
dintas. Ne, ne. Tai, kas virto tikra kančia, — tai vulgarūs 
juokeliai iš mano draugų, verslo partnerių, netgi direktorių 
tarybos susirinkimuose. „Puiki orgija, brolau“, „Kodėl nepa- 
sikvietei ir mūsų pasivolioti kartu, bičiuli“, „Gali papasakoti, 
kiek jų apturėjai per visą tą šventę, seni?“ Nebegaliu ištverti 
visų tų nesąmonių, tų kvailų akies pamerkimų. Jau geriau 
mane įžeidinėtų ar visai daugiau nebesisveikintų, kaip kad 
padarė kai kurie. Todėl ketiname su Marisa leistis mažon 
kelionėn. 

— Antras medaus mėnuo? Garsioji kelionė po Graikijos 
salas, apie kurią jau metų metus kalbamės? — nusijuokė Liu- 
sijanas, bet akimirksniu surimtėjo: — Beje, dėl Marisos, net 

neįsivaizduoji, kaip džiaugiuosi, kad pagaliau susitaikėte ir 
jinai tau atleido. Tikra tiesa, kad pagaliau ir vėl matau jus 
sutariančius. 

— Tas tiesa, — pritarė Kikė, pritildydamas balsą ir užmes- 
damas akį į Liusijano namus, jeigu Marisa ir Čabelė, pa- 
traukusios patikrinti, ar Kasasbeljasų mergaitės jau miega, 
būtų sugrįžusios. — Bent jau vienas geras dalykas, išėjęs iš 
visos tos dramos. Mes ne tiktai susitaikėme, mūsų santuo- 
ka tvirtesnė nei anksčiau. Skandalas ir staigus išsiskyrimas 
mus suvienijo labiau nei kada nors anksčiau, seni. 

Vakarienei valgė kinų maisto, užsakyto ir „Lung Fung,“, 
o kadangi iki komendanto valandos dar buvo šiek tiek laiko, 
susėdo Liusijano terasoje išgerti ir pasikalbėti. Abi mergai- 
tės kurį laiką pabuvo su jais, bet Nikasija netrukus nusivedė 
jas į jų kambarius. Sodas ir plytelių baseinas buvo apšviesti, 
o tarp medžių žaidė du didžiuliai šunys. Mažordomas buvo 
atnešęs viskio, ledo ir mineralinio vandens. Buvo ramus va- 
karas, be vėjo, ir, bent jau iki šio momento, be sirenų ar 
elektros dingimo. Tuo metu sugrįžo susikibusios už rankų, 
besijuokiančios Marisa ir Čabelė. 

— Pasidalinkite tuo juokeliu, nebūkite tokios egoistės, — 
pasveikino jas Liusijanas. — Tuomet galėsime visi keturi 
pasijuokti. 

— Net negalvok, vyreli, — Čabelė perdėtai plačiai išplėtė 
akis, vaizduodama nusigandusią. — Juokavome apie ragus 
ir stačius, tokiam šventuoliui kaip tu sukeltų širdies smūgi. 

— Nepasitikėk šventuoliais, — atsakė Marisa, atsisėsdama 
šalia Kikės ir suimdama jo veidą, lyg jį bartų. — Šitas irgi 
buvo panašus į šventeivą, o pasižiūrėk, kokias šlykštynes 
sugeba išdarinėti. 

Ji nusijuokė, o Liusijanas ir Čabelė jai paantrino, tik Kikė 
išblyško ir padarė keistą judesį abiem rankomis. 

— Atleisk, nepyk, žinau, kad tau nepatinka, kai apie tai 
juokaujama, brangusis, - Marisa užmetė rankas jam ant 
kaklo ir pabučiavo į skruostą. — Atrodo, prarijai liežuvį, ne- 
kalbu apie tavo veido spalvą, meile. 

— Tai ir blogiausia, — pasigavo juokaujamą toną Kikė. — 
Limoje dabar pagarsėjau kaip palaidūnas ir lėbautojas, aš — 
tas, kuris visą laiką buvau toks rimtas. 

— Turiu nuotraukas, pasakojančias ką kita, todėl dabar jau 
nebepavyks apsimesti geru berniuku, Kike, — pritarė ir Ča- 
belė, išprovokuodama bendrą juoką. 

— Tostas, — pasakė Liusijanas, pakeldamas savo viskio 
taurę. - Už mūsų keturių draugystę. Kas kartą vis labiau 
įsitikinu, kad draugystė yra vertingiausias dalykas šitame 
gyvenime. 

— Visi keturi turime pagaliau patraukti į kruizą po Grai- 
kijos salas, apie kurį tiek jau kalbėjome, — pasakė Kikė. — 
Dar prieš pasendami. Dvi savaites plaukioti po Uliso salas, 
negirdint jokių naujienų iš Peru. Dvi savaitės be tiekimo 
pertrūkių, terorizmo ar geltonosios spaudos. 

— Beje, kalbant apie meilę ir šventuolius, prisiminiau savo 
senelį iš mamos pusės, — staiga pasakė Liusijanas, nostalgiš- 
kai šypsodamasis. - Ar kada nors pasakojau jums jo istoriją? 

— Bent jau man tai tikrai ne, — atsakė nustebusi jo žmo- 
na. — Kiek atsimenu, tu niekada nieko man nepasakojai net 
apie savo tėvus. Dešimt metų santuokos, o aš nieko apie 
tave nežinau. 

— Manau, tokia istorija sukeltų visokio plauko gandų, — 
pridūrė Liusijanas. — Būtent tokios istorijos labiausiai ir 

patinka limiečiams, patiems landžiausiems iš žmonių, ko- 
kie tiktai vaikščioja šia žeme. 
— Ir tu tai sakai man, — pasiryžo pajuokauti Kikė. - Man, ku- 
ris pastarosiomis dienomis gavo daktaro laipsnį gandų sferoje. 
— Mano motinos tėvas buvo vienas turtingiausių Iko- 
je įsikūrusių turčių, kelių asjendų savininkas, vėliau jas iš 
mūsų atėmė generolo Velasko žemės reforma, — tęsė toliau 
Liusijanas. — Ir vienas pamaldžiausių žmonių, kurie mynė 
žemę tame Viešpaties slėnyje. Labai gerai prisimenu jį iš 
vaikystės. Donas Kasimiras. Eidamas į bažnyčią apsireng- 
davo juodai, o laikrodis su grandinėle kostiumo kišenėlėje. 
Kas dieną eidavo į mišias šalia asjendos esančioje koplyčioje, 
o kaimelio bažnyčioje lankydavosi procesijoje, krikštuose, 
adoracijose, maldavimuose ir kitose apeigose. Per pietus ir 
vakarienes laimindavo stalą, kai visi susėsdavome. 
Liusijanas nutilo. Staiga veidas pasidarė melancholiškas: 
atrodė, kad Ikos vaikystės prisiminimai šiek tiek jį nuliūdino. 
Pačiam kėlė nuostabą, kad dalykus, kurie vyko vaikystėje gy- 
venant senelio asjendoje, prisiminė su liūdesiu — pasivažinė- 
jimus su arkliais, medžioklę, ant akmenų keptą mėsą, spąs- 
tus, kuriuos spęsdavo kartu su broliais lapėms, į juos kartais 
papuldavo iguanos, sekmadienių pasivaikščiojimus, maudy- 
mąsi jūroje ir skaitymus balsu: palaimingi nuotykių knygų 
skaitymai — Salgario, Verno, Diuma; knygas jam ir broliams 
skaitydavo senelis savo kabinete tarp Kusko mergelių statu- 
lėlių ir senovinių amuletų, susodintų palei dulkėtas knygas. 
— Iš tiesų negaliu suprasti, Liusijanai, — prabilo Kikė, pa- 
sinaudodamas draugo pasakojant padaryta pauze, — kodėl 
pasakodamas tokias gražias vaikystės istorijas pasidarai tok- 
sai liūdnas. 

Stojo dar viena trumpa pauzė. Ir dabar jau ne tik Kikė, 
bet ir Čabelė su Marisa sužiuro į Liusijaną, laukdamos at- 
sakymo. 

— Iš tiesų mane liūdina ne prisiminimai apie senelį Ka- 
simirą, o apie senelę Laurą, —- galiausiai atsakė Liusijanas 
pasikeitusiu balsu. Jis labai surimtėjo. Prieš pratęsdamas 
pasakojimą, nužvelgė visus tris keistu žvilgsniu, pusiau 
ironišku, pusiau pašaipiu. — Ar žinote kodėl? Nes mano 
senelė iš mamos pusės iš tiesų nebuvo vardu Laura. Ji buvo 
kinė. 

Marisa ir Kikė nusijuokė, bet Cabelė nustebusi išplėtė 
akis. 

— Kinė? — paklausė. — Tikra kinė? Rimtai, Liusijanai? 

— Labai rimtai, brangioji, — patvirtino Liusijanas. — Nie- 
kada nieko nesi girdėjusi, nes tai visuomet buvo tabu — di- 
džioji šeimos paslaptis. 

- Štai kokius dalykus žmogus sužinai po dešimties metų 
santuokos, — nusijuokė Cabelė. — Taigi, tavo senelė buvo 
kinė. Tikrų tikriausia kinė? 

— Ką gi, galbūt jinai buvo kinė čiabuvė, — patikslino Liu- 
sijanas, — bet aš manau, kad jinai buvo tikrų tikriausia kinė, 
ir niekas kitas. O dabar pats sudėtingiausias dalykas. Jos tė- 
vas buvo kalmarų gaudytojas iš kaimelio šalimais asjendos. 

Dabar jau Kikę iš tiesų suintrigavo pasakojimas: 

— Tuomet papasakok man, Liusijanai, kaip čia nutiko, 
kad toks didis senjoras žemvaldys iš Ikos, donas Kasimiras, 
kuris greičiausiai manė esąs mėlynojo kraujo aristokratas, 
vedė kalmarų gaudytojo dukterį iš kaimelio. 

Marisa padėjo galvą vyrui ant peties, o šis ją apkabinęs 
kartais vis perbraukdavo delnu per plaukus. 

— Paaiškinimas yra meilė, — pasakė Marisa. - Koks dar 
galėtų būti? Ponas įsimylėjo kinę ir šventa. Argi rytietės 
negarsėja savo temperamentu lovoje? 

— Taip, senelis turėjo kaip pamišęs įsimylėti kiniukę, — 
pritarė Liusijanas. — Turėjo būti graži, patraukli, kad di- 
dysis senjoras, persisunkęs prietarų, rasistas ir neabejotinai 
despotas, kaip visi jo sluoksnio žmonės, žengtų neįtikėtiną 
žingsnį: susituokė bažnyčioje su kalmarų gaudytojo dukra, 
kurios tėvas, galimas daiktas, buvo beraštis, per visą savo 
gyvenimą neavėjęs batų. 

Ilgam nutilo, o liūdesys jo veide persimainė į šypseną. 

— Susituokė pagal visus Dievo įsakymus, asjendos bažny- 
tėlėje, kaip pridera, — pridūrė. — Yra santuokos nuotraukų, 
jas šeima norėjo sunaikinti, bet man pavyko kai kurias iš- 
saugoti. Vestuvėse dalyvavo daugybė kviestinių svečių iš Li- 
mos, ir, žinoma, jie pakraupo dėl didžiojo pono pamišimo. 
Tai buvo amžiaus skandalas, ne tiktai Ikoje, bet ir visoje 
Peru. Nuotraukose nelabai aiškiai matosi mano senelės vei- 
delis, matyti tik, kad buvusi mažutė ir smulkutė. Bet galiu 
lažintis, kad buvo ir graži taip pat. Ir garantuoju, kad turėjo 
nuostabų charakterį. Buvusi tikra šeimos galva. 

— Jis greičiausiai jai užtaisė vaiką, o kadangi buvo toks 
šventeiva, jautė pareigą su ja susituokti, - Čabelė palinko 
prie savo vyro, lyg atidžiai jį tyrinėdama: — Pagaliau supran- 
tu, kodėl tavo šiek tiek įkypos akys, Liusijanai. 

— Nuo šios dienos vadinsime tave Kiniuku, — pridūrė 
Marisa juokdamasi. 

— Ramiau, ramiau, taip jau vadina Fudžimorį, — atkepė 
Liusijanas taip pat juokdamasis. - Man labiau patiktų, kad 
mane vadintų Puskiniu. 

— Jeigu tave pradės vadinti Puskiniu, išsiskirsiu su tavi- 
mi, — pasibjaurėjo Čabelė. 

— Nagi, pasakok toliau, Liusijanai, — paragino Kikė. — 
Mane suintrigavo pono Kasimiro istorija. 

— Tai, kas nutiko po to, yra netgi įdomiau negu didžiojo 
pono santuoka su kiniuke, — atsakė Liusijanas. Ir pasižiū- 
rėjo į laikrodį. - Dar spėsiu papasakoti visą istoriją iki ko- 
mendanto valandos. 

Iš pasakojimo apie motinos tėvus paaiškėjo, kad taip 
niekada ir nesužinojo tikrojo savo kinės senelės vardo, nes 
dar prieš susituokiant senelis ją perkrikštijo Lauros vardu, 
ir nuo tos dienos tiktai taip jinai ir buvo vadinama šeimoje. 
Kinė, vos ištekėjusi, ėmėsi gimdyti vaikus: jo motiną ir dar 
tris jos brolius, du iš jų mirė būdami vaikai, ir pamažu pa- 
mažu ėmė įgyti autoretitą. Nepasitenkino tiktai namų šei- 
mininkės dalia, jinai ėmėsi padėti seneliui valdyti asjendą. 

— Kai buvau mažas, senieji asjendos valstiečiai ją vis dar 
prisiminė, — pasakojo Liusijanas. — Apsitaisiusią kelnėmis, 
jodinėjimo batais, šiaudine skrybėle ir botagu, apeinančią 
laukus, stebinčią drėkinimą, derlių, prieauglį, duodančią 
nurodymus, išvejančią nedirbančius ir net išspiriančią silp- 
nus bei nepaklusnius valstiečius. 

Bet labiausiai Liusijaną žavėjo tai, kad jo senelė Laura tra- 
dicinę Tėvynės dieną, liepos 28-ąją, per patį šventės įkarštį, 
šventę seneliai surengdavo visiems darbininkams ir valstie- 
čiams su muzikantais, šokėjais bei trypinėtojais, atsivež- 
tais iš Činčos ir Karmen, nusitraukdavusi batus ir basakojė 
kartu su asjendos čiabuviais šoko marinerą su kuriuo nors 
valstiečiu, dažniausiai mulatu ar juoduku, nes jie geriau- 
siai šoko marinerą. Neįtikėtina bet kokiu atveju: kad namų 

šeimininkė, didžiojo šeimininko Žmona, šoktų marinerą su 
vienu iš valstiečių, plojant ir šūkčiojant dešimtims kaimiečių, 
prašalaičių, vairuotojų, traktoristų ir tarnų. Be abejo, visus 
dalyvius apimdavo šėlsmas. Jai plojo su įkarščiu, nes, atrodo, 
senelė Laura buvusi puiki marineros šokėja. To kasmetinio 
šokio basomis ant žemės, kaip kad tradiciškai šokama kreo- 
lų kaimuose, ištisus metus laukdavo visa asjenda. 

— Būčiau norėjęs pažinoti tavo senelę, — pasakė Kikė, 
žvelgdamas į laikrodį. — Taip, dar yra laiko iki komendanto 
valandos, tokiu metu važiuosime greitai ir iki namų nusi- 
gausime daugiausia per penkiolika minučių. Ponia Laura 
turėjusi būti ypatinga moteris. 

— Mirė labai jauna, gimdydama paskutinįjį iš mano dė- 
džių, - atsakė Liusijanas. — Kada nors parodysiu išlikusias 
jos nuotraukas, užtenka jas pamatyti, kad suprastum, jog tai 
įspūdinga asmenybė. Tiktai... 

Liusijanas nustojo šypsotis ir surimtėjo. 

— Tiktai - kas? — paragino jį ČCabelė, kad tęstų istoriją. — 
Nepradėk mikčioti. 

— Taigi, kad visa ta romantiška istorija — didžiulis ponas 
įsimyli kalmarų gaudytojo dukterį, — pridūrė Liusijanas, 
gūžtelėjęs pečiais, — turi ir savo tamsiąją pusę. 

— Kokią? — paklausė Marisa, ištiesdama kaklą. — Grei- 
čiausiai ta pusė ir bus pati įdomiausia. 

— Vieną kartą per metus senelė Laura susiruošdavo pa- 
slaptingon kelionėn. Iškeliaudavo viena, kelioms dienoms, — 
pasakojo Liusijanas iš lėto, su pauzėmis, išlaikydamas savo 
trijų klausytojų dėmesį. 

— Ir kur ji keliaudavo? — paklausė Cabelė. - Nagi, Liusija- 


nai, iš tavęs faktus reikia traukti kaip su replėmis. 

— Taigi, kad į tą klausimą ne;manoma atsakyti, — atsakė 
Liusijanas. — Anot oficialiosios versijos, jinai keliaudavusi 
aplankyti savo šeimos. Nes kai mano senelė ištekėjo, visa 
jos šeimyna, pradedant jos tėvu kalmarų gaudytoju, ir, ga- 
liu tik įsivaizduoti, jos motina kartu su visais vaikais, jeigu 
tik jų daugiau buvo, pradingo iš asjendos. Taip, taip, nuo 
to momento viskas, ką jums pasakoju, gali būti tiktai nu- 
manoma. Aš įsivaizduoju, kad senelio šeima ar netgi jis 
pats visus juos išvarė. Jam nebuvo labai gėda vesti kiniu- 
kę. Bet tai, kad kalmarų gaudytojas kartu su šeimyna liktų 
greta ir jis būtų priverstas trintis šonais su savo uošviais, 
greičiausiai donui Kasimirui būtų buvę jau per daug. Jis 
juos išsiuntė, kad nė ženklo jų neliktų. Galimas dalykas, 
kad tai buvęs derybų klausimas. Mano senelis galbūt jiems 
davęs pinigų, kad apsigyventų kuo toliau nuo Ikos. Ir kas- 
met senelė Laura keliaudavo aplankyti savo išvykusių gi- 
minaičių. Kur? To niekuomet niekas nesužinojo. Aš galiu 
tik įsivaizduoti, kad jie buvo išsiųsti į kitą šalies galą. Link 
kalnų ar link selvos, kas ten žino. Galbūt aš turiu pusbro- 
lių ar sūnėnų kuriuose nors Dievo užmirštuose Loretos ar 
Čačapojos kaimeliuose. 

— Kad jau ėmėmės įsivaizduoti, — pajuokavo Kikė, - gal- 
būt tavo senelis išsiuntė juos visus, kad nužudytų. Tokia 
prevencinė priemonė, kad neliktų nė ženklo apie šeimos 
gėdą. O tavo senelė Laura kasmet keliaudavo, kad padėtų 
gėlių ant savo šeimos kapų. 

Marisa su Cabele nusijuokė, bet Liusijanas liko rimtas. 

— Tu tai sakai juokaudamas, o aš neatmetu prielaidos, kad 
ir toks dalykas nebuvęs neįmanomas tais laikais. Kokią ver- 
tę galėjo prieš pusę amžiaus turėti saujelės varguolių kinų 


I65 


MARIO VARGAS LLOSA 


gyvenimai? Galbūt iš tiesų juos visus nužudė. Tie žmonės 
galėjo viską sau leisti. 

- Tikiuosi, kad juokauji, Liusijanai, - paprieštaravo Ca- 
belė. - Tikiuosi, nerimtai sakai tokią siaubingą nesąmonę. 

— Tokia pabaiga pernelyg tamsi tokiai romantiškai isto- 
rijai, — atsiduso Marisa. - Manau, mums jau metas, Kike. 
Nenoriu, kad pavėluotume ir koks nors patrulis sulaikytų 
pakeliui. Jau ir taip turime pakankamai bėdų, tiesa? 

— Taigi, keliaukite pagaliau, - pasakė Čabelė. — Vieną 
draugę patruliai sulaikė po komendanto valandos ir geru- 
čiai policininkai ištraukė krūvą pinigų. 

— Prakeikta komendanto valanda, —- pasakė Kikė, atsisto- 
damas ir laikydamas žmoną už rankos. — Iš tiesų galėčiau 
praleisti visą naktį klausydamasis tavo istorijos apie kiniukę. 

— Pats pasijutau geriau, ją papasakojęs, —- pasakė Liusija- 
nas, palydėdamas juos per erdvų sodą, tiesiai link išėjimo. — 
Didžioji mano šeimos iš mamos pusės gėda mane degino iš 
vidaus. Man gaila, kad nuskriaudė mano senelę Laurą ir jos 
giminaičius. 

Gatvėje buvo namelis su ginkluotu sargu, jis palinkėjo 
jiems labos nakties. Kikė ir Marisa atsisveikino su Liusijanu 
ir Čabele, sėdo į mašiną ir išvažiavo. 

— Klausyk, — prabilo su įtaria užuomina Kikė, — atsisvei- 
kindamos tu ir Cabelė beveik pasibučiavote į burną. 

— O tau sukilo pavydas? — nusijuokė Marisa. Bet maty- 
dama, kad Kikė staigiai sustabdė mašiną, nustebo. - Kodėl 
stabdai? 

— Man ne pavydas sukilo, o tiesiog geismas, gringita, — 
atsakė jis. — Sustabdžiau, kad pabučiuočiau. Duokš čia savo 
burnytę, brangioji. 

Pabučiavo ją su aistra, persieidamas liežuviu per jos bur- 
ną, gerdamas jos syvus. 

— Gana, Kike, — pasakė jinai, atsitraukdama. — Tai pa- 
vojinga, mus gali užpulti. Čia labai tamsu, važiuokime pa- 
galiau. 

— Aš kas dieną vis labiau tave įsimyliu, — pasakė jis, vėl 
užvesdamas mašiną. — Tas siaubingas skandalas bent jau šia 
prasme į gera išėjo. Kad susivokčiau, jog esu pametęs galvą 
dėl tavęs. Kad man labai pasisekė, jog vedžiau gražiausią 
pasaulio moterį. Ir dar nuostabią lovoje taip pat. 

— Nežiūrėk į mane, žiūrėk į kelią. Kike, kitaip į ką nors 
atsitrenksime. Ir prašau nevažiuoti taip greitai. 

— Noriu kuo greičiau parvažiuoti, kad galėčiau išrengti 
tave nuogai, — pasakė jis. — Ir bučiuoti tave nuo pat plaukų 
iki kojų, milimetras po milimetro, taip, taip, nuo galvos iki 
kojų. Ir šią naktį tikrai negesinsiu šviesos. Uždegsiu jas vi- 
sas, ne tiktai ant naktinio stalelio. 

— Nagi, nagi, neatpažįstu tavęs. Tu niekada toks nebuvai, 
Kike. Kas tau nutiko, ar galėčiau sužinoti? 

— Suvokiau, kad esi pati jausmingiausia ir labiausiai jaudi- 
nanti moteris pasaulyje, brangioji. 

— Girdėti tai iš tų reikalų eksperto yra didžiulis kompli- 
mentas, mano karaliau. 

— Atsargiau su tokiais juokeliais, nes dabar pat sustabdau 
mašiną ir čia pat su tavimi pasimylėsiu, gringita. 

— Oi, kaip baisu, — nusijuokė Marisa. — Tik nevažiuok 
taip greitai, kad nepadarytum avarijos. 

Jis šiek tiek sumažino greitį ir jie toliau visą kelią juokavo 
ir žaidė. Kai pasiekė San Isidrą, Golfo namus, buvo likę vos 
dešimt minučių iki komendanto valandos. 

— Kodėl tiek policijos? — sukluso nustebusi Marisa. 

Dvi patrulių mašinos blokavo rampą prie įvažiavimo į 
garažus ir abi jos buvo įjungtomis šviesomis. Kai Enrikės 
mašina sustojo priešais, atsivėrė patrulių mašinų durys ir iš 
jų išlipo keli uniformuoti bei civiliai vyrai, priartėjo ir ap- 
supo automobilį. Kikė nuleido lango stiklą ir vienas parei- 
gūnas pasilenkė ir smarkiai palenkė galvą, kad pasikalbėtų. 
Kartu laikė įjungtą žibintą. 

— Inžinierius Enrikė Kardenasas? — paklausė, pakelda- 
mas ranką prie kepurės snapelio. 

— Taip, tai aš, - patvirtino Kikė. — Kas nutiko, pareigūne? 

— Gerą vakarą, senjore Kardenasai. Privalote eiti kartu su 
mumis. Bet galite pasistatyti savo mašiną. Palauksime jūsų, 
jokių problemų. 

— Eiti kartu su jumis — kur? — paklausė Kikė. - Kodėl? 

— Jums paaiškins daktaras Morantė, prokuroras, — atsa- 
kė pareigūnas, atsitraukdamas ir atskleisdamas civiliai ap- 
sirengusį vyrą, žemą, žilą, su smulkiais, puikiai derančiais 
ūseliais. 

— Apgailestauju, senjore Kardenasai, — pasisveikino su 
priverstiniu mandagumu. — Turiu teisėjo orderį, paaiški- 
nantį mūsų apsilankymą čia. Jūs esate sulaikomas. 

— Sulaikomas? — paklausė nustebęs Kikė. — Ar būtų gali- 
ma sužinoti kodėl? 

— Dėl žurnalisto Rolando Garo nužudymo, - atsakė dak- 
taras Morantė. — Jums pareikšti formalūs kaltinimai ir tei- 
sėjas išdavė sulaikymo orderį. Štai jisai, galite pasiskaityti. 
Tikiuosi, tai tėra nesusipratimas, ir viskas paaiškės. Nepata- 
riu jums, inžinieriau, priešintis. Tai tiktai pakenktų. 

Chuanas Peineta labai anksti išėjo iš „Mogoljono“ viešbu- 
čio, dar kartą klausdamas pats savęs, kur bus pradingęs 
Serafinas: jau trys dienos kaip nesirodė. O gal keturios? O 
gal daugiau nei savaitė? Velniai griebtų tą užmaršumą! Pa- 
traukė link Abankajaus alėjos. Bent jau tai gerai, kad Vilis 
Rodrigas, Ruletero, dabar gyveno Barijos Altos. Anksčiau, 
kai gyveno Kaljao, nuvykti pas jį buvo ištisa kelionė. Turėjo 
keliauti iki San Martino aikštės, kur sėsdavo į mikroauto- 
busą iki Kaljao. Tai buvo vienintelė transporto priemonė, 
kuria jis naudodavosi kartą per mėnesį ar per pusantro, kad 
aplankytų savo bendražygį ir bičiulį, lošimo namų karalių. 
Niekas nežinojo, kodėl jį vadino Ruletero, kol vieną dieną 
pats Vilis jam papasakojo, kad pravardė kilo iš Peres Prado 
mambo: jaunystėje jis vaikščiojo jį dainuodamas ir pasišok- 
čiodamas jo ritmu ištisas dienas. Bet nei jis, nei niekas kitas 
Limoje nežinojo, ką reiškė kubietiškas žodeliūkštis 7u/efero: 
suvedžiotojas, taksistas, loterijos pardavėjas? 

Kodėl Vilis įsigeidė jį taip staiga pamatyti? Iš vakaro su- 
laukė keisto skambučio tiesiai į „Mogoljono“ viešbutį: „Pri- 
valau su tavimi kuo skubiausiai susitikti, Chuanitai. Negaliu 
nieko daugiau pasakyti telefonu. Papietaukime rytoj kartu? 

„Bakane“. Taigi, iki rytojaus.“ Su kuo tai bus susiję? Kodėl 
Vilis nedavė jam bent jau kokios nors užuominos? Chuanas 
Peineta patraukė Abankajaus alėja, o ties Kongreso viršūne 
pasuksiąs į kairę ir pereisiąs visą Chunino gatvę, kol pasiek- 
siąs Penkių kampų sankryžą, kur ir gyveno Vilis: bent jau tą 
kelio atkarpą jis gerai prisiminė. Kartais jautė, lyg kas dieną 
jam iš atminties išgaruotų vis daugiau dalykų: netrukus jis 
paliks vaiduoklis be praeities. 

Jis ir Vilis buvo draugai dar nuo tų laikų, kai Chuanas 
Peineta praktikavo taurųjį deklamavimo meną, o Ruletero 
administravo koliziejų Kantagaljo kvartale, Rimake, ir sam- 
dydavo jį, kad skaitytų eiles tarp šokių pasirodymų bei Andų 
čiabuvių dainų. Vilio koliziejuje taip pat buvo rengiami frako 
vakarai ir galėjai išvysti laisvąsias kovas, bet į tuos spektak- 
lius Chuanas Peineta nebuvo kviečiamas (po to vienintelio 
karto, kai švilpimas ir šauksmai „Zydriukas!“ ir „Iškrypėlis!“ 
iš tribūnų vargšelį Chuaną atgrasė nuo pakartotinio pasiro- 
dymo). Jau buvo praėję nemažai laiko, kai Ruletero pardavė 
savo koliziejų ir dabar turėjo užeigą Penkių kampų sankry- 
žoje, ne taip toli nuo Felipės Pinglo, didžiojo senosios mo- 
kyklos valsų kūrėjo, paminklo. Anksčiau, kai gyveno Kaljao, 
šalia Vilio namų buvo kitas monumentas: Saritos Kolonijos, 
vagių globėjos. Nebuvo žmogaus, kuris skirtųsi nuo Chuano 
Peinetos labiau nei Vilis: jis mėgo naktinį gyvenimą ir jo 
skylėje ieškojo laimės smulkūs sukčiai ar prastos reputacijos 
žmogėnai - dauguma iš jų vagys, buvę kaliniai — girtuokliai, 
suteneriai ir valkatos per naktis stumdėsi alkūnėmis, o kar- 
tais savo nesutarimus aiškindavosi antausiais ar spyriais. Ir 
dar tarp Vilio klientų maišėsi skundikai ir policijos pranešė- 
jai, jie tenai gurkšnodavo alų ir rinkdavo informaciją. 

Tačiau juos siejo draugystė, nepaisanti skiriančios prara- 
jos. Ilgą laiką keturis ar penkis kartus per metus Chuanas 
leisdavosi į kelionę nuo Limos centro iki to pavojingo kvar- 
talo Kaljao uoste, kad praleistų visą dieną su savo draugu. 
Dabar, kai šis persikėlė į kolonijinį Limos centrą, buvo daug 
geriau, nebereikėjo leistis į nepatogią kelionę iki uosto, pa- 
kako tik paėjėti gerą galą. Vilis pasikviesdavo jį papietauti 
į kokią nors čiabuvių šokių užeigėlę, kur galėjai gauti švie- 
žių midijų ir alaus. Kol kimšdavo pilna burna, prisiminda- 
vo praėjusius laikus, kai Chuanas buvo skaitovas, laimingai 
susituokęs su Atanasija, o Vilis vadovavo savo folkloriniam 
koliziejui, tai jam leisdavo pasikviesti į lovą kai kurias artis- 
tes, šokančias jo scenoje, bet Chuanas buvo įsitikinęs, kad 
pasakojimai apie pergales lovoje buvo gerokai perdėti. Nes, 
be viso kito, Vilis dar buvo ir pagyrūnas. Žinojo, kad per- 
deda ir tiesiog meluoja, bet vis tiek smagiai linksminosi jo 
klausydamas. Kodėl šį kartą jį pasikvietė taip skubotai? Ko- 
dėl nieko nenorėjo papasakoti telefonu? 

Užtruko beveik valandą, kol pasiekė Penkių kampų san- 
kryžos labirintą pačioje Barijos Altos širdyje. Kai Chuanas 
buvo jaunas, šitas kvartalas buvo pilnas kreolų užeigų, te- 
nai gyveno daugybė bohemos atstovų, artistų, meninin- 
kų, muzikantų ir netgi baltieji iš Mirafloreso ir San Isidro, 
mėgstantys kreolų muziką, ateidavo pasiklausyti geriausių 
dainininkų, gitaristų, dėžininkų ir pašokti su čiabuviais ar 
juodukais. Iki šių dienų išlikę Barijos Altos — Palisados, Fe- 
lipės Pinglo ir visų kitų didžiųjų kreolų muzikos kompozi- 
torių bei propaguotojų — epochos pėdsakų. 

Šiuo metu rajonas išgyveno nuopuolį ir jo gatvės buvo 
pavojingos. Bet Vilis gyveno tenai ir išlaikė užeigą. Atrodo, 

gerai uždirbo, nors Chuanas ir baiminosi, kad kurią dieną 
jį padurs. Ėjo vis tuo pačiu pavargusiu žingsniu, kęsdamas 
išsiplėtusių venų skausmus, vis ta pačia ilga, gyvatėle be- 
sirangančia ir kylančia į viršų Chunino gatve. Miestas su 
kiekvienu jo žingsniu vis labiau skurdo ir seno, jis ėjo pro 
pardavėjus, kurie vienas po kito siūlė gėles, maistą, vaisius, 
visokiausius skanėstus; kolonijinio stiliaus namai, regis, bet 
kurią akimirką galėjo sugriūti, o tarp jų žaidė susivėlę vai- 
kai, stovėjo elgetos ir slunkiai miegojo priebučiuose ar tiesiai 
po dangum. Be kolonijinio stiliaus bažnyčių, buvo daugy- 
bė koplytėlių ir kryžių, aplink kuriuos kartais spietėsi ištisi 
tuntai maldininkų, ketinančių uždegti žvakes ties Jėzumi 
Kristumi ar šventaisiais, jie klūpojo melsdamiesi ir liesdami 
jų atvaizdus. Štai tenai, praėjus basųjų vienuolyną ir Kintą 
Hereną, visiškame užkampyje buvo Vilio, Ruletero, užeiga. 

Dažniausiai draugas jį pasitikdavo geros nuotaikos ir vis 
taip pat pajuokaudamas: „Kaip gera žinoti, kad dar esi gy- 
vas ir netysai paslikas, Chuanitai!“ Bet šį kartą Vilis buvo 
rimtas ir susirūpinęs, apkabino draugą, nieko nesakydamas. 
„Vakarykštis tavo skambutis, seni, privertė mane susirūpin- 
ti, — pasakė jam Chuanas. — Kas nutiko?“ Bet Vilis tik pri- 
sidengė lūpas ir ranka parodė, kad eitų kartu toliau nuo jo 
užeigos. Jo veidas šiek tiek strazdanotas, o jis pats žilas, vis 
dar stiprus kaip septyniasdešimties su trupučiu metų vyras, 
apsirengęs išblukusiu kombinezonu su pilka be rankovių 
liemene, o nunešiotus mokasinus avėjo be kojinių. Pusiau 
apkabinęs, stūmė pirmyn Chuaną Peinetą, tolindamas jį 
nuo medinio ir plytų pastato su skardiniu stogu, kur veikė 
jo užeiga ir kur jis gyveno vienas arba, kaip pats sakydavo, 
„su pasitaikiusia kekšele“. 

— Kodėl mums neužėjus pas tave valandėlei atsipūsti, 
Vili? — pasiūlė jam Chuanas Peineta. - Labai jau esi paslap- 
tingas, bičiuli, o ir aš esu pribaigtas kelionės. 

— Eikime pasišnekėti toliau nuo čia, Chuanitai, — atsa- 
kė jam tyliu balsu Ruletero, apsižvalgydamas aplinkui. Ir 
mirksėdamas pridūrė: - Šita vieta pasidarė pavojinga. Ir ne 
tiktai man. Tau pačiam taip pat. Netrukus tau viską paaiš- 
kinsiu. 

Tylus, šiek tiek susitraukęs ir nemenkai susirūpinęs, Vilis 
sukėlė Chuanui Peinetai dar daugiau nerimo nei iki tol ir pri- 
vertė jį paėjėti kelis kvartalus negrįstomis gatvėmis pro vieno 
ar dviejų aukštų pastatus, paverstus nakvynės namais, visus 
pripildytus vargetų, basakojų ar su šlepetėmis, vyrų su marš- 
kiniais ir daugybės moterų su skaromis ant galvų, tokiomis, 
kokias ryšėjo kai kurių evangeliškųjų sektų išpažinėjai. 

Chuanas pastebėjo, kad jo draugas šlubavo kaire koja, 
gal bus kur pargriuvęs? 

— Įtariu, kad man reumatas ir kad nuo jo niekas nebe- 
padės, — nelinksmai pajuokavo Ruletero. — Viena moteris 
netoliese, pusiau ragana, gydanti žolėmis, man daro vone- 
les, bet iki šiol jokių rezultatų. Atrodo, ir mane prigriebė 
senolių skausmai, Chuanitai. Taigi, kaip tau nebepaklūsta 
atmintis, manęs pradėjo nebeklausyti kojos. 

Kas nutiko Viliui? Tai nebe tas nuolat besišypsantis ir 
juokaujantis žmogus, kurį Chuanas pažinojo daugiau nei 
trisdešimt metų, kuriam viskas visada tiko ir kuris niekada 
neprarasdavo geros nuotaikos. Atrodė neramus, suirzęs ir 
išsigandęs. Chuanas matė, kaip Vilis, prieš įžengdamas į 
kurią nors iš priebėgų, pradžioje apsiuostydavo. Į kelias iš jų 
neužėjo nieko neaiškindamas Chuanui Peinetai. 

— Man neramu matyti tave tokį, Vili, - pagaliau pasakė, 
kol jie vis dar ieškojo vietos prisėsti, kur galėtų ramiai pa- 
sišnekėti. — Kas, po velnių, tau darosi, brolau, kodėl esi toks 
įsibaiminęs, ko krūpčioji? 

Užuot atsakęs, Vilis, labai rimtas, prisidėjo pirštą prie 
lūpų, rodydamas, kad užčiauptų snapą — neplepėtų. Dar at- 
eis laikas pasišnekėti. 

Galiausiai Vilis surado tai, ko ieškojo. Nors buvo dienos 
metas, bariuke degė prislopintos šviesos, viduj buvo pilna 
musių, pustuzinis stalų laisvi. Atsisėdo netoli durų ir Vilis 
užsakė gerai atšaldyto alaus, neabejotinai „Pilsen Kaljao“, ir 
du švarius bokalus. 

— Ar pasakysi pagaliau, kas, po paraliais, tau darosi, Vili? 
Kurių velnių esi toks keistas, brolau? 

Vilis įsmeigė į jį kupiną baimės didžiulių, gelsvų akių 
žvilgsnį. 

— Čia užvirė kažką, kas man visai nepatinka, brolau, — 
atsakė, pritildydamas balsą ir įtariai apžvelgdamas aplinką, 
kuri Chuanui nebuvo pažįstama. Padarė ilgą pauzę prieš 
tęsdamas toliau. — Papasakosiu tau, nes man atrodo, kad 
tave irgi bus įvėlę į tą makalynę. Kalbu apie... 

Bet nutilo, nes basakojis vyras, kuris juos aptarnavo, ar- 
tinosi nešinas alumi ir stiklais. Pripildė juos su didele puta 
ir Vilis tęsė pasakojimą toliau, kai tiktai smuklininkas pasi- 
šalino prie mažučio baro: 

— Kalbu apie nužudytąjį žurnalistą, tą, kuris tau, Chua- 
nitai, taip nepatiko. 

— Rolandą Garo? — Chuanas Peineta šoktelėjo nuo kėdės 
ir persižegnojo. — Galiu tau pasakyti vieną dalyką, Vili? Aš 
labai apsidžiaugiau, kai jį nužudė, ką jau čia tau meluosiu. 

Nes, kaip tau žinoma, jis man sumovė gyvenimą. Bet dabar 
to gailiuosi. Žmogus neturi džiaugtis dėl kito žmogaus ne- 
laimių, kad ir tokio niekšingo žmogaus kaip Garo. Nuėjau 
išpažinties ir kunigas man davė ausų. Daugiau nebejaučiu 
jam neapykantos. Dabar jau greičiau jį užjaučiu. Dievas te- 
nai viršuje tikrai žinos, ką su juo daryti. Atrodo, jo mirtis 
buvo siaubinga. 

Nutilo, nes atrodė, kad Vilis, Ruletero, jo visiškai nesi- 
klauso. Kai pastebėjo, kad Chuanas Peineta nutilo, sugrįžo 
į tikrovę iš savo išsiblaškymo ar apmirimo, į kurį buvo pa- 
sinėręs. 

— Skaitei, kad jį surado mirusį čionai, šitame kvartale, 
tiesa? 

Chuanas Peineta linktelėjo. 

— Labai netoli Felipės Pinglo paminklo, beveik pasiekus 
Penkių kampų sankryžą. Taip, taip. Bet kodėl manęs to 
klausi, Vili? 

— Nes tai netiesa, — atsakė Ruletero, dar labiau pritilda- 
mas. — Jo nerado. Jį atvežė mašina, kuri galėjo būti tiktai 
policijos. Arba Valstybės saugumo. Jie vieninteliai išdrįsta 
įžengti į šitą kvartalą naktį. Ištraukė jo kūną iš mašinos, 
jau sumaitotą, ir paliko prie pat mano užeigos durų. Ar tau 
tai neatrodo keista, Chuanitai? Ar tau neatrodo pernelyg 
didelis sutapimas, kad jie išsirinko būtent šią vietą išmesti 
žurnalisto kūnui? Ar galima būtų sužinoti, su kokia inten- 
cija jie tai padarė? 

— Ar esi tikras dėl to, ką man dabar pasakoji, Vili? 

— Aš juos mačiau, — patvirtino draugas, nesmarkiai su- 
duodamas kumščiu į stalą. - Į mano gatvę nakčia neužsuka 
mašinos, brolau. Visi deda į kelnes, kad bus užpulti. Tie, 

kurie atvažiavo, galėjo būti tiktai farai arba saugumiečiai. 
Iš policijos arba iš Valstybės saugumo. Kai išgirdau motoro 
garsą, stebėjau juos pro langą. Ir mačiau viską savo akimis. 

— Tai ne milijonierius, kuris dabar įkalintas, pasiuntė jo 
nužudyti, Vili? — nustebo buvęs skaitovas. 

— Aš tau pasakoju tik tai, ką pats mačiau, — patvirtino Ru- 
letero, nervingai barbendamas į stalo paviršių, nuo jo pakilo 
kelios musės. — Neturiu supratimo, kas jį nužudė. Vieninte- 
lis dalykas, kurį tikrai žinau: jo nenužudė Penkiuose kam- 
puose, o atvežė jau mirus; mašina ir paliko kūną numestą 
prie pat mano užeigos. Ir galime tik numanyti, kokios buvo 
jų intencijos. Kas jį atvežė, galėjo būti tiktai farai arba iš 
Valstybės saugumo, dėl to esu visiškai tikras. Patruliai čia 
atsirado po dviejų ar trijų valandų. Ir ne aš jiems, žinoma, 
pranešiau. Vienintelis dalykas, kurį padariau, tai pro galines 
duris išlydėjau visus savo lankytojus, užgesinau šviesas, atsi- 
guliau į lovytę ir apsimečiau miegantis. Ir tai, ką tau dabar 
pasakoju, — niekam to nesu sakęs. Juk pats supranti, kad yra 
dėl ko susirūpinti, tiesa, Chuanitai? 

— Bet kodėl, brolau, — pabandė jį nuraminti Chuanas 
Peineta. — Kodėl tu turėtum rūpintis dėl to, kas visiškai su 
tavimi nesusiję? 

— Kodėl, manai, jie pasirinko mano užeigos duris, kad 
išmestų kūną? Atsitiktinumas? Atsitiktinumai, brolau, ne- 
egzistuoja. Viskas, kas nutinka, turi savo priežasčių, o juo 
labiau kai tai susiję su Žmogžudyste. 

— Tai tu manai, kad jie padarė tai tyčia, kad įveltų tave į 
žmogžudystę? Nebūk toks įtarus, Vili. Garantuotai paliko 
tenai be jokių užmačių, na, kaip būtų palikę bet kurioje ki- 
toje vietoje. 

— Palauk, kol pabaigsiu pasakoti visą istoriją, brolau, — at- 
sakė Vilis, žvelgdamas tuo pačiu apsėstu žvilgsniu. - Mes 
dar tik pradedame. Galiu tave užtikrinti, kad tai, jog jie 
paliko jį čia, kažkaip susiję su manimi. Ir taip pat su tavimi, 
Chuanitai. Su tavimi, taip, kaip ir išgirdai. Maniau, kad su- 
klydau, kai jie sulaikė tą kasyklų valdytoją, tą Enrikę Kar- 
denasą, kaltindami, jog jis buvo intelektualusis nusikaltimo 
autorius, nes Garo jį šantažavo su visomis tomis Čosikos 
orgijos nuotraukomis. Bet, bet... 

Nutilo ir metė ilgą žvilgsnį į Chuanitą, lyg būtų atėjęs į 
jo laidotuves ir dabar stebėjo jo lavoną. Ir šis sunerimo. 

— Kas nutiko, Vili? — paklausė. — Kodėl staiga nutilai ir 
taip stebeilijiesi į mane? 

— Nes atrodo, kad tas reikalas su tavimi susijęs labiau nei 
su manimi, brolau. Apgailestauju turėdamas pranešti tau 
šitą naujieną. Tačiau būtent taip ir yra. Su tavimi, o ne su 
manimi. Aš tik ėjau pro šalį, galima būtų pasakyti. Tik to- 
dėl, kad esu tavo draugas, ir nieko daugiau. 

Chuanui Peinetai pasirodė, kad kėdė, ant kurios sėdėjo, 
pakilo į orą ir staiga nukrito ant grindų, perskaičiuodama 
visus jo kaulus. Jam ėmė skaudėti galvą, o šiurpas perėjo per 
visą stuburą. Ką visa tai galėtų reikšti? Jis nieko nesuprato. 
Ar bus pamiršęs ką nors svarbaus? Naršė po atmintį, nieko 
negalėdamas atrasti. 

— Ką čia man dabar sakai, Vili? - sumurmėjo. - Su ma- 
nimi? 

— Todėl ir paskambinau tau vakar vakare ir todėl papra- 
šiau, kad ateitum pasimatyti taip greitai, — šnabždėjo Vilis, 
smarkiai prisikišdamas prie draugo veido. — Tokių dalykų 
nevalia aptarinėti telefonu. Geriausia žinia yra ta, kad jie 

net nežino, jog gyveni „Mogoljono“ viešbutyje. Ar tai nėra 
neįtikėtina? Taigi, kaip girdi: jie to nežino. 

— Kas tokie? — balbatavo Chuanas Peineta. — Apie ką to- 
kius tu dabar čia kalbi? 

— Kas gi daugiau, Chuanitai, — nusišaipė Vilis. — Farai 
iš policijos arba Valstybės saugumo karininkai. Negali būti 
niekas daugiau, jau sakiau tau. 

Jie pasirodė po trijų ar keturių dienų po to, kai ta paslap- 
tinga mašina paliko sumaitotą Rolando Garo lavoną prie Vi- 
lio, Ruletero, užeigos durų. Apsirengę kaip civiliai, o plaukai 
kirpti vokiška maniera, vos tik išvydęs juos, Vilis iš karto 
susivokė, kad jie karininkai. Jie ištiesė paspausti rankas ir 
šypsojosi šiek tiek pritempta šypsena, kaip ir visi policininkai 
ir saugumo agentai, kai prisistato tarnyboje. Pakišo jam plas- 
tiku aptrauktus pažymėjimus, ant kurių Vilis pastebėjo ants- 
paudus, Peru vėliavėles ir mažutėles, neįžiūrimas nuotraukas. 

— Tai neoficialus vizitas, Vili, — pasakė vienas iš apsilan- 
kiusiųjų, atrodantis vyresnis. — Esu kapitonas Feliksas Ma- 
duenjesas. Aš neegzistuoju, čia tarp kitko. O tiksliau tariant, 
mes čia nesilankėme ir mūsų čia visai nėra. Juk esi protingas 
ir puikiai mane supranti, tiesa? 

Vilis tiktai išspaudė šypseną, tuo pat metu nerimas dar 
labiau sukilo. Prasidėjo blogai. Ar jie atėjo ištraukti pinigų, 
ar ko nors daugiau? 

— Panašu į visiškų nusmurgėlių užeigėlę, — pakomentavo 
antrasis, rodydamas į apsilaupiusias sienas, purvinus langų 
stiklus, voratinklius, kabančius nuo lubų, klibančius stalus 
ir purvo primindžiotas grindis. — Ir nepaisant viso to, Vili, 
mums puikai žinoma, kad šioje vietoje kiekvieną naktį lo- 
šiama iš milijonų solių. 

— Na nepasakyčiau, kad tokiomis sumomis, — nusišypsojo 
Vilis labai santūriai. — Tačiau, sutinku, statymai neturi ri- 
bos, vienintelė sąlyga, kad žaidimas būtų švarus. Tokios šių 
namų taisyklės. 

— Nenutaisyk tokio susirūpinusio veido, Vili, - pasakė tas, 
kuris prabilo pirmas. — Atėjome čia ne klausinėti apie tavo 
verslą ar tavo klientus, tuos vargšelius, kurie čia palieka vis- 
ką, ką turi. 

— Ir tai, ko neturi, taip pat, - pridūrė kitas. 

— Atėjome pakalbėti apie tavo draugą Chuaną Peinetą. 

— Iš tiesų, Vili, - paklausė vis labiau nustebęs ir išsigandęs 
buvęs skaitovas. Jis negalėjo patikėti savo ausimis, jam atrodė, 
kad Vilis netrukus balsu nusijuoks ir pasakys: „Aš pajuoka- 
vau, brolau, kad pažiūrėčiau, kaip tau paleidžia vidurius.“ — Jie 
žinojo mano vardą? Ir atėjo su tavim pasikalbėti apie mane? 

— Taip, apie tą patį, — patvirtino vyresnysis, tas, kuris pri- 
sistatė kaip kapitonas Feliksas Maduenjesas. - Mums pui- 
kiai žinoma, kad esate labai artimi draugai, ar ne tiesa? 

— Žinoma, kad jis mano draugas, - patvirtino Vilis. - Kai 
aš Kantagaljuje turėjau savo koliziejų, Chuanitas ateidavo 
deklamuoti eilių tarp folkloro muzikos pasirodymų. Ir darė 
tai puikiai. Buvo tikras artistas. 

— Ir taip pat ateidavo tavęs tenai aplankyti, kartkartėmis 
kartu papietauti, ar ne tiesa? — patvirtino antrasis. 

— Taip, kartas nuo karto vis užeina pas mane prisiminti 
senų laikų, — atsakė Vilis. — Tačiau jau labai seniai jo nebema- 
čiau, net nežinau, kaip jam sekasi. Tikiuosi, kad jis dar nemirė. 

— Mums reikia jo adreso ir telefono numerio, - pridūrė 
tas, kuris prakalbo pirmas, rūgščia veido išraiška. - Ar ne- 
padarysi mums tokios paslaugos, Ruletero? 

- Žinai, kas man pasirodė keisčiausia, Chuanitai? — pasa- 
kė Vilis, žvelgdamas į apdujusį senojo skaitovo veidą. - Kad 
tie Valstybės saugumo agentai, kurie žino tiek dalykų - kad 
esame draugai, kad kartais atvykdavai su manimi papietau- 
ti, neturėjo nė menkiausio supratimo, kad tu metų metus 
gyveni „Mogoljono“ viešbutyje. Ar tau tai neatrodo nejti- 
kėtina? 

— Ne, man taip neatrodo, — atkepė Chuanas Peineta, 
sunkiai tardamas žodžius, lyg kažkas jam būtų užstrigę 
galugerkly. — Taigi, kas ten vyko toliau, Vili? Ir ką tu jiems 
atsakei? 

— Nemanau, kad turėtų nuolatinę gyvenamąją vietą, ap- 
sistoja tai šen, tai ten, kur jį priglaudžia draugai, manau. 
Arba vienoje iš tų prieglaudų šalia vienuolynų. Ir, žinoma, 
labai nustebčiau, jeigu jis turėtų telefono numerį. 

— Juk nebandai mūsų apmauti, Vili? — paklausė jaunesny- 
sis agresyviu tonu, bet nepaliaudamas šypsotis. - Ar manai, 
kad esame visiški kvailiai, užeigėlės karaliau? 

— Žinoma, ne, viršininke, — Vilis prisiekė sukryžiavęs 
pirštus kryžiumi. — Jeigu Chuanitas turėtų nuolatinį adre- 
są, kaipmat jums jį duočiau, to dar betrūko. Bet abejoju, ar 
kada nors gyvenime jį turėjo. O telefoną juo labiau. Chua- 
nas Peineta paskutinis vargeta, neturi nei kur miręs nugriū- 
ti, argi nežinojote? Jis kaip šuo be šeimininko. Kai nustojo 
dirbti „Irijuose juokdariuose“, jo gyvenimas ėmė ristis Že- 
myn. Jau kuris laikas jis balansuoja ant prarajos krašto. Ir 
jeigu jo dar nepalaidojo, tai jis gyvena iš kitų malonės. O be 
to, jis praranda atmintį ir kartais net nebežino, kas esantis. 

— Vargšas Chuanas Peineta, — atsakė vyresnis iš jų dvie- 
jų, tiesdamas rankoje popierėlį. - Padaryk mums paslaugą, 

Vili. Sužinok mums jo adresą ir paskambink šituo telefonu. 
Pasiteirauk kapitono Felikso Maduenjeso arba adjutanto 
Arniljos. 

— Ir tegul tai lieka mūsų paslaptimi, Vili, — patarė jau- 
nesnysis. - Tikimės, kad nesielgsi kaip kretinas ir nepulsi 
ieškoti savo draugo, kad įspėtum jį, vos tiktai mes išsineš- 
dinsime. 

— Per amžius niekados, — paneigė Vilis, trinktelėdamas 
kumščiu į stalą. — Aš visada kuo puikiausiai sutariau su 
valdžia. 

- Žinoma, Vili, juk esi pavyzdingas pilietis ir visi tai 
žino, — atsakė adjutantas Arnilja, tiesdamas ranką. — Iki 
greitutėlio, bičiuli. Ir nepamiršk mums sužinoti draugo 
adresą. Kuo greičiau. 

— Ir jie išėjo, — pridūrė Vilis. — Ir žinoma, aš bėgte pa- 
sileidau skambinti tau į „Mogoljono“ viešbutį. Dabar jau 
tikriausiai supranti, kodėl negalėjau palikti jokios žinutės ir 
privalėjau tau viską papasakoti gyvai. 

Senajam skaitovui rodėsi, kad viskas, kas su juo dabar 
vyksta, ne iš tikrųjų yra, kad visa tai košmaras ir kad jis bet 
kuriuo momentu turėtų nubusti ir pasijuokti iš išgąsčio dėl 
to, kas negalėjo nutikti ir niekada nenutiks. Bet jis buvo čia, 
su savo draugu Viliu ir šis žvelgė į jį susirūpinusiu veidu. 
Vyras nuo baro atėjo pas juos paklausti, gal jie norėtų užsi- 
sakyti kuprotės sevičės. 

— Arjinai šviežia? — paklausė Vilis. 

— Ištraukta šį rytą Kaljao uoste, dar neseniai plaukiojo 
jūroje. 

— Tuomet atnešk dvi kuprotės sevičes, gerai perkeptas. Ir 
dar vieną alaus, bet gerai, labai gerai atšaldyto. 

— Nieko nesuprantu, Vili, - murmėjo Chuanas, kuomet 
smuklininkas pasišalino. —- Kokiam reikalui tiems policijos 
žmonėms ar saugumiečiams prisireikė manęs. 

Vilis ištiesė ranką ir suėmė už peties, spustelėdamas pa- 
laikymo ženklan. 

— Neturiu nei menkiausio supratimo, brolau, — atsakė 
nusiminęs. — Bet visa tai man nekvepia niekuo geru. Įta- 
riu, kad kažkas tave apskundė ar nori tave apkaltinti dėl 
kokio bjauraus reikalo. Ir ypač kad ateina tavęs ieškoti vos 
po kelių dienų nuo to, kai tie tipai paliko lavoną žurnalisto, 
sušikusio tau gyvenimą, prie pat mano užeigos durų. Visas 
pasaulis žino, kad tu jo nekentei ir kad metų metais siuntei 
laiškus, nukreiptus prieš jį, į laikraščius. Ar nematai ryšio, 
galinčio susieti visus tuos įvykius? 

— Ką nori tuo pasakyti, Vili? Kad abu dalykai susiję? Bet 
visa tai neturi nei pradžios, nei pabaigos. Tai, ką man pada- 
rė tas bjaurybė Garo, nutiko prieš gerus dešimt ar dvylika 
metų. Galbūt ir ne tiek. Bet bent jau prieš penkerius tai 
tikrai. 

— Aš tai žinau, Chuanitai, — atsakė Vilis, norėdamas jį 
nuraminti, bet viskas, ką jisai sakė, Chuanui tiktai dar la- 
biau kėlė nerimą. — Policijos veiksmai dažnai neturi jokios 
logikos. Tiek tai tikrai yra aišku. Čia kažkas verdama labai 
bjauraus prieš tave patį. Neturiu supratimo, kas tai gali būti, 
bet tikrai Žinau: jeigu tie tipai prisikas iki tavęs, tau tikrai 
nutiks kažkas blogo. Visa laimė, kad jie nežino, kur tu gy- 
veni. Privalai išsinešdinti ir kuriam laikui pradingti, brolau. 

— Išsinešdinti, Vili? — Chuanas paliko be žado. — Kur? 
Ir už kokius grašius? Juk net negalėčiau sau leisti dabar pat 
numirti, brolau. Tai kur galėčiau pradingti? 

Vilis linktelėjo ir dar kartą broliškai patapšnojo jam per 
petį. 

— Kad ir kaip norėčiau, aš negaliu tavęs, Chuanitai, pri- 
globti. Mano užeigoje tave iš karto pričiuptų. Ieškok, gal- 
vok, gal kas nors tave galės priimti. Ir dar, jeigu surasi, kur 
pasislėpti, nesakyk man, kur slapstysies. Nenoriu to žinoti, 
kad ir vėl saugumiečiams ar bet kam kitam nereikėtų me- 
luoti, jeigu ir vėl apie tave ims klausinėti. 

Buvęs skaitovas spoksojo į savo draugą, neturėdamas ką 
pasakyti. Ar visa tai atsitiko jam? Ar jis tikrai nemiega? Ar 
visa tai atsitiko Žmogui, kurio gyvenimas tėra egzistavimas 
apgailėtiname motelyje, kuris gauna juokingą pensiją, ku- 
ris yra priverstas valgyti Basakojų valgykloje, kad nemirtų 
badu. Ar gali būti dar blogiau? Ar gali jo, Chuano Peinetos, 
ieškoti policija ar Valstybės saugumas? Visa tai buvo taip ab- 
surdiška, taip nesąmoninga, kad net nežinojo, ką bedaryti. 

— Aš neturiu nieko, ką turėčiau slėpti, Vili, — galiausiai 
pasakė. — Geriausia būtų, kad prisistatyčiau tiems tipams, 
kurie buvo pas tave, ir pats paklausčiau jų, kodėl manęs ieš- 
ko, ko iš manęs nori. Juk visa tai gali būti tiesiog klaida, 
nesusipratimas. Ar tau taip neatrodo, brolau? 

— Nepatarčiau tau, Chuanitai, būti tokiu durneliu, — atsa- 
kė Vilis, žvelgdamas liūdnai. — Jeigu jau jie tavęs ieško, tai 
gali būti tau pavojinga. Netgi jeigu tai ir klaida ar nesusi- 
pratimas, ar tai atsitiktų man, ar tau, ar bet kuriam kitam, 
kuris nėra stambus šulas, visas tas reikalas gali baigtis labai 
liūdnai. Bet galiausiai tu pats geriau žinai, ką nori daryti. 
Aš tau visa tai papasakojau, nes tave branginu, nes esi vie- 
nas iš mano senųjų draugų, o jų man jau nebedaug beliko. 
Net manau, kad esi paskutinysis. Ir man nepatiktų, jeigu 

tave įveltų į ką nors bjauraus, o galbūt netgi pradangintų 
tave. Pats puikiai žinai, kad čia žmonės pradingsta ir nieko 
nenutinka, nes viskuo apkaltinami teroristai. Pats žinokis, 
brolau. Vienintelis dalykas, ko tavęs prašau, kad ištiestum 
man ranką ir nesakytum jiems, jog tau paskambinau ir viską 
papasakojau. 

— Žinoma, ne, Vili, - atsakė Chuanas Peineta. - Nė nej- 
sivaizduoji, koks esu tau dėkingas, kad man paskambinai ir 
pranešei. Aišku, niekada neįduočiau tavęs ir nepapasako- 
čiau, jog tu mane perspėjai. Jeigu manęs klaustų, pasakysiu, 
kad jau daugybę laiko tavęs nemačiau. 

— Būtent taip, — pritarė Vilis, Ruletero. — O kadangi rei- 
kalai taip susiklostė, tai bus geriau, jeigu mes kurį laiką ir 
nesimatysime. Ką manai? 

— Aišku, taip, — patvirtino Chuanas nerimo perkreiptu 
veidu. — Esi visiškai teisus, brolau. 


Ilgiausia inžinieriaus Enrikės 
Kardenaso naktis 


Kai akys priprato prie tamsos patalpoje, pilnoje Žmonių, 
pamatė ant pripaišytos sienos užrašą kreida didžiulėmis 
raidėmis: 


Ir kai laukiau gėrio, 
Atėjo blogis; 

Kai laukiau šviesos, atėjo 
Tamsa. 


Ar tai buvo citata iš Biblijos? Jį buvo visiškai apėmęs siau- 
bas, bet vis tiek negalėjo nejausti smarvės, smelkiančios 
celę, keliančios jam svaigulį — dvokė daug kuo, bet labiau- 
siai ekskrementais, prakaitu ir šlapimu — ir visur knibždėte 
knibždėjo vyrų, kai kurie pusnuogiai, kiti susėdę ant pliko 
cemento suolo, o dar kiti parimę ar atsigulę ant grindų. Nė 
vienas iš jų nekalbino Kikės, bet jis nujautė, kad dešimtys 
supančių šešėlių įsmeigė akis į jį, ką tik atvykusį į šitą rūsį, 
kalėjimą ar kankinimų kamerą, kad ir kas tai būtų. Galvo- 
jo, kad išgyvena nesuvokiamą košmarą, tai negalėjo nutikti 
jam, visa yra siaubingas nesusipratimas, bet nebebuvo lai- 
ko išsiaiškinti. Jis tikriausiai mirs arba, dar blogiau, praleis 

likusį savo gyvenimą šitame knibždėlyne. Akys buvo kupi- 
nos ašarų, jautė begalinį liūdesį, apėmė visiška neviltis. Ir 
visa tai išgyvendamas pastebėjo, kad viena iš tų figūrų be 
veido, nuoga virš juosmens, pasislinko prie jo kojų, pasikėlė 
ir prikišusi veidą sušnabždėjo: „Nori, kad tau pačiulpčiau? 
Penki soliai.“ Jautė, kad tamsoje to subjekto ranka grabalio- 
ja jam tarpkojį. 

— Paleiskite, paleiskite mane, kas jums darosi! — sušuko, 
atsitraukdamas ir stumdamas to grėsmingo tipo ranką. 

Aplinkui staiga kilo sujudimas, kūnai sukrutėjo ir beveik 
akimirksniu nusiramino. 

— Tuo blogiau tau, baltutėli, — atsakė visai šalia jo balsas, 
persunktas aplinkui tvyrančio kvapo. - Jeigu nepatinka, kai 
tau čiulpia, pačiam patiks čiulpti. Atsiklaupk man tarp kojų, 
praverk burną ir pradėk. Man dabar visai nestovi, bet aki- 
mirksniu sukietės, jeigu tik meiliai pačiulpsi. 

Kliūdamas už ant grindų gulinčių kūnų, traukė link 
durų. Beviltiškai trankė jas kumščiais ir šaukė: „Sargyba, 


1“ 


sargyba!“ Už nugaros girdėjo pajuokiančius balsus. Niekas 
nepajudėjo iš vietos ir nė vienas sargybinis neatėjo jam į 
pagalbą. 

Tą akimirką pajuto prie jo prisispaudžiant didžiulį ir 
stiprų kūną, kuris užtikrintai jį apkabino per juosmenį ir 
sušnabždėjo į ausį: „Neišsigąsk, baltutėli, aš tave saugosiu.“ 
Jautė, kaip to subjekto tirštas kvapas degina jam veidą. 

— Neturiu pinigų, — sumurmėjo, — sulaikydami jie iš ma- 
nęs paėmė piniginę. 

Keisčiausia buvo, kad subjektas, apkabinęs jį per juosme- 
nį, kėlė jam šiokį tokį pasitikėjimą ir mažino jį smaugiančią 
baimę. „Nesvarbu, sumokėsi vėliau, tu man keli pasitikėji- 

mą, baltutėli. Aš tau suteiksiu kreditą.“ Kikė jautė, kaip jam 
virpa kojos, ir buvo įsitikinęs, kad jeigu tas tipas jį paleistų, 
susmuktų ant grindų kaip maišas bulvių. „Eikš, atsisėskime 
tenai“, — pasakė jam į ausį stiprusis jį laikantis vyras. Kikė 
jautė, kaip pamažu yra stumiamas, ir judėjo tamsoje, jaus- 
damas, kaip jo kojos kliudo ant grindų išsitiesusius kūnus, 
kai kuriuos knarkiančius, kai kuriuos nesuprantamai mur- 
muliuojančius. Jis vis sau kartojo kaip mantrą, kad viso to 
nevyksta, priekaištaudamas Dievui, už ką taip jį baudžia, 
pats savęs klausdamas, kas nutiko pasauliui, kad jį, darbštų, 
iš geros šeimos, gerbiamą ir sėkmės lydimą žmogų, laiko 
čia, nesuvokiamoje policijos skylėje tarp nusikaltėlių, dege- 
neratų ir pamišėlių. Atsitrenkus į sienos suolą, stiprusis jį 
laikantis vyras sausai davė įsakymą ir iš karto atsirado vie- 
tos atsisėsti ant to sieninio suolo. Greičiausiai jis buvo šitos 
vietos galva, nes visi jam iš karto pakluso. Stiprusis vyras 
padėjo jam atsisėsti ir pats atsisėdo šalia, labai arti, tebelai- 
kydamas apkabinęs per juosmenį. Kikė jautė šalia savo kūno 
jo kūną ir suvokė, kad jis labai stiprus. Jį apėmęs siaubas 
pamažu ėmė malšti. „Gerai, esu jums dėkingas, — vos girdi- 
mai sušnabždėjo. — Prašau padėti man apsiginti nuo tų tipų. 
Vėliau jums sumokėsiu, kiek paprašysite.“ 

Trumpa pauzė, o paskui Kikė pajuto, kaip stiprus vy- 
ras prikišo veidą, jam rodėsi, kad jo kvapas skverbėsi pro 
nosį ir burną temdydamas sąmonę, ir išgirdo jį sakant; 1a- 
bai ramiai, lyg šnabždant: „Dau pasisekė, baltutėli, kad aš 
užbėgau jiems už akių. Jeigu tave būtų pačiupę juodukai ir 
nusitempę į savo kampą, jie tau būtų nutraukę kelnes, šiek 
tiek vazelinu ištrynę subinę ir savo smagumui būtų prie jos 
išsirikiavę eile, laukdami, kol tave turės. Ir tai dar nebūtų 

blogiausia, jeigu kuris nors iš jų neužkrėstų AIDS. Bet tu 
nesijaudink. Kol aš tave saugau, niekas tavęs nepalies. Aš 
čia esu autoritetas, baltutėli.“ 

Šoktelėjus širdžiai Kikė pajuto, kad viena iš stipraus vyro 
rankų atsitraukė jam nuo juosmens, tačiau ne tam, kad 
suteiktų jam daugiau patogumo, o tam, kad suimtų jį už 
dešinės rankos ir pritrauktų prie savo klyno. Su siaubu su- 
vokė, kad jis neužsegtas ir kad jo pirštai palietė sukietėjusį 
kaip akmenį organą. Pabandė išsilaisvinti, bet stiprus vy- 
ras jį sulaikė, stipriai, pritėkšdamas, padėdamas visu savo 
kūno svoriu prie sienos. Dabar jau jo balsas buvo pasikei- 
tęs, jis kalbėjo grasindamas: „Smaukyk, baltutėli. Nenoriu 
tau padaryti nieko blogo, bet jeigu man nepaklusi, taip ir 
padarysiu. Aš tave saugosiu, pažadu tau. O dabar pasmau- 
kyk, man jau nebedaug betrūksta.“ Pasibjaurėjęs, išsigandęs, 
drebėdamas Kikė pakluso. Po kelių sekundžių pajuto, kad 
stiprus vyras ejakuliavo. Jo ranka ir greičiausiai kelnės taip 
pat išsitepė sėkla. Kažkuriuo momentu ėmė verkti. Ašaros 
riedėjo jam skruostais, jautė siaubingą gėdą bei pasibjaurė- 
jimą pačiu savimi. „Atleisk, atleisk, kad esu toks bailys“, — 
galvojo ir nei pats nežinojo, kieno atleidimo prašo. Nes jau 
nebetikėjo Dievu nei kuo kitu, gal nebent velniu. Bet kas 
kita būtų geriau nei tai, kas dabar jam atsitiko, geriau būtų 
jį nužudę, geriau pačiam buvo nusižudyti. 

Užmerkė akis ir pabandė užmigti, bet buvo pernelyg 
įsitempęs ir išsigandęs, kad nugrimztų į miegą. Pabandė 
nusiraminti. Tai turėjo būti klaida, nesusipratimas. Jis, En- 
rikė Kardenasas, negalėjo būti prilygintas beveidei faunai 
kišenvagių, plėšikų, slunkių, iškrypėlių, persmelkusių tą 
dvokiančią degeneratų ir monstrų skylę. Jis buvo pernelyg 

gerai Žinomas ir svarbus, kad su juo būtų taip elgiamasi. 
Marisa jau bus paskambinusi Liusijanui ir abu kartu jie 
jau bus pranešę visiems įtakingiems draugams, ir ne tik- 
tai Peru, jo kasyklos verslo partneriams, institucijoms, ku- 
rioms priklausė, jau bus pažadinę ministrus, deputatus, tei- 
sėjus, Daktarą, prezidentą Fudžimorį, pateikę palaikymo 
priemones. Taip, būtent taip. Šią naktį ir dieną ant kojų bus 
sukelta daugybė žmonių, domėsis jo byla, imsis reikiamų 
veiksmų. Ir jie ateis jo iš čia ištraukti ir atsiprašyti. Ir jis 
jiems atleis. Priims atsiprašymą, atleis ir užmirš. Bet širdy- 
je ir galvoje niekada neatleis padugnei, privertusiai pereiti 
per tuos pragaro ratus, išgyventi pasibjaurėtinas dienas ir 
naktis tarp pasibaisėtinų Žmonių, kurie jį įžeidė, pažemino 
ir sugniuždė, privertė patirti didžiausią gyvenimo siaubą ir 
pačią siaubingiausią savo gyvenimo gėdą. Juto lipnų delną, 
į kurį nuleido tas kalės vaikas, sėdintis šalia jo, atrodo, buvo 
užmigęs, bet jis neišdrįso išsitraukti nosinės sėklai nusi- 
valyti, baimindamasis, kad tas tipas nubus ir pareikalaus 
ko nors dar baisesnio nei masturbacija. Juto neatšaukiamą 
keršto troškimą, kad Daktaras ir Fudžimoris sumokėtų už 
siaubo naktį. Nes už viso to stovėjo jie, žinoma, būtent jie 
ir įsakė jį įkalinti. 

Ir apie tai mąstydamas pastebėjo vieninteliame celės lan- 
gelyje šviesos spindulėlį. Aušo? Visoje toje sumaištyje nu- 
švitęs purvinas pilkšvos šviesos ruožas jį padrąsino, sumaži- 
no jo neviltį. Jam niežtėjo galvą ir pagalvojo, kad šios vietos 
utėlės jau įsikūrė ant jo. Vos išėjęs privalės nusiskusti, o nu- 
skustą kiaušą išsitrins alkoholiu, buvo girdėjęs, kad būtent 
taip kalėjimo vienutėse nuo utėlių vaduojamasi. Ar galėjo 
tai vykti iš tikrųjų? Jautė, kad visi jo raumenys atsileidžia. 


I89 


MARIO VARGAS LLOSA 


„Aš nemiegosiu“, — pagalvojo dar prieš prarasdamas sąmonę. 
„Prarandu sąmonę.“ Užsnūdęs ar nualpęs, susapnavo koš- 
marą, kurio vėliau negalėjo tiksliai prisiminti, tiktai tiek, 
kad aplinkui jį buvo juoda naktis, prieblandos pasaulis, jo 
pėdos panardintos į želatinos konsistencijos purvą, o nema- 
tomi vabzdžiai gėlė jam kulkšnis, kaip vienoje tų ekskursijų 
; Amazonę, kai buvo studentas, kur uodai, perlipę jo batų 
odą, nusėjo jo kulkšnis žaizdomis. Juto sėklos kvapą ir jį 
ėmė pykinti, bet niekaip negalėjo išsivemti. 

Kai atmerkė akis, pro ilgos kameros grotuotą langą skli- 
do šviesa ir jam pasirodė, kad žiūri impresionistinį filmą, 
nes dvi dešimtys vyrų, senų ir jaunų, knibždėjo patalpoje 
kaip žmonių karikatūros. Plaukuoti, randuoti, tatuiruoti, 
kai kurie pusnuogiai ir basi, kiti su paplūdimio apavu, at- 
sigulę ant grindų ar parimę ant cementinio suolo prie sie- 
nos, miegantys pravira burna, šlubi, bedančiai, čiabuviai 
išsigandę žvalgėsi aplinkui, suglamžytais rūbais ir be batų, 
su nudriskusiais kombinezonais. Stiprus vyras, kuris mas- 
turbavosi jo padedamas, jau nebesėdėjo šalia jo. Kuris iš šitų 
bedalių būsiąs jis? Pastebėjo, kad niekas į jį nežiūri, nekrei- 
pia nė menkiausio dėmesio. Jam skaudėjo viską iki kaulų dėl 
nepatogios pozos. Buvo beviltiškai ištroškęs, o liežuvis kaip 
švitrinis popierius, šveičiantis dantenas. Pagalvojo, kad nuo 
puodelio arbatos arba kavos pasijustų daug geriau. Ar jeigu 
galėtų išsimaudyti! Kas dabar bus su juo? 

Jį sulaikydami atėmė ne tiktai piniginę ir laikrodį. Taip 
pat ir sutuoktuvių žiedą. Kelinta galėtų būti valanda? Ke- 
lias valandas praleido šitoje irštvoje? Kiek laiko dar bus čia? 
Galvojo, kad neištvers dar vienos nakties šitoje vietoje, ne- 
apsaugotas nuo bet kokių šitų degeneratų išpuolių. Pradžio- 

je, pirmas dvi dienas, kol buvo apklausiamas, laikė vienutėje 
su viena kėde. Daužys galvą į sieną, kol atsivers žaizdos ir 
nukraujuos. Padarys visam tam galą — nusižudys. Ir taip 
galvodamas pajuto, kad jį žadina, judina už rankos. Jis ir vėl 
buvo arba užmigęs, arba nualpęs. 

Pamatė senolį su tokia susivėlusia barzda, kad panašus 
buvo į girių nykštuką. Išgirdo jį šnekanti labai suvelta ispa- 
nų kalba. „Jus kviečia, donai“. Ir rodė į duris. 

Reikėjo daug jėgų atsistoti, o dar daugiau žengti žingsnį, 
bandant neužminti ant grindų išsipleikusių kūnų, pasto- 
jančių jam kelią. Durys buvo uždarytos, bet vos kumščiu 
jas padaužė, džergždamos atsidarė. Išvydo sargybinio, gin- 
kluoto šautuvu ir su šalmu, veidą. 

— Inžinierius Enrikė Kardenasas? — paklausė sargybinis. 

— Taip, tai aš. 

— Susirinkite savo daiktus ir eikite paskui mane, — pasakė 
sargybinis. 

— K4 turite galvoje sakydamas „daiktus“? — paklausė. 

— Na, savo bagažą. 

— Savo bagažą nešioju ant savęs. 

— Gerai. 

Prisiversdamas iš paskutiniųjų lipo laiptais, neprisimi- 
nė, kad būtų jais leidęsis naktį prieš patekdamas į kamerą. 
Kelis kartus buvo priverstas sustoti ir paskutinius dešimt ar 
penkiolika laiptelių laikėsi už sienos. Laiptų pabaigoje buvo 
dar vienos durys, o už jų koridorius, kur matė kelis rūkan- 
čius ir besišnekučiuojančius sargybinius. Jautė tokį didžiulį 
nuovargį, kad eidamas negalėjo pakelti kojų, tiesiog vilko 
jas. Širdis labai stipriai plakė ir juto svaigulį. „Turiu laikytis, 
negaliu dar kartą nualpti.“ 


I9I 


MARIO VARGAS LLOSA 


Galiausiai atsidarė dar vienos durys ir pro jas pasklido 
saulėtos dienos šviesa. Pro miglą akyse atskyrė Marisos, to- 
kios gražios, siluetą ir Liusijaną, toki pat elegantišką kaip 
visada, pabandė jiems nusišypsoti, bet kojos jo nebeklausė, 
o protas apsitraukė juoduma. „Jis nualpo, — dar išgirdo sa- 
kant. — Kuo greičiau iškvieskite seselę.“ 


„„kiedrelė ir valdžia 


Skiedrelė žinojo, kad tai gali nutikti. Bet niekada nejsi- 
vaizdavo, kad nutiks būtent taip, o ypač kam taip nutiks. 
Nuo to karto, kai paskelbė, jog jos šefas, Rolandas Garo, 
Atvirai direktorius, buvo nužudytas greičiausiai užsakius 
kasyklų valdytojui Enrikei Kardenasui, kurio nuotraukas 
iš orgijos su prostitutėmis išspausdino jos žurnalas, ji buvo 
pačiame įvykių centre: nuotraukos, radijo, spaudos ir tele- 
vizijos interviu bei nesibaigiančios apklausos policijoje su 
pačiu prokuroru ir ikiteisminiu teisėju. Dėl savo apsukru- 
mo ir pareiškimo sukeltos viešumo kampanijos šiuo metu 
bent jautėsi saugi. Visuose interviu iki užkimimo vis karto- 
jo: „Jeigu mane partrenks mašina ar koks girtuoklis ištaškys 
man galvą ant šaligatvio, jūs tikrai žinosite, ką galima dėl to 
kaltinti: žmogų, kuris sumokėjo už žmogžudystę sikarijui, 
taip Žiauriai nužudžiusiam mano viršininką, mokytoją bei 
draugą Rolandą Garo. 

Ar jos gyvenimas iš tiesų dabar buvo saugus dėl pasiek- 
to viešumo? Bent jau šiuo metu neabejotinai taip. Tačiau 
tai netrukdė naktimis, įslinkus į lovą savo mažučiuose na- 
mučiuose Leitenanto Aransibijos gatvėje, Penkių kampų 
sankryžoje, staiga būti užkluptai siaubo priepuolių, kurie 

perliedavo stuburą stingdančiu šalčiu. Kiek dar laiko jinai 
jausis saugi dėl savo pačios pareiškimų? Kai spauda nustos 
ja domėtis, ir vėl prasidės pavojus. O ypač dabar, kai inži- 
nierius Enrikė Kardenasas, sulaikytas ir per kelias dienas 
apklaustas, buvo teisėjo paleistas lygtinai, įsakius neišvykti 
iš šalies. 

Šį kartą mašina atvažiavo ne naktį, o paryčiui. Jau bo- 
lavo menkutė brėkšma mažame miegamojo langelyje, kai 
Skiedrelė nubudo išgirdusi staigiai stabdomą mašiną gat- 
vėje, skersgatvyje priešais jos namus. Ir vos po kelių akimir- 
kų pabeldė į duris. Už jų buvo trys vyrai, visi trys apsirengę 
kaip civiliai. 

— Privalote eiti su mumis, senjorita Legizamona, - pasakė 
vyriausias iš jų, augalotas mulatas auksiniu dantimi, apsi- 
vyniojęs šaliką ir odiniu paltu, kalbėjo kyštelėdamas rausvą 
liežuvio galiuką, kaip driežas. 

— Kur? — pasiteiravo jinai. 

— Pakeliui pamatysite, - atsakė vyras, šypsodamasis, tuo 
turėjo ją nuraminti. — Nesijaudinkite. Jūsų laukia kai kas 
labai svarbus. Manau, esate pernelyg protinga, kad atmes- 
tumėte šitą pasiūlymą, ar aš klystu? Jeigu reikia laiko nusi- 
prausti ir šiek tiek apsitvarkyti, nekils jokių problemų. Mes 
čia jūsų palauksime. 

Nusiprausė veidą, išsivalė dantis ir paskubomis apsiren- 
gė. Darbo kelnės, sandalai, melsva palaidinė ir amžina jos 
rankinė su visais popieriais bei rašikliais. Ar tai bus svarbus 
apsilankymas? Žinoma, čia kažkokie spąstai. Savo mobilia- 
jame parašė: „Trys vyrai atvažiavo pas mane. Nežinau, kur 
mane vežasi. Draugai žurnalistai, būkite budrūs, nes man 

rodyti, kad bijo. Kažkas jai šnabždėjo, kad atėjo vienas iš 
tų kertinių momentų, kurie arba pakeičia gyvenimą, arba 
tiesiog pribaigia. Ar jinai gerai padarė nutarusi pateikti tą 
skundą, ar pati sau užsinėrė kilpą ant kaklo? Dabar štai ir 
sužinosi, Skiedrele. „Nebijau mirties“, — pasakė pati sau vir- 
pėdama nuo galvos iki kojų. Baiminosi, kad ją įkalins. Ar 
kankins? Prisiminė, kažkur bus skaičiusi, kad kažkokiems 
karininkams susimokius prieš Fudžimorį Daktaras įsakė 
jiems suleisti AIDS virusą. Jautė, kaip keli šlapimo lašeliai 
sudrėkino kelnaites. 

Su mašina važiavo ne į Limos centrą, pasuko į Italijos 
prospektą, nusileido Uantos gatve iki Grau prospekto, o 
paskui, jos nuostabai, per visą Panamerikaną, link paplū- 
dimio. Ir vos tiktai ėmė važiuoti Pietų greitkeliu, vienas 
iš vyrų, tarp kurių jinai sėdėjo, išsitraukė drobinį maišą 
ir liepė jį užsimauti ant galvos. Padėjo jai kuo švelniausiai 
užsimaukšlinti tą maišą. Jai neuždėjo antrankių nei rankų 
nesurišo už nugaros. Maišas buvo švelnus, negraužė veido, 
jautė švelnumą, beveik glamonę. Bet viskas aplinkui buvo 
juoda. Jai pasirodė, kad jie daugybę kartų pasuko; galiausiai 
pasigirdo balsai, o dar po gerokos valandėlės mašina sustojo. 
Jai padėjo išlipti, prilaikydami už abiejų rankų, padėjo už- 
lipti laiptais ir pereiti tai, kas panėšėjo į ilgą koridorių. Pa- 
stebėjo, kad su ja buvo elgiamasi pagarbiai, stengiantis, kad 
nesukluptų ar neužsigautų. Galiausiai išgirdo atsidarant ir 
užsidarant duris. 

— Dabar jau gali nusimesti tą maišą nuo galvos, — išgirdo 
vyro balsą. 

Taip ir padarė, o priešais ją esąs Žmogus iš tiesų ir buvo 
tas, kas atrodė būsiąs iš balso. Jis, tas pats. Jos nuostaba 

buvo tokia didelė, kad dabar keliai drebėjo dar labiau nei 
anksčiau. Ar iš tiesų tai jis? Stipriai sukando dantis, kad 
iš baimės neimtų kalenti. Buvo kambaryje be langų, su 
uždegtomis šviesomis, daugybe rėkiančių spalvų paveiks- 
lų ant sienų, kėdės ir sofos, staliukai, puošti miniatiūromis, 
didžiulis storas kilimas, slopinantis žingsnius. Netoliese 
girdėjosi audrotos jūros mūša. Ar tai ir yra garsioji Arikos 
paplūdimio slėptuvė? Skiedrelė negalėjo atsipeikėti nuo ap- 
stulbimo. Tai jis, be menkiausios abejonės, ir jis stebėjo ją 
suintriguotas, visiškai nesislėpdamas tyrinėjo taip, lyg jinai 
būtų ne gyvas žmogus, o koks nors objektas ir gyvūnėlis. 
Pilkšvų, pavandenijusių, šiek tiek iššokusių akių žvilgsnis, 
skleidžiantis stiklinį spitrėjimąsi, klaidžiojo po ją visą. Ji- 
nai buvo jį mačiusi šimtuose nuotraukų, bet dabar atrodė 
smarkiai kitoks: senesnis, greičiau žemas nei aukštas, iman- 
tys retėti ir neslepiantys kiaušo kontūrų plaukai, papūsti 
skruostai, praverta burna su ryžto ar nepasitenkinimo iš- 
raiška, kūnas su aiškiais krūtinės ir pilvo iškilumais. Taigi 
jisai ir buvo Peru šeimininkas bei ponas. Nebuvo apsirengęs 
kaip kariškis, o kaip civilis, rudomis kelnėmis, mokasinais 
be kojinių, geltonais, šiek tiek susiglamžiusiais marškiniais, 
spaustais žvaigždutėmis. Rankoje laikė kavos puodelį, kurį 
kartas nuo karto pakeldavo prie burnos ir nugerdavo gurkš- 
nį, neatitraukdamas akių, tęsdamas savo kruopščiausią aki- 
vaizdžią apžiūrą. 

— Chulieta Legizamona, — staiga sumurmėjo prikimusiu 
balsu, lyg visai neseniai būtų pasveikęs nuo slogos arba at- 
virkščiai — netrukus turėtų ją susigriebti. — Garsioji Skie- 
drelė, apie kurią man tiek pasakojo Garo. Visada tiktai ge- 
rai, priešingai nei apie kitus. 

Ranka parodė į stalą, nukrautą puodeliais, stiklinėmis, 
sulčių ąsočiais ir kavinukais. 

— Vaisių sulčių, kavos, skrudintos duonos su džemu? — 
sausai pridūrė. — Tokie mano pusryčiai. Bet jeigu nori ko 
nors kito, pavyzdžiui, kiaušinienės, tau tučtuojau pagamins. 
Tu mano viešnia ir jauskis kaip namie, Skiedrele. 

Jinai nieko neatsakė, jau buvo šiek tiek nusiraminusi ir 
dabar laukė, vis dar sunerimusi, kad pagaliau garsusis Dak- 
taras pasakys, ko ją čia atvežė. Bet jis ir toliau gėrė kavą, 
kramsnojo skrudintą duoną su džemu taip, lyg jos čia nė 
nebūtų. Taigi, tai buvo ta garsioji slėptuvė, bunkeris, pasta- 
tytas viename iš pietinių paplūdimių. Anot gandų, čia buvo 
keliamos didžiulės orgijos. 

Ką jinai žinojo apie jį? Ne ką daugiau nei likusieji perujie- 
čiai, kaip ir visi. Kad jis buvo kadetas ir šešėlinis Kariuome- 
nės karininkas iki 1968-ųjų metų spalio trečiosios generolo 
Velasko Alvarado karinio perversmo, o po jo tapo generolo 
Merkado Charino adjutantu ir valdančiosios vyriausybės 
faktiškuoju užsienio reikalų vadovu. Tas pačias pareigas 
ėjo, kai Kariuomenė atskleidė, jog šnipinėjo ir perdavinėjo 
karines paslaptis CŽV. Velasko režimo, besididžiuojančio 
tuo, kad buvo socialistinis, santykiai su SSRS, pagrindine 
ginklų tiekėja Peru, pasidarė įtempti. Jį, tuo metu artilerijos 
kapitoną, sulaikė, teisė, nuteisė, pašalino iš Kariuomenės ir 
įkalino kariniame kalėjime. Atlikdamas bausmę, studijavo 
teisę ir gavo teisininko diplomą. Būtent tuo gyvenimo tarpu 
jį ir pakrikštijo Daktaru. Išėjęs iš kalėjimo paskelbus am- 
nestiją, įgijo tam tikrą šlovę kaip narkotrafikantų advoka- 
tas, sugebėdavo juos ištraukti iš kalėjimo arba pasiekti, kad 
sumažintų bausmę, papirkdamas teisėjus bei prokurorus 

arba jiems grasindamas. Buvo šnekama, kad jis buvo Pablo 
Eskobaro, Kolumbijos narkotikų karaliaus, žmogus Peru. 
Atrodo, pažino teisinio pasaulio požemius kaip savo paties 
delną ir sugebėjo išpešti sau ir savo klientams naudos iš ko- 
rumpuotos ir betvarkės teisėsaugos. 

Bet anot visuotinai sklandančių kalbų, jo tikroji sėkmės 
valanda išmušė, kai 1990-ais metais rinkimus laimėjo in- 
žinierius Albertas Fudžimoris. Tarp pirmojo ir antrojo tų 
rinkimų turų Tiriančiosios tarnybos atkapstė, kad Fudži- 
moris ne perujietis, o japonas. Jo šeima atvyko į Peru kaip 
imigrantai. Norėdami užtikrinti savo palikuonių ateitį, kaip 
gimimo liudijimą, jame jo gimimą įrašė nacionalinę Nepri- 
klausomybės dieną, liepos 28-ąją. Taip pat pakrikštijo, pa- 
tvirtindami perujiečių kilmę. Kuomet ta naujiena pasklido 
spaudoje tarp dviejų rinkimų turų, o tai nutiko žaibiškai, 
nes Karo komisija pagarsino savo atradimą, Fudžimoris pa- 
sibaisėjo. Tai, kad jis yra japonas, be išlygų atmetė jo kan- 
didatūrą, konstitucija šiuo atžvilgiu buvo vienareikšmiška. 
Atrodo, būtent tuo laikotarpiu užsimezgė kontaktas tarp 
nusikaltėlių Daktaro ir užspeisto kandidato. Daktaras veikė 
žaibiškai ir genialiai. Per kelias dienas pradingo visi falsi- 
fikacijos įrodymai, o Karo komisijos vadovai, atradę tuos 
įrodymus, buvo arba nušalinti, arba įgąsdinti, kad nutil- 
tų ar sunaikintų juos. Ir įkalčiai niekada neišvydo dienos 
šviesos. Krikšto registrų knygos įrašai paslaptingai buvo 
išplėšti iš parapijos knygos ir pradingo visiems laikams. 
Nuo tos dienos Daktaras tapo dešiniąja Fudžimorio ranka 
kaip Saugumo tarnybos vadovas, jis buvo įtariamas baisiau- 
sių machinacijų, nelegalios prekybos, vagysčių ir politinių 

nusikaltimų, vykusių Peru per pastaruosius beveik dešimtį 
metų, organizavimu. Buvo kalbama, kad jo ir Fudžimorio 
užsienio kapitalas protu nesuvokiamas. Ko prireikė šitam 
demonui iš paskalų žurnalistės, mažareikšmio žurnalo re- 
daktorės, kuri, be viso kito, dar ir prarado savo šefą. 

— Sultys ir kava tiks kuo puikiausiai, daktare, — prata- 
rė Skiedrelė beveik be balso. Jinai buvo nebe išsigandusi, 
o tiesiog suakmenėjusi. Kam jis bus čia ją atvežęs? Kodėl 
jinai sėdi prieš galingiausią ir paslaptingiausią visoje Peru 
žmogų? Kodėl Saugumo tarnybos viršininkas su ja elgiasi 
taip laisvai ir pasakoja apie Rolandą Garo, lyg abu jie būtų 
buvę tos pačios ankšties žirniai? Jos šefas niekada net ne- 
buvo užsiminęs, kad yra pažįstamas su panašiu personažu. 
Nors kartais apie jį kalbėdavo su neslepiamu susižavėjimu. 
„Fudžimoris galbūt ir yra prezidentas, bet iš tiesų valdo, pri- 
ima ir panaikina įstatymus būtent Daktaras.“ Ar tai reiškė, 
kad jie buvo pažįstami? Ir kodėl Rolandas apie tai niekada 
nebuvo užsiminęs? 

— Aš dar nebuvau atsigulęs, Skiedrele, — pasakė jis nusi- 
žiovaudamas ir jinai suprato, kad Daktaro akys įdubusios 
ir paraudusios nuo nemigos. — Pernelyg daug darbų. Tiktai 
naktimis galiu susikaupti ties svarbiais reikalais, tada ma- 
nęs nepertraukia dėl įvairaus plauko kvailysčių. 

Nutilo ir nužvelgė nuo galvos iki kojų, lėtai, vėl skrosda- 
mas žvilgsniu, lyg būtų norėjęs sužinoti pačias slapčiausias 
jos atmintyje bei širdyje saugomas paslaptis. 

— Ar Žinai, kodėl į tave taip žiūriu, Skiedrele? — paklau- 
sė Daktaras, lyg nuspėdamas jos mintis. Kalbėjo su ak- 
centu, kuris vos akimirkai, bet vis tiek jį išduodavo esant 
iš Arekipos. Dabar maloniai šypsojosi, bandydamas ją 

nuraminti. - Nes man tiesiog sunku patikėti, kad būdama 
tokia maža turi tokius didelius kiaušus. Atsiprašau, norė- 
jau pasakyti, tokias dideles kiaušides. Ir taip pat atsiprašau 
už keiksmažodžius. 

Visa tai pabaigė vos nusijuokdamas, dėl to veidas susi- 
raukšlėjo, bet jinai atsakydama nenusijuokė. Įsmeigė savo 
dideles nejudrias akis į tą galingąjį personažą ir nepadėkojo 
už netikėtą komplimentą, kurį ką tik pasakė. Jinai vis prisi- 
minė: „Jis yra pats turtingiausias Peru žmogus ir kai siunčia 
ką nužudyti, jam nesuvirpa nei balsas, nei ranka“, - kažkada 
jai bus pasakęs Rolandas Garo. 

— Apkaltinti inžinierių Enrikę Kardenasą žmogžudys- 
te! — sušuko jis, pamažu mėgaudamasis tuo, ką pasakė, to- 
kiu tonu, kuris rodė pagarbą ir susižavėjimą ja. — Juk Žinai, 
kad jis vienas galingiausių Peru Žmonių, ar ne, Skiedrele? Ir 
kad už visą tavo jam padarytą blogi galėtų pradanginti tave 
greičiau nei spėtum mirktelėti? 

— Taip padariau, kad nenužudytų ir manęs, kaip nusiun- 
tė nužudyti Rolando Garo, — atsakė jinai, kalbėdama lėtai, 
kad nevirpėtų balsas. - O po mano pareiškimo jau nebūtų 
galėjęs padaryti nieko, nes mano mirtis būtų kaip jo parašas 
po ja. 

— Suprantu, suprantu, — atsakė atsigerdamas dar gurkšnį 
ir ištiesdamas jai kavos, kurią ką tiktai įpylė ir jai, juodos 
kavos su šlakeliu grietinėlės. — Labai gerai žinai, ką darai, 
ir tau netrūksta nei drąsos, nei įžūlumo, Skiedrele. Šį kartą 
suklydai, bet tai visai nesvarbu. Ar papasakoti tai, kas tave 
nustebins? Aš tave jau kuris laikas stebiu ir esi būtent tokia, 
kokią tave ir įsivaizduoju. Ir netgi dar geresnė. Ar žinai, ko- 
dėl aš tave išsikviečiau? 

— Kad atsiimčiau skundą prieš inžinierių Kardenasą, - at- 
sakė jinai net nepagalvojusi, visiškai įsitikinusi tuo, ką sako. 

Pamatė, kad vos akimirkai sumišęs Daktaras pratrūko 
juoktis. Nuoširdžiu, atviru juoku, kuris ją ir vėl nuramino. 
Jautė, kad jau nebegresia pavojus, nors ir buvo čia su tokio 
plauko subjektu. Prisiminė, kad Rolandas Garo buvo sakęs 
kažkada: „Žmonės kalba, kad jis Žiaurus, bet dosnus tiems, 
kurie jam padeda žudyti ir grobti, jis juos taip pat padaro 
turtingus.“ 

— Tu iš tiesų man patinki, Skiedrele, - pasakė Daktaras 
surimtėjęs, skverbdamasis į ją pageltusiu, klausiančiu užge- 
susių pavargusių akių žvilgsniu. — Aš jau kai ką numaniau 
pats iš to, ką man pasakojo Rolandas, bet dabar esu tikras: 
mes puikiai vienas kitą suprasime. Taip, taip, teisingai išgir- 
dai, mano brangioji Chulieta Legizamona. 

— Ar ne tam čia mane pasikvietėte? — paklausė jinai. 

— Ne, — atsakė purtydamas galvą. — Bet, tarp kitko, 
mums abiem būtų labai paranku, kad kuo greičiau atsiim- 
tum savo skundą. Leisk vargšui milijonieriui mėgautis savo 
kasyklomis ir milijonais. Dėl to nekils jokių problemų. Tai 
galima sklandžiai padaryti. Pasakysi teisėjui, kad buvai su- 
mišusi dėl savo šefo ir didelio draugo, žurnalo direktoriaus 
Rolando Garo mirties. Ir buvai nesava, kai rašei tą absur- 
dišką pareiškimą. Nesirūpink, inžinierius tau nieko nepa- 
darys. Paskirsiu tau gerą advokatą, kuris padės įveikti visus 
keblumus. Ir, žinoma, neturėsi jam mokėti nė sentavo. Aš 
tuo taip pat pasirūpinsiu. Mums abiem paranku, kad jį at- 
siimtum, Skiedrele. Būtent taip, kaip ir išgirdai: tau ir man. 
Nuo to ir prasidėtų mūsų bendradarbiavimas. Bet galiausiai 
ne dėl to čia esi. 

Nutilo, stebėdamas ją ir tuo pat metu gerdamas mažais 
gurkšneliais antrą kavos puodelį. Skiedrelė girdėjo jūros 
mūšą, rodėsi, garsas artėja, rodėsi, perskros kambarį, o pas- 
kui vėl atsitraukia ir nurimsta. 

— Jeigu ne dėl to, tuomet kam turiu būti dėkinga už garbę 
būti čia su jumis, Daktare? Ir kad mane atvežėte į slaptą 
paplūdimio priebėgą, apie kurią visi tiek daug kalba? 

Jis linktelėjo, dabar jau rimtai, delnu prisidengdamas 
žiovulį. Skiedrelė pastebėjo, kad jo nuvargusiose akyse degė 
gelsva kibirkštėlė, o balsas buvo pasikeitęs: dabar jau davė 
įsakymus ir nebeliko nė ženklo meilumo. 

— Kaip pati gali įsivaizduoti, negaliu gaišti laiko, klau- 
sydamasis tavo melagysčių, Skiedrele. Todėl tavęs prašau, 
kalbėk su manimi visiškai atvirai, pasitelkdama tiktai kon- 
krečius faktus. Supratome vienas kitą? 

Skiedrelė linktelėjo. Pastebėjusi pasikeitusią Daktaro in- 
tonaciją ir vėl ėmė nerimauti. Bet giliai širdyje jai kažkas 
šnabždėjo, kad pavojus jau praėjo, kad, priešingai, kažko- 
kiu paslaptingu būdu šitas vizitas atvers jai galimybių, kurių 
nereikėtų nuvertinti. Jos gyvenimas galėjo pasikeisti į gera, 
jeigu pasinaudos proga. 

— Istorija su nuotraukomis, kurią Garo paskelbė Atvirai, — 
prabilo Daktaras. — Ta su inžinieriumi Kardenasu, nuogu- 
tėliu, besivartaliojančiu su prostitutėmis Cosikoje. Papasa- 
kok man visą tą melodramą. 

— Galiu papasakoti tik tai, kas man žinoma, Daktare, — 
atsakė jinai, išlaikydama pauzę. 

— Su visomis smulkmenomis, bet nenukrypstant į šoną, — 
labai rimtai patikslino. - Dar kartą pasikartosiu: konkretūs 
veiksmai, be jokių pagražinimų. 

Skiedrelė tą pačią akimirką suprato, kad neturi kito pa- 
sirinkimo. Ir tuomet su visomis sultingomis detalėmis pa- 
pasakojo visą tiesą. Nuo to, kaip beveik prieš du mėnesius 
vieną gražią dieną Seferinas Argueljesas, 4žvirai fotografas, 
su didžiausios paslapties išraiška priėjo prie jos darbo stalo 
žurnalo redakcijoje. Jis norėjo pasikalbėti akis į akį, tai buvo 
labai konfidencialus reikalas, nė vienas savaitraščio darbuo- 
tojas neturėjo apie tai sužinoti. Jinai niekada nė neįsivaizda- 
vo, kad vargšelis Seferinas Argueljesas, tokia menka figū- 
ra, toks pagarbus, toks drovus, toks kenčiantis, kad ne tik 
žurnalo direktorius, bet ir bet kuris kitas redaktorius galėjo 
leisti sau prabangą jo nepaisyti, šaukti ant jo ar priekaištauti 
dėl menkiausio nieko, laikys savo rankose tokią sprogsta- 
mąją medžiagą. 

Taigi, penktą po pietų Skiedrelė ir Seferinas išėjo pavaka- 
rių į „Kreolų skanumynus“ pas senjorą Mendietą, Iribarietos 
gatvės kampe, ne per toliausiai nuo Surkiljo komisariato. Už- 
sisakė du kavos su pienu ir du sumuštinius su skrudinta šoni- 
ne, svogūnais ir achi. Skiedrelė smagindamasi pastebėjo, kad 
prieš pradėdamas kalbėti fotografas gniaužė rankas, išbalo, 
pravėrė ir vėl užčiaupė burną, nedrįsdamas ištarti nei žodžio. 

— Jeigu taip smarkiai dvejoji, geriau jau man nieko ne- 
pasakok, Seferinai, — sušnabždėjo jinai jam. — Suvalgysim 
pavakarius ir pamiršime tą reikalą ir liksime tokie pat geri 
draugai, kokie buvome. 

— Noriu, kad užmestum akį į šitas nuotraukas, Skiedre- 
le, — sumurmėjo Seferinas, nepatikliai apsižvalgydamas 
aplinkui. Ir ištiesė jai aplanką, perjuostą dviem geltonomis 
gumos juostelėmis. — Atsargiai, to niekas kitas neturi pa- 
matyti. 

— Ar tai tos nuotraukos, kurias Garo išspausdino A/virai? — 

pertraukė ją Daktaras. 
Skiedrelė linktelėjo. 

— Kaip nutiko, kad jos pateko į tokio kaip Seferinas ran- 
kas? — paklausė jis. Buvo labai atidus ir jo žvilgsnis, regis, 
skrodė ją kiaurai. 

— Jis pats jas ir padarė, — atsakė Skiedrelė. — Jį pasamdė 
tipas, kuris organizavo orgiją. Atrodo, jis užsienietis. 

— Senjoras Kosutas, — Seferinas Argueljesas sušnabždėjo 
taip patyliukais, jog Chulieta turėjo prie jo pasilenkti dar 
labiau, kad išgirstų. Jos skruostai vis dar degė nuo įspūdžio, 
padaryto nuotraukų. — Aš jau jam buvau atlikęs kitų nela- 
bai švarių darbelių. Jam patiko būti fotografuojamam lo- 
voje su moterimis. Ir jis pageidavo daugybės nuotraukų iš 
to privataus vakarėlio ir kad tas tipas nesusivoktų esamas 
fotografuojamas. Didžiulis ponas, svarbus tipas, prie pini- 
gėlio, man buvo pasakyta. Mane nusivežė į Čosikos namus, 
kad viską tenai paruoščiau. Netgi apžiūrėjome, kaip būtų 
galima geriau išdėlioti šviesas. Išleidau nežinia kiek pinigų 
juostelėms. Sutarėme, kad sumokės man už visas medžia- 
gas ir dar penkis šimtus dolerių už darbą. Bet paliko mane 
be nieko. Gyveno „Sheraton“ viešbutyje. Ir staiga pradingo. 
Išnyko kaip dūmas, taip. Išėjo iš viešbučio ir išgaravo. Nie- 
kada daugiau nebegirdėjau nieko apie jį. Iki šios dienos. 

— Kiek laiko praėjo nuo tos dienos? — paklausė Daktaras. 

— Jau bus dveji metai, Skiedrele, — atsakė Seferinas. — Įsi- 
vaizduok, jau dveji metai. Man labai trūksta pinigų. Ma- 
niau, kad ponas Kosutas sugrįš, bet jis nebesugrįžo. Galbūt 
jau net ir numirė, kas žino, kas jam nutiko. Turiu žmoną ir 
tris vaikus, Chulieta. Ar tu manai, kad su tomis nuotrauko- 

mis būtų galima ką nors padaryti? Kad man sumokėtų bent 
kelis solius, tą turiu galvoje. Ar bent jau kad atgaučiau, ką 
buvau investavęs. 

— Reikalas iš tiesų labai bjaurus, Seferinai, — atsakė Skie- 
drelė, nerami, pritildydama balsą. — Ir tu nežinai, kas tas 
ponas, kurį fotografavai išdarinėjantį nešvankybes? 

— Aš labai gerai žinau, Skiedrele, — atsakė Seferinas be- 
veik negirdimai šnabždėdamas. — Būtent todėl ir klausiu. 
Toks svarbus tipas, gal kartais jis galėtų man sumokėti už 
nuotraukas, kuriose pasirodo tokioje nedėkingoje šviesoje? 

— Ar nori tą piniguočių šantažuoti? — nusijuokė nustebusi 
Skiedrelė. — Seferinai, tu? Iš tiesų išdrįstum? Juk supranti, 
kad išstatytum save kaip taikinį, jeigu imtumeisi šantažuoti 
tokį įtakingą tipą? 

— Išdrįsčiau, jeigu tu man padėtum, Skiedrele, - sumur- 
mėjo Seferinas. — Tas tiesa, aš neturiu stipraus charakterio. 
Bet tavo charakteris stiprus, gal net pernelyg. Mes galėtume 
užsidirbti pinigėlių, argi tau nepatiktų? 

— Ačiū labai, bet mano atsakymas yra ne, - atsakė nukirs- 
dama Skiedrelė. — Aš esu žurnalistė, o ne šantažuotoja. O 
be to, puikiai Žinau savo ribas. Žinau, su kuo galima susidė- 
ti, o su kuo neverta. Kad turiu charakterį, tas tiesa, bet nesu 
nei mazochistė, nei savižudė. 

Vieną iš orgijos nuotraukų laikė rankoje: žvelgė į ją su 
pasibjaurėjimu, bet kartu apėmė keistas jausmas. Ar gali 
būti, kad jinai jautė pavydą? Buvo įsitikinusi, kad niekada 
su jokiu vyru neišdarinėtų tokių dalykų kaip ta kekšė, ir 
niekuomet nedalyvautų tokioje pramogoje, kur miegama su 
keliais iš karto ir iš visų įmanomų pusių. Ar apgailestavo dėl 
to? Ne, jai buvo bjauru, norėjosi vemti. 

— Bet kokiu atveju, Seferinai, jeigu nori patarimo, geriau- 
sia būtų, jeigu pasitartum dėl viso to su viršininku. Pasi- 
kalbėk su juo ir papasakok jam Kosuto istoriją. Jis apie tuos 
dalykus nusimano geriau nei tu ar aš. Galbūt jis tau padės 
uždirbti pinigėlių, kurių tau taip trūksta. 

— Tada tu ir Seferinas, nešini nuotraukomis, patraukėte 
pas Rolandą Garo papasakoti ČCosikos istorijos, - užbėgo 
už akių Daktaras, tvirtai įsitikinęs tuo, ką sako. — Ir Garo 
šovė į galvą imtis šantažuoti inžinierių Enrikę Kardenasą, 
nepasiprašius mano leidimo ar net neįspėjus apie tą reikalą. 
Ar žinai, kiek jis užsiprašė? 

Skiedrelė gurktelėjo seiles, prieš atsakydama. Kodėl Ro- 
landas Garo turėjo prašyti Saugumo tarnybos vadovo lei- 
dimo padaryti tai, ką padarė? Ar tai reiškė, kad Rolandas 
dirbo šitam subjektui? Argi tiesa, ką jinai ilgą laiką manė 
esant tiktai jos šefo priešų skleidžiamu šmeižtu? Kad jis dir- 
bo jam, kad jis buvo vienas samdomų žurnalistikos šunų. 

— Iš tiesų tai nebuvo šantažas, Daktare, — bandė tempti 
Skiedrelė, kuo atsargiausiai rinkdama žodžius, galvodama, 
kad pasakius ką nors netinkama pastatys save į sudėtingą 
situaciją. — Jis nunešė jam tas nuotraukas, kad paragintų in- 
vestuoti į jo žurnalą. Tai buvo Rolando svajonė ir jeigu jūs jį 
pažinojote, turėjote apie tai Žinoti. Paversti Ažvirai didžiu- 
liu savaitraščiu, garsesniu ir didesnio tiražo nei Paklausykire 
ar Kryžkeliy. Rolandas tikėjo: jeigu inžinierius Kardenasas 
sutiks tapti akcininku ar netgi geriau — Ažvirai direktorių 
tarybos prezidentu, visos reklamos agentūros ims teikti 
mums savo skelbimus ir taip pakils savaitraščio prestižas. 

— Svajoti nedraudžiama, — sumurmėjo pro dantis Dakta- 
ras. — Tas tiktai įrodo, kad Rolandas Garo nebuvo toks pro- 

tingas, kaip aš maniau. Bet tu neatsakei į mano klausimą. 
Kiek jisai užsiprašė? 

— Pradžiai šimtą tūkstančių dolerių, - atsakė Skiedrelė. — 
Kaip pirmąją investiciją. Vėliau, kai inžinierius pamatys, 
kad reikalai klostosi kuo puikiausiai, būtų jo paprašęs dar. 
Jis jam taip ir pasakė, kad šis įsitikintų, jog Žaidžiama šva- 
riai, kad jisai pats gali paskirti vadovą, auditorių, stebintį, 
kaip panaudojama jo naujoji investicija. 

— Tai buvo Garo kvailystė, —- pasibjaurėjęs pasakė Dak- 
taras. — Nenorėti šantažuoti ir kartu užsiprašyti juokingos 
sumos. Jeigu vietoj šimto tūkstančių būtų paprašęs pusės 
milijono, galbūt vis dar būtų gyvas. Jį pražudė jo ambicijų 
menkumas. Ir tuomet kasyklų valdytojas, užuot sutikęs, iš- 
metė jį iš savo kabineto? 

— Jis su juo elgėsi labai blogai, — patvirtino Skiedrelė, ne 
iki galo supratusi Daktaro kalbos potekstę, bet dabar jau 
įsitikinusi, kad tarp jos šefo ir jo buvo tvirtesnis ryšys, nei 
kada nors buvo įtarusi. Ir ne tiktai dėl žurnalistikos reika- 
lų, bet dėl kai ko daug purvinesnio. - Jis įžeidinėjo, pasakė, 
kad niekuomet jam į galvą nebūtų šovę investuoti nė vieno 
sentavo į pasibjaurėtiną šiukšlę. Išmetė iš savo kabineto ir 
dar pagrasino išspardyti jam subinę, jeigu polkos žingsneliu 
neiššuoliuos iš tenai. 

— Tr tuomet įžeistas ir pažemintas, silpnaprotis išspausdino 
orgijos nuotraukas, — padarė išvadas Daktaras, dar kartą nusi- 
žiovaudamas, su pasibjaurėjimo gestu. — Leidosi įveiktas įnir- 
šio ir padarė pačią didžiausią savo gyvenime kvailystę. Ir bran- 
giai už tai sumokėjo, pati matei. Ir dar, kai aš jį dėl to perspėjau. 

Ilgu žvilgsniu stebeilijosi į Skiedrelę, ši nė nemirktelėjo. 
Kodėl Daktaras visa tai jai sako? Ką būtent nori iš jos išgauti? 

Kokį grasinimą ar perspėjimą jisai jai bando perteikti tai 
pasakodamas ir atskleisdamas šitas paslaptis? Ji ir vėl ėmė 
drebėti. Išgirdus, ką dabar išgirdo, ją ir vėl apėmė pavojaus 
jausmas. 

— Nesuprantu, ką jūs man norite pasakyti, Daktare, — su- 
murmėjo. - Maldauju jūsų, aš nebenoriu daugiau nieko ži- 
noti. Aš esu tiesiog Žurnalistė, man patiktų kuo ramiausiai 
gyventi ir dirbti. Prašom nepasakoti man nieko daugiau, 
kas keltų pavojų mano gyvybei. 

— Rolandas iškrėtė dalykų, kurių niekada neturėjo pada- 
ryti, - pratarė Daktaras, nenuleisdamas nuo jos akių, taip, 
lyg nebūtų išgirdęs, ką jinai jam pasakė. Kalbėjo filosofišku 
tonu, tuo pat metu dar kartą atsigerdamas kavos. — Visų 
pirma, bandyti šantažuoti milijonierių niekinga šimto tūks- 
tančių dolerių suma. Antra, publikuoti nuotraukas iš kvailo 
įniršio. O ypač veikti neatsakingai, neįspėti manęs apie tai, 
ką rengėsi daryti. Jeigu būtų elgęsis lojaliai mano atžvilgiu, 
daug ramiau, taip, kaip privalu tvarkyti tuos reikalus, vis 
dar būtų gyvas ir, kas žino, galbūt netgi būtų gavęs iš to 
gerokos naudos. 

— Prašau jūsų, Daktare, daugiau nieko man nebepasako- 
kite, - maldavo Skiedrelė. — Meldžiu jūsų, nebenoriu dau- 
giau Žinoti nė žodelio apie visą tą reikalą. 

Daktaras keistai išsiviepė, nenuleisdamas nuo jos akių ir 
Skiedrelei pasirodė, kad jis akimirką sudvejojo. 

— Kadangi pradėsi man dirbti, privalai žinoti tam tikrus 
dalykus, — sumurmėjo, gūžtelėdamas pečiais, nesureikš- 
mindamas to, ką sako. — Privalai įsipareigoti. Pasitikiu tavo 
diskretiškumu. Tavo pačios labui, viską, ką čia išgirsi, priva- 
lai laikyti po devyniais užraktais. Kad būtumei kaip kapas. 

— Žinoma, Daktare, — pritarė Skiedrelė. Ir be jokios pau- 
zės, labai gerai suprasdama, kad neturėtų to klausti, pridū- 
rė. —- Ar jūs manote, kad būtent Enrikė Kardenasas užsakė 
jo nužudymą? 

Daktaras papurtė galvą paneigdamas. 

— Tas neturi kiaušų niekam nužudyti, jis minkštutis, jis 
geras vaikas, — patvirtino ir vėl gūžtelėdamas pečiais, šį 
kartą su panieka. - Šiuo metu jau nebesvarbu, kas pasiun- 
tė jį nužudyti, Skiedrele. Rolandas prastai sulošė ir už tai 
sumokėjo. Ką gi, negaiškime laiko, eikime prie esmės. Kas 
nutiks A/virai? 

— Pradings, — atsakė ji. — Kas dar galėtų nutikti žurnalui 
be Rolando? 

— Pavyzdžiui, jis gali vėl pasirodyti akiratyje su tavimi, 
kaip redaktore, priešakyje, — atsakė Daktaras, žvelgdamas 
su švelnia pašaipos kibirkštėle akyse. — Ar sugebėtumei to 
imtis? Rolandas tikėjo, kad sugebėtum. Esu pasirengęs tau 
padėti ir išlaikyti Atvirai. Tu pati pasakyk, kiek norėtum 
uždirbti kaip direktorė. Mes matysimės retai. Norėčiau pa- 
tvirtinti spaudai parengtą numerį dar prieš jam išeinant ir 
kartais aš pats nurodysiu, ką rašyti vedamuosiuose straips- 
niuose. Esu geras vadovas, nors tuo ir sunku patikėti. Mes 
matysimės tiktai išskirtiniais atvejais. Bet kas savaitę palai- 
kysime ryšį telefonu arba, jeigu reikalas labai delikatus, per 
pasiuntinį. Per kapitoną Feliksą Maduenjesą, gerai įsimink 
šitą vardą. Aš tau pasakysiu, ką reikės ištirti, ką apginti, o 
ypač ką reikės iškrušti. Dar kartą atsiprašau už nešvanky- 
bes. Bet pakartoju dar kartą, nes tai bus svarbiausias tavo 
įsipareigojimas man: iškrušti tą, kas norės iškrušti Peru. 
Iškrušti juos taip, kaip tai sugebėjo daryti Rolandas Garo. 

Ir kol kas tai bus viskas. Pati supranti, kad tau seksis. Bet 
nepamiršk pamokos: aš atleidžiu viską, išskyrus išdavystę. 
Iš savo bendradarbių reikalauju visiškos ištikimybės. Ar su- 
prantame vienas kitą, Skiedrele? Tuomet iki greito pasima- 
tymo ir sėkmės. 

Ir atsisveikindamas, užuot paspaudęs ranką, jis pabučia- 
vo ją į skruostą. Kol vėl užsimaukšlinusi maišą ant galvos 
ėjo koridoriumi, leidosi laiptais ir sėdosi į mašiną, Skiedrelė 
jautė, kad stipriai plaka širdis. Buvo išsigandusi ir pakylėta, 
apimta siaubo ir vilties. Į galvą lindo prieštaringos mintys 
ir ketinimai. Pavyzdžiui, sušaukti spaudos konferenciją ir 
priešais susirinkusių žurnalistų auditoriją, sujaudintą foto- 
grafų blyksčių, viešai atsiprašyti inžinieriaus Enrikės Kar- 
denaso ir patvirtinti, kad tikrasis Rolando Garo žudikas 
buvo Daktaras, tas blogio genijus. O kitą akimirką matė 
save sėdančią į mirusio savaitraščio direktoriaus kėdę, su- 
šaukiančią visus redaktorius parengti ateinančios savaitės 
numerio ir svarstančią, kad pakeis namus ir išsikraustys į 
kitą rajoną ir kad labai gera Žinoti, jog niekada daugiau — 
niekada — nebekels kojos į išklypusius Penkių kampų san- 
kryžos skersgatvius. 


„Malūnas 


— Nusiramink, Kike, dėl visko, kas tau brangu, — pasakė 
Liusijanas, draugiškai paplekšnodamas savo draugą. — Ne- 
begaliu daugiau žiūrėti į tavo šuniškai ištįsusį veidą. 

— Tu mane skaudini, - Marisa bandė atitraukti draugės 
veidą, bet Cabelė, būdama stipresnė, nepaliovė ir toliau 
kandžiojo jos burną bei spaudėsi prie jos visu savo kūno 
svoriu. — Galima būtų sužinoti, kas tau pasidarė, kvailele, 
kas nutiko? 

— Vienintelis dalykas, ko prašau iš savo kolaborantų, tai iš- 
tikimybės, — dešimtą kartą pakartojo Daktaras, suduodamas 
plaštaka per stalą. — Šuniškos ištikimybės, aš apie tai tau jau 
buvau minėjęs ir kartosiu tiek, kiek prireiks, Skiedrele. 

— Aš ramus ir atsipalaidavęs, Liusijanai, galiu tave pati- 
kinti, — užtikrino Kikė, bet jį išdavė veido išraiška, įsitem- 
pusi burna bei balso tonas. - Žinoma, neturiu noro šokti iš 
laimės ar dainuoti pergalės dainą. Bet dabar, kai jau praėjo, 
kas blogiausia, pamažu imu atsistatyti. Galiu prisiekti Die- 
vu, Liusijanai. 

— Kas man darosi? - Čabelė pagaliau atitraukė burną nuo 
savo draugės ir degino ją žvilgsniu. — Iš tiesų nori žinoti? Aš 
pavydžiu, Marisa, štai kas man darosi. Nes staiga pavirtai 

Kikės geiša. Savo vyro kekšelė. Ir jeigu viskas vystysis taip ir 
toliau, bet kurią akimirką atsisakysi manęs, kaip atsisakoma 
tarnaitės. 

— Nesuprantu, kodėl man tai sakote, Daktare, —- sumur- 
mėjo nustebusi Skiedrelė. — Aš manau, kad labai gerai atlie- 
ku jūsų nurodymus. Ir tai man pačiai labai svarbu, galiu 
jus patikinti. Svarbu, kad jūs būtumėte patenkintas mano 
darbu. 

— Sakau todėl, kad nenoriu, jog tau kada nors nutiktų tai, 
kas nutiko Rolandui Garo, - pasaldino savo prastą nuotaiką 
Daktaras. — Tai tiesiog perspėjimas, o ne priekaištas. 

Marisa garsiai nusikvatojo ir abiem rankomis apkabino 
Čabelės kaklą, privertė palenkti galvą ir pabučiavo atvira 
burna, švelniausiai mėgaudamasi jos syvais. Paskui atsitrau- 
kė ir vis dar laikydama apkabinusi kaklą šypsodamasi su- 
šnabždėjo: 

— Tai pirma tavo man iškelta pavydo scena. Ir net ne;- 
sivaizduoji, kaip šiuo metu blizga tavo aksominės nakties 
juodumo akys. Juodos juodutėlės, o pačioje gilumoje melsva 
kibirkštėlė. Dievinu jas! 

— Ar bandai mane papirkti savo komplimentais, begė- 
de? — niurnėjo Čabelė, taip pat ją bučiuodama. 

Abidvi buvo nuogutėlės, Čabelė gulėjo ant Marisos ir abi 
prakaitavo nuo galvos iki pirštų galiukų. Saunoje buvo de- 
ginančiai karšta. Mažos, uždaros patalpos medis, sudrėkin- 
tas karščio, dvelkė eukaliptu, o garai skleidė kūnų ir aug- 
menijos kvapą. 

— Išgerkime už laimę, draugės ir draugai, - pasakė ponas 
Kosutas, pakeldamas taurę. - Botfoms ub! Kaip čia sakoma, 
iki dugno, aš jau to išmokau! Todėl iki dugno! 

— Netiesa, Kike, — pataisė jį Liusijanas, draugiškai šyp- 
sodamasis. — Tau tai buvo siaubingas išgyvenimas, neabejo- 
tina, bet privalai jį pergalėti psichologiškai, išrauti iš sielos 
gelmių. Svarbiausia, kad jau praėjo. Brolau, liko už nugaros. 
Ar kas nors dabar tebešneka apie skandalą, apie ČCosikos 
nuotraukas? Visi jau apie jį pamiršo, atsirado kitų dalykų, 
kitų skandalų, palaidojusių tai, kas nutiko. Esi gerbiamas 
ir laisvas nuo visų dulkių bei sumaišties. Ar kas nors atėmė 
tau sveikatą? Du ar trys nevispročiai gal ir prisimena, kas 
nutiko, bet taip dar geriau, greičiau galėjai jais atsikratyti. 
Ar neišlaikei savo amžinų draugų? O Rolandas Garo miręs 
ir palaidotas. Ko daugiau gali norėti? 

— Taip, jisai galbūt labai miręs ir palaidotas, — nutraukė jį 
Kikė, — bet 4/virzai ir vėl atnaujino savo veiklą, ant geresnio 
popieriaus ir su dvigubai daugiau nuotraukų nei anksčiau. O 
viskam vadovauja Chulieta Legizamona, Garo bendradarbė ir 
mokinė, kaip tik po to, kai mane įmurkdė į šūdą ir šmeižtą. Ta 
pati, kuri mane apkaltino, kad pasamdžiau sikarijų nužudyti 
Garo! Ar tau tai atrodo mažai? Ar manai, kad taip susiklos- 
čius reikalams galima būti ramiam ir laimingam, Liusijanai? 

— Tavęs daugiau niekuomet nepaminės tame žurna- 
liūkštyje, Kike. Daktaras pažadėjo ir pildo savo pažadus. 
Ta moteriškutė parašė paneigimą ir atsiprašė savo pačios 
spaudinyje. Byla suspenduota visiems laikams. Po kurio 
laiko padarysime taip, kad jinai pradingtų, o juridiniuose 
archyvuose apie ją neliks nė ženklo. Viskas bus palaidota. 
Užmiršk apie tai. Atsidėk darbui ir savo šeimai. Tai vienin- 
teliai dalykai, kurie tau dabar turėtų rūpėti, seni. 

— 5kaudi ir negraži tiesa, kad Rolandas Garo elgėsi blo- 
gai, buvo neištikimas ir man nepakluso, - pasakė Daktaras, 


213 


MARIO VARGAS LLOSA 


ir vėl pakeisdamas spalvą. Žvelgė į Skiedrelę savo pilkšvo- 
mis, vandeningomis akimis, lyg būtų norėjęs, kad jinai pra- 
dingtų. — Buvau jam kuo griežčiausiai uždraudęs ištraukti 
į dienos šviesą Ažvirai puslapiuose to turčiaus orgijos nuo- 
traukas. Aš moku pasirinkti savo priešus. Nereikėtų nuver- 
tinti tų, kurie yra galingesni už tave patį. O Rolandas mane 
apgavo, pasakė, kad jas sunaikino, o staiga ėmė ir išspausdi- 
no. Galėjo mane įvelti į velnišką bėdą. Ar supranti, ką noriu 
tau pasakyti, Skiedrele? 

— Senjoritos, nusimeskite tuos nepatogius rūbelius ir pa- 
demonstruokite mums savo paslaptis, - pasakė ponas Kosu- 
tas, pats imdamasis pildyti tuščias šampano taures. Jis pui- 
kiai kalbėjo ispaniškai su senojo žemyno akcentu. 

— Leisk man tave bučiuoti ten, kur tau patinka, meile, — 
Marisa sušnabždėjo į ausį Čabelei. - Dievinu šitą tavo pavy- 
do scenelę, tai įrodymas, kad iš tiesų mane myli. Noriu, kad 
mėgautumeisi, kol gersiu tavo syvus, noriu jausti, kaip virpi, 
kai priversiu tave pasiekti kulminaciją. 

Čabelė sutiko neatsakydama. Padėjo draugei nusileisti 
jos kūnu, nuslinkti ant žemesniojo saunos suolo, panardino 
jos galvą tarp savo šlaunų ir, kai jinai smuko žemyn, praskė- 
tė kojas. Marisa, klūpėdama atbula ant žemesniojo suolo, 
panardino galvą tarp draugės šlaunų ir liežuviu ėmė laižyti 
apatines lūpas, darė tai kuo lėčiausiai, nepaliaudama ir go- 
džiai, su meile, neskubėdama pasiekti klitorį. 

— Jutau pavydą, tas tiesa, Marisita, — sakė Čabelė, jausdama, 
kaip šiluma kyla jos kūnu ir švelnus šiurpas eina per šlaunis, 
įsčias ir pasiekia galvą. —- Matau, kad esi meili su Kike, kaip 
niekada anksčiau. Pati prie jo linksti, švelniai jį bučiuoji Liu- 
sijanui ir man matant, kas akimirką vis susikabinate už rankų. 

Gali taip nutikti, kad mano meilė peraugs į neapykantą, per- 
spėju tave. Taip, taip, būtent čia, meile, taip. Lėčiau, prašau. 
Mėgaujuosi tavimi, meile, dar nutolink kulminaciją. 

— Jūs, senjorita, sėskitės tiesiai man ant falo, penio ar 
bybio, kaip sako čiabuviai, — paprašė ir kuo mandagiausiai 
nurodė ponas Kosutas. — O jūs, šviesute, ateikite štai čia, 
atsiklaupkite ir pasiūlykite man savo lytį. Nesvarbu, kad ir 
nelabai švarią, man nerūpi tokios smulkmenos. Jeigu kve- 
pia parmezano sūriu, net dar geriau, cha, cha. Pranešu, kad 
jums darysiu tai, ką prancūzai vadina minetu, o ispanai, 
kaip visada vulgarūs, tai vadina čiulpimu. O kaip tai vadina 
perujiečiai? 

— Čiulpimėliu, — nusijuokė Lidija ar Ligija. — O kartais 
tiesiog kornetu. 

Šampanas pamažu ėmė veikti Enrikę Kardenasą. Jis 
daug negerdavo: jam nepatiko ir niekada nepajėgė daug iš- 
gerti. O be to, buvo apdujęs nuo to, ką matė. Tačiau kažkas 
naujo pradėjo gimti jame. Iki tos akimirkos buvo išsiblaškęs, 
sumišęs, priblokštas, nesuprantantis gerai, kaip turėtų elg- 
tis dėl to, kas vyko aplinkui. O dabar ėmė jausti virpuliukus 
kelnėse. „Gal nori, kad padėčiau tau nusirengti, meiluti?“ — 
paklausė viena iš storulių, tarp kurių jisai sėdėjo. 

— Nesuprantu, kodėl man tai sakote, Daktare, - suburbė- 
jo Skiedrelė, apsimesdama, kad yra visiškai rami, kaip visa- 
da. Tačiau jai buvo neramu. Kas vyko, jai neatrodė įprasta. 
Kokią klaidą bus padariusi? Iš kur kilo tie pakvaišę Daktaro 
atsivėrimai? Ar gali būti, kad būtent jis užsakė nužudyti 
Rolandą? Jeigu tai tiesa, jai ir vėl kilo grėsmė. Jų susitarimai 
ją darė bendrininke. Jinai pasitelkė visus savo resursus, kad 
išpildytų Daktaro instrukcijas, ir bent jau iki šios dienos jis 

ją girdavo. — Aš stengiuosi iki smulkmenų išpildyti, ką jūs 
man įsakote, Daktare. 

— Aš tau sakau todėl, kad turiu nuostabią bendrininkę, — 
pavargusiu veidu nusišypsojo Daktaras ir jo skruostai išsipū- 
tė. — Niekada nenorėčiau atsisakyti tavo paslaugų, Skiedrele. 
O juo labiau būti priverstas nubausti tave už išdavystę ar ne- 
ištikimybę. Laip, taip, suprantu, ką dabar sau galvoji. Iš tiesų 
nenorėčiau, kad tave kada nors ištiktų Rolando Garo likimas. 

Skiedrelė pajuto, kad jos širdis stabtelėjo. Jis davė įsakymą, 
jis įsakė nužudyti. Juto, kad smarkiai išbalo ir kad kuo stip- 
riausiai sukando dantis. Jos didžiulės, nejudrios akys buvo 
įsmeigtos į Daktarą. Jo veidas atspindėjo apgailestavimą. 

— Neturėjau tau sakyti, žinau, kad tave nuliūdins, bet 
svarbu, kad suprastum, kas pastatyta ant kortos, — prabi- 
lo lėtai ir labai rimtai. — Tai daug didesnis dalykas nei tu 
ar aš. Tai valdžia. Su valdžia nežaidžiama, drauguže. Pa- 
čioje pabaigoje, kai ant kortos pastatyta valdžia, visuomet 
lošiama iš gyvenimo ir mirties. Darydamas, ką jam buvau 
uždraudęs, šantažuodamas tą milijonierių, kompromitavo 
mane. Jis matė medį, o ne mišką. Jis galėjo sužlugdyti, ką 
esu sukonstravęs, galėjo paskandinti mane, užbaigti mano 
reikalus visiems laikams. Ar supranti? Privalėjau tai pada- 
ryti su didžiule gėla sieloje. 

— Nužudyti šitaip Žiauriai? — sušvogždė Skiedrelė, lyg gi- 
liai gerklėje būtų kažkas įstrigę. — Šitaip jį išmėsinėti? Ir 
viskas tik todėl, kad jisai nepakluso? 

— Tiesa, jie peržengė ribas, ir tai negerai, išbariau juos ir 
nubaudžiau, — pripažino Daktaras. — Kas taiko tokius su- 
sidorojimo būdus, nėra visiškai normalūs padarai, kaip tu 
ar aš. Jie laukiniai, įpratę žudyti, besieliai gyvuliai. Kartais 

reikalai jiems išsprūsta iš rankų. Su Rolandu būtent taip ir 
nutiko. Man buvo labai gaila, patikėk manim. 

— Nesuprantu, kodėl man pasakojate tuos dalykus, Dak- 
tare. Iš tiesų esu labai išsigandusi. 

— Pasakoju tau, nes pasitikiu tavimi ir tu esi mano ben- 
dradarbė žvaigždė, Skiedrele. Lr būtent todėl dabar uždirbi 
daugiau nei bet kada savo gyvenime, o žmonės tavęs bijo 
ir gerbia, — sušvelnino balsą Daktaras. — Todėl sugebėjai 
ištrūkti iš savo kamarėlės Penkių kampų sankryžoje ir per- 
sikelti į Mirafloreso rajoną. Ir prisipirkti suknelių bei baldų. 
Todėl savo santykius privalome aptarti kuo aiškiausiai. Mes 
draugai ir bendrininkai. Jeigu vienas nuskęs, kitas patrauks 
iš paskos. Jeigu aš pakilsiu aukščiau, tu — taip pat. Todėl 
dabar jau žinai, kad iš tavęs tikiuosi absoliučios ištikimybės. 
Na, o dabar prie darbų. Kaip klostosi reikalai su deputatu 
Arieta Salomonu? Tai pirmos svarbos reikalas. 

— Kiek man kainavo išsivalyti nuo viso to mėšlo, man 
svarbu kaip nusišnirpšti, Liusijanai, — patvirtino Kikė. — 
Bet žaizdos, kurios liko atmintyje, ir prisiminimų keliami 
jausmai niekada neišdils, brolau. Prisiekiu tau savo vargšele 
motina, tesiilsi ramybėje. Mano broliai įsitikinę, kad ją nu- 
žudė skausmas ir sielvartas, sukeltas to skandalo. Ir jie, be 
abejo, teisūs. O tai reiškia, kad savo vargšelę senutėlę nužu- 
džiau aš pats, Liusijanai. Ar manai, kad kada nors galėsiu 
sau atleisti jos mirtį? 

- Taip, taip, tenai, - dejavo Čabelė, nuo pakylėjimo pri- 
dususiu balsu. — Aš jau beveik baigiau, gringita. 

Ir netrukus po to pajuto, kaip Marisa pakilo, apkabino 
ją, ieškodama jos burnos ir bučiuodama ją perdavė išsky- 
ras, kurias buvo sukaupusi jai. „Pasiimk tas saldžias sultis, 

kurias pasiėmiau iš tavęs, tave laižydama“, — pasakė jai. Ir 
Čabelė kuo paklusniausiai jas nurijo. Apsikabino ir dar bu- 
čiavosi, o paskui Marisa jai šnabždėjo į ausį vis dar tuo pa- 
čiu nuo susijaudinimo nusėdusiu balsu: 

— Neturėtum pavydėti, Čabelita, nes kai aš ir Kikė myli- 
mės, tu visada esi kartu su mumis, pačiame įkarštyje. 

— Ką čia dabar šneki, kvailute! — Cabelė sunerimusi su- 
ėmė abiem rankomis Marisos galvą ir atitraukė nuo savęs 
per kelis centimetrus. - Neturėtum pasakoti Kikei, kad... 

Marisa užmetė jai rankas ant kaklo ir kalbėjo su ja vis 
labiau artindamasi prie jos burnos ir tiesiog stumdama žo- 
džius jai tarp dantų: 

— Taip, aš jam viską pasakoju. Jis nuo to susijaudina kaip 
pamišęs ir todėl kiekvieną kartą kai mylimės, tu esi tenai, 
išdarinėdama visas tas nešvankybes kartu. 

— Nužudysiu tave, prisiekiu, kad tave nužudysiu, Mari- 
sa, — sušuko draugė, nesuprasdama iki galo, tikėti ja ar ne, 
pakėlusi ranką, kurią staiga nuleido. Tačiau užuot jai su- 
davusi, sukišo ranką tarp draugės kojų, susirado jos lytį ir 
smarkiai truktelėjo. 

— Šiek tiek švelniau, nes skaudini mane, - Marisa užpro- 
testavo gergždžiančiu balsu. 

— Užbarstyk vieną takelį ant penio galiuko, o kitą su- 
šniaukšk per nosį, — patarė senjoras Kosutas kaip gydytojas 
ligoniui. — Atgimsite kaip naujas ir jūs, mano pone, galėsi- 
te paimti tas damutes, kurias matote priešais, per užpakalį, 
per priekį ar per burną. 

— Ar ponios ruošiasi praleisti visą rytą saunoje? — per- 
klausė Liusijanas, pažvelgdamas į laikrodį. — Aš jau iš tiesų 
esu išalkęs. O tu ne, seni? 


218 


PENKI KAMPAI 


— Leisk joms pasilinksminti, — atšovė Kikė. — Toks jų bū- 
das. Visa joms kaip nuo žąsies vanduo, vieną akimirką jos 
išgyvena, o paskui staiga susidomi suknelėmis, paskalomis, 
pirkiniais ar dar nežinia kuo. Tikra laimė būti tokioms ne- 
rūpestingoms. 

— Nenorėčiau sutikti, seni, - atsakė Liusijanas. — Čabelė 
dėl terorizmo negali normaliai miegoti. Gyvena apsėsta 
minties, kad tie prakeiktieji mane pagrobs, kaip Kačitą, ar 
dar baisiau — mūsų dukreles. Vargšelė dabar jau privers- 
ta gerti migdomuosius, kad nepraleistų nakties nesudėjusi 
bluosto. 

— Nori, pasakysiu tau, kas man neduoda ramybės per nak- 
tis, Liusijanai? — paklausė Kikė. Ir pritildė balsą, lyg kas nors 
galėtų juos išgirsti erdviame be žmonių sode — tik pakrašty 
žaidė du šunys: - Kad daugybė dalykų visoje šitoje istorijoje 
liko neišaiškinti. Visų pirma, tas vargšelis, sklerotikas seno- 
lis Chuanas Peineta yra apkaltintas Rolando Garo nužudy- 
mu. Ar tiki ta istorija? Nes aš tai tikrai ne. 

— Argi jis pats neprisipažino kaltas? — atsakė Liusijanas, 
akimirką sudvejojęs. — Ar tik ne jisai leido ištisas dienas, 
rašydamas įžeidinėjimus bei grasinimus Rolandui Garo? 
Juk dešimtys tų laiškų buvo pateikti kaip įrodymai teismui, 
tiesa? Nebūk didesnis šventeiva nei popiežius, Kike. 

— Niekas jo prisipažinimu nepatikėjo, Liusijanai. Kas gali 
patikėti, kad toks kiužena, kaip tas vargšas skaitovas, galėtų 
taip Žiauriai nužudyti. 

— Kad ir kaip ten būtų, reikia būti realistams. Svarbiausia 
yra rezultatas. Ne taip svarbu, kad surastų žurnalisto Žu- 
diką, kaip svarbu, kad tu būtumei paliktas ramybėje kartą 
visiems laikams, — atsakė Liusijanas. — Tiesa, nėra visiškai 

neįmanoma, kad visa tai būtų suorganizavęs Daktaras. 
Greičiausiai čia slypi daugiau, nei mums žinoma. Tačiau 
kodėl tau tai turi rūpėti, žmogau? 

— Aš net neprisimenu, kas toks tasai donas Rolandas Garo, 
ponai, - užtikrino Chuanas Peineta. - Nors turiu pripažinti, 
vardas man rodosi girdėtas. Ir nemanykite, kad mušdami 
sugrąžinsite man atmintį. Aš pats to labiausiai norėčiau. 
Mano galvoje jau kuris laikas sumaištis, supraskite. Todėl 
dabar, maldauju jūsų, prašau vardan Dievo, palikite mane 
ramybėje, daugiau manęs nebemuškite. 

— Teisėjas tau siūlo laimingą loterijos bilietą, kiaušingal- 
vi, - neatlyžo inspektorius. — Prisipažink, kad tai tu padarei, 
teisėjas duos įsakymą atlikti psichiatro tyrimus ir dar papil- 
domus tyrimus, rodančius, kad esi nepakaltinamas dėl tavo 
toli pažengusios demencijos. 

— Pažengusi demencija, - pakartojo prokuroras. — Vietoj 
Liurigančo, griežto režimo kalėjimo. Įsivaizduok — seselės, 
geras maistas, medikų priežiūra, laisvi pasimatymai, kas 
dieną televizija ir kinas kartą per savaitę. 

— Ir visa tai vietoj siaubingos žiurkių skylės, „Mogoljono“ 
viešbučio, kuris bet kurią akimirką gali sugriūti, pritrėkš- 
damas visus jo gyventojus, — paaiškino inspektorius. — Gal 
turi kakutį vietoj smegenų, kad atmeti tokį puikų pasiū- 
lymą. 

— Ar galėsiu pasiimti kartu ir Serafiną į tuos poilsio na- 
mus? — staiga susidomėjo skaitovas. Pridūrė: — Taip, mano 
katinas, čia aš jį pakrikštijau tokiu gražiu vardu. Vargše- 
lis gyvena, persekiojamas siaubo, kad bus sugautas pabaisų, 
ruošiančių troškinius iš benamių gyvūnų. Ir būčiau jums 
labai dėkingas, jeigu daugiau manęs nebemuštumėte. Pra- 

randu regą nuo tiekos smūgių į galvą. Prašau šiek tiek krikš- 
čioniško gailestingumo, ponai. 

— Tai kad smūgiai į galvą nepalieka jokių ženklų, Chu- 
anai Peineta, — nusijuokė inspektorius. Ir kartu su juo nu- 
sijuokė kartu esantys subjektai. Chuanas Peineta pamanė, 
kad tokios yra gero tono taisyklės, ir pamėgino jiems pritar- 
ti. Gavęs dar vieną smūgį tiesiai į sprandą nupjautavamz- 
džiu šautuvu, nuo jo likęs be žado, bandė juoktis kartu su 
savo kankintojais. 

— Galėsi pasiimti kartu savo katiną Serefiną, savo šunį ir 
netgi savo kekšę, jeigu tokią turi, skaitove, — neatlyžo ins- 
pektorius. | 

— Pasirašyk čia aiškiu braižu, — nurodė jam prokuroras, 
parodydamas tikslią vietą dokumente. - Ir daugiau niekada 
apie tai nepraversi burnos, skaitove. Iš tiesų esi gimęs su 
marškinėliais, Chuanai Peineta. 

— Lieka tik viena mažytė problemytė, pone prokurore, — 
sumurmeno smarkiai švogždžiančiu balsu deklamatorius. — 
Aš to pono, kurio vardą jau pamiršau, nenužudžiau. Aš net 
nebeprisimenu, ar jį pažįstu, nei ką jisai savo gyvenime vei- 
kė, nei kas jis toks. 

— Geriau jau eikime, Čabelita, — pasakė Marisa. — Jiems 
pasirodys keista, kad tiek laiko užtrukome saunoje. O be to, 
kai tavo tokie įkritę paakiai, nežinau, ką apie tave pagalvos 
Kikė ir Liusijanas. 

— Kai pamatys tokius pačius tavo paakius, supras, kad 
padarei net kelias mirtinas nuodėmes, - nusijuokė Cabelė. — 
Gerai, eikime jau. Bet iš pradžių turi man pasakyti, ar tiesa, 
kad viską apie mus papasakojai Kikei. Ir kad tiesa, jog tavo 
vyrelis susijaudina, galvodamas apie tai, kaip mes mylimės. 

— Žinoma, kad papasakojau, — nusijuokė Marisa. - Bet 
ne taip, lyg tai tiesa, o tiesiog kaip vieną iš fantazijų, kad jis 
susijaudintų ir imtųsi veiksmų. Ir nėra nieko, kas labiau jį 
jaudintų, prisiekiu. Tu juk įsijaudrini įsivaizdavęs Cabelę ir 
mane tokias, tiesa, Kike? 

— Taip, taip, meile, - patvirtino Kikė, apkabindamas savo 
žmoną, tingiai glamonėdamas. - Pasakyk dar ką nors, pasa- 
kyk, kad tai tiesa, pasakyk, kad tai nutiko iš tikrųjų, kad tai 
vis dar tęsiasi, kad dar nutiks rytoj. 

— O dabar pasitenkinus, — pasakė senjoras Kosutas Žio- 
vaudamas, —- kaip visada mane suėmė miegas. Manau, kad 
nekreipsit dėmesio, jeigu numigsiu posmelį, tiesa? O jūs ir 
toliau linksminkitės ir užmirškite apie mane. 

- Žinai ką? Mane taip pat jaudina ta mintis, — juokavo 
Čabelė. - Ar galėčiau permiegoti su tavo vyreliu, Marisa? 

- Ar Kikė gerai pisasi? - paklausė Čabelė. 

— Maldauju tavęs nevartoti to veiksmažodžio, Čabele, — 
pasibjaurėjusi užprotestavo Marisa. — Jis mane verčia galvoti 
apie pačius vulgariausius dalykus pasaulyje ir verčia džiūgau- 
ti. Sakyk: mylėtis, sanguliauti, kruštis, kad ir kas tau ateis į 
galvą. Bet nesakyk pistis, tas žodis man atrodo toks pat pur- 
vinas kaip šikti ir verčia mane džiūgauti. O į tavo klausimą 
galiu atsakyti, taip, krušasi puikiai. O ypač pastaruoju metu. 

— Jeigu nori, galiu paskolinti Liusijaną, kad jis tave paim- 
tų, - pajuokavo Čabelė. — Vargšelis toks tyras, kad greičiau- 
siai net nenumano tokius dalykus egzistuojant pasaulyje. 

— Esu įsitikinęs, kad Chuaną Peinetą arba pinigais, arba 
grasinimais privertė prisipažinti kaltu, — tvirtino Kikė. — 
Bet jeigu tai nebuvo nei jis, nei aš, kas, po velnių, nužudė tą 
kalės vaiką, Rolandą Garo, Liusijanai? 

— Nei aš žinau, nei noriu žinoti, — nedvejodamas atsakė 
Liusijanas. — Ir tau, Kike, taip pat neturėtų rūpėti. Geriau 
nekišti savo nosies į dvokiančias valdžios paslaptis, kur ka- 
raliauja Fudžimoris ir Daktaras. Nes, be abejonės, nurody- 
mai buvo duoti iš tos pusės. Ir visa laimė, kad tai ne mūsų 
reikalas. Pats pagalvok, Kike. Kad ir kas būtų organizato- 
rius, jis jau miręs. Ir pats to prisiprašė, ar ne tiesa? 

— Ar blogai jaučiatės, pone? — paklausė moteris, kuri lei- 
dosi vadinama Lidija ar Ligija. - Jūs labai smarkiai išbalote. 

— Ar jaučiatės nekaip, inžinieriau? — paklausė ponas Ko- 
sutas, atsimerkdamas ir atsisėsdamas ant sofos, ant kurios 
buvo išsitiesęs pasnausti. 

— Manau, būsiu padauginęs alkoholio, - marmaliavo in- 
žinierius Kardenasas. Jis bandė atsistoti, bet jam trukdė Li- 
dijos ar Ligijos kūnas, užvirtęs tiesiai ant jo. - Juk leisi man 
atsikelti? Vadiniesi Lidija ar Ligija? Jaučiu, kad tuoj vemsiu. 
Ar čia yra vonia? 

— Po tiek patirtos baimės prisisiojau į kelnes, — galiausiai 
prisipažino Chuanas Peineta. — Esu peršlapęs nuo galvos iki 
kojų ir galiu persišaldyti. Man labai gaila, ponai. 

— Gausime tau naujutėlaites kelnes ir pantalonus, —- pasakė 
tas, kuris, rodėsi, čia įsakinėjo. —- Pasirašyk dar ir čia. 

— Pasirašysiu, kur tiktai jums reikės, — atsakė Chuanas 
Peineta, o rankos jam drebėjo lyg nuo Parkinsono ligos. — 
Tačiau norėčiau, kad būtų aišku, jog nieko nenužudžiau. Ir 
juo labiau poeto Rolando Garo slapyvardžiu, taip vadinasi, 
tiesa? Nenužudžiau nė musės, jeigu atmintis manęs neap- 
gauna. Bet pastarosiomis dienomis, tas tiesa, mano atmintis 
žaidžia su manimi negražius žaidimėlius. Nuolat užmirštu 
daiktų ir žmonių vardus. 

— Turiu jau eiti, — paskelbė inžinierius Kardenasas, pasi- 
remdamas į sieną, kad nenugriūtų. — Jau labai vėlu, o ir aš 
pats jaučiuosi labai netvirtai. 

— Daugybė kokos takelių, saldainiuk, — juokdamasi atsa- 
kė Lidija ar Ligija. 

— Iškvieskite man taksi, būsiu labai dėkingas, — paprašė 
inžinierius Kardenasas, vis dar atsirėmęs į sieną. — Manau, 
nesugebėsiu vairuoti. 

— Tavo veidas ir marškiniai nuteplioti lūpdažiu, meiluti, — at- 
sakė Lidija ar Ligija, pakildama iš lovos. — Geriau prieš grįžda- 
mas namo nusiprausk veidą, jeigu nenori žmonai sukelti pavydo. 

— Aš pats pasirūpinsiu jūsų parvežimu, inžinieriau, — už- 
bėgo už akių malonusis ponas Kosutas. - Mano samdyta 
mašina su vairuotoju laukia mūsų prie pat durų. Labai gerai 
padarysite, nevairuodamas tokios būsenos. 

— Net nebežinau, kodėl vis dar laikau tave šitame žur- 
nale, Seferinai Argueljesai, — pasakė Skiedrelė, mesdama 
į Atvirai fotografą giliai paniekinantį žvilgsnį. Laikė ran- 
kose nuotraukas ir žvelgė į jas tokiu pat žvilgsniu kaip ir 
į niekinamą Seferiną. — Įsakiau tau: „Privalai paskandinti 
tą juokingą Arietą Salomoną“ Bet užuot sumaišiusios su 
žemėmis tavo nuotraukos jį parodo kaip patį normaliausią ir 
paprasčiausią žmogų. Netgi dar geresnį nei tikrovėje. 

— Bet juk matosi, kad jis girtas, Chulieta, — gynėsi Sefe- 
rinas. — Jo akys pavandenijusios, o laboratorijoje galiu pada- 
ryti dar prastesnį vaizdą, jeigu reikia. 

— Na, bent jau pakoreguok, kad atrodytų, jog vems toliau 
negu mato. -Subjaurok, nusmukdyk. Pasinaudok savo vaiz- 
duote, Seferinai. Reikia, kad paliktų grindų mazgotė. Juk 
supranti, apie ką kalbu? 

— Negaliu sukurti stebuklų, Skiedrele, - palūžusiu balsu 
maldavo Seferinas Argueljesas. — Iš paskutiniųjų stengiuosi 
daryti, ko manęs prašai. O tu kasdien su manimi elgiesi vis 
blogiau. Blogiau netgi, negu su manimi elgėsi ponas Garo. 
Net nebesitikiu, kad esame draugai. 

— Čia ir nesame, - labai energingai nukirto Skiedrelė. — 
Čia, žurnale, aš esu direktorė, o tu esi darbuotojas. Draugai 
esame gatvėje, kai gurkšnojame kavą. Bet čia aš tau duodu 
nurodymus, o tu juos pildai. Dėl tavo paties gerovės norė- 
čiau, kad tai būtų aišku, Seferinai. Nagi, pakoreguok nuo- 
traukas ir subjaurok pakankamai tą kiaušingalvį. Šią savaitę 
didžioji žurnalo dalis bus skirta jam, todėl privalo atrodyti 
suknistai. Įsakymai yra įsakymai, Seferinai. 

— Turėsime dar kartą nukeliauti į Majamį, - pasakė Ča- 
belė, kalbėdama iš dušo kabinos. —- Ar norėtum? 

— Žinoma, su malonumu, — atsakė Marisa, sausindama 
plaukus džiovintuvu. — Vieną savaitgalį ramios ir laimingos. 
Be elektros tiekimo pertrūkių, be bombų, be komendanto 
valandos. Tiesiog apsipirksime ir maudysimės jūroje. 

— Ir dar užsiimsime šiokiomis tokiomis beprotybėmis, — 
atsakė Čabelė, nors vandens srovė jai beveik neleido kalbėti. 

— Ir? - paklausė Daktaras. 

— Viskas kaip per sviestą, — atsakė Chulieta Legizamo- 
na. - Deputatas Arieta Salomonas bus apkaltintas dėl savo 
vairuotojo ar tarnaitės išprievartavimo. 

— O kodėl ne abiejų iš karto? — priekabiai perklausė Dak- 
taras. — Tai juk parodytų, kad jis seksualinis iškrypėlis be 
jokių skrupulų, tiesa? 

— Na, kodėl gi taip negalėtų būti, — pritarė Ažvirai di- 
rektorė. — Atrodys šiek tiek perdėtai, tas tiesa. Užpuls savo 

vairuotoją, kad šis jį paimtų, o savo tarnaitę pats paims. Ar 
ne taip viskas atrodys? 

— Man patinka žmonės, kurie supranta dalykus iš pirmo 
karto, Skiedrele. Ir kiek man kainuos visas tas pokštas? 

— Užteks tik šiek tiek juos pagąsdinti, kad suminkštėtų, — 
atsakė jinai. — Ir tuomet jie patys bus pasirengę nemenkai 
sumokėti. 

— Tuomet užsuk visą tą reikalą, — atsakė Daktaras. — Iš- 
krypėlis ir prievartautojas tuo pat metu. Puiku! Paliks di- 
desnis vargšas nei elgeta prie vartų. Tikėkimės, kad supras 
perspėjimą ir nustos kaišioti pagalius į ratus. 

— Jūs išbalęs, Daktare, — pasakė Skiedrelė, pakeisdama 
temą. — Ar nebus taip, kad nepakankamai išsimiegate? 

— Jau kuris laikas esu pamiršęs, ką reiškia miegoti, Chu- 
lieta, — atsakė Daktaras. — Jeigu nebūčiau toks užsiėmęs, 
keliaučiau į vieną iš tų klinikų, kur tave užhipnotizuoja ir 
priverčia miegoti ištisą savaitę. Ir atrodo, kad po to nubundi 
kaip naujas. Ką gi, iki pasimatymo, Skiedrele, žiūrėk savęs. 
O taip, priversk naujausiame žurnalo numeryje deputatą 

Arietą Salomoną suėsti kelis kibirus mėšlo. 

— „Ar kada sugrįš juodosios kregždės į tavo balkoną sukti liz- 
dų',- pratarė Chuanas Peineta, įsmeigęs žvilgsnį į erdvę. O pa- 
laukęs akimirką, paklausė. — Kokia šito kreolų valso melodija? 

— Manau, tai ne valsas, o Gustavo Adolfo Bekerio poezi- 
ja, - atsakė ūsuota seselė. 

— Atleiskite, panele, bet man jau metas. Ar galėtumėte 
nuvesti mane į vonios kambarį? — paklausė senutėlė visiškai 
nuplikusia galva. 

— Poezija? — susižavėjęs paklausė Chuanas Peineta. — Ar 
ji užkandama ledais? 

— Jeigu privarei į kelnes kakų, priversiu tave jas suryti, 
šūdų gamykla tu, — pasiuto ūsuotoji seselė. 

— Jau greičiau valgoma su ryžiais, — kvatojosi broliukas. 
Emėsi imituoti paslaugų padavėją: - Ar ponas pageidauja 
poezijos su ledais ar su ryžiais? 

— Na, dar geriau užpilk tenai šiek tiek kečupo, — labai 
rimtai pridūrė Chuanas Peineta. 

— Ką gi, pagaliau, — pasveikino jas Liusijanas. — Pačiu lai- 
ku, ponios. 

— Maniau, kad jau uždusote toje savo saunoje, - pridūrė Kikė. 

— Greičiausiai tau būtų patikę, vyreli, — pajuokavo Ma- 
risa, sutaršydama jam plaukus. —- Norėtum palikti našlys ir 
imtis mums visiems gerai žinomų žygių, tiesa? 

— Pažvelk, kaip sugėdinai vargšelį Kikę, - nusijuokė Ča- 
belė, suglostydama jam plaukus. — Nebūk tokia blogiukė, 
Marisa. Nebekankink jo blogais prisiminimais. O galbūt jie 
nebuvo tokie blogi, Kike? 

— Kikei patinka, kai jį kartas nuo karto pakankina, — at- 
šovė Marisa, bučiuodama vyrą į kaktą. - Ar ne tiesa, meile? 

- Esi panaši į geišą, Marisa, - pasakė Čabelė. - Jeigu ir 
toliau jį glamonėsi, jis pasidarys nepakenčiamas, pamatysi. 

— Ir dar pridėk šiek tiek garstyčių, jeigu galima, — įsakė 
Chuanas Peineta. —- Bet svarbiausia, kad viskas būtų karš- 
tutėliausia. 

— Jis ne priplaukęs, o tiesiog nepataisomai pamišęs, — pa- 
darė išvadą broliukas, pridėdamas pirštą prie smilkinio. — 
Arba mus puikiai apgaudinėja ir pats viduje kuo puikiausiai 
linksminasi. 

— Čabelė ir aš planuojame savaitgalį Majamyje, — staiga 
kuo natūraliausiai pasakė Marisa. - ČCabelei reikia atlikti 

kai kuriuos patvarkymus Brikvelo aveniu apartamentuose ir 
ji prašo, kad ją palydėčiau. Kaip tau atrodo, meiluti? 

— Karališka mintis, meile, — atsakė Kikė. — Savaitgalis 
Majamyje, kuo toliau nuo viso šito! Nuostabu. Kodėl jums 
nenusivežus ir manęs kartu? Pasinaudosiu proga apžiūrėti 
laivelius, galbūt pagaliau nusipirksiu jachtą, apie kurią jau 
tiek laiko kalbamės, Marisa. Kodėl tau taip pat nevažiavus 
kartu, Liusijanai? Nueisime į tą puikų kubiečių restoraną, 
kur gamina nuostabų patiekalą, vietinių troškinį, ar ne? 

— Žinoma, žinoma, — atsakė ČCabelė, nerodydama daug 
džiaugsmo. — Restoranas vadinasi „Versalis“, o patiekalas 
roba vieja, prisimenu kuo puikiausiai. 

„Ar visa tai bus suplanavusi pamišėlė Marisa?“— pagal- 
vojo. „Nuo kada? Tuomet tikrai tiesa, kad Marisa apie 
mus papasakojo Kikei. Aš ją pribaigsiu, pribaigsiu. O ši- 
tas vargšelis bus prikūręs planų turėdamas pačių blogiau- 
sių pasaulyje ketinimų, žinoma.“ Jinai buvo labai rimta 
ir savo didžiulėmis juodomis akimis šokinėjo nuo Kikės 
prie Marisos, nuo Marisos prie Kikės ir jautė, kaip dega 
skruostai. „Jis viską žino, — galvojo, — o šitą nedidelę iš- 
vyką jie suplanavo abu kartu. Tai pamišėlei sušersiu porą 
gerų antausių.“ 

— Manote, kad galiu sau tai leisti su kalnais darbų, kurie 
manęs laukia kontoroje? — perklausė Liusijanas. — Važiuoki- 
te vieni — jūs galite patinginiauti. Bet man iš Majamio turite 
parvežti dovanėlę. 

— Kaklaraištį su palmėmis ir aštuoniolikos spalvų papū- 
gomis, — atsakė Kikė. — Ir beje, Čabele, ar turėsi kur mane 
priimti Brikvelo apartamentuose, o gal man geriau rezer- 
vuoti viešbutį? 

— Ir tau taip pat atsiras tenai vietos, - Marisa žvelgė į akis 
Čabelei su pačia labiausiai padykusia intencija. - Daugiašei- 
mynė lova, kurioje telpa mažiausiai dvi poros, cha cha. Ar 
ne tiesa, brangioji? 

- Tikrų tikriausiai, - atsakė Cabelė. Ir pažvelgė į Kikę. — 
Turiu visiškai atskirą svečių kambarėlį, su atskiru vonios 
kambariu ir Lamo paveikslu ant sienos, todėl visiškai ne- 
sijaudink. 

— O jeigu tai netiks, gali leisti Kikei miegoti šuns bū- 
delėje, — pajuokavo Liusijanas. — Jeigu susirasi sau jachtą, 
joje privalo būti svečių kajutė. Taip galbūt pagaliau išmok- 
siu žvejoti. Žmonės sako, kad tai labiausiai ramina nervus. 
Labiau nei valiumas. 

„Jinai jam viską papasakojo ir greičiausiai jį iš tiesų tai 
jaudina. Esu įsitikinusi, kad šitą kelionę jie abu ir bus su- 
galvoję, — dar ir dar kartą galvojo Cabelė, nepaliaudama 
šypsotis. — Lr žinoma, bus sumanę, kad Majamyje visi trys 
permiegosime.“ Buvo nustebusi, suintriguota, smalsi, įpy- 
kusi, šiek tiek išsigandusi ir taip pat šiek tiek susijaudinusi. 

„Ta patrakusi, patrakusi Marisa“, - galvojo, žvelgdama į savo 
draugę, kuri tuo pat metu žvelgė į ją pašaipiu ir nepatikliu 
savo mėlynų, beveik vaiskių akių žvilgsniu. „Aš ją nužudy- 
siu, nužudysiu. Kaip jinai išdrįso?“ 

— Sveikinimai, Skiedrele, - pasakė Daktaras. - Deputa- 
tui Arietai Salomonui skirtas toks numeris, koki gydytojai 
prirašė. Ir viską paleidęs dūmais dabar suvargėlis maldauja 
pasigailėjimo. 

— Bet tai mus įtraukė į nemalonumus, Daktare, —- atsakė 

Atvirai direktorė. - Mums jau įteiktas šaukimas į teismą, iš- 
rašytas budinčiojo teisėjo. 

— Aš tuo pasirūpinsiu, — nuramino Daktaras. — Gali su 
tuo šaukimu nušluostyti užpakaliuką savo šuniukui. At- 
siųsk jį man ir aš padarysiu taip, kad jisai pradingtų teisė- 
saugos vandenyno platybėse. 

— O kas nutiks deputatui Arietai Salomonui? — paklausė 
Skiedrelė. 

— Praeitą naktį jis buvo pakabintas už kiaušinių, — atsakė 
Daktaras. - Ir dabar, užuot atakavęs vyriausybę, vaikštinėja 
bandydamas įtikinti valstybės tėvus, kad jis nėra tarnaičių 
prievartautojas ar iškrypėlis, santykiaujantis su savo paties 
vairuotoju. O kalbant apie šunis, Skiedrele. Ar turi šunį? 
Ar norėtum turėti? Galiu padovanoti tau taksiuką. Mano 
kalytė atsivedė kelis šuniukus. 

— Turime pasikalbėti akis į akį. Seferinai, tu ir aš, — pa- 
sakė Ažvirai direktorė, paimdama fotografą už parankės. — 
Kviečiu tave pietų. Ne Surkiljuje, o toliau nuo čia. Traukime 
į „Septynias didžiąsias žuvis“, Miraflorese. Ar tau patinka 
jūros gėrybės? 

— Man viskas, žinoma, patinka, - atsakė nustebęs Seferi- 
nas. — Tu kvieti mane pietauti, Chulieta? Tai bent staigme- 
na. Mes pažįstami tūkstantį metų ir tai pirmas kartas, kai 
iš tavęs sulaukiu tokio kvietimo. 

— Nebandysiu tavęs suvilioti, tu ne mano skonio, — pajuo- 
kavo Skiedrelė vis dar įsikibusi į parankę. - Mes turime labai, 
labai rimtai pasikalbėti. Tau atvips žandikaulis, kai išgirsi, 
ką pasakysiu. Eikš, pasigausime taksi, Seferinai, aš moku. 

— Kaip išgražėjo Majamis, - pratarė Kikė, apstulbęs Žval- 
gydamasis į dangoraižius. — Paskutinį kartą čia lankiausi 
prieš kokius dešimtį metų. Čia nebuvo nieko, o dabar tie- 
siog karališkas miestas. 

— Ar įpilti tau šampaniuko, Kike? — paklausė vyro Mari- 
sa. — Jis skanutėlis, šaltutėlis. 

— Labiau norėčiau viskio su ledu, su daug ledo, - atsakė 
Kikė. Žvalgėsi po Cabelės apartamentų paveikslus, kitas 
dekoro detales ir pripažino puikų jos skonį. Kodėl Liusijano 
žmona tokia be nuotaikos? 

— Taigi, pasigerkime, — nusijuokė Čabelė, ištiesdama savo 
taurę. - Užmirškime Limą bent jau vienai nakčiai. 

— Akivaizdu, kad esi viršūnėje, Chulieta, — nusišypsojo 
Seferinas. — Ar tiesa, kad palikai Penkių kampų sankryžos 
skersgatvį ir persikraustei į Mirafloresą? Galiu tik įsivaizduo- 
ti, kad tau padvigubino ar patrigubino atlyginimą. O dar vos 
prieš kelis mėnesius, kai nužudė Rolandą Garo, maniau, kad 
mūsų pasauliui atėjo galas ir kad mes visi mirsime iš bado. 

— Eikš, atsisėsk čionai, meile, — pasakė Marisa savo vy- 
rui. — Tarp mūsų yra sočiai vietos, neatsitrauk taip toli. 

— Nebent tu mūsų bijai, Kike, — pasišaipė Čabelė. 

— Su malonumu atsidursiu nuostabioje kompanijoje, - nu- 
sijuokė Kikė, persėsdamas ant sofos, kur jau sėdėjo Marisa 
ir Cabelė. Atsisėdo tarp jų. Kitoje atbrailos pusėje matėsi 
pasidabruota jūra, putojanti paskutiniuose vakaro spindu- 
liuose. O tolumoje bolavo vieniša burė. — Iš tiesų puikus 
vaizdas. Kokia nuostabi ramybė. 

Paprašė šaltutėlio alaus, kuprotės sevičės, Chulieta sau už- 
sisakė kiaulienos troškinį su ryžiais (carapulcra), o Seferinui 
vištienos troškinį su pikantišku padažu, taip pat su ryžiais. 

— Už ką gersime, Skiedrele? — paklausė Seferinas, pakel- 
damas stiklą, šypsodamasis, šiek tiek suintriguotas netikėto 
direktorės pakvietimo. - Už naują Ažvirai gyvenimą ir jo 
sėkmę? 

— Už Rolandą Garo, jo įkūrėją, —- atsakė Chulieta Leigi- 
zamona, susidauždama su fotografu. - Pasakyk man atvirai, 
Seferinai. Ką apie jį galvojai? Vertinai jį, Žavėjaisi juo ar gi- 
liai viduje jo nekentei, kaip ir daugelis žmonių? 

— Dabar, kai jau esame pusgirčiai, noriu tavęs paklausti 
vieno dalyko, Kike, — be jokio įspėjimo pradėjo Marisa, ste- 
beilydamasi į savo vyro veidą plačios terasos prieblandoje. — 
Prašau tavęs atsakyti visiškai atvirai. Ar tau patinka ČCabelė? 

— Kas čia per klausimas, Marisa! — per prievartą nusijuokė 
Čabelė. - Ar visai pakvaišai! 

— Atsakyk man — jinai tau patinka ir norėtum su ja pa- 
sibučiuoti? — neatlyžo Marisa, nesiliaudama gręžti vyro 
žvilgsniu ir pamažu imdama niršti. — Atsakyk man kuo 
atviriausiai, nebūk skystablauzdis. 

Prieš atsakydamas, Seferinas paragavo sevičės, pakramtė 
ir nurijo su pasitenkinimo išraiška veide. „Septyniose di- 
džiosiose žuvyse“ dar nebuvo daug lankytojų. Rytas buvo 
drėgnas ir pilkas, šiek tiek niūrus. 

— O kam nepatiktų bučiuoti tokios gražios moters, — su- 
murmėjo Kikė. Išraudo kaip virtas vėžys. Ar Marisa smar- 
kiai apgirtusi, kad klaustų tokių įžūlybių? 

— Ačiū tau, Kike, - atsakė Cabelė. — Šitas pokalbis suka 
pavojinga vaga. Geriau jau užčiaupti burną tavo žmonelei. 

— Žinoma, kad jinai graži, o be to, jos burna viena sal- 
džiausių pasaulyje, Kike, — pasakė Marisa. Ir ištiesdama 
rankas per savo vyrą, suėmė draugę už skruostų ir truktelė- 
jo link savęs. - Žiūrėk, vyreli, ir mirk iš pavydo. 

Čabelė stengėsi atitraukti savo veidą, tačiau be didžiu- 
lio užsispyrimo ir galiausiai leidosi pabučiuojama Marisos į 
skruostą ir pamažu artino burną link jos lūpų. 

— Aš nejutau jam neapykantos, nors kartais su manimi 
elgėsi labai Žiauriai, ypač kai jį ištikdavo įniršio priepuo- 
liai, — pagaliau pratarė Seferinas Argueljesas. — Tačiau po- 
nas Garo suteikė man galimybę būti tuo, kuo norėjau būti: 
profesionaliu fotografu, grafiniu reporteriu. Ir, žinoma, aš 
žavėjausi juo kaip žurnalistu. Jis išmanė savo amatą ir buvo 
be galo drąsus. Bet kodėl manęs to klausi, Skiedrele? 

— Paleisk mane, pamišėle, ką darai, - pagaliau atsakė Ca- 
belė, nuraudusi ir sumišusi, atitraukdama savo veidą nuo 
Marisos. - Ką pagalvos Kikė apie tokius žaidimėlius? 

— Jis nieko nepasakys, ar ne tiesa, Kike? — Marisa ranka 
paglamonėjo savo vyrui veidą, jis sėdėjo netekęs amo. - Juk 
jis yra orgijų ekspertas, prisimeni? Ir galiu tave užtikrinti — 
jisai miršta iš pavydo. Nagi, vyreli, pasimėgauk tu, pabu- 
čiuok ją. Aš suteikiu tau leidimą. 

Tačiau užuot atsakiusi, Chulieta Legizamona, dar nė ne- 
paragavusi savo sevičės, uždavė dar vieną klausimą: 

— Ar tave nuliūdino jo mirtis, Seferinai? Ar tau nepasi- 
darė bloga nuo to siaubingo, brutalaus būdo, kaip jis buvo 
nužudytas? 

Kikė nežinojo nei ką daryti, nei ką sakyti. Ar jo žmona 
iš tiesų taip elgėsi? Ar jinai iš tiesų sakė tai, ką jisai visai ne- 
seniai išgirdo? Jo veide sustingo šypsena - jautėsi didžiausiu 
idiotu. 

— Koks esi bailys, Kike, - pagaliau pasakė Marisa. - Žinau, 
kad miršti iš troškimo ją pabučiuoti, nes man esi tiek kartų 
tai sakęs akis į aki, o dabar, kai tau pasitaikė proga, nebedrįs- 
ti. Tu pati parodyk pavyzdį, brangioji. Pati jį pabučiuok. 

— Ar iš tiesų man duodi leidimą? — nusijuokė Cabelė, jau 
geriau tvardydamasi. —- Nagi, žinoma, aš išdrįsiu. 

Ji pakilo, paėjo arčiau Marisos, nusileido tiesiai ant Kikės 
kelių ir pasiūlė jam savo burną: jis metė staigų, kupiną su- 
sirūpinimo žvilgsnį į savo žmoną ir galiausiai ją pabučiavo. 
Apdujęs, užsimerkęs, jautė, kaip Čabelės burna vertė jį pra- 
verti lūpas ir jas pravėrė. Jų liežuviai susipynė karštoje dvi- 
kovoje. Jam pasirodė, kad girdi šalia besijuokiančią Marisą. 

Seferinas sulaikė ore šakutę su antru sevičės kąsniu, kurį 
buvo kuo kruopščiausiai surinkęs, sudėdamas kuprotės ga- 
balėlį, svogūną, salotą ir achi. Lr dabar labai surimtėjęs link- 
telėjo: 

— Žinoma, mane apėmė siaubas, Skiedrele. Žinoma, taip. 
Ar galėčiau sužinoti, kodėl viso to klausi? Po perkūnėliais, tu 
labai paslaptinga šį rytą. Kodėl pagaliau nepasakai tikrosios 
šių pietų priežasties? Nagi, rėžk viską iš peties, Skiedrele. 

— Čia mums labai nepatogu ir nėra ko čia likti, — Kikė 
išgirdo sakant savo žmoną. ČCabelės veidas atsitraukė ir jis 
pamatė, jog ji susijaudinusi, smarkiai žvilgančiomis akimis, 
o jos burna su patinusiomis lūpomis blizgėjo nuo jo seilių. 
Marisa jau buvo paėmusi ją už rankų, abi kartu pakilo ir 
Kikė matė jas nueinančias į miegamąjį. — Eikš, eikš, meile, 
įsitaisykime patogiau. 

Kikė nesekė joms iš paskos. Buvo visiškai sutemę ir vie- 
nintelė menka šviesa į terasą sklido iš gatvės. Jis jautėsi pri- 
trenktas. Ar visa tai vyko iš tiesų? Ar tai haliucinacija? Ar 
jisai tikrai matė Marisą ir Cabelę besibučiuojant? Ar tikrai 
girdėjo savo žmoną sakant tai, ką jinai pasakė? Ar Liusijano 
žmona sėdėjo jam ant kelių ir jis su ja bučiavosi su tokiu 
įkarščiu? Pamažu ėmė jaustis toks susijaudinęs, kad virpėjo 
visas nuo galvos iki pirštų galiukų, bet neturėjo pakankamai 
jėgų atsikelti ir nueiti pasižiūrėti, kas vyksta miegamajame. 

Chulieta pritarė: „Tu teisus, Seferinai“ Buvo priversta 
pritildyti balsą, nes užeigos šeimininkas prie gretimo sta- 
lelio pasodino porelę, kuri galėjo nugirsti jų pokalbį. Abu 
buvo labai jauni ir visiškai įsimylėję: meniu skaitė, laikyda- 
miesi už rankų, vis persimesdami meiliais žvilgsniais. 

Bet galiausiai abiem rankomis atsirėmęs į sofą, Kikė at- 
sistojo. Buvo išsigandęs ir laimingas. Jis apie tai svajojo, bet 
negalėjo įsivaizduoti, kad svajonės kada nors išsipildys, taps 
tikrove. Ant pirštų galiukų, lyg būtų norėjęs jas užklupti iš 
netyčių, labai iš lėto slinko tamsiu koridoriumi. Iš miega- 
mojo sklido neryški šviesa, greičiausiai buvo įžiebtas mie- 
gamojo stalelio šviestuvas. 

— Ką gi, gerai, pasakysiu tiesiai šviesiai, Seferinai, — nu- 
sprendė Skiedrelė. - Sakau tau, prakeikta ta valanda, kai su- 
tikai padaryti nuotraukų ČCosikos orgijoje, kad užsidirbtum 
kelis pesus. Viskas nuo to ir prasidėjo. Jeigu ne tos prakeik- 
tos nuotraukos, Rolandas vis dar būtų gyvas, šito pokalbio 
nė nebūtų ir greičiausiai niekada nebūčiau pakvietusi tavęs 
pietų ir nepasakyčiau tau, ką dabar rengiuosi pasakyti. 

Miegamojo prieblandoje Kikė jas matė nuogas, išsitiesusias 
lovoje, supynusias kojas, apsikabinusias ir besibučiuojančias. 

„Viena juodaplaukė, o kita šviesiaplaukė“, — pagalvojo. Svarstė: 
„Kuri iš jų gražesnė?“ Apšviesti apskritos, prigesintos šviesos, 
jų kūnai blizgėjo kaip ištepti aliejumi. Nė viena iš jų neatsi- 
suko pažiūrėti į jį, rodėsi visiškai pasinėrusios į malonumą, 
užmiršusios, kad jis yra ir kad jas stebi. Jo rankos, lyg priešta- 
raudamos jo paties valiai, jau buvo pradėjusios atsagstyti marš- 
kinius, nusismaukė kelnes, nusispyrė batus ir nusiavė kojines. 

— Nagi, Skiedrele, kiekviena minutė vis labiau intriguo- 


ja, - fotografas kalbėjo skubiai valgydamas, lyg iš jo kažkas 

netrukus atims sevičę. — Tęsk toliau, atsiprašau, kad per- 
traukiau. 

Jau visiškai nuogas priėjo artyn vis dar ant pirštų galiukų 
ir atsisėdo ant plačios lovos krašto, labai arti jų, tačiau prie 
jų nesiliesdamas. 

— Jūs labai gražios, ir tai gražiausias mano gyvenime ma- 
tytas vaizdas, - sumurmėjo nesąmoningai, net nesuvokda- 
mas, kad pats ir sako tuos žodžius. — Ačiū, kad šiuo metu 
man leidžiate jaustis pačiu laimingiausiu žemėje žmogumi. 

Falas buvo visiškai pakilęs ir jis pats įkaitęs jautė, kad 
erzina vien mintis, jog gali neišlaikyti ir ejakuliuoti prieš 
laiką. 

— Tave nusamdęs nuotraukoms padaryti užsienietis turė- 
jo būti gangsteris, — didžiulės, nejudančios Skiedrelės akys 
su pasibjaurėjimu stebėjo, kaip Seferinas valgo: kramtyda- 
mas pravira burna, čepsėdamas, drabstydamas maisto gaba- 
liukus ant staltiesės. — Ir taip staiga pradingo, nes greičiau- 
siai turėjo sprukti paskubomis arba bendrininkai ar priešai 
jį nužudė. O nuotraukas privertė tave padaryti, nes, žinoma, 
planavo didįjį milijonieriaus šantažą. 

Kikė matė, kaip Marisa atitraukė galvą nuo Čabelės ir 
žvelgė į jį. Bet prabilo ne jam, o savo draugei, tyliu, bet 
aiškiu balsu, kurį jis kuo puikiausiai girdėjo: „Leisk man 
tave laižyti, meile. Noriu pajusti tavo syvus.“ Matė, kaip 
abiejų kūnai atsiskiria, Marisa pakyla ir atsiklaupusi pa- 
nardina savo galvą tarp Čabelės kojų ir ši, gulėdama ant 
nugaros, ranka prisidengusi akis, ėmė tankiau kvėpuoti ir 
dejuoti. Labai iš lėto, kuo atsargiausiai, jis taip pat išsitiesė 
ant lovos ir pamažu slinkdamas ropliškais judesiais artinosi 
prie porelės. 

— Šitai supratau iš pat pradžių, Skiedrele, - nutraukė ją 
Seferinas. — Niekada ir nemaniau, kad ponas Kosutas už- 
sakė iš manęs nuotraukas, kad pats galėtų masturbuotis 
žvelgdamas į jas. 

— Kai pasiūliau tau pasitarti su Rolandu, ką daryti su to- 
mis nuotraukomis — tikėjausi, jog panaudos geram žurnalo 
reportažui, — padariau siaubingą klaidą, Seferinai, - pasakė 
Skiedrelė nuliūdusi. — Aš pati savo rankomis, visiškai to ne- 
norėdama, užsukau mechanizmą, kuris galiausiai ir pražu- 
dė mūsų viršininką. 

Kikė atitraukė ranką, kuria Cabelė buvo prisidengusi 
akis, ir pagaliau nugalėjęs savo drovumą ir gėdą bučiavo ją 
aistringai, rankomis glamonėdamas jos krūtis, o paskui dar 
paglostydamas ir Marisos plaukus, o visas jo kūnas gynė jį 
kuo skubiau išsitiesti ant jų, trintis į jų kūnus, jis virpėjo nuo 
galvos iki kojų, apakintas aistros, laimingas, koks niekada 
dar gyvenime nebuvo. 

Seferinas pabaigė valgyti savo sevičę ir popierine serve- 
tėle nusivalė burną. Įsimylėjėlių porelė jau užsisakė pietus ir 
dabar jis bučiavo jos plaštaką, pirštelis po pirštelio, žvelgda- 
mas apdujusiu žvilgsniu. 

— Bet kodėl, Chulieta? — paklausė Seferinas. — Ką nori 
tuo pasakyti? Kaip šitaip? 

— Rolandas dirbo Daktarui ir nuėjo pas jį pasiklausti, ką 
daryti su nuotraukomis, — paaiškino Skiedrelė. 

— Daktarui? — Seferino veidas iš nuostabos ištįso. — Kartą 
buvau girdėjęs jį tai sakant, bet pats sau paneigiau, niekada 
nenorėjau tuo tikėti. Tikrai tiesa, kad dirbo jam? 

— Taip, kaip dabar dirbame tu ir aš, ir visa likusi A/virai 
redakcija, Seferinai, — atsakė šiek tiek įžūliai Chulieta. — 

Pats puikiai žinai ir neapsimesk kvaileliu. Ir labai gerai 
žinai: jeigu ne Daktaras, nei tu, nei aš neuždirbtume tiek, 
kiek dabar uždirbame, o žurnalas net nebūtų leidžiamas. 
Geriausia būtų, kad neblaškytum manęs savo kvailystėmis 
ir imtumėmės pagaliau to, kas iš tiesų svarbu, Seferinai. 

Jautė, kaip ejakuliuoja, ir užsimerkė, pagalvojęs, kokia 
didžiulė gėda, kad negalėjo ištverti ilgiau ir paimti Čabelės, 
kurią laikė apkabinęs per juosmenį ir glamonėjo vieną jos 
krūtį. Jautė, kaip slinkdamasi per nugarą žmona pasiekė jo 
veidą ir krimsčiodama ausį pasakė: „Štai ir viskas, Kike, pa- 
galiau turi tai, apie ką tiek daug svajojai, pamatei Čabelę ir 
mane besimylinčias.“ Jis, vis dar užsimerkęs, pasuko galvą, 
susirado savo žmonos burną ir pabučiavo ją murmėdamas: 
„Ačiū, mano meile. Myliu tave, myliu tave.“ Ir išgirdo, kaip 
po juo esanti Čabelė nusijuokė: „Kokia jaudinanti meilės 
scena. Ar man pasišalinti ir palikti jus vienus, balandėliai?“ 
„Ne, ne, - sumurmėjo Kikė. - Negalėjau susiturėti ir baigiau. 
Bet tu, Cabelita, dar neišeik, palauk valandėlę, privalau su 
tavimi pasimylėti.“ Ir išgirdo, kaip Marisa nusijuokė: „Argi 
nebūsiu tau sakiusi, mano džiaugsme? Jis atrodo kaip tikras 
vyras, susijaudina, o kai jau turi prasidėti pačios linksmybės, 
ima ir baigia“. „Nusiramink, — atsakė Cabelė, - aš pasirū- 
pinsiu, kad tas paukštelis ir vėl čiulbėtų.“ 

Skiedrelė buvo priversta nutilti, nes padavėjas atėjo pa- 
imti Seferino lėkštės. Paklausė, ar poniai patikusi sevičė, ir 
jinai atsakiusi, kad patikusi, bet tiesiog nebuvo pakankamai 
išalkusi. Ir kad gali viską nunešti. O paskui tęsė: 

— Bet Daktaras uždraudė šefui spausdinti milijonieriaus 
nuotraukas žurnale ar bandyti šantažuoti, kad ištrauktų pi- 
nigų. Neklausk manęs kodėl, esu tikra, kad tavo galvelė ir 

pati gali nuspėti. Daktaras nenorėjo įsigyti priešo — vieno iš 
Peru savininkų, kuris užsigeidęs galėjo padaryti jam daug 
žalos. Ar galbūt, kas ten žino, buvo gavęs užmokestį iš ki- 
tos pusės. Rolandas iškrėtė tikrą beprotystę nepaklusdamas 
Daktarui. Ir nuėjo šantažuoti Kardenaso, kad šis investuotų 
į Atvirai. Jis svajojo, kad žurnalo kokybė pagerės, tiražas 
išaugs ir jis bus pats pirmas Peru. Ir galbūt taip pat norėjo 
išsivaduoti nuo Daktaro. Jis turėjo savotišką garbės suvo- 
kimą, nenorėjo ir toliau būti Fudžimorio režimo sergėtojas, 
per kurio rankas eina visos vyriausybės išmatos. 

— Ar būtent tokie mes ir esame, Skiedrele? — paklausė 
Seferinas. Jo balsas pasikeitė ir anksčiau maisto sukelta eu- 
forija dingo. Jis net neprisilietė prie vištienos troškinio, kurį 
jam ką tik buvo atnešę. - Šūdas, kuriuo vyriausybė drabsto 
savo priešininkus? 

— Būtent tai ir dar blogesni dalykai, Seferinai, ir tai pats 
puikiai žinai, — pritarė Skiedrelė. —- Valdančiųjų vėmalai, vidu- 
riavimas, jų pamazgos. Tarnaujame tam, kad purvu užčiaup- 
tume burnas jų kritikams, o ypač Daktaro priešams. Kad pa- 
verstume juos „Žmonių atmatomis“, anot paties Daktaro. 

— Geriau jau baik pasakoti, kol manęs visai nesugniuždei, 
Chulieta, - kontratakavo Seferinas, dabar išblyškęs ir išsi- 
gandęs. - Ir tada Rolandas Garo... 

— Jie pasiuntė jo nužudyti, — sumurmėjo Skiedrelė. Jos 
apvalių ir nejudrių akių blizgesys siaubingai gąsdino foto- 
grafą. — Baimindamasis milijonieriaus. Iš arogancijos, nes 
nebuvo jam nepaklūstančių ir brangiai už tai nesumokančių 
žmonių. O galbūt iš baimės, kad Rolandas, ištikus vienam iš 
jo įniršio priepuolių, atskleis viešajai nuomonei, kad Ažvirai, 
užuot buvęs nepriklausomas, yra valdančiųjų instrumentas, 

kuriuo užčiaupia burną savo kritikams arba šantažuoja tuos, 
ką nori apiplėšti ar apgauti. Ar dabar tau aišku, Seferinai? 

Kikė galvojo, kad jau nebesusijaudins, bet praleidęs kurį 
laiką tokia pačia poza — jis atsigulęs ant nugaros, Marisa 
klūpanti jam ant veido, siūlanti jam savo paraudusią lytį, 
kurią jis neskubiai laižė, o Cabelė palinkusi jam tarp kojų su 
peniu burnoje — staiga pajuto, kad lytis ima ir vėl stangrėti, 
o malonus dilgčiojimas sėklidėse buvo tikras susijaudinimo 
ženklas. Abiem rankomis laikydamas Cabelės juosmenį, 
prisitraukė ją ir pasisodino ant savęs. Pagaliau galėjo į ją įei- 
ti. Ir prieš pat vėl ejakuliuojant, jam šovė į galvą mintis, kad 
šią akimirką yra toks laimingas, jog visą siaubingą pastarųjų 
savaičių, paskutinių mėnesių patirtį pateisino malonumas, 
kurį patyrė Marisos ir Liusijano žmonos dėka. Šantažai, 
skandalo baimė, jo patirtis kalėjime, apklausų pažemini- 
mai, pinigai, išleisti teisėjams ir advokatams, viskas buvo 
pamiršta jaučiant, kad kūnas virsta ugnimi, gaubiančia jį 
nuo galvos iki pirštų galiukų, jaučiant, kad kūnas ir siela 
tuo pat metu dega palaiminga ugnimi. 

— Dabar man viskas aišku, išskyrus pagrindinį dalyką, — 
pasakė Seferinas Argueljesas, nurydamas seiles. —- Suprantu, 
kad man ir vėl dreba balsas ir kad esu pusiau gyvas iš bai- 
mės, Skiedrele. Nes mano kiaušai ne tokie tvirti, kad eičiau 
drąsiai kaip tu per gyvenimą. Esu bailys iš didžiosios raidės. 
Nenoriu būti didvyris ar kankinys, tik noriu gyventi iki pat 
galo su savo Žmona ir trimis vaikais ir kad manęs anksčiau 
laiko nenužudytų. Tai kam, po velnių, man pasakoji visus 
tuos dalykus? Juk tu nenori su manimi susidoroti? Dabar, 
kai akimirką buvau pasijutęs saugus, tu ir vėl statai mane 
prie sienos. Ar pasakysi, ko iš manęs nori, Skiedrele? 

— Pradžioje, Seferinai, suvalgyk savo vištienos troškinį ir 
atsigerk alaus, — 5kiedrelė sušvelnino balsą ir netgi žvilgsnis 
šiek tiek sušilo, dabar žvelgė į jį su švelnumu ir užuojauta. — 
Tai, ką iki šiol išgirdai, niekai palyginti su tuo, ko tavęs 
paprašysiu. 

— Apgailestauju, bet aš jau privariau kelnes iš baimės, 
Chulieta, — virpančiu balsu prabilo Seferinas. — Ir nors tai 
tau nepatiks, bet man dingo apetitas ir neturiu noro gerti 
jokio alaus. 

— Puiku, — atsakė Chulieta. - Abu labu tokiu. Tuomet 
pasikalbėkime, Seferinai. O tiksliau tariant, labai atidžiai 
manęs pasiklausyk. Nepertrauk manęs iki pat pabaigos. 
Paskui jau galėsi visko, ko tik širdis geidžia, manęs klau- 
sinėti ar komentuoti. Ar tiesiog atsistoti ir sudaužyti šitą 
alaus butelį man į galvą. Galėsi įskųsti mane policijai. Bet 
pradžioje išklausyk manęs ištempęs ausis. Ir pabandyk su- 
prasti kuo geriausiai tai, ką tau pasakysiu. Supratai? 

— Supratau, — sumurmėjo, linktelėdamas Seferinas Argu- 
eljesas. 

— Ir kad būtų aišku - lieki man skolingas dar vieną aktą, 
meiluti, — nesijudindama nusijuokė Marisa. — Taigis, taigis, 
Kike, kas būtų galėjęs pasakyti, kad paimsi mano geriausią 
draugę man matant. 

— Su tavo pačios palaiminimu, — atsakė Kikė. — Ir da- 
bar tave myliu dar labiau nei anksčiau, tavo dėka išgyvenau 
nuostabias akimirkas, Marisa. 

— O aš nepridėjau savo grūdelio į aruodą, nedėkingasai, — 
nusijuokė Čabelė nejudėdama. 

— Žinoma, kad taip, Cabelita, — pasiskubino užtikrinti 
Kikė. — Be abejo, ir tau būsiu amžiams dėkingas. Jūs abi 


24I 


MARIO VARGAS LLOSA 


išpildėte mano gyvenimo svajonę. Metų metais apie tai sva- 
jojau. Bet niekuomet nesitikėjau, kad tai gali virsti tikrove. 

— Pamiegokime nors truputį, kad atstatytume jėgas, — 
pridūrė Marisa. — Ir kad rytoj galėtume pasimėgauti Ma- 
jamiu kaip pridera. 

— Lova visa persisunkusi šito pono syvais, — prabilo Ča- 
belė. - Ar norite, kad patalus pakeistų naujais? 

— Nesirūpink, Čabele, - atsakė Kikė. - Bent jau man tik- 
rai nesvarbu, kad jos drėgnutėlės. Pačios savaime išdžius. 
Jeigu atvirai, tai man tas kvapelis netgi patinka. 

— Argi nesakiau, kad mano vyras yra šiek tiek iškrypęs, — 
nusijuokė Marisa. 

— Kaip jums patiko kelionė, kaip Majamis? — paklausė 
Liusijanas — jis atvažiavo pats asmeniškai pasitikti į oro uos- 
tą. — Ar pasilinksminot? Nemažai prisipirkot? Ar paragavot 
vietinės virtuvės patiekalų „Versalyje“? 

— Tau, brolau, parvežiau kaklaraištį su palmėmis ir vaivo- 
rykštėmis, — atsakė Kikė. 

Pradžioje Chulieta Legizamona kalbėjo tyliu balsu, su- 
sirūpinusi dėl prie gretimo stalelio sėdinčios porelės, bet 
supratusi, kad jiems labiau rūpi jų pačių glamonės ir šnabž- 
dėjimai vienas kitam į aus; neabejotinai kvailų, gražių 
dalykų nei klausytis, kas sakoma prie gretimo stalo, ėmė 
kalbėti garsiau. Kalbėjo ilgai, nemikčiodama, savo didžiu- 
lėmis, šaltomis akimis įsisiurbusi į lyg užšaldytą Seferino 
veidą, Seferinas tai raudo, tai pajuosdavo, išplėsdamas akis 
iš nuostabos ar užmerkdamas jas ištiktas panikos, žvelgė į 
ją nepasitikėdamas, pusiau ištiktas siaubo, pusiau priblokš- 
tas to, ką jinai jam pasakojo. Kartais praverdavo burną, lyg 
rengtųsi ją pertraukti, bet netrukus ją užčiaupdavo, prisi- 

minęs, kad pasižadėjo nesakyti nieko, iki jinai pabaigs pa- 
sakoti. Kiek laiko Skiedrelė kalbėjo? Ilgai, nes jai bekalbant 
susirinko daugiau Žmonių paragauti kreolų maisto ir jūrų 
gėrybių į „Septynias didžiąsias žuvis“, o paskui salė praretė- 
jo. Nustebęs padavėjas atėjo pasiimti nepaliestų Skiedrelės 
ir Seferino valgių, dar perklausė, ar kas nors ponams nepa- 
tikę, ir pasiteiravo, ar nenorės kavos ir deserto, jie abu galvos 
judesiu atsakė, kad ne. 

Nutilusi ir paprašiusi sąskaitos, Skiedrelė pasakė Sefe- 
rinui, kad dabar gali klausti visko, kas rūpi. Bet Seferinas 
pusbalsiu, nuleidęs galvą atsakė, kad šiuo metu tai tikrai ne, 
nes jautėsi sutraiškytas, kaip tą vienintelį kartą, kai mėgino 
nubėgti maratoną ir septynioliktame kilometre buvo pri- 
verstas pasiduoti, nes kojos virpėjo ir jautė, kad netrukus 
nugrius. Vėliau tikrai jos paklaus, galbūt rytoj, kai apvirš- 
kins viską, ką išgirdo ją pasakojant, ir šiek tiek susitvarkys 
galvą, kuri pavirto labirintu, šikšnosparnių ola, ugnikalniu. 
Skiedrelė apmokėjo sąskaitą, išėję įsėdo į taksi ir parvažiavo 
į Atvirai redakciją. Abu suprato, kad nuo šios akimirkos jų 
gyvenimas daugiau niekada nebebus toks pat. 


Neeilinis Atvirai numeris 


POLITINIS-KRIMINALINIS SKANDALAS 


Pirmą kartą šiame numeryje mūsų savaitraštis nesiima bramo- 
gy pasaulio skandalų - plastiko, surežisuotų scenarijų, sintetikos 
17 ekrano žvaigždžių — ir visus savo buslabius skiria raudona- 
Jai kronikai ir politikai, kad galiausiai atskleistų tiesą su vis0- 
mis bpurviniausiomis detalėmis apie žvėrišką nusikaltimą prieš 
mūsų įkūrėją, abraudotą iškilų žurnalistą Rolandą Garo. 


REDAKTORIAUS SKILTIS 
SUPRANTAME,, BET VIS TIEK DAROME 
Mūsų redaktorė, Ghulieta Legizamona 


Gerai suprantame, kad tai gali būti paskutinis mums bran- 
gaus žurnalo numeris. Suprantame, kokios rizikos imamės, 
publikuodami šį neeilinį Ažvirai numerį ir atskleisdami 
Peru spaudos korumpuotoją ir žudiką, žmogų, kuris, gali- 
mas daiktas, sukaupė didelę valdžią, padidino korupciją ir 
padarė mūsų mylimos tėvynės, Peru, istorijoje daugiau nei 

bet kas kitas žalos: Saugumo tarnybos vadovą, savo pavaldi- 
niams bei pakalikams žinomą kaip Daktaras. 

Suprantame, kad aš pati galiu netekti galvos, kaip kad 
jos neteko minėtasis Rolandas Garo, garsus žurnalistas, šio 
savaitraščio įkūrėjas, ir kad lygiai kaip aš, taip ir visi Ažvi- 
rai redaktoriai, darbuotojai bei fotografai gali netekti darbo, 
atlyginimo ir tapti aukomis — jie patys ir jų šeimų nariai — 
negailestingų ir laukinių išpuolių, organizuotų kraugerio 
Daktaro ir jo šeimininko bei bendrininko prezidento Fu- 
džimorio. 

Suprantame, tačiau nepaisydami nieko, be jokių dvejo- 
nių vis tiek tai darome: išleidžiame šį deginantį visus tiltus 
Atvirai numerį, parodydami kuo aiškiausiai, nuosekliai ir 
visapusiškai, kad nužudydama Rolandą Garo, ir tik vienas 
Dievas žino, kiek dar būta aukų, vyriausybė padarė labiau- 
siai pasibaisėtiną Peru (o galbūt viso pasaulio) istorijoje nu- 
sikaltimą, ėmėsi vienos baisiausių — žodžio laivės — prie- 
vartų prieš žurnalistą, tiesa, prieštaringai vertinamą, tačiau 
gerbiamą net pikčiausių priešų, net jie pripažino jo talentą, 
drąsą, testosteroną, profesionalumą ir jo meilę mūsų senai 
šaliai. 

Kodėl! tai darome, rizikuodami absoliučiai viskuo? 

Visų pirma ir svarbiausia — dėl mūsų laisvės meilės. Nes 
be žodžio laisvės ir kritikos valdžia gali imtis kokių tik tin- 
kama falsifikavimų, nusikaltimų bei plėšimų, kurie apkarti- 
no mūsų naujausią istoriją. Ir dėl mūsų tiesos bei teisingumo 
meilės —- vertybės, už kurią bet kuris žurnalistas privalo būti 
pasirengęs paaukoti viską, įskaitant ir gyvybę. 

Ir dar todėl, kad jeigu elgsimės kaip bailys ir piktava- 


lis Rolando Garo žudikas, jei nutylėsime piktavališkai ir 

groteskiškai falsifikuojamą teisingumą, kuris priskyrė 
žmogžudystę vargšui senoliui, netekusiam savo gebėjimų — 
kalbame apie Chuaną Peinetą, vertinamą skaitovą veteraną. 
Jei nusikaltėliai paliks nenubausti, Peru tik dar giliau panirs 
į pragarišką bedugnę, į kurią ir taip jau paniro dėl autori- 
tarinio, kleptomaniško, manipuliuojančio ir nusikalstamo 
mus valdančio režimo kaltės. 

Darome dar ir todėl, kad atskleisdami erzinančias tie- 
sas tikimės įnešti savo indėlį ir užkirsti kelią, nors tai bus 
ir labai mažas smėlio grūdelis, kad Peru dėl Daktaro ir jo 
šeimininko prezidento Fudžimorio kaltės nepavirstų viena 
tų bananų valstybėlių, viena iš tų karikatūrų, kurių gausu 
mūsų Amerikoje. Kauliukai išmesti. A/ea jacža est. 


Chulieta Legizamona 


(Direktorė) 
ISTORIJOS PRADŽIA 
IŠKRYPES PALAIDŪNAS, 
UŽKLUPTAS MILIJONIERIUS 
IR COSIKOS ORGIJA 


(SEFERINO ARGUEIJESO, MUSŲ NARSAUS 
GRAFINIO REPORTERIO PRISIPAŽINIMAI) 


Estrelita Santibanjes 


Zurnalisto Rolando Garo nužudymo istorija, užsakyta in- 
žinieriaus Fudžimorio režimo jėgos Žmogaus, žinomo kaip 

Daktaras, prasideda prieš dvejus su trupučiu metų, kai 
paslaptingasis užsienietis, besivadinantis Kosutu (pavardė 
neabejotinai išgalvota), apie kurio atvykimą ar išvykimą 
iš šalies Imigracijos tarnybos neturi jokių duomenų, o tai 
liudija, kad kalbama apie tarptautinės mafijos gangsterių 
gaujos narį, pasamdė mūsų A/virai redakcijos bendradar- 
bį, vertingąjį Seferiną Argueljesą, kad šis nufotografuotų 
tariamą bendruomenės susirinkimą, rengiamą Čosikos 
namuose. 

„Buvau niekingai to subjekto, kuris buvo panašus į ger- 
biamą verslo Žmogų, o iš tiesų buvo melagis, apgavikas ir 
greičiausiai tarptautinių kartelių agentas, apgautas, — pa- 
sakoja mums Seferinas. — Jis mane pasamdė, kad nufoto- 
grafuočiau tariamą bendruomenės susirinkimą, o iš tiesų 
tai buvo prostitučių orgija. 


Kiek mergaičių buvo pakviesta į tą orgiją, Seferinai? 


Jeigu gerai prisimenu, kokios keturios. Ar galbūt penkios. 
Aš negalėjau labai gerai viso to susirinkimo matyti, nes da- 
riau nuotraukas pasislėpęs, todėl mano regos laukas buvo 
šiek tiek apribotas. Tačiau mano kamera turėjo plačią per- 
spektyvą ir puikiai prisitaikė. 


Gal galėtum nupasakoti orgijos, kurią fotografavai, pobūdį, 
Šeferinaiė 


Ką gi, visi galiausiai išsirengė ir buvo imtasi sueities, arba 
seksualinio akto, kartais tradicinio, kartais ne visai. Kaip 


kad tai atskleidžia mano darytos nuotraukos. 

Nori pasakyti, Seferinai, kad mergužėlės, paslaptingas balaidū- 
nas ir ponas inžinierius donas Enrikė Kardenasas išsivadavo iš 
savo apdarų ir tenai bat santykiavo, kaib gyvuliai, bramaišiui 
venas su kitu? 


Ne tiktai santykiavo, jeigu šiuo žodžiu norima pasakyti, 
kad buvo mylimasi, Estrelita. Nes buvo ir kitokios suei- 
tys, vulgariai tariant minetai ir čiulpimas, ir, manau, net- 
gi pono Kosuto bandymas sodomizuoti, jeigu leisite tokį 
įmantrų Žodį, vieną iš mergužėlių, tačiau, regis, kad tai 
suveikė tiktai iš dalies, nes jai skaudėjo, jinai klykė ir ponas 
Kosutas išsigando ir atlyžo. Mano nuotraukos atskleidžia 
visą eigą, nesigirdi tiktai jų šauksmų, nors aš juos labai ge- 
rai girdėjau. 


Kaip elgėsi inžinierius Enrikė Kardenasas orgijos pradžioje? 


Buvo nustebęs. Jis kuo aiškiausiai taip pat buvo apgautas. Jis 
nežinojo, kad atsidurs bakchanalijoje. Buvo akivaizdu, kad 
jis manė esąs kviečiamas į visuomeninį susibūrimą. O susi- 
dūrė su kažkuo labai priešingu. Tačiau galiausiai, pergalėjęs 
savo pirminį susivaržymą, įsitraukė į veiksmą. O kiek vėliau 
pasijuto šiek tiek netvirtai, greičiausiai dėl gausaus alkoholio 
ar dėl to, kad sušniaukštė miltelių takelius, patiektus pono 
Kosuto. Jis rodėsi prie to nepratęs. Kad ir kaip ten buvo, 
parvežė jį į Limą samdytu automobiliu su vairuotoju, nes 
inžinierius nebesugebėjo parvairuoti savo paties mašinos. 


Kode! neailyždamas vis vadini abgaviku poną Kosutą, Sefe- 
rinai? 

Nes jis niekada man nesumokėjo sutartų 500 dolerių už 
nuotraukas. Tiesą sakant, po tos dienos daugiau niekada 
jo nebemačiau. Viešbutyje, „Sheraton“, man pasakė, kad 
jis išvyko iš savo kambario, nenurodydamas savo kelionės 


krypties. 


Ir ką tuomet tu, Šeferinai, badarei su tomis orgijos nuotrau- 
Aomisė 


Kuo saugiausiai jas padėjau, manydamas, kad apgavikas vie- 
ną dieną pasirodys ir sumokės man už darbą, kuriam buvau 
pasamdytas. 


O kodėl bo dvejų su trupučiu metų, Seferinai, nusbrendai at- 
sĄleisti Atvirai direktoriui, kad turi tas nuotraukas? 


Buvau priverstas savo ekonominės padėties. Esu vedęs, tu- 
riu tris vaikus, o gyvenu už tris grašius, kaip sako žmonės. 
Vienas iš mano vaikų, pats mažiausias, susirgo skarlatina. 
Kuo skubiausiai reikėjo ekonominių išteklių, nes mano ban- 
ko sąskaitoje buvo nulis. Taip, kaip ir girdi, - man nebuvo 
likę nė sudilusio sentavo. Ir tuomet nunešiau tas nuotraukas 
ponui Rolandui Garo, mūsų savaitraščio direktoriui. Pa- 
pasakojau jam visą istoriją. Ponas Garo man pasakė, kad 
išstudijuos jas ir pasižiūrės, ką galima padaryti su nuo- 
traukomis. Ir tiktai praėjus mėnesiui su puse nusprendė jas 
publikuoti ir paskelbti tą neeilinį 4/virai numerį. „Čosikos 
orgijos nuotraukos“ turėjo pasisekimą. Jo paties ir mūsų visų 
nelaimei. Ir nacionalinės žurnalistikos nelaimei. Nes dabar 
jau žinome - jis buvo kuo žiauriausiai Daktaro nurodymu 

nužudytas už tai, kad išspausdino nuotraukas, kompromi- 
tuojančias poną inžinierių doną Enrikę Kardenasą. 


(Nužudymo istorijos tęsinį skaitykite mūsų direktorės Chulietos 
Legizamonos straibsnyje kitame puslapyje: „Ranka, valdanti 
žudikus, ir berojiška Atvirai įkūrėjo mirtis.“) 


ŽURNALISTO NUŽUDYMAS 
IR GRĖSMĖ PERU 
IŠRAIŠKOS LAISVEI 


Uhbulieta Legizamona 
(Atvirai direktorė) 


Yra tiesa, kuri skaudina, kurią būtume linkę priimti kaip 
melą, bet šiuo pačiu sudėtingiausiu atveju reikia pristatyti 
mūsų publikai pačią tyriausią, atvirą ir skaudžią tiesą. Tiesą 
reikia išsakyti suspaudus kumščius ir sukandus dantis. Taip 
ir darome. 

Nei aš, nei kas nors kitas Atvirai redakcijoje nežinojome, 
kad mūsų įkūrėjas, Rolandas Garo, mano mokytojas ir mano 
draugas, dirbo Daktarui ir jo šešėlinei Saugumo tarnybai. Ir 
kad dėl tos pačios priežasties daugybė mūsų atskleidimų ir 
mums brangaus savaitraščio kampanijų negimė spontaniškai 
iš žurnalistinės nuojautos ar mūsų redaktorių talentingo tiria- 
mojo darbo, o buvo nurodomi bei apmokami paties Daktaro, 
iš kurio Rolandas Garo gaudavo tiesiogines žodines instruk- 
cijas. Visa tai yra patvirtinta slaptais įrašais, kurie atiduoti į 
nacionalinės prokuratūros ir teisėsaugos rankas — jai pateikė- 
me skundą dėl Rolando Garo nužudymo Daktaro užsakymu. 

Kodėl Rolandas Garo, kaip ir daugybė kitų kolegų žur- 
nalistų, sutiko priimti piniginę paramą iš krauju suteptų 
Fudžimorio režimo jėgos Žmogaus rankų? Priežastis aki- 
vaizdi, tokia pat aiški, kaip ir skaudi: išgyvenimo poreikis. 
Be režimo ekonominės pagalbos, gaunamos per Saugumo 
tarnybą, tiek Atvirai, tiek ir daugybė kitų žurnalistinių pub- 
likacijų būtų nepasirodę dėl absoliučios išteklių stokos, nors 
kai kurios iš jų, kaip kad ir mūsiškė, gali pasigirti publi- 
kos dėmesiu. Poreikis, troškimas ir toliau egzistuoti, pildyti 
žurnalistinę ir pilietinę misiją, be abejonės, paskatino Ro- 
landą atsiduoti Fudžimorio režimo šešėlinio jėgos Žmogaus 
malonei, net neįtariant, kad dėl to pasiaukojimo gelbstint 
savaitraščio egzistenciją bus paaukota jo paties gyvybė. 

Kodėl tai pasakoju? Todėl, kad kai mūsų kolega grafinis 
reporteris Seferinas Argueljesas man prisipažino (ir parodė) 
skandalingąsias Cosikos nuotraukas, aš kuo nuoširdžiausiai 
jam patariau nunešti jas mūsų šefui ir direktoriui ir papa- 
sakoti jam visą paslaptingojo Kosuto istoriją. Tai ir padarė 
Seferinas, sekdamas mano patarimu. Ir tiktai vėliau sužino- 
jome (tai užfiksuota įrašuose, mano pačios įteiktuose teisė- 
saugai), kad Rolandas Garo pasiskubino parodyti nuotrau- 
kas Daktarui ir pasiklausti dėl viso to nurodymų. Minėtasis 
Daktaras uždraudė jas publikuoti ar skelbti bet koki su jo- 
mis susijusį reportažą Atvirai, kaip ir bandyti gauti kokios 
nors naudos ar šantažuoti poną inžinierių doną Enrikę Kar- 
denasą, tos orgijos pagrindinį veikėją. Daktaras man vėliau 
paaiškino, kad, jo paties žodžiais tariant (galite pamatyti iš 
atitinkamos įrašo transkripcijos, mano pačios įteiktos teisė- 
saugos organams), uždraudė Rolandui tai, nes puikiai žino- 
jo, kad nereikia veltis į panašius reikalus su galingesniais nei 

jis, Peru turtingaisiais, tarp kurių yra ir minėtasis kasyklų 
valdytojas, inžinierius Enrikė Kardenasas. 

Bet Rolandas Garo nepakluso nurodymams ir bandė 
palenkti (šantažu) poną Kardenasą: nunešė jam nuotraukas 
ir paprašė, kad investuotų savo pinigus bei prestižą į Atvi- 
vai, tai leistų Žurnalui pagerinti savo turinį bei išvaizdą ir 
reklamos agentūros dėl gero inžinieriaus Kardenaso vardo 
direktorate pateiktų jam užsakymų, kurie užtikrintų jam iš- 
gyvenimą. O kadangi inžinierius Kardenasas atsisakė leistis 
išmušinėjamas ir netgi šiurkščiausiai jį išvarė, grasindamas 
Rolandui išspirti jį iš savo kabineto, mūsų įkūrėjas, apim- 
tas vieno iš įsiūčio priepuolių, kurie jį kartais užvaldydavo 
ir apakindavo, išspausdino tą ypatingąjį Ažvirai numerį. Ir 
tuomet Daktaras nusprendė jį nubausti ir įsakė nužudyti. 

(Pasižiūrėkite Daktaro prisipažinimo slapto įrašo mano 
pačios padarytos transkripcijos: straipsnio autorei buvo iš 
anksto grasinama, jai — t. y. man pačiai —- buvo nurodytos 
pasekmės, kurios galėtų ištikti, jeigu nuspręsčiau nepaklus- 
ti jo įsakymams.) 

Tokia yra liūdna tragiškos Rolando garo mirties istorija, 
mūsų viešojo skundo priežastis, atskleidžiama šios savaitės 

Atvirai puslapiuose savo skaitytojų akims tuo pat metu, kai 
pateikėme atitinkamą kaltinimą teisėsaugai, tikėdami, kad 
mūsų teisingieji teisėjai pasirūpins, jog Rolando Garo žudi- 
kas būtų teisiamas ir nuteistas tinkamai pagal jo apgailėtiną 
veiklą. 

(Taip pat galite įsitikinti, kaib šio straipsnio autorė, baro- 
dydama sumanumą bei drąsą, įrašė kompromituojančius Sau- 
gumo tarnybos vadovą prisibažinimus jo organizuotame susiti- 
kime jo namelyje netoli pietinių paplūdimių, kur jis bateikė jai 

instrukcijas, Raib diskredituoti politinius oponentus ar režimo 
kritikus, ir iškėlė tai kaip sąlygą teikti ekonominę pagalbą, bū- 
ing žurnalui išlikti.) 

Likusios istorijos dalies nebegalime patikrinti, bet ga- 
lime numanyti ar atspėti. Kad susikurtų brutalaus mūsų 
įkūrėjo nužudymo priedangą, jo autoriai, Daktaras bei jo 
bendrai, susirado vargšą sklerotiką senolį, puikiai atmena- 
mą skaitovą Chuaną Peinetą, pagarsėjusį savo sena nuo- 
skauda bei neapykanta Rolandui Garo, gausiai patvirtintą 
laiškais ir skambučiais, pasikartojančiais ir nepaliaujančiais 
kas dieną, radijui ir televizijoms. Senolis buvo giliai įsiti- 
kinęs, jog būtent dėl Rolando kritikos prarado savo postą 
žinomoje programoje Tžys juokdariai Amerikos televizijoje, 
kurioje prieš daugelį metų dirbo. Daktaras bandė nuslėpti 
savo nusikaltimą šmeižikiškai apkaltindamas deklamavi- 
mo meno propaguotoją veteraną. Iokia yra tikroji Rolando 
Garo mirties istorija. 

Chulieta Legizamona 
(Atvirai direktorė) 


SLAPTIEJI ĮRAŠAI 


(Rizikuojant gyvybe, tačiau tarnaujanti 
TIESAI IR TEISINGUMUI) 


Estrelitos Santibanjes straipsnis 
Prieš pradėdama interviu įspėjau mūsų direktorę, Chulie- 
tą Legizamoną, kad kalbinsiu ją ne kaip mūsų savaitraš- 


čio, kuriame dirbu, viršininkę, o elgsiuosi su ja laisvai ir 

nesivaržydama, kaip su bet kokiu nepažįstamuoju, kuris 
svarbus būtent to pokalbio informatyvumui. O jinai man 
atsakė: „Žinoma, taip, Estrelita. Puikiai išmokai pamoką. 
Taigi, pildyk savo žurnalistinę prievolę.“ Be tolesnių įžangų 
pateikiu jai pirmą klausimą: 


Kada jums šovė į galvą mintis tarb rūbų baslėbti mažą prie- 
taisą, kad galėtumėte įrašyti pokalbius su svarbiu personažu, 
žinomu kaib Daktaras? 


Nuo antro mūsų susitikimo. Patį pirmą kartą, mano didžiai 
nuostabai, jis prisipažino, kad Rolandas Garo dirbo jam ir 
jis nori, jog Ažvirai išgyventų po jo įkūrėjo mirties ir todėl 
aš pati turėčiau imtis direktorės pareigų. Ir nuo to karto 
nusprendžiau rizikuoti ir įrašinėti visus mūsų pokalbius. 


Ar supratote, kad taip nusprendusi basmerkiate save pavojui? 


Puikiai tai supratau. Žinojau, kad jeigu suras, jog iškirptėje 
tarp krūtų turiu pasislėpusi įrašantį prietaisėlį, gali mane 
nužudyti, kaip tai padarė su Rolandu. Tačiau nusprendžiau 
rizikuoti, nes niekada juo nepasitikėjau. Ir šis apsisprendi- 
mas man leido atskleisti, ką žinau aš ir ką dabar žino visa 
Peru, nes sulaukiau didžiulio palaikymo iš visų savaitraščio 
redaktorių, ir surašėme skundą, kurį atidavėme į Teisingu- 
mo rankas: kad būtent Daktaras pasiuntė nužudyti Rolando 
Garo už tai, kad jam nepakluso ir išspausdino Čosikos orgi- 
jos nuotraukas. Dėkojau Dievui tą dieną, kai jis pats, motu 
proprio, man netraukiant už liežuvio, pasakė, ką padarė su 
mūsų draugu ir mokytoju, Ažvirai įkūrėju. 


254 


PENKI KAMPAI 


O kodėl, jūsų nuomone, Saugumo tarnybos vadovas pateikė 
Jums tokį kvailą, gal tiksliau tariant, tokį svarų brisibažinimą, 
dė! kurio jūs galėjote pasiųsti jį į kalėjimą ilgiems metams? Dak- 
taras garsėja daugeliu dalykų, bet tik ne kvailumu, ar ne tiesa? 


Aš pati to savęs daugybę kartų klausiau, Estrelita. Manau, 
kad būta įvairių priežasčių. Kadangi aš jau buvau jam pra- 
dėjusi dirbti, ir dar labai efektyviai, vykdydama jo nurody- 
tus atskleidimus bei diskreditavimo kampanijas, jis manimi 
pasitikėjo. Tačiau bet kokiu atveju darė viską, kad įsitikintų, 
jog niekada jo neišduosiu. Manau, todėl įspėjo, kokio keršto 
gali imtis prieš mane, jeigu jį išduočiau. Taip pat, manau, 
padarė tai iš savo šėtoniškos tuštybės. Kad aš įsitikinčiau, 
jog jis turi neribotą valdžią, leidžiančią netgi atimti gyvybę 
iš to, kas jam nepaklūsta. Argi nesakoma, kad valdžia apa- 
kina tuos, kurie ją užgrobia. 


Ką pajutote, kai išgirdote Daktarą sakantį, jog jis ir įsakė nužu- 
dyti taib jūsų mylimą Rolandą Garo? 


Panišką siaubą. Kaip vulgariai sakoma, apsišikau iš baimės. 
Estrelita, atsiprašau už keiksmažodžius. Man virpėjo keliai, 
širdis ėmė daužytis. Ir tuo pat metu, nors tuo ir sunku pa- 
tikėti, mane apėmė slaptas džiaugsmas. Kad suradau tikrąjį 
Rolando Garo žudiką. Štai jis buvo tiesiai prieš mane. Mal- 
davau Dievo, Švenčiausiosios Mergelės ir visų šventųjų, kad 
įrašantis prietaisas tą dieną gerai veiktų. Juostelės labai nudė- 
vėtos ar pigios, todėl jis kartais neveikdavo tinkamai ir įrašų 
kokybė būdavo prasta, o kartais tiesiog nieko neįsirašydavo. 
Bet dangus mane išgirdo ir tos dienos įrašas puikiai pavyko. 

Kiek įrašų jūs įteikėte Prokuratūrai ir laikinojo sulaikymo tei- 
sėjui? 


Trisdešimt septynis. Visus, kuriuos pavyko įrašyti, netgi 
ir tuos, kurių kokybė labai prasta, beveik negirdimus. Ir 
žinoma, prieš įteikdama juos, kuo kruopščiausiai pasi- 
rūpinau padaryti visų trisdešimt septynių juostelių ko- 
pijas, jeigu būtų išplėšta tai, kas įteikta, iš teisėsaugos 


saugyklų. 


Ar jūs manote, kad teisėjai Išdrįs tinkamai panaudoti įrašus? Ar 

nebijote, Jog galite būti apkaltinta, kad prisipažinimas, įrašytas 
slapčia, kitaip tariant, nelegaliai, negali būti laikomas teisėtu 
abkaltinant Saugumo tarnybos vadovą žmogžudyste? 


Tai, žinoma, bus Daktaro savo gynybai naudojamas argu- 
mentas, kad išvengtų kaltinimų ir bausmės už Rolando 
Garo nužudymą. Tačiau jam nepavyks. Pasitariau su paty- 
rusiais advokatais apie tokias bylas ir visi vienu balsu man 
pasakė, kad nėra nei juridinio, nei moralinio pagrindo, kad 
būtų leista pasinaudoti tokia apgaulinga strategija. Kiltų di- 
džiulis viešosios nuomonės skandalas ir visa šalis tam pasi- 
priešintų. Tačiau net ir tuo atveju, jeigu kas nors panašaus 
ir nutiktų, būtų įrodyta, kad teisėsauga nėra nepriklausoma 
ir kad teisėjai taip pat kaip ir daugybė žurnalistų tėra pa- 
klusnūs valios vykdytojai tikrųjų Peru šeimininkų, kokiais 
pavirto Fudžimoris ir Daktaras. 


Kai eidavote su juo susitikti, ar jūsų netikrino kareiviai ar boli- 
cija, sauganti Daktarą? 

Mane apžiūrėjo labai paviršutiniškai ir tiktai pirmą kartą. 
Bet nelietė krūtinės, kur ir slėpiau aparatą. O kitus kartus 
leido man įeiti be jokios patikros. O be to, man buvo drau- 
džiama su juo susitikti, kol jis pats manęs nepakvietė. Visus 
kartus, kai ėjau su juo susitikti Saugumo tarnybos kabinete, 
išskyrus tą pirmąjį jo bunkeryje pietiniuose paplūdimiuose. 


Ar nebijote, kad galite patekti į netikėtą avariją, pavyzdžiui, 
Jus bartrenks mašina ar sunkvežimis, kad jums užnuodys mais- 
tą, kad jus užpuls gatvėje su peiliu ir t. t., 17 ban.? 


Žinoma, laikausi visų saugumo priemonių. Tačiau nereikia 
pamiršti, kad šiuo metu Fudžimorio ir Daktaro režimas 
jau nebelaiko parklupdęs ant kelių visos Peru. Diktatūros 
opozicija įgavo jėgos, kas dieną vyksta mitingai, nukreipti 
prieš Fudžimorio pastangas būti išrinktam trečią kartą, ir 
akivaizdu, kad jam tai pavyktų tiktai pasitelkus monstrišką 
apgavystę. Žmogaus teisių gynėjai kas dieną skalbia Peru 
vėliavą prie Vyriausybės rūmų durų. Apskritai komunikaci- 
jos priemonės dėl susiklosčiusių aplinkybių jau mažiau nuo- 
lankios ir paklusnios, ir kai kurios jų išdrįsta imtis atviros 
režimo kritikos. Drįsta kritikuoti patį Fudžimorį, o ypač 
represijų, cenzūros ir žmogžudysčių šefą. Tikėkimės, kad 
opozicijos veikla tiktai stiprės ir nuves ant teisiamųjų suolo, 
o paskui ir į kalėjimą patį Daktarą. Mano nuomone, di- 
džiausias pavojus kyla, kad jis suspės pabėgti į užsienį, kur 
jis ir Fudžimoris laiko visus savo pagrobtus milijonus. 


Ar, jūsų nuomone, Atvirai išgyvens pastarąjį skandalą, ar Dak- 
taras pasirūpins, kad būtų uždarytas visiems laikams? 

Tikiuosi, kad ir toliau gyvuos, dabar jau savo sąskaita ir ri- 
zika, be režimo pašalpos. Darysiu viską, kas įmanoma ir 
neįmanoma, su savo narsių bendradarbių pagalba, kad Ro- 
lando Garo žudikai nenužudytų dar ir mūsų savaitraščio. 
Tikimės apsiginti palaikomi viešosios nuomonės, remian- 
čios Teisingumą ir Laisvę. Pasitikime savo skaitytojais. 


(Iblesniuose puslapiuose matysite Seferino Argueljeso, Atvirai 
fotografo nuotraukas, kuriose užfiksuota mūsų direktorė Ghu- 
lieta Legizamona su įrašymo aparatu, paslėptu tarb krūtų, įra- 
še yra brisibažįstamas nusikaltimas, įsakytas Saugumo tarnybos 


šef0.) 


(Tblesniuose puslapiuose skaitykite žinomo žurnalisto Rolando 
Garo biografiją ir viską, kas žinoma abie nuotykių kupiną ir 
nusikalstamą Daktaro, Saugumo tarnybos šefo, gyvenimą ir bpa- 
sibjaurėtiną diktatūrą, nuo kurios kenčia Peru.) 


(Viduriniuose puslapiuose rasite „ Čosikos orgijos skandalo“ nuo- 
traukų santrauką bei liūdną skaitovo Chuano Peinetos istori- 
Ją, jį Rolando Garo nusikaltimo autoriai privertė brisibažinti 
kaltu, o paskui išsiuntė į senelių prieglaudą, kur visą tą laiką 
gyveno dėl savo senatvinės demencijos net nesuvokdamas, ko- 
kios dramos nekalta auka nesąmoningai tapo. O pabaigoje galite 
rasti mūsų savaitraščio apklausą, pagal kurią 9076 apklaustųjų 
mano, kad Chuanas Peineta turėtų būti išteisintas, nes labai 
abejotina, kad tokios fizinės bei psichinės būsenos asmuo galėtų 
būti sumanytojas nusikaltimo, už kurį buvo nuteistas.) 


Habby endė 


— Negaliu išmesti iš galvos minties, kad Liusijanas žino, 
meile, — staiga pasakė Kikė ir Marisa, kuri šalia jo skaitinė- 
jo savaitės paskalas, krūptelėjo. 

— Nežino, Kike, — užtikrino įsitaisydama tarp pagalvių 
ir pasisukdama į vyrą. — Išmesk tą prakeiktą mintį sau iš 
galvos kartą ir visiems laikams. 

Kikė atidėjo Antony Beevor knygos apie Antrąjį pasauli- 
nį karą storą tomą ant naktinio stalelio ir pažvelgė į žmoną 
tokiu susirūpinusiu veidu, kaip niekada iki šiol. 

Buvo saulėtas sekmadienio rytas ir pagaliau į Limą at- 
ėjo tikra vasara. Jie abu pakirdo anksti su mintimi, kad 
ims ir praleis visą dieną paplūdimio namelyje, Hondoje, o 
pietų būtų susitikę tenai pat su draugais, bet papusryčia- 
vę staiga nusprendė sugrįžti į lovą, paskaityti ir praleisti 
rytą ramiai. Vėliau galbūt išeis papietauti į kokį gerą res- 
toraną. 

— Taigi, kad jis visai nebe toks kaip visada Marisa, — ne- 
atlyžo Kikė. — Aš jį jau kuris laikas stebiu. Ir patikėk, jis 
pasikeitė. Žinoma, saugo įvaizdį, kaip ir pritinka gen4/eman. 
Nes jis toks jau yra. Ar nori Žinoti, kiek laiko nepietavome 
ir nevakarieniavome kartu? Du mėnesius. Ar kada nors 

gyvenime buvo taip, kad nesusitiktume visi keturi šitiek 
laiko pietauti ar vakarieniauti? 

— Jeigu Liusijanas žinotų, jis su mumis net ir sveikintis 
nustotų, Kike. Būdamas toks konservatyvus, manau, jis su- 
gebėtų iškviesti tave dvikovon, - pasakė Marisa. -— Ir dar iš 
karto išsiskirtų su Čabele. Ar bent gali įsivaizduoti, kad jis 
liktų su savo Žmona, sužinojęs, jog ji mylėjosi su tavimi ir 
su manimi? 

Marisą ištiko juoko priepuolis, ji nuraudo kaip mergaitė, 
prisiglaudusi pasitrynė į savo vyrą. Jo rankos paglamonėjo 
jos nuogą po lengvo šilko naktiniais marškiniais kūną. 

— Taip, taip, tą patį ir aš sau kartoju, kad nusiraminčiau, 
meile, — sušnabždėjo Kikė, lengvai krimstelėdamas ausį. — 
Kad toks, koks yra, būtų kovojęs iki mirties su mumis ir, be 
abejo, būtų išsiskyręs su Čabele. Ir dar atimtų iš jos mergaites. 

Staiga Kikė pajuto, kaip jinai suima jo penį. Bet ne su 
meile, o gniauždama, lyg norėtų jį sužeisti. 

— Ei, klausyk, man skauda, meile. 

— Jeigu sužinočiau, kad mataisi vienas su Čabele, kad 
man už nugaros su ja sanguliauji, prisiekiu, nupjaučiau šitą, 
kaip Lorena Bobbitt nupjovė savo vyrui, - pasakė Marisa, 
apsimesdama siaubingai perpykusia, o jos mėlynos akutės 
svaidė žaibus. — Juk prisimeni Lorenos Bobbitt istoriją, tie- 
sa? Tą ekvadorietę, kuri su peiliu iškastravo savo gringą vyrą 
ir pavirto tikra pietiečių didvyre Jungtinėse Valstijose. 

— Ar tikrai taip apie mane galvoji? — nusijuokė Kikė, pa- 
imdamas jos ranką ir atsitraukdamas. — Kad galėčiau maty- 
tis su Cabele tau už nugaros? Tikrai išprotėjai, meile. Man 
patinka tai, ką mes darome trise. Mane ima jaudulys matant 
jus abi besimylinčias. Lr noras kristi ant jūsų abiejų kaip liūtis. 

— Bet paskutinį kartą kritai tiktai ant Cabelės, o mane tik 
per juosmenį patrynei. 

Kikė pasisuko ir pabučiavo Marisą. Bučiavo ją giliu bu- 
činiu ir spaudė prie savęs. 

- Ar keli man pavydo sceną dėl Čabelės? — sumurmė- 
jo laimingas, bandydamas nutraukti jos naktinius marški- 
nius. — Tu mane sujaudinai, gringita. 

Jinai atsitraukė taip pat juokdamasi. Jos šviesūs plaukai 
buvo atmesti atgal, o ilgas kaklas Kikei pasirodė dar švel- 
nesnis ir baltesnis nei jos skuostai ar kakta. 

— Nežinau, ar tai pavydas, Kike, - tarė vėl prisiglausdama 
prie jo. — Tai labai keistas jausmas. Kai matau jus besimylin- 
čius, tave tokį aistringą, tokį susijaudinus; ir ją taip pat, su- 
sipynusius, besiliečiančius, besiglaudžiančius, mane apima 
lyg ir įniršio priepuolis. Bet tuo pat metu, žvelgdama į jus, 
susijaudinu ir visa sudrėkstu. Ar tau nebūna taip pat? 

— Taip, visiškai taip pat, — atsakė Kikė, delnu perbrauk- 
damas per Marisos pečius. — Ypač, kai matau jus susipynu- 
sias, čiulpiančias viena kitai. Jaučiuosi taip, lyg staiga jūs bū- 
tumėte mane iš tenai išmetusios ir palikę našlaitį. Ir mane 
taip pat ištinka įniršis. Tačiau iš tiesų, Marisa, nuo to laiko, 
kai prasidėjo visa ta istorija, mūsų intymus gyvenimas tiktai 
praturtėjo, tiesa? Ar tau taip neatrodo? 

— Tikra tiesa, — pritarė Marisa. — Netrukus treji metai 
nuo pirmo karto, kai buvome visi trys Majamyje. Pameni? 
Turime atšvęsti. Aną dieną kalbėjome apie tai su Čabele. 
Jinai primygtinai siūlo atšvęsti tą progą tenai pat, Brikvelo 
aveniu apartamentuose. 

— Treji metai, — jausmingai prisiminė Kikė. — Tik pa- 
galvok, kiek per tą laiką visko įvyko, meile. Iš visų mums 

nutikusių dalykų, ar žinai, vienintele, kas man svarbiausia? 
Kad nuo tada tave myliu dar labiau nei anksčiau. Dabar tik- 
rai galiu pasakyti, kad mūsų santuoka pasidarė nesugriau- 
nama. Dėl viso to, kas mums nutiko, gyvenu pamišęs iš 
meilės vienai nuostabiai moteriškutei, su kuria turėjau lai- 
mės susituokti. 

Prisislinko ir pabučiavo Marisą į lūpas. 

— Neįtikėtina, — atsakė jinai. — Kas būtų galėjęs įsivaiz- 
duoti, kad terorizmas pasibaigs, kad Fudžimoris ir Dak- 
taras atsidurs kalėjime, kaip ir Abimaelis Guzmanas ir tas 
kitas, iš kitos grupuotės, kuo vardu tas kitas tipas? 

— Viktoras Polajus, iš TARJ, — patikslino Kikė. — Iš tų, 
kurie pagrobė ir nužudė vargšą Kačitą. Tikiuosi, kad tie 
draugeliai supus kalėjime už tokį laukinį žiaurumą. Ir beje, 
nebūk tokia optimistė. Terorizmas galutinai nepradingo. 
Selvoje vis dar liko atskirų grupelių. Ir Kariuomenė vis dar 
nesugeba su jais susidoroti. 

— O jeigu Čabelė viską papasakojo Liusijanui ir jisai ly- 
giai taip pat susijaudina jos klausydamasis? — Marisa nusi- 
juokė matydama, kaip dėl jos žodžių Kikė išbąla ir jo akys 
prisipildo baimės. — Juk aš juokauju, kvailuti, nebijok. 

— Kartais ir man tai šauna į galvą, - atsakė Kikė. — Bet 
juk neįmanoma, tiesa? Jeigu kalbame apie Liusijaną, visiš- 
kai neįmanoma. Nors man giliai viduje kyla abejonių. Kar- 
tais jis į mane pasižiūri taip, kad priverčia drebėti, Marisa. 
Ir tuomet pats sau sakau: „Žino. Garantuotai jis žino.“ 

— Čabelė man prisiekė, kad neturi menkiausio įtarimo, — 
patikino Marisa. — Liusijanas yra toks tyras ir toks galantiš- 
kas, kad jam net į galvą nešautų, jog kas nors galėtų elgtis 
taip, kaip elgiamės tu ir aš su Čabele. 

Jų pokalbį nutraukė telefonas, vibruojantis ant Marisos 
naktinio stalelio. Ji pakėlė ragelį. „Alio, alio?“ Kikė matė, 
kad ji šypsosi iki ausų. „Sveikas, Liusijanai! Kokia staig- 
mena. Gerai, gerai, bet ilgimės tavęs, nes jau tiek laiko 
nesimatėme, Liusijanitai. Taip, žinoma, nuolat toks užsi- 
ėmęs, kaip ir Kikė. Bet gyvenimas nėra tik darbas, Liu- 
sijanai. Juk reikia šiek tiek ir pasilinksminti, tiesa? Kartu 
papietauti? Šiandien?“ (Kikė parodė pritarimo ženklus.) 
„Mes visi keturi? Puiki mintis, Liusijanai. Kikė yra šalia 
manęs ir sako, kad jis taip pat mielai. Tada nuostabu. Tuo- 
met traukiame tenai. Apie antrą valandą, ką manai? Fan- 
tastiška. O paskui galėtume pasižiūrėti filmą tavo įreng- 
toje kino salytėje. Tinka? Karališka! Pabučiuok ČCabelę ir 
iki greitutėlio.“ 

Marisa padėjo telefoną ir pažvelgė į savo vyrą su triumfo 
išraiška veide, o jos mėlynos akys kibirkščiavo. 

— Taigi, pats matai, visa tiesiog išsigalvojai, Kike, — su- 
šuko. — Liusijanas tikras švelnumo įsikūnijimas. Sakė, kad 
jam šovė į galvą kartu papietauti, nes jiems atnešė šviežutė- 
lių kupročių ir jie paruoš sevičę. Kad mes beveik nebesima- 
tome ir kad taip nebegali tęstis... 

— Na, bent jau tiek gerai, - nudžiugo Kikė. —- Tuomet iš- 
sigalvojau. Greičiausiai kalta mano sąžinė, nešvari dėl to, 
ką mes išdarinėjame, toks galėtų būti paaiškinimas. Kokia 
puiki žinia, mieloji. Aš labai myliu Liusijaną. Jis mano ge- 
riausias draugas ir aš juo visą laiką Žavėjausi, pati žinai. Tai, 
kas nutiko su Čabele, nei per aguonos grūdą nesumažino 
mano meilės jam. 

— Ar žinai, kas tu esi, Kike? — nusijuokė Marisa. — Ci- 
nikas kubu, vyreli. Kiaulė, kokio pasaulis dar nėra regėjęs. 

Jauti jam šilčiausius jausmus ir jis tavo pats geriausias drau- 
gas, bet nedvejodamas nė akimirkos suguli su jo žmona. 

— Tai tavo kaltė, o ne mano, — atkirto jis, apsikabinda- 
mas ir užguldamas Marisą. Kalbėjo jai į ausį, tuo pat metu 
glamonėdamas jos kūną ir trindamasis į ją. — Tai tu mane 
suviliojai, meile. Argi ne tu visa tai sugalvojai? 

— Aš niekuomet nedalyvavau vienoje tų paržouze, kaip tu 
Čosikoje, - atsakė jinai jam į ausį. - Todėl dar reikėtų gerai 
pagalvoti, kas ką suviliojo. 

— Tiek kartų tavęs prašiau, kad nebekalbėtum apie Čosi- 
kos istoriją, — pasikeitusiu balsu Kikė atsitraukė nuo žmonos 
ir vėl atsigulė ant nugaros. — Pati matai, buvau susijaudinęs ir 
jau būčiau su tavim pasimylėjęs, bet tuo juokeliu apie Čosiką 
pavertei mane varvekliu. Tai tikras dūris į nugarą, Marisita. 

— Kvailiuk, aš pajuokavau, nenusimink, šį rytą buvai daug 
meilesnis nei kitus rytus. 

— Prašau tavęs, Marisa, - neatlyžo jisai labai rimtai. - Dar 
kartelį. Niekada daugiau nebekalbėkime apie tą prakeiktą 
istoriją. Maldauju tavęs. 

— Gerai, meile, atleisk. Daugiau niekada, prisiekiu, — 
Marisa prisikišo prie jo veido ir pabučiavo į skruostą. Ir 
žaismingai suvėlė plaukus. — Ar žinai, kad esi pats priešta- 
ringiausias Žmogus pasaulyje, Kike? 

— Kodėl? — paklausė jis. - Kuo jau aš toks prieštaringas? 

— Nenori, kad net juokaudama tau priminčiau Čosikos 
istoriją, bet kas vakarą žiūri tos juokingos moterėlės pro- 
gramą. 

Kikė pratrūko juoktis. 

— Tikiuosi, neimsi sakyti, jog pavydi Chulietai Legiza- 


monai ir jos „Valandai su Skiedrele“. 

- Aš pavydžiu tai siaubingai nykštukei? Žinoma, ne, — 
užprotestavo Marisa. — Bet tu jos turėtum nekęsti. Ar ne 
jinai tave apkaltino nužudžius Rolandą Garo? Ar ne dėl jos 
kaltės turėjai ištverti siaubingas dienas kalėjime su bandi- 
tais ir degeneratais? Ir kaip gali Žiūrėti ir klausytis kas vaka- 
rą tų pasibjaurėtinų jos paskalų? Tau turėtų būti gėda, Kike. 

— „Valanda su Skiedrele“ — pati populiariausia Peru te- 
levizijos programa, — gūžtelėjo pečiais jos vyras. — Taip, 
taip, Žinau, kad tai paskalos ir nešvarūs skalbiniai, tu teisi. 
Negaliu tau paaiškinti, pats sau negaliu įtikinamai atsaky- 
ti. Mane kažkuo ta moterytė žavi, kad ir ką dėl jos kaltės 
būčiau patyręs. 

— Žavi ta bjauri kaip gnomas nykštukė? — nusišaipė Marisa. 

— Taip, gringita, žavi, - patvirtino Kikė. — Ji mane apkal- 
tino, nes buvo įsitikinusi, kad tai aš nusamdžiau Rolando 
Garo žudikus už tai, kad jis įsuko mane į skandalą ir juo 
patikėjo pusė pasaulio. Bet paskui, kai sužinojo, kad tik- 
rasis žmogžudys buvo dešinioji Fudžimorio ranka, įskundė 
ir jį taip pat, pastačiusi ant kortos savo pačios gyvybę. O 
tas skundas, nepamiršk, buvo paskutinė vinis į diktatūros 
karstą. Fudžimoris, Daktaras ir visa kompanija pus kalė- 
jime nežinia kiek metų būtent dėl tos moters kaltės. Ir, be 
viso to, jos nenužudė, kaip kad daugelis manė. Vis dar tęsia 
savo veiklą. Buvo visiškas niekas, o dabar yra įsitvirtinęs 
Peru televizijos personažas. Ir greičiausiai uždirba tikrą ka- 
pitalą, nors, kaip tu sakai, yra nykštukė ir bjaurutėlė. Ar tau 
ši istorija neatrodo verta susižavėjimo? 

— Niekada neištvėriau ilgiau nei penkių minučių tos jos 
pamazgų programos, — atsakė su pasibjaurėjimo gestu Ma- 
risa. — Paskalos apie vargšus Žmogelius. Ar gali įsivaizduoti, 

kas nutiktų, jeigu ji sužinotų apie mus? Paskirtų mums visą 
savo programą: „Laiminga iškrypusi trijulė“, — galiu įsivaiz- 
duoti. Man plaukai piestu stoja vien pagalvojus apie tai. Ką 
gi, kad pernelyg nesusivėlintume, einu nusiprausiu ir apsi- 
rengsiu pietums. 

Kikė žiūrėjo, kaip ji stryktelėjo iš lovos ir nuėjo į vonios 
kambarį. Žvilgsniu permetė Šyšlo paveikslą: ką reiškė ta 
šventykla, tas totemas, kuris tam tikromis valandomis, re- 
gis, spjaudo liepsnas? Kartais į jį žvelgiant jį apimdavo bai- 
mė. O dykuma su Tilsos gyvate, priešingai, jį nuramindavo. 
Tenai nebuvo jokios paslapties, o galbūt buvo, tas stingdan- 
tis roplio žvilgsnis. Užsigalvojo. Žinoma, buvo kiek keista, 
kad jis žavisi Chulieta Legizamona ir kas vakarą, jei tik gali, 
žiūri „Valandą su Skiedrele“. Ta moterėlė įėjo į istoriją, pati 
to nenorėdama ir net neturėdama tokio tikslo. Jos drąsa iš- 
provokavo įvykius, pakeitusius Peru gyvenimą. Argi nebuvo 
kažkas neįtikėtino, kad viena iš daugelio mergiočių, visiškas 
niekas, vien savo atvira drąsa sukėlė šitokį žemės drebėjimą, 
nuvertus; patį galingąjį Daktarą? Jam būtų patikę su ja su- 
sipažinti, pasikalbėti, sužinoti, kaip jinai kalba tuomet, kai 
ekrane nevaidina savo paslapčių traukėjos vaidmens. Ak, 
kokia kvailystė. Atsikelti, nusiskusti ir nusiprausti pagaliau 
po dušu. Kokia gera naujiena, kad Liusijanas juos pasikvietė 
pietų ir pasižiūrėti filmo savo namų kino teatre Rinkonado- 
je. Jis nieko nežino ir jie toliau bus geriausi draugai, kaip ir 
ligi šiolei, koks palengvėjimas. 

Kikė išsivalė dantis, nusiskuto ir nusiprausė po dušu. Kai 
visas išsimuilinęs stovėjo po vandens srove, susivokė, kad 
niūniuoja Džono Lenono dainą. Prisiminė, kad ta daina 
buvo labai populiari, kai jis studijavo Kembridže, Masačiu- 

setse, MIT. „Tu dainuoji duše? — pats savęs paklausė. - Nuo 
kada taip elgiesi, Enrike Kardenasai?“ Jis buvo patenkintas. 
Liusijano skambutis ir kvietimas pakėlė nuotaiką. Labai jį 
mylėjo, iš tiesų, visada jautė jam didžiulį prieraišumą. Tiesa, 
per pastaruosius trejus metus daugybę kartų jautė sąžinės 
priekaištus, kiekvieną kartą, kai jis ir Marisa miegodavo su 
Čabele. Tačiau nepaisant to, jam niekada nebuvo atėję į gal- 
vą nutraukti tų santykių. Jis nepaprastai mėgavosi mylėda- 
masis trise. „Keista istorija!“ — mąstė, iš plačios rūbų spintos 
rinkdamasis sportinio stiliaus aprangą, su kuria eis į Liusija- 
no namus: mokasinus, lengvos medžiagos kelnes, raudonais 
ir baltais kvadratais marškinėlius, kuriuos Marisa parvežė iš 
paskutinės kelionės į Jungtines Valstijas, ir lengvą megztuką. 
Tiesa ta, kad prieš prakeiktą šantažą, į kurį jį bandė pa- 
nardinti Rolandas Garo, jo seksualinis gyvenimas su Marisa 
buvo pradėjęs vysti, buvo bevirstantis pratybomis be ugnies. 
Ir staiga po išsiskyrimo dienų, sekusių Atvirai nuotraukų 
skandalą, susitaikius su savo žmona santykiai atgimė, jis iš- 
gyveno antrą medaus mėnesį. Ir jai nutiko tas pats. O ką jau 
kalbėti, kas atsitiko po to, kai pagaliau sužinojo apie Čabelę 
ir Marisą. Jau greitai bus treji metai, kai jie sudarė trikam- 
pį, staiga juos pavertus; paaugliais, suteikus; naujo gyvybiš- 
kumo. Ir kaip puiku, kad Liusijanas apie nieką nenumano. 
Nes nutraukti draugystę jam būtų tikra nelaimė. 
siruošusi ir laukė jo. Ji atrodė puikiai su giliai iškirpta palai- 
dine: ji atskleidė jos baltus, nuostabius pečius, prigludusias 
oranžinės kelnes, pabrėžiančias liekną juosmenį ir stangrų 
užpakaliuką. Pasilenkė pabučiuoti jos į kaklą: „Kaip nuo- 
stabiai atrodote šį rytą, ponia.“ 

Važiuojant į Rinkonadą vairavo Kikė ir Marisa pasakė: 

— Dievinu vien mintį, kad žiūrėsime filmą kino teatre, 
kurį sau susikonstravo Liusijanas ir Čabelė. Ar tau neatrodo 
fantastiška turėti kino teatrą namuose ir žiūrėti kokius tik 
nori filmus, kada tik tau patinka, su kuo tiktai nori pato- 
giuose foteliuose? 

— Mūsų bute kino teatras netilptų, — atsakė Kikė. — Bet 
jeigu taip nori, galime jį parduoti ir įsikurti namuose su 
sodu bei baseinu, kaip ir Liusijanas. Ir tuomet tau įreng- 
čiau pačius moderniausius kino namus visame Peru, mano 
džiaugsme. 

— Koks galantiškas, — nusijuokė Marisa. — Bet ačiū, ne. 
Didžiuliai namai kelia tiek rūpesčių, ir nenoriu gyventi 
pasaulio krašte, kaip kad jie gyvena. Esu patenkinta savo 
Golfo apartamentais pačiame centre. Klausyk, matau, esi 
baisiai patenkintas, Kike. 

— Mane didžiai nuramino tai, kad jis apie nieką nežino, — 
atsakė jis. — Būtų labai apmaudu susipykti, jis buvo man 
brolis nuo pat vaikystės. 

Liusijanas ir Marisa pasitiko juos sa maudymosi rūbais. Jie 
mirko baseine kartu su abiem mergaitėmis, nes buvo karšta. 
Rytas buvo nuostabus, iš dangaus tiesiai švietė saulė be men- 
kiausio debesėlio. Svečiai nenorėjo maudytis ir įsitaisė krės- 
luose po skėčiais prie baseino, gurkšnojo „Campari“ koktelius 
ir kramsnojo užkandžius su tradiciniu pavilgu, kuriuos jiems 
paruošė virėja, žinodama, kad jie Marisos mėgstamiausi. 

Liusijanas buvo puikiai nusiteikęs ir meilesnis nei įpras- 
tai. Juokavo su Marisa, sakydamas, kad ji pastaruoju metu 
įtartinai išgražėjusi, ar tik nebus įsitaisiusi meilužio prie 
šono, ar ne, Marisita, o Kikę pasveikino, nes žinojo, kad 

visai neseniai įsigijo dar vienas kasyklas, Uankavelikoje, 
kartu su Kanados kompanija. „Ar tai reiškia, kad ketini ir 
toliau turtėti? Ar niekuomet nenuslūgs Karaliaus Mido am- 
bicijos, paverčiančios viską auksu?“ Pakalbėjo ir apie politi- 
ką ir pripažino, kad ir kaip blogai atrodytų, nepaisant visų 
tų siaubingų išpuolių, kuriuos patyrė, naujasis prezidentas 
čiabuvis Toledas valdo pakankamai gerai. Reikalai taisėsi, 
ekonomika augo, atėjo stabilumas ir, dėkui Dievui, pasibai- 
gė grobimai ir sprogdinimai. 

Liusijanas papasakojo, kad šiuo metu jo kontora tapo 
Peru kinematografijos platinimo tinklo pagrindiniu teisiniu 
konsultantu, ir tai puiku, nes būtent dėl to bendradarbiavi- 
mo jam ir Čabelei siunčia naujausius filmus neprilygstamam 
sodo kino teatrui. Jo žmona ir jis kartais penktadieniais ar 
šeštadieniais žiūri dar nepasirodžiusius kinuose filmus iki 
paryčių. Marisa ir Kikė kviečiami į tas kinematografo nak- 
tis, kada tiktai jie panorėsiantys. 

Prie stalo susėdo apie trečią po pietų. Ir iš tiesų sevičės 
ir ant žarijų kepta kuprotė buvo labai šviežios ir gardžios, o 
ypač kai prie jų buvo pateiktas gerai atšaldytas prancūziškas 
baltasis Chablis. 

Pavakarys ėjo visiems atsipalaidavus, besilinksminant ir 
besijuokiant, mergaitės pasitraukė Žaisti su šunimis ir netru- 
kus buvo pateiktas desertas — citrininis pyragas su kokosiniais 
ledais. Liusijanas pačiu kasdieniškiausiu ir nerūpestingiausiu 
tonu, kokiu kalbėjo ir juokavo per pietus, staiga pasakė: 

— O dabar visiems staigmena: nusprendžiau ir aš prisi- 
jungti prie jūsų kelionės į Majamį, atšvęsti jūsų trečiųjų me- 
tinių! — ir šypsodamasis po trumpos pauzės pridūrė: - Jau 
pats laikas ir man iš tiesų pasiimti šiokias tokias atostogas. 

Kikė, tuo pat metu stebėdamas, kaip tamsaus gymio 
Čabelės veidas nuraudo, pajuto, kad saulės spinduliai stai- 
ga ėmė čirškinti jo smegenis. Ar jis gerai išgirdo? Pažvelgė 
į Marisą, jo Žmona taip pat nuraudo, o jos žvilgsnyje at- 
sispindėjo panikos blizgesys. Dabar Čabelė nuleido galvą, 
negalėdama kitaip nuslėpti savo nuoraudžio. Mechaniškai 
kėlė link burnos šaukštelį ledų, bet ir vėl atidėjo į lėkštelę, 
net neparagavusi. Atmosfera tapo švininė. Kikė nežinojo, 
ką sakyti, Marisa taip pat. Vienintelis ramutėlis, nepajudi- 
namas ir besišypsantis buvo Liusijanas. 

— Maniau, jums patiks, kad keliausiu su jumis į Majamį, 
o dabar matau laidotuvių dalyvių veidus, — pajuokavo su 
vyno taure rankoje, skambiai nusijuokdamas. — Nesijaudin- 
kite. Jeigu manęs niekas nepageidauja toje šventėje, liksiu 
Limoje, liūdnas ir visų apleistas. 

Dar kartą skambiai nusijuokė ir nugėrė gurkšnį vyno iš 
taurės su labai savimi patenkinta veido išraiška. 

Kikei virpėjo rankos ir kojos ir jis tik galėjo stebėti Čabe- 
lės juodus plaukus, ji vis dar sėdėjo priešais nuleidusi galvą. 
Taip visiems tylint išgirdo Marisą sakant, beveik natūraliai, 
nors labai lėtai tarė kiekvieną skiemenį: 

— Kokia puiki mintis vykti su mumis į Majamį, Liusija- 
nitai. Tikra tiesa, pats laikas ir tau pasiimti atostogas, kaip 
tai daro visi žmonės. 

— Na, tiek gerai, kad bent jau kieno nors esu pageidau- 
jamas šitame susibūrime, — padėkojo jai Liusijanas, paim- 
damas Marisos ranką ir ją bučiuodamas. — Esu tikras, kad 
Majamyje praleisime nuostabias dienas. 

